**Ուսումնասիրություն**

**համայնքների խոշորացումից առաջացող օգուտների և դրանց օգտագործման վերաբերյալ**

**Սառնակունք համայնք**

**(Գորայք, Ծղուկ, Սառնակունք, Սպանդարյան բնակավայրեր)**



ԵՐԵՎԱՆ 2013թ.

Բովանդակություն

[Ներածություն 3](#_Toc365105587)

[1. Սառնակունք համայնքի խոշորացման մոդելը և վերջինիս ընտրության հիմնավորումը 4](#_Toc365105588)

[2. Սառնակունք համայնքի խոշորացումից առաջացող օգուտները 5](#_Toc365105589)

[2.1.Համայնքների խոշորացման արդյունքում ՏԻ մակարդակում առաջացող չափելի օգուտները 6](#_Toc365105590)

[2.1.1. Համայնքների խոշորացման արդյունքում վարչական ծախսերի կրճատումից առաջացող օգուտները 6](#_Toc365105591)

[2.1.2. Համայնքների խոշորացման արդյունքում արդյունավետ հարկային վարչարարությունից առաջացող օգուտները 10](#_Toc365105592)

[2.1.3. Այլ չափելի օգուտներ 11](#_Toc365105593)

[2.1.4. Համայնքների խոշորացման արդյունքում ՏԻ մակարդակում առաջացող չափելի օգուտների հանրագումարը և կանխատեսումները գալիք 4 տարիների համար 13](#_Toc365105594)

[2.2. Այլ՝ ոչ չափելի օգուտներ 14](#_Toc365105595)

[2.3. Պետական մակարդակում առաջացող հնարավոր օգուտներ 15](#_Toc365105596)

[3. Սառնակունք համայնքի միջնաժամկետ զարգացման ծրագրային մոտեցումները 15](#_Toc365105597)

[3.1. Սառնակունք համայնքի իրավիճակի վերլուծությունը 16](#_Toc365105598)

[3.2. Համայնքում առկա հիմնահարցերն ու դրանց լուծմանն ուղղված ծրագրերը 25](#_Toc365105599)

[4. Համայնքում առկա հիմնահարցերի լուծմանն ուղղված առաջնահերթ ծրագրերը 27](#_Toc365105600)

[5. ՏԻ ոլորտին առնչվող այն առաջնահերթ ծրագրերը, որոնք հնարավոր է իրականացնել միջնաժամկետ (4 տարվա) ժամանակահատվածում, խոշորացման արդյունքում առաջացող օգուտների հաշվին 31](#_Toc365105601)

[6. Համայնքի բյուջեի հիմնական ցուցանիշները 33](#_Toc365105602)

[7. Համայնքների խոշորացման արդյունքում համայնքային լիազորությունների և որոշ իրավական պահանջների վերանայման անհրաժեշտությունը 35](#_Toc365105603)

[Հավելվածներ 36](#_Toc365105604)

[Հավելված 1. Համայնքների խոշորացման արդյունքում վարչական ծախսերի կրճատումից առաջացող օգուտների հաշվարկման մոտեցումները 36](#_Toc365105605)

# Ներածություն

Հայաստանում տեղական ինքնակառավարման համակարգի կայացմանը զուգընթաց, որպես առանցքային հիմնախնդիր, մշտապես ընդգծվում է ՀՀ վարչատարածքային կառուցվածքը, ավելի կոնկրետ` նրա մասնատվածության բարձր աստիճանը: Ըստ այդ կառուցվածքի ձևավորված վարչատարածքային միավորների գերակշիռ մասը փոքրաթիվ բնակչությամբ գյուղական համայնքներ են, որոնք բնակչությանը մատուցվող համայնքային ծառայությունները կամ իրականացնում են ցածր մակարդակով, կամ ընդհանրապես չեն իրականացնում: Այս համայնքներում պետության կողմից հատկացվող ֆինանսական միջոցները հիմնականում ուղղվում են վարչական ծախսերին` ծառայությունների մատուցման վրա էական ազդեցություն չթողնելով, իսկ ներդրումային ծրագրերի իրականացումը դժվարանում է աշխատակազմի սահմանափակ կարողությունների պատճառով:

Գործող վարչատարածքային բաժանումը էական խոչընդոտ է հանդիսանում համայնքների կարողությունների ամրապնդման, սահմանափակ ֆինանսական միջոցների արդյունավետ ու նպատակային օգտագործման և տեղական ինքնակառավարման համակարգի բնականոն զարգացման համար:

Ստեղծված իրավիճակում լուրջ անհրաժեշտություն է առաջացել համայնքների խոշորացման միջոցով օպտիմալացնելու ՀՀ վարչատարածքային բաժանման համակարգը՝ որպես ուղենիշ ունենալով ՀՀ կառավարության 2011թ. նոյեմբերի 10-ին ընդունած «Համայնքների խոշորացման և միջհամայնքային միավորումների ձևավորման» հայեցակարգը[[1]](#footnote-1): Հայեցակարգային դրույթների շարքում կարևորագույն նշանակություն ունեն համայնքների խոշորացման սկզբունքները և չափորոշիչները, որոնք լուրջ նախապայման են խոշորացման միավորի (փնջի կամ սխեմայի) ձևավորման ժամանակ սուբյեկտիվ մոտեցումներից խուսափելու և խոշորացման գործընթացն առավել կառավարելի կազմակերպելու համար:

Ակնհայտ է, որ խոշորացման միավորի ձևավորման համար հայեցակարգային մոտեցումներին զուգահեռ՝ պակաս նշանակություն չունեն նաև այնպիսի գործոնները, որոնք նպաստավոր պայմաններ են ստեղծում արդեն խոշորացված համայնքի սոցիալ-տնտեսական հետագա զարգացման համար: Նման գործոններից են խոշորացման փնջում քաղաքային համայնքի առկայությունը, բնակավայրերի համատեղ զարգացման հեռանկար (տեսլական) ունենալը, մեկ միասնական ապրանքանիշից (բրենդ) օգտվելու հնարավորությունը, պետական և համայնքային նշանակության հողատարածքները ըստ համայնքների հնարավորինս հավասարաչափ բաշխելը և այլն:

# Սառնակունք համայնքի խոշորացման մոդելը և վերջինիս ընտրության հիմնավորումը

Սառնակունք խոշորացված համայնքը ձևավորվել է Գորայք, Ծղուկ, Սառնակունք և Սպանդարյան համայնքների խոշորացման արդյունքում: Խոշորացվող բոլոր համայնքներն ունեն գյուղական կարգավիճակ: Խոշորացման արդյունքում ձևավորված Սառնակունք համայնքը գյուղական կամ քաղաքային կարգավիճակ չի ունենա: Նախկին կարգավիճակները կշարունակեն կրել միայն համայնքի կազմի մեջ մտնող բնակավայրերը[[2]](#footnote-2):

Այս փնջի կազմում ներառված բնակավայրերը բնակչության թվաքանակով բավականին նման են (Գորայք - 462 մարդ, Ծղուկ - 455 մարդ, Սառնակունք – 542 մարդ, Սպանդարյան - 482 մարդ): Ակնհայտ է, որ թվարկված բնակավայրերից կազմված համայնքը, իր կազմից ընտրված ցանկացած կենտրոնով, լիարժեքորեն չի կարող իր վրա վերցնել տարաբնակեցման տեղական կենտրոնի ֆունկցիաները և մի հիմնական կետով չի համապատասխանում «Համայնքների խոշորացման և միջհամայնքային միավորումների ձևավորման» հայեցակարգի չափորոշիչներին: Հաշվի առնելով, որ այդ չափորոշիչներին բավարարող մոտակա բնակավայրը, որը կարող է դառնալ համայնքի կենտրոն (Սիսիան), գտնվում է խոշորացվող բնակավայրերից 25-30 կմ հեռավորության վրա և նա տարածաշրջանում միակն է, ապա պարզ է դառնում, որ այս դեպքում խոշորացման փունջը ձևավորելիս մենք լուրջ այընտրանքներ չունենք:

Խոշորացվող փնջի ավելի ընդարձակումը աշխարհագրորեն աննպատակահարմար է և կարող է խանգարել տարածաշրջանում այլ փնջերի համապարփակ ձևավորմանը:

Համայնքների խոշորացման և միջհամայնքային միավորումների ձևավորման հայեցակարգում սահմանված չափորոշիչներին Սառնակունք համայնքի կազմի մեջ մտնող բնակավայրերը գրեթե ամբողջությամբ բավարարում են: Մասնակիորեն են բավարարում մեկ չափորոշչի մասով: Այդ չափորոշչի (Նոր ձևավորվող համայնքի կենտրոնը, որպես կանոն, պետք է ունենա միացվող համայնքների նկատմամբ կենտրոնական դիրք, առնվազն 3000 բնակիչ և անհրաժեշտ նվազագույն ծավալի ենթակառուցվածքներ) պահանջները համայնքում բավարարել հնարավոր չէ: Ստորև ներկայացված են չափորոշիչների նկարագրերը:

* *Միացվող համայնքների ընդհանուր վարչական սահմանի առկայություն:* – Այս չափորոշչին Սառնակունք համայնքը բավարարում է ամբողջությամբ: Գորայք բնակավայրն ընդհանուր սահման ունի Ծղուկի հետ, Ծղուկը՝ Գորայքի և Սառնակունքի հետ, Սառնակունքը՝ Ծղուկի և Սպանդարյանի հետ, իսկ Սպանդարյանը՝ Սառնակունքի հետ:
* *Նոր ձևավորվող համայնքի կենտրոնը, որպես կանոն, պետք է ունենա միացվող համայնքների նկատմամբ կենտրոնական դիրք, առնվազն 3000 բնակիչ և անհրաժեշտ նվազագույն ծավալի ենթակառուցվածքներ:* – Այս չափորոշչին Սառնակունքը բավարարում է մասնակիորեն: Սառնակունքը ունի կենտրոնական դիրք համայնքի կազմի մեջ մտնող բոլոր բնակավայրերի նկատմամբ: Սակայն համայնքի կենտրոնում՝ Սառնակունքում, կա 542 բնակիչ, այսինքն՝ բնակչության թիվը փոքր է 3000-ից: Այդուհանդերձ, Սառնակունքը համայնքի կազմի մեջ մտնող բնակավայրերից բնակչության ամենամեծ քանակն ունեցող բնակավայրն է: Համայնքի կենտրոնում կան գործող մանկապարտեզ, դպրոց, գրադարան, բուժկետ:
* *Նոր ձևավորվող համայնքի բնակավայրերի հեռավորությունը համայնքի կենտրոնից, որպես կանոն, չպետք է գերազանցի 20 կմ-ը:* – Այս չափորոշչին Սառնակունքը բավարարում է ամբողջությամբ: Համայնքի կազմի մեջ մտնող բնակավայրերը համայնքի կենտրոնին կապող ամենաերկար ճանապարհը Գորայք – Սառնակունք ճանապարհն է, որի երկարությունը 10 կմ է:
* *Նոր ձևավորվող համայնքում պետք է առկա լինեն ՏԻՄ-երի պարտադիր լիազորությունների իրականացման համար անհրաժեշտ նվազագույն են­թա­կառուցվածքներ (մանկապարտեզ, բուժկետ, մշակույթի տուն/ակումբ) և միջնակարգ դպրոց:* – Այս չափորոշչին Սառնակունքը բավարարում է ամբողջությամբ:
* *Նոր ձևավորվող համայնքի բնակավայրերի միջև հասարակական տրանսպորտային հաղորդակցություն ապահովող ճանապարհների (առնվազն խճապատ) առկայություն:* – Այս չափորոշչին Սառնակունք համայնքը համապատասխանում է ամբողջությամբ: Համայնքի կազմի մեջ մտնող բոլոր բնակավայրերը համայնքի կենտրոնին կապող ճանապարհները ասֆալտապատ են, ձմռանը՝ անցանելի:
* *Նոր ձևավորվող համայնքի բնակավայրերի՝ նախկինում համատեղ կառավարման մարմնի առկայություն (գյուղխորհուրդ, ավանային խորհուրդ, քաղխորհուրդ):* – Այս չափորոշչին Սառնակունքը համապատասխանում է ամբողջությամբ: Սառնակունքը, Ծղուկը և Սպանդարյանը եղել են նախկին Սառնակունք գյուղխորհրդի կազմում, իսկ Գորայքը նախկինում եղել է առանձին գյուղխորհուրդ:
* *Նոր ձևավորվող համայնքի բնակավայրերի բնակիչների համատեղելիություն և մենթալություն: Ազգային փոքրամասնություններով բնակեցված համայնքները կարող են խոշորացվել միայն առավելապես նույն ազգի ներկայացուցիչներով բնակեցված համայնքների հետ:* – Այս չափորոշչին Սառնակունքը համապատասխանում է ամբողջությամբ: Համայնքի կազմի մեջ մտնող բնակավայրերում չկան ազգային փոքրամասնությունների ընդգծված կուտակումներ և մենթալության առումով համատեղելի են:

# Սառնակունք համայնքի խոշորացումից առաջացող օգուտները

## Համայնքների խոշորացման արդյունքում ՏԻ մակարդակում առաջացող չափելի օգուտները

Համայնքների խոշորացումը մի գործընթաց է, որն իր հետ բերում է բազմաթիվ փոփոխություններ, շոշափելի և ոչ շոշափելի արդյունքներ, կարճաժամկետ և երկարաժամկետ ազդեցություններ: Շատերի համար ակնհայտ է, որ համայնքների խոշորացման արդյունքում առաջանում են օգուտներ: Սակայն իրականում բավականին դժվար է թվային արտահայտությամբ գնահատել բոլոր հնարավոր արդյունքները: Այդուհանդերձ, որոշ օգուտների հաշվարկ, թեկուզև փորձագիտական դատողություններից ելնելով, կարելի է կատարել: Խոսքը մասնավորապես վերաբերում է հետևյալ ցուցանիշների հաշվարկներին.

* Համայնքների խոշորացման արդյունքում վարչական ծախսերի կրճատումից առաջացող օգուտներ.
* Համայնքների խոշորացման արդյունքում արդյունավետ հարկային վարչարարությունից առաջացող օգուտներ.
* Այլ չափելի օգուտներ:

## 2.1.1. Համայնքների խոշորացման արդյունքում վարչական ծախսերի կրճատումից առաջացող օգուտները

Սառնակունք համայնքում համայնքների խոշորացման արդյունքում վարչական ծախսերի կրճատումից առաջացող տնտեսական օգուտները հաշվարկելու համար կիրառվել է միևնույն՝ գյուղական կարգավիճակ ունեցող համայնքների խոշորացման արդյունքում առաջացող տնտեսական օգուտների հաշվարկման համար սահմանված մոտեցումը (հավելված 1):

Համաձայն սահմանված մոտեցման՝ հաշվարկվել են նոր ձևավորված համայնքի վարչական ծախսերը՝ ներառյալ համայնքի կազմի մեջ մտնող (բացի համայնքի կենտրոնից) գյուղական բնակավայրերի վարչական ներկայացուցիչների պահպանման ծախսերը:

Սառնակունք համայնքի վարչական ծախսերը հաշվարկելու համար նախ ձևավորվել է համայնքի աշխատակազմը: Այդ նպատակով մեխանիկական գումարման միջոցով հաշվարկվել է Սառնակունք համայնքի կազմի մեջ մտնող նախկին համայնքների հաստիքների հանրագումարային թիվը, որը կազմում է 40 միավոր (աղյուսակ 1):

*Աղյուսակ 1. Սառնակունք համայնքի կազմի մեջ մտնող նախկին համայնքների հաստիքացուցակները*

|  |  |  |  |  |  |  |
| --- | --- | --- | --- | --- | --- | --- |
| **Հաստիքի անվանումը** | **Գորայք** | **Ծղուկ** | **Սառնակունք** | **Սպանդարյան** | ***Ընդամենը*** | **Դրույքաչափ՝ նվազագույն-առավելագույն (հազ. դրամ)** |
| ***Քաղաքական և հայեցողական պաշտոններ*** | | | | | | |
| Համայնքի ղեկավար | 1 | 1 | 1 | 1 | *4* | 132,0 – 210,0 |
| Համայնքի ղեկավարի տեղակալ | 1 | 1 | 1 | 1 | *4* | 35,0 – 140,0 |
| ***Համայնքային ծառայության պաշտոններ*** | | | | | | |
| Աշխատակազմի քարտուղար | 1 | 1 | 1 | 1 | *4* | 90,0 – 150,0 |
| Առաջատար մասնագետ - հաշվապահ | 1 | 1 | 1 | 1 | *4* | 85,0 – 140,0 |
| Առաջատար մասնագետ | 1 |  |  |  | *1* | 140,0 |
| ***Տեխնիկական սպասարկում իրականացնող անձնակազմ*** | | | | | | |
| Ակումբավար | 1 | 1 |  |  | *2* | 35,0 – 90,0 |
| Գրադարանավար | 1 | 1 |  | 1 | *3* | 35,0 – 90,0 |
| Օպերատոր | 1 |  |  |  | *1* | 90,0 |
| Համակարգչային օպերատոր |  | 1 | 1 |  | *2* | 35,0 – 80,0 |
| Գրադարանի օպերատոր | 1 |  |  |  | *1* | 70,0 |
| Օժանդակ բանվորներ | 2 |  |  |  | *2* | 70,0 |
| Հավաքարար | 2 |  |  | 1 | *3* | 46,0 – 70,0 |
| Հողաշինարար |  | 1 |  |  | *1* | 35,0 |
| Տեխնիկական աշխատող |  | 1 |  |  | *1* | 35,0 |
| Ինտերնետ կենտրոնի տնօրեն |  |  |  | 1 | *1* | 68,0 |
| Ինտերնետ կենտրոնի օպերատոր |  |  |  | 1 | *1* | 46,0 |
| Հանդապահ |  |  |  | 1 | *1* | 46,0 |
| Պահակ |  |  |  | 1 | *1* | 46,0 |
| Ջրմուղի և կոյուղու աշխատողներ |  | 2 |  |  | *2* | 35,0 |
| Էլեկտրիկ | 1 |  |  |  | *1* | 70,0 |
| ***Ընդամենը*** | ***14*** | ***11*** | ***5*** | ***10*** | ***40*** |  |

Այնուհետև ձևավորվել է Սառնակունք համայնքի աշխատակազմը, որտեղ նախատեսվել են 24 միավոր հաստիքներ՝ ներառյալ համայնքի կազմի մեջ մտնող բնակավայրերի (առանց համայնքի կենտրոնի) վարչական ներկայացուցիչների հաստիքները (աղյուսակ 2):

*Աղյուսակ 2. Սառնակունք համայնքի առաջարկվող հաստիքացուցակը և պահպանման ծախսերը*

|  |  |  |  |
| --- | --- | --- | --- |
| **Հաստիքի անվանումը** | **Հաստիքային միավոր** | **Դրույքաչափ (հազ. դրամ)** | **Ծախսեր (հազ. դրամ)** |
| ***Քաղաքական և հայեցողական պաշտոններ*** | | | |
| Համայնքի ղեկավար | 1 | 160,0 | 1920,0 |
| Համայնքի ղեկավարի տեղակալ | 1 | 125,0 | 1500,0 |
| ***Համայնքային ծառայության պաշտոններ*** | | | |
| Աշխատակազմի քարտուղար | 1 | 120,0 | 1440,0 |
| Ֆինանսիստ-հաշվապահ | 1 | 110,0 | 1320,0 |
| Առաջատար մասնագետ | 2 | 100,0 | 2400,0 |
| Առաջին կարգի մասնագետ | 1 | 80,0 | 960,0 |
| Երկրորդ կարգի մասնագետ | 1 | 60,0 | 720,0 |
| ***Տեխնիկական սպասարկում իրականացնող անձնակազմ*** | | | |
| Ակումբավար | 1 | 70,0 | 840,0 |
| Գրադարանավար | 1 | 70,0 | 840,0 |
| Համակարգչային օպերատոր | 1 | 70,0 | 840,0 |
| Օժանդակ բանվորներ | 1 | 70,0 | 840,0 |
| Հավաքարար | 1 | 60,0 | 720,0 |
| Տեխնիկական աշխատող | 1 | 60,0 | 720,0 |
| Ինտերնետ կենտրոնի տնօրեն | 1 | 68,0 | 816,0 |
| Ինտերնետ կենտրոնի օպերատոր | 1 | 60,0 | 720,0 |
| Պահակ | 2 | 60,0 | 1440,0 |
| Ջրմուղի և կոյուղու աշխատողներ | 2 | 60,0 | 1440,0 |
| Վարորդ | 1 | 70,0 | 840,0 |
| ***Վարչական ներկայացուցիչներ*** | | | |
| Գորայքի վարչական ներկայացուցիչ | 1 | 72,0 | 864,0 |
| Ծղուկի վարչական ներկայացուցիչ | 1 | 72,0 | 864,0 |
| Սպանդարյանի վարչական ներկայացուցիչ | 1 | 72,0 | 864,0 |
| ***Ընդամենը*** | ***24*** |  | ***22908,0*** |

Ծանոթություն: Սառնակունք համայնքի հաստիքացուցակն առաջարկելիս կատարվել են մի շարք ճշգրտումներ:

Մասնավորապես, զրոյացվել են օպերատոր և գրադարանի օպերատոր հաստիքները, քանի որ կա համակարգչային օպերատորի հաստիք: Զրոյացվել են նաև էլեկտրիկ, հանդապահ և հողաշինարար հաստիքները:

Սառնակունք համայնքը, համաձայն ՀԾՔՄ-ի, մտնում է համայնքների դասակարգման 4-րդ խմբի մեջ: ՀԾՔՄ-ով առաջարկվող 4-րդ խմբին պատկանող համայնքների համար տիպային հաստիքացուցակներում կան հաստիքներ, որոնք չեն եղել Սառնակունքի կազմի մեջ մտնող նախկին համայնքների հաստիքացուցակներում: Դրանք ավելացվել են առաջարկվող հաստիքացուցակում: Մասնավորապես, մեկ միավորով ավելացվել են առաջատար մասնագետի և պահակի հաստիքները, ձևավորվել են նաև մեկական միավոր ֆինանսիստ-հաշվապահի, 1-ին և 2-րդ կարգի մասնագետների, ինչպես նաև վարորդի նոր հաստիքներ:

Համայնքի աշխատակազմի հաստիքների դրույքաչափերը սահմանելիս, սահմանված մոտեցման համաձայն, պետք է հիմք ընդունվեր գործող դրույքաչափերից և ՀԾՔՄ-ով առաջարկվող դրույքաչափերից առավելագույնը: Սակայն Սառնակունք համայնքի պարագայում գործող դրույքաչափերը բավականին բարձրացված են և փորձագիտական գնահատմամբ առավել նպատակահարմար է հիմք ընդունել ՀԾՔՄ-ով առաջարկվողները: Այդ նպատակով ճշգրտվել են համայնքի ղեկավարի, համայնքի ղեկավարի տեղակալի, աշխատակազմի քարտուղարի, առաջատար մասնագետների, համակարգչային օպերատորի, հավաքարարի և պահակների աշխատավարձերը՝ համապատասխանեցնելով ՀԾՔՄ-ում սահմանված մակարդակների հետ:

Մինչև 70,0 հազար դրամ իջեցվել են նաև գրադարանավարի և ակումբավարի աշխատավարձերը:

2013 թ. հուլիսի 1-ից նվազագույն աշխատավարձը սահմանված է 45,0 հազար դրամ՝ առանց եկամտային հարկի: Բոլոր այն հաստիքների դրույքաչափերը, որոնք ցածր են եղել սահմանված նվազագույն աշխատավարձից՝ բարձրացվել են մինչև վերջինիս մակարդակին: Դրանք են՝ տեխնիկական աշխատող, ինտերնետ կենտրոնի օպերատոր, ջրմուղի և կոյուղու աշխատողներ հաստիքները:

Համայնքի կազմի մեջ մտնող և համայնքի կենտրոն չհանդիսացող Գորայք, Ծղուկ և Սպանդարյան բնակավայրերի բնակչության թիվը գտնվում է 300-500 միջակայքում: Այդ պատճառով վարչական ներկայացուցիչների աշխատավարձը սահմանվել է 72,0 հազար դրամ՝ համաձայն սահմանված մոտեցման:

Համայնքի վարչական ծախսերը հաշվարկելու համար հիմք են ընդունվել ՀԾՔՄ-ի համայնքների դասակարգման 4-րդ խմբի (որին պատկանում է Սառնակունք համայնքը) համար առաջարկվող վարչական ծախսերը, ձևավորված հաստիքացուցակի պահպանման ծախսերն ու վարչական ներկայացուցիչների գրասենյակների պահպանման ծախսերը: Արդյունքում Սառնակունք համայնքի առաջարկվող վարչական ծախսերը կազմել են **30768,0 հազար դրամ** (աղյուսակ 3):

*Աղյուսակ 3. Սառնակունք համայնքի առաջարկվող վարչական ծախսերը*

|  |  |  |
| --- | --- | --- |
| **ՀՀ** | **Բյուջետային ծախսերի անվանումներ** | **Ծախսեր (հազ. դրամ)** |
| **Ա** | **ԸՆԹԱՑԻԿ ԾԱԽՍԵՐ, այդ թվում`** | **27808,0** |
| **1** | **Աշխատանքի վարձատրություն** | **22908,0** |
| **2** | **Ծառայությունների և ապրանքների ձեռքբերում,** այդ թվում՝ | **4300,0** |
| 2.1 | Շարունակական ծախսեր, այդ թվում՝ | 1250,0 |
|  | *-Էներգետիկ ծառայություններ* | *900,0* |
|  | *-Կոմունալ ծառայություններ* | *200,0* |
|  | *-Կապի ծառայություններ* | *150,0* |
| 2.2 | Գործուղումների և շրջագայությունների ծախսեր, այդ թվում՝ | 270,0 |
|  | -Ներքին գործուղումներ | *120,0* |
|  | -Այլ տրանսպորտային ծախսեր | *150,0* |
| 2.3 | Պայմանագրային այլ ծառայությունների ձեռքբերում, այդ թվում՝ | 880,0 |
|  | -Վարչական ծառայություններ | *70,0* |
|  | -Համակարգչային ծառայություններ | *180,0* |
|  | -Տեղեկատվական ծառայություններ | *200,0* |
|  | -Կառավարչական ծառայություններ | *100,0* |
|  | -Ներկայացուցչական ծախսեր | *150,0* |
|  | -Ընդհանուր բնույթի այլ ծառայություններ | *180,0* |
| 2.4 | Ընթացիկ նորոգում և պահպանում, այդ թվում՝ | 1200,0 |
|  | -Շենքերի և կառույցների ընթացիկ նորոգում և պահպանում | *900,0* |
|  | -Մեքենաների և սարքավորումների ընթացիկ նորոգում և պահպանում | *300,0* |
| 2.5 | Նյութեր, այդ թվում՝ | 700,0 |
|  | -Գրասենյակային նյութեր և հագուստ | *400,0* |
|  | -Տրանսպորտային նյութեր | *100,0* |
|  | -Կենցաղային և հանրային սննդի նյութեր | *200,0* |
| 3 | **Այլ ծախսեր**, այդ թվում՝ | **600,0** |
|  | -Պահուստային միջոցներ | *300,0* |
|  | -Այլ ծախսեր | *300,0* |
| **Բ** | **ՈՉ ՖԻՆԱՆՍԱԿԱՆ ԱԿՏԻՎՆԵՐԻ ԳԾՈՎ ԾԱԽՍԵՐ, այդ թվում՝** | **1700,0** |
| 1 | **Հիմնական միջոցներ**, այդ թվում՝ | **1700,0** |
|  | -Շենքեր և շինություններ | 1000,0 |
|  | -Մեքենաներ և սարքավորումներ | 500,0 |
|  | -Այլ հիմնական միջոցներ | 200,0 |
| **Գ** | **ՎԱՐՉԱԿԱՆ ՆԵՐԿԱՅԱՑՈՒՑԻՉՆԵՐԻ ԳՐԱՍԵՆՅԱԿԻ ՊԱՀՊԱՆՄԱՆ ԾԱԽՍԵՐ** | **1260,0** |
|  | Գորայքի վարչական ներկայացուցչի գրասնեյակի պահպանման ծախսեր | 420,0 |
|  | Ծղուկի վարչական ներկայացուցչի գրասնեյակի պահպանման ծախսեր | 420,0 |
|  | Սպանդարյանի վարչական ներկայ. գրասնեյակի պահպանման ծախսեր | 420,0 |
|  | ***ԸՆԴԱՄԵՆԸ ԾԱԽՍԵՐ (Ա+Բ+Գ)*** | ***30768,0*** |

Ասպիսով, Սառնակունքում համայնքների խոշորացման արդյունքում վարչական ծախսերի կրճատումից առաջացող տնտեսական օգուտները կազմել են **8316,4 հազար դրամ** (աղյուսակ 4):

*Աղյուսակ 4. Սառնակունքում համայնքների խոշորացման արդյունքում վարչական ծախսերի կրճատումից առաջացող տնտեսական օգուտները*

*(հազար դրամ)*

|  |  |  |  |  |  |  |  |
| --- | --- | --- | --- | --- | --- | --- | --- |
| **ՀՀ** | **Բնակավայրի անվանում** | **Ընդամենը վարչական ծախսեր**  (2012թ. փաստ) | **Որից** | | **Նախքան խոշորացնելը**  **վարչական ծախսեր** | **Խոշորացումից հետո վարչական ծախսեր** | **Տնտեսական օգուտներ** |
| **Վարչական բյուջե** | **Ֆոնդային բյուջե** |
| 1 | Գորայք | 16994,0 | 16814,2 | 179,8 | **39 084,4** | **30 768,0** | **8 316,4** |
| 2 | Ծղուկ | 9001,3 | 8681,5 | 319,8 |
| 3 | Սառնակունք | 7013,3 | 7013,3 | 0,0 |
| 4 | Սպանդարյան | 6075,8 | 6075,8 | 0,0 |
|  | *Ընդամենը* | *39084,4* | *38584,8* | *499,6* |

## 2.1.2. Համայնքների խոշորացման արդյունքում արդյունավետ հարկային վարչարարությունից առաջացող օգուտները

Համայնքների խոշորացման արդյունքում օգուտներ կարող են առաջանալ արդյունավետ հարկային վարչարարությունից:

*Աղյուսակ 5. Սառնակունք համայնքի հարկերի գանձման մակարդակը (2012 թ.) և վերջինիս բարձրացման հնարավոր ռեզերվները*

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|  |  | **Գույքահարկ** (հազ.դրամ) | | | | | **Հողի հարկ** (հազ.դրամ) | | | | | **Ընդամենը ռեզերվներ** |
| **ՀՀ** | **Բնակավայրի անվանում** | **Հարկային բազա[[3]](#footnote-3)** | **Փաստացի գանձում** (2012թ. համայնքի բյուջե մուտքագրված գույքահարկ) | **Գանձման մակարդակ** | **4 տարի հետո գանձման կանխատեսվող մակարդակ** | **Գանձման մակարդակի փոփոխությունից ռեզերվներ** | **Հարկային բազա** | **Փաստացի գանձում** (2012թ. համայնքի բյուջե մուտքագրված հողի հարկ) | **Գանձման մակարդակ** | **4 տարի հետո գանձման կանխատեսվող մակարդակ** | **Գանձման մակարդակի փոփոխությունից ռեզերվներ** |
| 1 | Գորայք | 487.0 | 583.1 | 119.7 |  |  | 6,620.0 | 9,822.6 | 148.4 |  |  |  |
| 2 | Ծղուկ | 424.6 | 301.5 | 71.0 | 3,359.0 | 5,389.4 | 160.4 |
| 3 | Սառնակունք | 239.5 | 232.8 | 97.2 | 3,489.8 | 4,965.3 | 142.3 |
| 4 | Սպանդարյան | 336.0 | 254.1 | 75.6 | 2,630.0 | 3,630.0 | 138.0 |
|  | ***Ընդամենը*** | ***1487.1*** | ***1371.5*** | ***92.2*** | ***100*** | ***0*** | ***16098.8*** | ***23807.3*** | ***147.9*** | ***100*** | ***0*** | ***0*** |

Սառնակունքի խոշորացման փնջում ընդգրկված համայնքների կողմից 2012 թվականին հողի հարկի և գույքահարկի գծով հավաքագրված գումարների ընդհանուր արժեքը (25178.8 հազ. դրամ) գերազանցել է այդ համայնքների հարկային բազաների մեկ տարվա ցուցանիշերի հանրագումարը (17585.9հազ.դրամ): Այս հանգամանքը պայմանավորված է 2012 թվականին համայնքների կողմից նախորդ տարիներին կուտակած հարկային ապառքների գանձումով:

Սա նշանակում է, որ Սառնակունք համայնքի կողմից տեղական հարկերի գծով, նույնիսկ 100% գանձման մակարդակ ապահովելու պայմաններում, հաջորդ տարիներին համայնքի բյուջե ավել գումար չի մուտքագրվի, քան մուտքագրվել է 2012թվականին: Հետևաբար այս ուղղությամբ Սառնակունք համայնքում զգալի ռեզերվներ չկան:

## 2.1.3. Այլ չափելի օգուտներ

2013 թ. հուլիսի 1-ից հանրապետությունում 10 հազար դրամով բարձրացվել է նվազագույն ամսական աշխատավարձը: Աշխատավարձի բարձրացման հետ կապված՝ համայնքային բյուջեներում առաջացած լրացուցիչ ծախսերի ֆինանսավորման նպատակով Կառավարությունը, համաձայն 2013 թ. հունիսի 27-ի թիվ 661 - Ն որոշման, իր պահուստային ֆոնդից փոխհատուցելու է (սուբվենցիաների տրամադրում) այդ ծախսերը:

Համայնքների խոշորացման արդյունքում Գորայք, Ծղուկ, Սառնակունք և Սպանդարյան համայնքների համար վերը նշված ուղղությամբ նախատեսված փոխհատուցման գումարները կարելի է դիտարկել որպես օգուտներ:

Աղյուսակ 6–ում բերված տվյալներից պարզ է դառնում, որ Սառնակունք համայնքի կազմի մեջ մտնող նախկին համայնքների աշխատակազմերի նվազագույն աշխատավարձի մակարդակի բարձրացման փոխհատուցումից առաջացած օգուտները կազմում են 831,5 հազ. դրամ:

*Աղյուսակ 6. Սառնակունք համայնքի կազմի մեջ մտնող նախկին համայնքների աշխատակազմի նվազագույն աշխատավարձի մակարդակի բարձրացման փոխհատուցումից առաջացած օգուտներ*

|  |  |  |  |  |  |
| --- | --- | --- | --- | --- | --- |
| Համայնքներ | **Գորայք** | **Ծղուկ** | **Սառնակունք** | **Սպանդարյան** | **Ընդամենը** |
| **Փոխհատուցման գումարներից[[4]](#footnote-4) առաջացած օգուտներ** (հազ. դրամ) | 0 | 534.8 | 0 | 296.7 | **831.5** |

Ծանոթություն:

Գորայք և Սառնակունք նախկին համայնքները աշխատակազմի նվազագույն աշխատավարձի մակարդակի բարձրացման փոխհատուցումից գումարներ չեն ստացել աշխատողների աշխատավարձերի նվազագույն շեմի բարձր լինելու պատճառով:

Հաշվարկները կատարված են 2013թ.–ի հուլիսի 1-ից մինչև դոկտեմբերի 31-ը ընկած ժամանակահատվածի (6 ամիս) համար: Հաջորդող տարիներին այդ նպատակով հատկացվող փոխհատուցունմների տրամադրման դեպքում փոխհատուցման գումարը յուրաքանչյուր տարվա համար կլինի կրկնակի:

**Ֆինանսական համահարթեցման դոտացիաներ**

Ֆինանսական համահարթեցման սկզբունքով պետական բյուջեից համայնքներին հատկացվող դոտացիաների տրամադրման գործող կարգի համաձայն՝ Սառնակունք համայնքի կազմի մեջ մտնող նախկին համայնքների համահարթեցման դոտացիաների գումարը 2013թ. համար նախատեսված է.

* Գորայք - 1 589 հազ.դրամ,
* Ծղուկ - 3 131 հազ.դրամ,

12 557 հազ.դրամ

* Սառնակունք - 3 366 հազ.դրամ,
* Սպանդարյան - 4 471 հազ.դրամ,

Սառնակունք խոշորացված համայնքի համահարթեցման դոտացիայի չափը, եթե այն հաշվարկվեր 2013թ.–ի համար, նույն օրենքի կիրարկման պայմաններում կկազմեր մոտավորապես 10 790 հազ.դրամ:

Հաշվի առնելով, որ «Ֆինանսական համահարթեցման մասին» նոր օրենքի նախագիծը գտնվում է Ազգային Ժողովում, ուշագրավ կլինի դիտարկել Սառնակունք խոշորացված համայնքի կազմի մեջ մտնող համայնքների համահարթեցման դոտացիաների գումարների մոտավոր փոփոխությունը՝ պայմանականորեն պատկերացնելով որ այդ օրենքը գործել է 2013թ. –ի դոտացիաների հաշվարկների համար:

* Գորայք - 10 834 հազ.դրամ,
* Ծղուկ - 11884 հազ.դրամ,

48 555 հազ.դրամ

* Սառնակունք - 12963 հազ.դրամ,
* Սպանդարյան - 12874 հազ.դրամ,

Սա նշանակում է, որ Սառնակունք խոշորացված համայնքի կազմի մեջ մտնող նախկին համայնքներին հատկացվող համահարթեցման դոտացիաները «Ֆինանսական համահարթեցման մասին» նոր օենքի ընդունումից հետո կավելանան մոտավոր հաշվարկներով 36 մլն դրամով:

Զառիթափ խոշորացված համայնքի համար նոր օրենքի պայմաններում համահարթեցման դոտացիայի գումարը կկազմի 36600 հազ.դրամ, ինչը 25.8 մլն դրամով ավելի է ներկայում գործող օրենքի պայմաններում հաշվարկված գումարից:

Միաժամանակ հարկավոր է նկատի ունենալ որ, համահարթեցման դոտացիաների ընդհանուր գումարը յուրաքանչյուր տարի մոտավորապես 10 % -ով աճի միում[[5]](#footnote-5) ունի:

## 2.1.4. Համայնքների խոշորացման արդյունքում ՏԻ մակարդակում առաջացող չափելի օգուտների հանրագումարը և կանխատեսումները գալիք 4 տարիների համար

Աղյուսակ 7–ում բերված են չափելի օգուտների ամփոփ տվյալները և հաջորդ 4 տարիների՝ նույն ուղղություններով օգուտների կանխատեսումները: Վերջիններիս համաձայն՝ համայնքների խոշորացման արդյունքում Սառնակունք համայնքի մասշտաբով ՏԻ մակարդակում առաջանում է տարեկան **9 979.4** հազ.դրամ և քառամյա ժամանակահատվածում՝ **39 916.7** հազ.դրամ օգուտ:

*Աղյուսակ 7. Սառնակունք համայնքի չափելի օգուտների ամփոփ տվյալները և քառամյա ժամանակահատվածի կանխատեսումները*

*(հազ.դրամ)*

|  |  |  |  |
| --- | --- | --- | --- |
|  | **Չափելի օգուտները** | **Մեկ տարվա հաշվարկով** | **Քառամյա ժամանակահատվածում** |
| 1 | Վարչական ծախսերի կրճատումից | **8 316,4** | **33 265.6** |
| 2 | Արդյունավետ հարկային վարչարարությունից | **0** | **0** |
| 3 | Այլ չափելի օգուտներ  *(831.5\* 2 կիսամյակ)* | **1 663.0** | **6 652.0** |
|  | **Ընդամենը** | **9 979.4** | **39 916.7** |

## Այլ՝ ոչ չափելի օգուտներ

**Կառավարման արդյունավետության բարձրացում**

Համայնքների խոշորացումը նպաստելու է կառավարման համակարգի արդյունավետության բարձրացմանը, մասնավորապես դա արտահայտվելու է տեղերում կադրային ապահովվածության և աշխատատեղերի կահավորման[[6]](#footnote-6) վրա: Արդյունավետ կառավարման վրա կարող է դրական ազդեցություն ունենալ նաև ներքին և արտաքին վերահսկողության մեխանիզմների զարգացումը, որը մեծապես կապված է լինելու ավագանու ինստիտուտի զարգացման հետ:

**Մասշտաբի էֆեկտ**

Ինչքան մեծանում են ծառայությունների մատուցման ծավալները, այնքան փոքրանում է միավոր ծառայության մատուցման ինքնարժեքը: Այս դրույթը միջազգային պրակտիկայում ընդունված է անվանել «մասշտաբի էֆեկտ», որը համայնքների խոշորացման տարբերակում նշանակում է՝ ինչքան մեծ են համայնքները, այնքան էժան կարող են լինել համայնքի կողմից մատուցվող ծառայությունները:

**Համայնքային ենթակառուցվածքների օպտիմալ տեղաբաշխում**

Օպտիմալ տեղաբաշխում ասելով՝ պետք է հասկանալ հանրային ծառայություններ մատուցող ենթակառուցվածքների՝ աշխարհագրական իմաստով այնպիսի տեղակայում, որը հնարավորություն կտար առավելագույնս ապահովելու ծառայությունների մատուցման հասանելիությունն ու մատչելիությունը՝ միաժամանակ ապահովելով այդ ծառայությունների իրականացման համար կատարված ծախսերի արդյունավետությունն ու նպատակայնությունը:

**Ծառայությունների ինքնարժեքի** վրա, բացի վերը նշվածներից, ազդում են նաև այլ գործոններ, մասնավորապես՝ ինքնարժեքի նվազեցման պատճառ կարող են հանդիսանալ ծառայությունների մատուցումն ապահովող ենթակառուցվածքների ուղղությամբ իրականացված կապիտալ ներդրումային ծրագրերը (հիմնական միջոցների կապիտալ նորոգումը կամ նորերի ձեռք բերումը և այլն):

Համայնքների խոշորացումը դիտարկվում է որպես ապակենտրոնացման գործընթացի կարևոր բաղադրիչ և նախապայման: Հայաստանում գործող մի շարք միջազգային դոնոր կազմակերպություններ լուրջ հետաքրքրված են այս բարեփոխումների ընթացքով և պատրաստակամ են **ֆինանսական ու խորհրդատվական աջակցություն** ցուցաբերելու՝ համայնքների խոշորացման գործընթացը ավելի սահուն և արդյունավետ իրականացնելու համար: Այս ներդրումները նույնպես կարելի է դիտարկել որպես խոշորացման գործընթացին նվիրված ոչ չափելի օգուտներ:

## Պետական մակարդակում առաջացող հնարավոր օգուտներ

**Կրթություն[[7]](#footnote-7)**

Սառնակունք համայնքի խոշորացման արդյունքում, չնայած համայնքների՝ նոր ստեղծվող կենտրոնի և իրար միջև հեռավորությունը մեծ չէ (3-11 կմ է), նպատակահարմար չէ Գորայքի, Ծղուկի, Սառնակունքի և Սպանդարյանի համայնքների դպրոցների տեսակի փոփոխություն կամ միավորում իրականացնել, քանի որ, եղանակային պայմանները և տարածաշրջանի ռելիեֆը կարող են լուրջ խոչընդոտներ ստեղծել ուսումնական գործընթացը կազմակերպելու համար:

**Առողջապահություն[[8]](#footnote-8)**

Գորայքի ԱԱՊԿ-ն ներկայում սպասարկում է նաև Ծղուկ, Սառնակունք և Սպանդարյան համայնքները: ԱԱՊԿ-ն ունի նաև տրանսպորտային միջոց: Համայնքների միավորումը ազդեցություն չի ունենա առողջապահական ծառայությունների կազմակերպման առումով:

# Սառնակունք համայնքի միջնաժամկետ զարգացման ծրագրային մոտեցումները

Սառնակունք համայնքում համայնքների խոշորացման արդյունքում գոյացած օգուտները ուղղվելու են՝


* գոյություն ունեցող ծառայությունների ընդլայնմանը և որակի բարձրացմանը,
* նոր ծառայությունների մատուցմանը,
* ենթակառուցվածքների վերականգնմանն ու նոր ենթակառուցվածքների ստեղծմանը,
* կապիտալ արժեքների ձևավորմանը,
* և այլն:

Համայնքի ֆինանսական միջոցների տնօրինումը համայնքի տեղական ինքնակառավարման մարմինների բացառիկ լիազորությունն է, հետևաբար՝ շատ դժվար է կանխատեսել, թե այդ միջոցները որ ուղղություններով կծախսվեն: Միաժամանակ ակնհայտ է, որ իրականացվող ծրագրերը պետք է ուղղված լինեն համայնքի կազմի մեջ մտնող բոլոր բնակավայրերում առկա հիմնախնդիրների լուծմանը: Սույն ուսումնասիրության շրջանակներում կատարված համայնքի իրավիճակի վերլուծությունը, հիմնահարցերի բացահայտումը, ծրագրերի կազմումը և ծրագրերի առաջնահերթությունների սահմանումը իրականացվել են փորձագիտական մոտեցմամբ և հետագայում կարող են օգտագործվել խորհրդատվական նպատակներով:

## Սառնակունք համայնքի իրավիճակի վերլուծությունը

1. **Ընդհանուր տվյալներ**

Խոշորացված Սառնակունք համայնքը (այսուհետև Սառնակունք համայնք) կազմավորվել է նախկին Գորայք, Ծղուկ, Սառնակունք և Սպանդարյան (գյուղական) համայնքների միավորումից:



Գորայք

Ծղուկ

Սառնակունք

Սպանդարյան

Համայնքն ունի 490.95 կմ2 տարածք: Համայնքի կենտրոնն է Սառնակունք բնակավայրը: Համայնքի կենտրոնի հեռավորությունը մայրաքաղաքից կազմում է 186 կմ, իսկ մարզկենտրոնից՝ 119 կմ:

1. **Պատմական ակնարկ**

Առաջին գյուղը, որը գրկաբաց ընդունում է Սյունիքի մարզ այցելողներին, Գորայք գյուղն է (նախկին Ակունք, Բազարչայ, Գոռահայկ): Հին գյուղը` Բազարչայը, հիմնադրվել է 1877թ.-ին: Մինչև 1940 թ. բնակիչները հիմնականում ռուսներ էին (մալականներ), իսկ այնուհետև` միայն հայեր: Առաջին անգամ գյուղի մասին հիշատակված նյութերում, որ հասել են մեզ, գյուղը ներկայացված է Այլախ անունով: Այնուհետև գյուղը հանդես է գալիս Բազարչայ անունով` գավառը տիրապետողների անունով: Նախկին գյուղը զբաղեցնում էր Որոտան գետի ակունքի հարակից տարածքը և կոչվում էր Ակունք: Ամռան ամիսներին գյուղը վերածվում էր մեծ շուկայի: Գյուղում բնակվող ադրբեջանցիները մեծամասնություն էին կազմում, ուստի նրանք շուկա բառը վերափոխեցին չայով` իրենց լեզվով: Իրենց հատուկ ոճի համաձայն՝ գյուղն անվանվեց Բազարչայ: Այդ գյուղը գոյատևեց մինչև 20-րդ դարի 70-ական թվականները: Սիսիանի Սպանդարյան ջրամբարի կառուցման պատճառով կառավարությունը ստիպված էր տեղափոխել գյուղը: Բազարչայը նախկին տարածքից փոխվեց դեպի հյուսիս-արևելք: Տեղաբնակվելուց հետո վերանվանվեց Գորայք:

Սպանդարյան ջրամբարի կառուցման պատճառով Բորիսովկա գյուղը տեղափոխվեց, որը հիմնադրվել էր դեռևս 17-րդ դարի վերջերին: Ցարական Ռուսաստանի թագուհի Եկատերինայի գահակալման ժամանակներից սկսած՝ այն հայտնի էր որպես աքսորավայր: Գյուղում բնակություն էին հաստաել հիմնականում Ռուսաստանից աքսորաված մալականներ: 1918 թ. մալականների տեղափոխվելուց հետո գյուղը բնակեցվել է հարևան Ղալաջյուղից տեղափոխված, Պարսկաստանի Խոյ և Սալմաստ նահանգներից գաղթած հայերով: 1980 թվականին գյուղը ամբողջությամբ տեղափոխվեց այժմյան Ծղուկ կոչվող տարածք, գյուղն այդպես անվանվեց հայտնի Ծղուկ լեռան անունով: Այժմ գյուղի ազգաբնակչության 100% -ը հայեր են:

Սառնակունք գյուղը հիմնադրվել է 1925 թվականին: Այն գտնվում է Երևան-Մեղրի Մ-2 ավտոճանապարհի 186-րդ կիլոմետրի վրա՝ բարձր լեռնային գոտում:

ՀՀ Սյունիքի մարզի Սպանդարյան գյուղը գտնվում է Սիսիանի տարածաշրջանի հույսիային մասում` Որոտան գետի ձախ ափին, Սպանդարյանի ջրամբարից 5 կմ հեռավորության վրա, Երևան – Մեղրի միջպետական մայրուղուց 0.5 կմ հեռավորությամբ: Սպանդարյանը` պատմական Մելիքլարը (1780թ.), հիմնադրվել է 1922 թ.: Բնակիչները հիմնականում տեղափոխվել են Անգեղակոթ գյուղից, որոնք 1870 թվականին տեղափոխվել են Պարսկաստանի Սալմաստ և Խոյ նահանգներից: Գյուղատեղում կան բազմաթիվ խաչքարեր` 1100-ական թվականների փորագրություններով, կան նաև սեպագիր գերեզմանաքարեր: Սպանդարյանի շրջակայքում կան բազմաթիվ քարանձավներ: Ըստ պատմաբնների՝ կան նաև խարազանման քարանձավներ: Գյուղը հայտնի է իր կտավատի ձեթով:

1. **Ֆիզիկա-աշխարհագրական պայմաններ**

Համայնքն աչքի է ընկնում և գյուղ այցելած հյուրերին գրավում իր զմրուխտյա մարգագետիններով և բարձրաբերձ լեռներով: Համայնքի կազմի մեջ մտնող բնակավայրերի բարձրությունը ծովի մակերևույթից կազմում է 2140-2180 մ: Այստեղ ձմեռը շատ խիստ է, ձյունառատ և ցուրտ, ամառը՝ զով:

Սպանդարյան ջրամբարը ողողում է համայնքի մարգագետինները:

Ծղուկ գյուղի տարածքը գտնվում է որոշակի հարթության վրա, որն ապահով է պահում սելավաջրերից, հեղեղումներից: Սպանդարյան գյուղը շրջապատված է բարձր սարերով և խոր ձորերով, ապահով է հորդառատ անձրևներից, հեղեղումներից:

1. **Ժողովրդագրություն**

Սառնակունք համայնքի բնակչության ընդհանուր թիվը կազմում է 1941 մարդ, որոնցից 983-ը տղամարդիկ են, իսկ 958-ը՝ կանայք (աղյուսակ 8): Համայնքի բնակչությունը գրեթե հավասարաչափ է բաշխված ըստ համայնքի կազմի մեջ մտնող բնակավայրերի: Բնակչության 40 %-ը միջին տարիքի բնակչությունն է (18-60 տարեկան): Թոշակառուներ են համայնքի բնակչության 10 %-ը:

*Աղյուսակ 8. Սառնակունք համայնքի ժողովրդագրությունը*

*(2013 թ. հունվարի 1-ի տվյալներով)*

|  |  |  |  |  |  |  |  |
| --- | --- | --- | --- | --- | --- | --- | --- |
| **ՀՀ** | **Ցուցանիշ** | **Չափման միավոր** | **Ընդամենը համայնքում** | **Ըստ համայնքի կազմի մեջ մտնող վարչական միավորների** | | | |
| **Գորայք** | **Ծղուկ** | **Սառնակունք** | **Սպանդարյան** |
|  | Տնային տնտեսություններ | ծուխ | 516 | 130 | 128 | 133 | 125 |
|  | Բնակչության թվաքանակ | մարդ | 1941 | 462 | 455 | 542 | 482 |
| • | Տղամարդիկ | մարդ | 983 | 221 | 226 | 274 | 262 |
| • | Կանայք | մարդ | 958 | 241 | 229 | 268 | 220 |
| • | Նախադպրոցական տարիքի երեխաներ (0-6 տ.) | մարդ | 147 | 52 | 26 | 30 | 39 |
| • | Դպրոցական տարիքի երեխաներ (7-18տ.) | մարդ | 353 | 76 | 70 | 107 | 100 |
| • | Միջին տարիքի բնակչություն (18-60 տ.) | մարդ | 769 | 137 | 115 | 245 | 272 |
|  | Թոշակառուներ | մարդ | 201 | 41 | 28 | 87 | 45 |
|  | Աշխատունակ բնակչություն | մարդ | 651 | 136 | 219 | 265 | 31 |
|  | Գործազուրկներ (զբաղվածության կենտր. գրանցված) | մարդ | 23 | - | 2 | - | 21 |
|  | Անապահով ընտանիքների թիվը (սոցիալական ծառայությունում գրանցված) | ծուխ | 3 | 1 | 0 | - | 2 |
|  | Ընտանեկան նպաստ ստացող տնային տնտեսություններ | ծուխ | 24 | 8 | 0 | 14 | 2 |
| • | «Փարոս» համակարգում ընդգրկված տնային տնտեսություններ | ծուխ | 121 | - | 119 | - | 2 |
|  | Փախստականներ | մարդ | 0 | - | 0 | - | 0 |
|  | Հաշմանդամներ | մարդ | 49 | 11 | 15 | 11 | 12 |

1. **Տեղական ինքնակառավարման մարմիններ**

Սառնակունք համայնքի ավագանին բաղկացած է լինելու 7 անդամից[[9]](#footnote-9):

Համայնքի ղեկավարի աշխատակազմը բաղկացած է լինելու 24 հաստիքային միավորից` ներառյալ համայնքի ղեկավարի հաստիքն ու համայնքի կազմի մեջ մտնող բնակավայրերի վարչական ներկայացուցիչների հաստիքները (աղյուսակ 9):

*Աղյուսակ 9. Համայնքի ղեկավարի աշխատակազմի հաստիքները*

|  |  |  |
| --- | --- | --- |
| **Հաստիքի անվանումը** | **Հաստիքա**  **յին միավոր** | **Դրույքաչափ (հազ. դրամ)** |
| ***Քաղաքական և հայեցողական պաշտոններ*** | | |
| Համայնքի ղեկավար | 1 | 160,0 |
| Համայնքի ղեկավարի տեղակալ | 1 | 125,0 |
| ***Համայնքային ծառայության պաշտոններ*** | | |
| Աշխատակազմի քարտուղար | 1 | 120,0 |
| Ֆինանսիստ-հաշվապահ | 1 | 110,0 |
| Առաջատար մասնագետ | 2 | 100,0 |
| Առաջին կարգի մասնագետ | 1 | 80,0 |
| Երկրորդ կարգի մասնագետ | 1 | 60,0 |
| ***Տեխնիկական սպասարկում իրականացնող անձնակազմ*** | | |
| Ակումբավար | 1 | 70,0 |
| Գրադարանավար | 1 | 70,0 |
| Համակարգչային օպերատոր | 1 | 70,0 |
| Օժանդակ բանվորներ | 1 | 70,0 |
| Հավաքարար | 1 | 60,0 |
| Տեխնիկական աշխատող | 1 | 60,0 |
| Ինտերնետ կենտրոնի տնօրեն | 1 | 68,0 |
| Ինտերնետ կենտրոնի օպերատոր | 1 | 60,0 |
| Պահակ | 2 | 60,0 |
| Ջրմուղի և կոյուղու աշխատողներ | 2 | 60,0 |
| Վարորդ | 1 | 70,0 |
| ***Վարչական ներկայացուցիչներ*** | | |
| Գորայքի վարչական ներկայացուցիչ | 1 | 72,0 |
| Ծղուկի վարչական ներկայացուցիչ | 1 | 72,0 |
| Սպանդարյանի վարչական ներկայացուցիչ | 1 | 72,0 |
| ***Ընդամենը*** | ***24*** |  |

1. **Կրթություն, մշակույթ և սպորտ**

Վայք համայնքում կան 2 գործող մանկապարտեզներ, որոնցից մեկը գտնվում է համայնքի կենտրոնում, իսկ մյուսը՝ Գորայքում: Նշյալ մանկապարտեզներում հաճախող երեխաների թիվը կազմում է համապատասխանաբար 18 և 26, իսկ աշխատողների թիվը՝ 2-ական յուրաքանչյուր մանկապարտեզում: 2009 թ. Սառնակունքի մանկապարտեզի շենքը հիմնանորոգվել է <<Վորլդ Վիժն>> միջազգային կազմակերպության աջակցությամբ: Սպանդարյանի մանկապարտեզը չի գործում շենքի անմխիթար վիճակի և գույքի բացակայության պատճառով: Նույն վիճակն է նաև Ծղուկ բնակավայրում: Այստեղ նույնպես մանկապարտեզ կա, որը չի գործում շենքային անբավարար պայմանների պատճառով:

Համայնքի կազմի մեջ մտնող բոլոր 4 բնակավայրերում կան գործող դպրոցներ: Ծղուկի դպրոցը 2012 թ. սկսել են վերանորոգել պետական բյուջեից հատկացվող միջոցների հաշվին:

Համայնքի կազմի մեջ մտնող բոլոր բնակավայրերում կան մշակույթի տներ: Սակայն նրանցից և ոչ մեկը չի գործում: Նրանք բոլորն ունեն վերանորոգման, գույքի և սարքավորումների ձեռքբերման անհրաժեշտություն:

Համայնքի կազմի մեջ մտնող բոլոր բնակավայրերում, բացի համայնքի կենտրոնից, կան գործող գրադարաններ:

Սառնակունք համայնքի կազմի մեջ մտնող ոչ մի բնակավայրում չկա արտադպրոցական դաստիարակության որևէ հիմնարկ, լինի դա երաժշտական դպրոց, գեղարվեստի դպորց, թե մեկ այլ հիմնարկ: Նույն իրավիճակն է նաև սպրոտի ոլորտում: Արդյունքում ստացում է, որ համայնքի երեխաները դպրոցից բացի չունեն զարգացման և զբաղմունքի այլ միջոց և հնարավորություն:

*Աղյուսակ 10. Սառնակունք համայնքի գործող կրթական և մշակութային հիմնարկները*

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **ՀՀ** | **Վարչական միավոր** | **Մանկապարտեզ** | | | **Դպրոց** | | | **Մշակույթի տուն** | | |
| **Քանակը** | **Երեխաների թիվը** | **Աշխատողների թիվը** | **Քանակը** | **Աշակերտների թիվը** | **Աշխատողների թիվը** | **Քանակը** | **Շահառուների թիվը** | **Աշխատողների թիվը** |
| 1 | Գորայք | 1 | 26 | 2 | 1 | 75 | 26 | - | - | - |
| 2 | Ծղուկ | - | - | - | 1 | ? | 53 | - | - | - |
| 3 | Սառնակունք | 1 | 18 | 2 | 1 | 107 | 20 | - | - | - |
| 4 | Սպանդարյան | - | - | - | 1 | 73 | 25 | - | - | - |
|  | *Ընդամենը* | *2* | *44* | *4* | *4* | *?* | *124* | *-* | *-* | *-* |

1. **Առողջապահություն**

Սառնակունք համայնքի կազմի մեջ մտնող բոլոր բնակավայրերում կան գործող բուժկետեր: Գորայքի ԱԱՊԿ-ի շենքային պայմաններն անբավարար են: Ծղուկի ամբուլատորիան վերանորոգված է, կահավորված առաջին բուժօգնություն ցույց տալու համար անհրաժեշտ պարագաներով: Սառնակունքի բուժկետի շենքն ունի մասնակի վերանորոգման և ջեռուցման ներքին ցանցի կառուցման կարիք: Սպանդարյանի բուժկետն ունի լավ շենքային պայմաններ, կահավորված է համապատասխան գույքով:

1. **Համայնքի սեփականություն**

Սառնակունք համայնքի սեփականությունը ներկայացված է աղյուսակ 11-ում:

*Աղյուսակ 11. Սառնակունք համայնքի սեփականությունը*

|  |  |  |  |  |  |  |
| --- | --- | --- | --- | --- | --- | --- |
| **ՀՀ** | **Անվանում** | **Չափման միավոր** | **Ըստ համայնքի կազմի մեջ մտնող վարչական միավորների** | | | |
| **Գորայք** | **Ծղուկ** | **Սառնակունք** | **Սպանդարյան** |
| 1 | Վարչական շենք[[10]](#footnote-10) | հատ | ? | 1 | - | 1 |
| 2 | Մշակույթի տուն | հատ | ? | 1 | 1 | 1 |
| 3 | Մանկապարտեզ | հատ | ? | 1 | 1 | 1 |
| 4 | Վարելահող | հա | ? | 228 | - | - |
| 5 | Բարձրակարգ արոտներ | հա | ? | 1800 | - | - |
| 6 | Խմելու ջրի ցանց | կմ | ? | 21 | ? | - |
| 7 | Ոռոգման ցանց | կմ | ? | 4,5 | - | - |
| 8 | Համայնքային կենտրոն | հատ | ? | - | 1 | - |
| 9 | Հանդիսությունների տուն | հատ | ? | - | 1 | 1 |
| 10 | Գրադարան | հատ | ? | - | - | 1 |
| 11 | Բուժկետ | հատ | ? | - | - | 1 |
| 12 | Անասնապահական համալիր | հատ | ? | - | - | 1 |

1. **Բնություն և շրջակա միջավայրի պաշտպանություն**

Համայնքը գտնվում է այնպիսի աշխարհագրական դիրքում, որ ջրհեղեղներն ու սողանքները մեծ վտանգ չեն ներկայացնում համայնքի համար: Հաճախակի տեղումներից սողանքներ են առաջանում Գորայք բնակայրում:

1. **Բնակարանային տնտեսություն**

Համայնքում կան 332 հատ բնակելի տներ և 62 հատ բազմաբնակարանային շենքեր, որտեղ կա 124 բնակարան: Բոլոր բազմաբնակարանային շենքերը գտնվում են Գորայք բնակավայրում: Գորայքի բնակելի տների թիվը կազմում է 13 հատ, Ծղուկինը՝ 97 հատ, Սառնակունքինը՝ 120 հատ և Սպանդարյանինը՝ 102 հատ: Համայնքի բնակելի տներից 20-ը վթարային են, որոնցից 10-ը գտնվում են Ծղուկ բնակավայրում:

Համայնքի կազմի մեջ մտնող բնակավայրերում բնակարանային տնտեսության ոլորտում կան մի շարք խնդիրներ: Գորայքում բնակարանները շատ խոնավ են: Նկուղներում գրեթե ամբողջ տարին ջուր է կուտակվում: Սպանդարյանում բնակարանները հիմնականում կառուցված են 1960-ական թվականներին և չեն համապատասխանում ճարատարապետական նորմերին: Բնակարաններում շատ բարձր է խոնավության տոկոսը: Կառուցապատման ժամանակ չեն պաշտպանվել սանիտարահիգիենիկ նորմերը (մեկի գոմի պատը հանդիսանում է հարևանի սենյակի պատը): Համայնքում կա նաև երիտասարդ ընտանիքներին բնակարանով ապահովելու, բնակելի տների, հատկապես նրանց տանիքների հիմնանորոգման անհրաժեշտություն:

1. **Փողոցային լուսավորություն**

Փողոցային լուսավորություն ինչ-որ չափով իրականացվում է միայն Գորայք բնակավայրում: Այստեղ կա 3700 գծամետր երկարությամբ փողոցային լուսավորության ցանց: Համայնքի մնացյալ բնակավարերում փողոցային լուսավորություն չի իրականացվում: Համայնքում կյանքն աշխուժացնելու և միջբնակավայրային կապն ակտիվացնելու համար կարևոր է լուսավորել նաև համայնքի մյուս բնակավայրերը:

1. **Աղբահանություն**

Գորայք բնակավայրում աղբահանությունն իրականացվում է կենտրոնացված եղանակով: Աղբը տեղափոխվում է շաբաթական մեկ անգամ: Սանմաքրման ենթակա տարածքի ընդհանուր մակերեսը կազմում է 7000 քմ: Համայնքի մյուս բնակավայրերում աղբահանությունը կատարվում է անհատական եղանակով: Այստեղ չկան համապատասխան միջոցներ, տեխնիկա, աղբավայր: Արդյունքում համայնքի շատ վայրերում առաջանում են աղբակույտեր:

1. **Խմելու ջրի ջրամատակարարում և ջրահեռացում**

Համայնքի կազմի մեջ մտնող բոլոր բնակավայրերում բնակչությունն ապահովված է խմելու ջրով: Անհատական ծորակով ապահովված տնային տնտեսությունների թիվը համայնքի կազմի մեջ մտնող բոլոր բնակավայրերում հասնում է 100 %-ի: Օրվա ընթացքում բնակչությանը խմելու ջուր մատակարարվում է 24 ժամ համայնքի կազմի մեջ մտնող բոլոր բնակավայրերում:

Չնայած նման ցուցանիշների առկայությանը, այնուամենայնիվ, համայնքում առկա են խմելու ջրի ջրամատակարարման մի շարք հիմնախնդիրներ, ինչպիսիք են խմելու ջրի ներքին ցանցերի վերանորոգման, կապտաժների կառուցման, քլորացման և մանրէազերծման և խմելու ջրի որակի բարելավման հետ կապված այլ աշխատանքների կատարման անհրաժեշտությունը:

2012թ. մասամբ վերանորոգվել է Գորայքի խմելու ջրի ներքին ցանցը:

Ծղուկ գյուղում խմելու ջրի սակագինը կազմում է 50 դրամ մեկ խորանարդ մետրի համար, իսկ Սպանդարյանում՝ 170 դրամ: Գորայքում և Սառնակունքում վարձավճար չի գանձվում: Սպանդարյան նախկին համայնքում ջրամատակարարման կառավարումը փոխանցված է ՀՋԿ ՓԲԸ –ին: Համայնքի մնացած բնակավայրերում ջրամատակարարումը իրականացնում է համայնքը:

1. **Կոյուղի**

Համայնքի կազմի մեջ մտնող բնակավայրերից կոյուղի ունեն Գորայքն ու Ծղուկը: Ծղուկում անհրաժեշտ է իրականացնել կոյուղու խողովակաշարերի մասնակի նորոգման և դիտահորերի մաքրման ու ավելացման աշխատանքներ:

1. **Գյուղատնտեսություն**

Սառնակունք համայնքի գյուղատնտեսական հիմնական ուղղվածությունն են անասնապահությունը և ոչ մեծ քանակությամբ հողագործությունը:

Համայնքում տարեցտարի զարգանում է անասնապահությունը՝ նոր ցեղատեսակների ձեռք բերման շնորհիվ: Միջազգային դոնոր կազմակերպությունների աջակցությամբ կատարվում է արհեստական սերմնավորում, որի պատճառով կան զարգացման միտումներ անասնապահության բնագավառում: Սակայն անասնապահության ոլորտում առկա են արտադրանքի իրացման խնդիրներ: Հիմնահարց է նաև որակյալ սերմերի բացակայությունը, մշակվող հողերի հեռու գտնվելը, բնակչության անվճարունակությունը և այլն: Համայնքում առկա վարելահողերի մի մասը չի մշակվում ոռոգման համակարգի բացակայության, անհրաժեշտ գյուղգործիքների և տեխնիկայի բացակայության, դաշտամիջյան ճանապարհների անբարեկարգ լինելու և այլ պատճառներով:

Համայնքի կազմի մեջ մտնող բնակավայրերից ոռոգման համակարգով ապահովված է միայն Ծղուկը:

2012 թ. Գորայքում իրականցվել են արոտների ջրարբիացման և բարելավման աշխատանքներ:

1. **Արդյունաբերություն**

Համայնքում արդյունաբերական կազմակերպություններ չկան:

1. **Ճանապարհային տնտեսություն**

Համայնքի կազմի մեջ մտնող բոլոր բնակավայրերը ունեն համայնքի կենտրոնի հետ կապող ճանապարհներ: Ծղուկ և Սպանդարյան բնակավայրերը համայնքին կապող ճանապարհների երկարությունը 3 կմ է, Գորայքը՝ 9կմ: Համայնքի կազմի մեջ մտնող բնակավայրերը համայնքի կենտրոնին կապող ճանապարհները հիմնականում ասֆալտապատ են և ձմռանը անցնանելի: Որոշ վերանորոգման անհրաժեշտություն ունեն մայրուղուց գյուղի կենտրոն տանող ճանապարհահատվածները (տես հավելված 2):

Համայնքի կազմի մեջ մտնող բնակավայրերի ներքին ճանապարհները գտնվում են վատ վիճակում, վերանորոգման կարիք ունեն, որոշ տեղերում դրանք հողային են և ավտոմեքենաների համար անանցանելի:

1. **Տրանսպորտ և կապ**

Համայնքի կազմի մեջ մտնող բոլոր բնակավայրերում առկա է տրանսպորտային երթուղի: Համայնքի բնակավայրերից ամեն օր երթուղային մեքենան օրական մեկ անգամ մեկնում է դեպի նախկին շրջկենտրոն՝ Սիսիան:

Համայնքի ավտոմեքենաների ընդհանուր քանակը կազմում է 221, որից մարդատար են 131-ը և բեռնատար՝ 90-ը: Համայնքի բոլոր բնակավայրերում առկա է բջջային հեռախոսի ծածկվածություն, ինտերնետ կապ, իսկ բնակավայրերի մի մասում՝ նաև փոստային ծառայություն (աղյուսակ 12):

*Աղյուսակ 12. Տրանսպորտը և կապը բնութագրող ցուցանիշներ*

|  |  |  |  |  |  |
| --- | --- | --- | --- | --- | --- |
| **ՀՀ** | **Ցուցանիշ** | **Գորայք** | **Ծղուկ** | **Սառնակունք** | **Սպանդարյան** |
| 1 | Բնակավայրից տրանսպորտային երթուղու առկայություն | այո | այո | այո | այո |
| 2 | Ավտոմեքենաների ընդհանուր քանակ, այդ թվում՝ | 64 | 62 | 38 | 57 |
| * *մարդատար* | *45* | *33* | *21* | *32* |
| * *բեռնատար* | *19* | *29* | *17* | *25* |
| 3 | Հեռախոսային հաղորդակցության առկայություն | ? | այո | այո | այո |
| 4 | Տեղական ԱՀԿ առկայություն | ? | ոչ | ոչ | ոչ |
| 5 | Բջջային հեռախոսի ծածկվածություն | այո | այո | այո | այո |
| 6 | Փոստային ծառայության առկայություն | այո | ոչ | այո | ոչ |
| 7 | Ինտերնետ կապի առկայություն | 1Մբ/վ,  USB modem | 1Մբ/վ,  USB modem | 1Մբ/վ,  USB modem | 1Մբ/վ,  USB modem |

1. **Առևտուր և սպասարկում**

Համայնքում կան թվով 14 առևտրի և սպասարկման փոքր ու միջին օբյեկտներ, որոնցից 10-ը առևտրի մանր կրպակներ են, 2-ը՝ գազի լիքավորման կետեր, 2-ը՝ բենզինի լիցքավորման կետեր:

1. **Հողօգտագործում**

Համայնքի կազմի մեջ մտնող բնակավայրերից Գորայքում, Ծղուկում և Սպանդարյանում մեկ տնտեսությանը պատկանող գյուղատնտեսական հողերի միջին չափը կազմում է 5 հա-ից ավելի և միայն Սպանդարյանում կազմում է 2,1 – 5 հա:

Բարձր է համայնքում մեկ տնտեսությանը պատկանող գյուղատնտեսական հողամասերի քանակը: Ծղուկ և Սառնակունք բնակավայրերում այն կազմում է 6 և ավելի հողամաս, Գորայքում՝ 4-5 հողամաս և միայն Սպանդարյանում՝ 2-3 հողամաս:

Որոշ բնակավայրերում բավականին բարձր է չմշակվող հողամասերի քանակությունը: Այսպես, քաղաքացիների սեփականության հողերից Գորայքում չեն մշակվում 30 %-ը, Ծղուկում՝ 70 %-ը, Սառնակունքում՝ 60 %-ը և Սպանդարյանում՝ 50 %-ը: Այսպես, համայնքային սեփականության հողերից Գորայքում չեն օգտագործվում 20 %-ը, Ծղուկում՝ 30 %-ը, Սառնակունքում՝ 75 %-ը և Սպանդարյանում՝ 100 %-ը:

Տնամերձ հողամասերի թիվը Գորայքում կազմում է 166, Ծղուկում` 135, Սառնակունքում` 145 և Սպանդարյանում՝ 137:

Համայնքում բավականին քիչ են հողազուրկ տնային տնտեսությունները: Նման տնտեսություններ կան միայն Գորայքում և նրանց թիվը կազմում է 6:

## Համայնքում առկա հիմնահարցերն ու դրանց լուծմանն ուղղված ծրագրերը

|  |  |  |
| --- | --- | --- |
|  | **Հիմնահարցեր** | **Հիմնահարցերի լուծմանն ուղղված ծրագրեր** |
| ***Տեղական ինքնակառավարման լիազարություններ*** | | |
| 1 | Համայնքում նախադպրոցական դաստիարակության ոլորտում մատուցվող ծառայությունների որակի բարձրացման անհրաժեշտություն | Սառնակունքի մանկապարտեզի համար գույքի ձեռքբերում |
| 2 | Համայնքում մշակույթի ոլորտում ծառայությունների մատուցման բացակայություն | Սառնակունքի մշակույթի տան ներքին հարդարում, անհրաժեշտ գույքի և սարքավորումների ձեռքբերում |
| Ծղուկի մշակույթի տան վերանորոգում |
| Սպանդարյանի մշակույթի տան վերանորոգում, անհրաժեշտ գույքի և սարքավորումների ձեռքբերում |
| 3 | Սպանդարյանի գրադարանի վերանորոգման անհրաժեշտություն | Սպանդարյանի գրադարանի վերանորոգում |
| 4 | Սառնակունքի համայնքային կենտրոնի անբավարար շենքային և գույքային պայմաններ | Սառնակունքի համայնքային կենտրոնի հիմնանորոգում, անհրաժեշտ գույքի և սարքավորումների ձեռքբերում |
| 5 | Սառնակունքի հանդիսությունների տան անբավարար գույքային պայմաններ | Սառնակունքի հանդիսությունների տան համար գույքի ձեռքբերում |
| 6 | Համայնքում արտադպրոցական կրթության ոլորտում ծառայությունների մատուցման բացակայություն | Համայնքում արտադպրոցական կրթության հնարավորությունների ստեղծում |
| 9 | Համայնքում գյուղատնտեսության զարգացման սահմանափակ հնարավորություններ | Գորայքում ոռոգման համակարգի անցկացում |
| Սպանդարյանում ոռոգման համակարգի անցկացում |
| Սառնակունքում ոռոգման համակարգի անցկացում |
| Ծղուկի ոռոգման ջրի ներքին ցանցի մասնակի վերանորոգման անհրաժեշտություն |
| Բազմապրոֆիլ գյուղտեխնիկայի ձեռքբերում |
| Անասնապահական արտադրանքի իրացման հնարավորությունների ստեղծում |
| Սպանդանոցի կառուցում |
| Սպանդարյանի անասնապահական համալիրի վերանորոգում |
| Դաշտամիջյան ճանապարհների բարեկարգում |
| 10 | Համայնքում խմելու ջրի ներքին ցանցի նորոգման և ջրամատակարարման որակի բարձրացման անհրաժեշտություն | Ծղուկի խմելու ջրի ներքին ցանցի մասնակի վերանորոգում, կապտաժների կառուցում և քլորացում |
| Գորայքի խմելու ջրի ներքին ցանցի վերանորոգում |
| Սառնակունքում խմելու ջրի որակի բարելավում, մանրէազերծման աշխատանքների կազմակերպում |
| Սառնակունքում խմելու ջրի մայր ջրատարների, ներքին ցանցի մասնակի նորոգում |
| 11 | Համայնքի կազմի մեջ մտնող բնակավայրերի մեծ մասում փողոցային լուսավորության բացակայություն | Փողոցային լուսավորության անցկացում |
| 12 | Համայնքում ջրահեռացման առուների կառուցման անհրաժեշտություն | Ծղուկում ջրահեռացման առուների կառուցում |
| Սառնակունքում ջրահեռացման համակարգի կառուցում |
| 13 | Համայնքում աղբահանության իրականացման սահմանափակ հնարավորություններ | Աղբավայրի կառուցում |
| Աղբատար մեքենայի ձեռքբերում |
| 14 | Համայնքում կոյուղու համակարգի անբավարար վիճակ | Սառնակունքում կոյուղու համակարգի կառուցում |
| Ծղուկում կոյուղու խողովակաշարերի մասնակի նորոգման և դիտահորերի մաքրման ու ավելացման աշխատանքների իրականացում |
| Սպանդարյանում կոյուղու համակարգի կառուցում |
| 15 | Համայնքի կազմի մեջ մտնող բնակավայրերի ճանապարհների ներքին ցանցի անբարեկարգ վիճակ | Գորայքի ճանապարհների ներքին ցանցի ասֆալտապատում և ջրահեռացում |
| Սառնակունքի ճանապարհների ներքին ցանցի ասֆալտապատում և ջրահեռացում |
| Սպանդարյանի ճանապարհների ներքին ցանցի ասֆալտապատում և ջրահեռացում |
| ***Պետական կառավարման լիազորություններ*** | | |
| 1 | Համայնքում գործող առողջապահական հիմնարկների անբավարար շենքային և գույքային պայմաններ | Գորայքի բուժկետի վերանորոգում և անհրաժեշտ գույքով և սարքավորումներով ապահովում |
| Սառնակունքի բուժկետի շենքի մասնակի վերանորոգում և ջեռուցման ներքին ցանցի կառուցում |
| 2 | Համայնքի բնակարանային տնտեսության բարելավման և ընդլայնման անհրաժեշտություն | Սառնակունքում երիտասարդ ընտանիքների համար առանձնատների կառուցում |
| Սառնակունքում առկա առանձնատների՝ հատկապես տանիքների հիմնանորոգում |
| 3 | Համայնքի բոլոր բնակավայրերում ջրամատակարարման համակարգի կառավարման միասնական մոդել ունենալու անհրաժեշտություն[[11]](#footnote-11) | Համայնքի բոլոր բնակավայրերի ջրամատակարարման համակարգերի կառավարումը ՀՋԿ ՓԲԸ –ին փոխանցում, որը արդեն իսկ հանդիսանում է Գոմքի ջրամատակարարման օպերատորը |
| 4 | Միջբնակավայրային ճանապարհների վերանորոգման անհրաժեշտություն | Միջբնակավայրային ճանապարհների՝ հատկապես մայրուղիները բնակավայրերին կապող հատվածների վերանորոգում |

# Համայնքում առկա հիմնահարցերի լուծմանն ուղղված առաջնահերթ ծրագրերը

Համայնքում առկա հիմնահարցերի լուծմանն ուղղված ծրագրերի առաջնահերթություններ սահմանելը գործնականում բավականին դժվար է, հատկապես երբ այդ համայնքը, որպես այդպիսին, դեռևս ձևավորված չէ: Այս պարագայում առաջնահերթությունների սահմանման ժամանակ, որպես կողմնորոշիչ են օգտագործվել փորձագիտական հիպոթետիկ դատողություններն ու պատկերացումները համայնքի մասին՝ միաժամանակ համայնքը դիտարկելով որպես տեղական ինքնակառավարման ինքնուրույն սուբյեկտ, որտեղ գոյատևելու համար անհրաժեշտ է ունենալ գոնե նվազագույն ենթակառուցվածքներ և ծառայություններ:

Ցանկացած համայնքում տեղական ինքնակառավարումը կյանքի կոչելու առաջնահերթ պայման է կառավարման մարմնի առկայությունը, նրա դիրքն ու հեղինակությունը: Վերանորոգված և կահավորված վարչական շենքի առկայությունը կարևոր պայման է բնակչության շրջանում վստահության և հավատի մթնոլորտ ձևավորելու, իշխանության ուժն ու կարողությունները ընդգծելու, ինչպես նաև կառավարման ապարատի (աշխատակազմի) արյդունավետ աշխատանքը խթանելու համար: Այս իմաստով, հատկապես խոշորացման հետևանքով ձևավորված համայնքի համար պատշաճ տեսքի և բավարար հնարավորություններ ունեցող վարչական շենքի առկայությունը դիտվում է որպես առաջնայնություն:

Առաջնահերթությունների հաջորդ շարքը վերաբերում է ՏԻՄ–երին օրենքով ամրագրված այն լիազորություններին, որոնք ենթադրում են բնակչությանը առաջին անհրաժեշտության (կենսապահովման) ծառայությունների մատուցում: Այդպիսիներից են՝ ջրամատակարարումը, աղբահանությունը, նախադպրոցական դաստիարակությունը, միջբնակավայրային հաղորդակցությունը (ճանապարհներ, տրանսպորտ, կապ) և այլն:

Համայնքի համար (հատկապես գյուղական բնակավայրեր ունեցող) առաջնային կարող է լինել նաև այնպիսի ծրագրերի իրականացումը, որոնք չեն դասվում համայնքի ղեկավարի պարտադիր լիազորությունների շարքին, սակայն անհրաժեշտ են տեղերում անհատական տնտեսությունների գործունեությանը նպաստելու, նրանց կողմից եկամուտ ձևավորելու, հետևաբար՝ նաև համայնքում ապրելու և տնտեսությունը զարգացնելու համար: Այդպիսի ծրագրերից են, մասնավորապես՝ արդիական գյուղատնտեսական տեխնիկայի հավաքակայանի ստեղծումը, գյուղմթերքների մթերման հնարավորությունների ապահովումը և այլն:

Այս պատկերացումներից ելնելով՝ 3.2 կետում նշված ծրագրերի ցանկից խոշորացվող համայնքների ղեկավարների հետ խորհրդակցության արդյունքում ընտրվել են առավել առաջնահերթ ծրագրերը, դասակարգվել են ըստ առաջնահերթության և գնահատվել նրանց մոտավոր արժեքները:

*Աղյուսակ 13 Հիմնահարցերի լուծմանն ուղղված առաջնահերթ ծրագրերը և դրանց արժեքը,*

|  |  |  |  |
| --- | --- | --- | --- |
| **ՀՀ** | **Ծրագրի անվանումը** | **Ծրագրի արժեքը** (հազ.դրամ) | **Ծրագրի բաղադրիչները** |
| **ՏԻ լիազորություններ** | | | |
| 1 | Համայնքի կենտրոնի վարչական շենքի վերանորոգում և նոր գույքի ու սարքավորումների ձեռքբերում | **30 000** | Վարչական շենքի վերանորոգում – **25 000 հազ.դրամ,** |
| Նոր աշխատատեղերի համար գույքի և սարքավորումների ձեռք բերում – **5 000 հազ. դրամ:** |
| 2 |  |  |  |
|  |
|  |
| 3 |  |  |  |
| 4 |  |  |  |
| 5 |  |  |  |
|  |
| 6 |  |  |  |
| 7 |  |  |  |
| 8 |  |  |  |
| 9 |  |  |  |
| 10 |  |  |  |
|  |
| 11 |  |  |  |
|  |
|  |
| 12 |  |  |  |
| 13 |  |  |  |
| 14 |  |  |  |
| 15 |  |  |  |
|  | ***Պետական կառավարման լիազորություններ*** | | |
| 1 |  |  |  |
| 2 |  |  |  |
| 3 |  |  |  |
| 4 |  |  |  |
| 5 |  |  |  |
| 6 |  |  |  |

# ՏԻ ոլորտին առնչվող այն առաջնահերթ ծրագրերը, որոնք հնարավոր է իրականացնել միջնաժամկետ (4 տարվա) ժամանակահատվածում, խոշորացման արդյունքում առաջացող օգուտների հաշվին

Ինչպես վերևում արդեն նշվեց, Սառնակունք խոշորացված համայնքը, խոշորացման արդյունքում ապահովելով բոլոր նախկին համայնքներում մինչ խոշորացումը եղած ծառայությունների փաստացի մակարդակը, տարեկան ունենալու է 9 979.4մլն դրամ ազատ միջոցներ: Այդ միջոցները հիմնականում ուղղվելու են աղյուսակ 14–ում բերված առաջնահերթ ծրագրերի ֆինանսավորմանը, որի ժամանակ, որպես համաֆինանսավորող կողմ, կարող են հանդես գալ նաև պետությունը կամ այլ դոնոր կազմակերպություններ: Այս համագործակցությունը լուրջ հնարվորություններ կարող է ստեղծել համայնքում խիստ անհրաժեշտ, նույնիսկ լուրջ ծախսատար ծրագրեր ֆինասավորելու և վարկային միջոցներ ներգրավելու համար:

Աղյուսակ 14-ում բերված է այն առաջնահերթ ծրագրերի նկարագրությունը, որոնք հնարավոր է իրականացնել, խոշորացման միջոցով տնտեսված ֆինանսական միջոցների հաշվին 4 տարի ժամանակահատվածում:

*Աղյուսակ 14 Ֆինանսավորման ենթակա ծրագրերի ցանկը և նկարագրությունը*

|  |  |  |  |
| --- | --- | --- | --- |
| **ՀՀ** | **Ծրագրի անվանումը** | **Ծրագրի նկարագրությունը** | **Ծրագրի արժեքը** (հազ.դրամ) |
| 1 |  |  |  |
|  |  |
| 2 |  |  |  |
|  |  |
|  |  |
|  |  |
|  | |
|  |  |
|  |  |
| 3 |  |  |  |
| 4 |  |  |  |
| **Ընդամենը[[12]](#footnote-12)** | | |  |

Ծանոթություն:

Լրացուցիչ ֆինանսական միջոցների առկայության, կամ վերը նշված ծրագրերը այլ միջոցներով իրականացնելու պայմաներում, կարելի շարունակել սույն ցանկը աղյուսակ 13 – ում բերված առաջնահերթությամբ: Մասնավորապես՝ համայնքի բնակավայրերում, խմելու և ոռոգման մագիստրալ ջրագծերի և ներքին ցանցերի վերանորոգում, ներբնակավայրային և դաշտամիջյան ճանապարհների նորուգում և/կամ խճապատում, մշակույթի տների վերանորոգում և այլն:

# Համայնքի բյուջեի հիմնական ցուցանիշները

Աղյուսակ 15-ում ներկայացված են Սառնակունք համայնքի բյուջեի հիմնական ցուցանիշները մինչև խոշորացնելը՝ ըստ համայնքի կազմի մեջ մտնող նախկին համայնքների, և խոշորացնելուց հետո: Մասնավորապես, այստեղ ներկայացված են համայնքի ընդհանուր ծախսերի բաժանումն ըստ վարչական և ֆոնդային մասերի, ինչպես նաև ըստ վարչական ծախսերի (կառավարման ապարատի պահպանում) և ծառայությունների մատուցումն արտահայտող ծախսերի: Աղյուսակից երևում է, որ խոշորացման արդյունքում ավելացել են ֆոնդային բյուջեի ծախսերն ու ծառայությունների մատուցմանն ուղղվող ծախսերը, ինչը դրական երևույթ է:

*Աղյուսակ 15. Սառնակունք համայնքի կազմի մեջ մտնող նախկին համայնքների բյուջեների ծախսերը (2012 թ. փաստ)*

*(հազ. դրամ)*

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **ՀՀ** | **Համայնք** | **Ընդամենը ծախսեր** | | | **Ընդհանուր բնույթի հանրային ծառայություններ** | **Ծառայությունների մատուցումն արտացոլող ծախսեր** | | | | |
| **Ընդամենը** | **Վարչական մաս** | **Ֆոնդային մաս** | **Տնտեսական հարաբերություններ** | **Բնակարանային շինարարություն և կոմունալ ծառայություն** | **Հանգիստ, մշակույթ և կրոն** | **Կրթություն** | **Սոցիալական պաշտպանություն** |
| 1 | Գորայք | 32 610,1 | 29 684,2 | 2 925,9 | 16 994,0 | -293,6 | 3 579,5 | 2 438,1 | 7 882,2 | 2 010,0 |
| 2 | Ծղուկ | 9 181,3 | 8 861,5 | 319,8 | 9 001,3 | 0,0 | 0,0 | 180,0 | 0,0 | 0,0 |
| 3 | Սառնակունք | 9 424,0 | 8 624,0 | 800,0 | 7 013,3 | 0,0 | 0,0 | 1 000,0 | 710,8 | 700,0 |
| 4 | Սպանդարյան | 7 595,8 | 7 845,8 | -250,0 | 6 075,8 | -250,0 | 0,0 | 200,0 | 0,0 | 1 570,0 |
|  | Ընդամենը | 58 811,2 | 55 015,6 | 3 795,7 | 39 084,3 | -543,6 | 3 579,5 | 3 818,1 | 8 592,9 | 4 280,0 |
|  |  |  |  |  |  |  |  |  |  |  |
| Սառնակունք (խոշորացված) | | 58 811,2 | 44 405,0 | 14 406,2 | 30768,0 | 28 043,2 | | | | |

Սառնակունք համայնքում համայնքների խոշորացման արդյունքում մեծացել են ֆոնդային բյուջեի ծախսերը` 6,3 %-ից հասնելով մինչև 23,8 %-ի: 7,9 %-ով ավելացել են նաև վարչական բյուջեի ծախսերի կազմում ծառայությունների մատուցմանն ուղղվող ծախսերը, ինչը նշանակում է, որ նույն տոկոսով նվազել են կառավարման ապարատի պահպանման ծախսերը (աղյուսակ 16):

*Աղյուսակ 16. Սառնակունք համայնքի բյուջեի հիմնական ցուցանիշները մինչև խոշորացնելը և խոշորացնելուց հետո*

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | Ընդամենը ծախսեր[[13]](#footnote-13) | | Այդ թվում՝ | | | | | | |
| Վարչական բյուջեի ծախսեր | | | | | Ֆոնդային բյուջեի ծախսեր | |
| Ընդամենը | | Այդ թվում՝ ծառայություն-ներին ողղված ծախսեր | | |
| Հազ.դրամ | % | Հազ.դրամ | % | Հազ.դրամ | % ընդհանուրից | % վարչական բյուջեից | Հազ.դրամ | % |
| Մինչև խոշորացումը | **60 474,2** | **100,0** | **56 678,5** | **93,7** | **16 430,8** | **27,2** | **29,0** | **3 795,7** | **6,3** |
| Խոշորացումից հետո | **60 474,2** | **100,0** | **46068,0** | **76,2** | **17 000,0** | **28,1** | **36,9** | **14 406,2** | **23,8** |

Աղյուսակ 17 - ում ներկայացված են Սառնակունք խոշորացված համայնքի բյուջեի ծախսերը 4 տարվա կտրվածքով՝ ըստ վարչական և ֆոնդային բյուջեների ծախսերի՝ ներկայացնելով նաև ծառայությունների մատուցմանն ուղղվող ծախսերը: Սառնակունք համայնքի բյուջեի ծախսերը յուրաքանչյուր տարի ավելացվել են՝ հիմք ընդունելով ֆինանսական համահարթեցման դոտացիաների հնարավոր աճի տեմպերը և աշխատակազմի նվազագույն աշխատավարձի մակարդակի բարձրացման փոխհատուցումից տրված գումարներն ու ֆինանսական համահարթեցման դոտացիաների հնարավոր աճի տեմպը:

*Աղյուսակ 17. Սառնակունք համայնքի բյուջեի ծախսերը 4 տարվա կտրվածով*

*(հազ.դրամ)*

|  |  |  |  |  |  |  |  |
| --- | --- | --- | --- | --- | --- | --- | --- |
|  | | | **Մինչև խոշորոցումը** | **Խոշորացումից հետո** | | | |
| **I տարի** | **II տարի** | **III տարի** | **IV տարի** |
| **Ընդամենը ծախսեր** | | | **60 474,2** | **60 474,2** | **62 380** | **64 400** | **66 540** |
|  | **Վարչական բյուջեի ծախսեր** | | **56 678,5** | **46 068,0** | **47 000** | **48 100** | **49 500** |
|  | | **Այդ թվում՝ ծառայություն-ներին ողղված ծախսեր** | **16 430,8** | **17 000,0** | **17 800** | **18 650** | **19 500** |
|  | **Ֆոնդային բյուջեի ծախսեր** | | **3 795,7** | **14 406,2** | **15 380** | **16 300** | **17 040** |

Բացի վերը նշվածից, Սառնակունք համայնքը լուրջ ֆինանսական ակնկալիքներ կարող է ունենալ նաև ներքոհիշյալ ուղղություններից:

1. Կապված «Ֆինանսական համահարթեցման մասին» նոր օրենքի ընունման հետ: Այս մասով սպասվելիք գումարը կկազմեն **25.8 մլն դրամ:**
2. Ամուլսարի հանքավայրի շահագործումից Զառիթափ խոշորացված համայնքը 2012թվականին «Գեոթիմ» ՓԲԸ-ից ստանալու է **30.4 մլն դրամ**  հողի վարձակալության վճարներ:

# Համայնքների խոշորացման արդյունքում համայնքային լիազորությունների և որոշ իրավական պահանջների վերանայման անհրաժեշտությունը

Նախքան համայնքների խոշորացումը, երբ խոշորացված համայնքի կազմի մեջ մտնող վարչական միավորները ինքնուրույն համայնքներ են, նրանց միմյանց կապող ճանապարհները հանդիսանում են պետական (մարզային) ենթակայության ճանապարհներ: Դա նշանակում է, որ այդ ճանապարհների սպասարկումը (այդ թվում նաև կապիտալ նորոգումը) իրականացվում է պետական բյուջեի միջոցների հաշվին: Համայնքների խոշորացումից հետո այդ ճանապարհները դառնում են ներհամայնքային և, հետևաբար՝ դրանց սպասարկումը կատարվելու է համայնքի կողմից իր բյուջեի միջոցների հաշվին: Տրամաբանական է, որ այս դեպքում, այդ լիազորությունը հարկավոր է դիտարկել որպես պատվիրակված լիազորություն և պետական բյուջեից ստանալ համապատասխան ֆինանսավորում, կամ համայնքներին տրամադրել այդ աշխատանքների կատարման համար նպատակային դրամաշնորհներ:

Սառնակունք համայնքի տարբերակում այդ գումարները կազմում են ????? հազ.դրամ:

ՀՀ օրենսդրության համաձայն՝ համայնքներն իրավունք ունեն ձևավորված վարչական բյուջեի պահուստային ֆոնդից հատկացումներ կատարելու ֆոնդային բյուջե և կատարելու կապիտալ ծախսեր: Օրենսդրությունը սահմանափակում է վարչական բյուջեի պահուստային ֆոնդի չափը՝ սահմանելով այն վարչական բյուջեի ընդհանուր եկամուտների 5-20 %-ի չափով: Համայնքների խոշորացման պարագայում, երբ վարչական բյուջեում վարչական ծախսերի տնտեսման հաշվին առաջանում են ազատ միջոցներ, երբեմն կարող են խոչընդոտներ առաջանալ այդ միջոցներն օգտագործելիս՝ անհրաժեշտ ծավալի կապիտալ ծրագրեր իրականացնելու համար: Իսկ խոշորացման պարագայում կապիտալ ծախսերի իրականացումը երբեմն լինում է օբյեկտիվ անհրաժեշտություն, քանի որ շատ դեպքերում նոր ծրագրերի իրականացումն իր մեջ ներառում է նաև կապիտալ ծախսերի իրականացում: Օրինակ՝ Սառնակունք համայնքում աղբահանության ընդլայնումը կապված է նոր աղբատար մեքենայի ձեռքբերման հետ:

# Հավելվածներ

## Հավելված 1. Համայնքների խոշորացման արդյունքում վարչական ծախսերի կրճատումից առաջացող օգուտների հաշվարկման մոտեցումները

**Երբ խոշորացված համայնքի կազմի մեջ մտնում են միևնույն, այն է՝ գյուղական կարգավիճակ ունեցող բնակավայրեր**

Համայնքների խոշորացման տնտեսական օգուտներն առաջին հերթին արտահայտվում են համայնքների վարչական ծախսերի կրճատմամբ: Պարզ է, որ նոր ձևավորված համայնքի աշխատակազմը չի կարող իր մեջ ներառել նախկին համայնքների աշխատակազմերն ամբողջությամբ[[14]](#footnote-14), այլ որոշակի փոփոխություններ կկրի: Որոշակի փոփոխություններ կկրեն նաև վարչական ծախսերը:

Գործնականում բավականին դժվար է հաշվարկել, թե կոնկրետ քանի միավոր հաստիք կկրճատվի և որքան գումար կազատվի համայնքների խոշորացման արդյունքում, քանի որ չկան համայնքի աշխատակազմի թվի վերաբերյալ սահմանված նորմատիվներ: Իհարկե, կան պաշտոններ, որոնց մասին միանշանակ կարելի է ասել, որ նոր ձևավորված մեկ համայնքում դրանք չեն կարող լինել մի քանի հատ: Սակայն երբ խոսքը վերաբերվում է կոնկրետ մասնագետներին, շատ դժվար է ենթադրել, թե նրանցից քանիսը կկրճատվեն: Ավելին, նոր ձևավորված համայնքում աշխատակազմի կրճատման արդյունքում տնտեսված գումարների հաշվին նոր ծառայությունների մատուցումը կարող է ենթադրել նաև նոր աշխատողների ներգրավում:

Դժվար է հաշվարկել նաև, թե ինչպիսին կլինեն նոր ձևավորված համայնքի վարչական ծախսերը, քանի որ դարձյալ չկան սահմանված նորմատիվներ:

Ելնելով վերը շարադրվածից՝ համայնքների խոշորացման արդյունքում վարչական ծախսերի կրճատման հաշվարկը կատարվում է միմիայն ***փորձագիտական գնահատմամբ***:

Հաշվարկները կատարելիս դիտարկվում է նաև խոշորացման արդյունքում նոր պաշտոնների ձևավորման և դրանց պահպանման հետ կապված ծախսերի առաջացման անհրաժեշտությունը: Խոսքը, մասնավորապես, վերաբերվում է նոր ձևավորված համայնքի բնակավայրերում (բացի համայնքի կենտրոնի բնակավայրից) «վարչական ներկայացուցչի» պաշտոնին, որը կհանդիսանա նախկին համայնքի տարածքում նոր ստեղծված համայնքի ղեկավարի ներկայացուցիչը: Իհարկե, վարչական ներկայացուցչի գործառույթներն էականորեն կտարբերվեն համայնքի ղեկավարի գործառույթներից, և բնականաբար, այդ հաստիքի պահպանման համար շատ մեծ ծախս չեն ենթադրի:

Այն դեպքում, երբ նոր համայնքը ձևավորվել է միևնույն, այն է՝ գյուղական կարգավիճակ ունեցող համայնքների խոշորացման արդյունքում, ապա խոշորացումից առաջացող տնտեսական օգուտների հաշվարկման նպատակով կիրառվել է հետևյալ մոտեցումը:

Հաշվարկվել են նոր ձևավորված համայնքի վարչական ծախսերը՝ ներառյալ համայնքի կազմի մեջ մտնող բնակավայրերի (առանց համայնքի կենտրոնի) վարչական ներկայացուցիչների պահպանման ծախսերը: Խոշորացված համայնքի կազմի մեջ մտնող նախկին բոլոր գյուղական համայնքների (ներառյալ համայնքի կենտրոնի) վարչական ծախսերի հանրագումարից հանվել են նոր ձևավորված համայնքի համար հաշվարկված վարչական ծախսերը: Այդ տարբերությունն էլ հենց իրենից ներկայացնում է վարչական ծախսերի կրճատումից առաջացող տնտեսական օգուտը:

Նոր ձևավորված համայնքի վարչական ծախսերը հաշվարկելու համար նախ ձևավորվել է համայնքի հաստիքացուցակը: Այդ նպատակով գումարվել են համայնքի կազմի մեջ մտնող բոլոր նախկին համայնքների հաստիքացուցակներում ընդգրկված հաստիքային միավորները և այնուհետև կատարվել են կրճատումներ հետևյալ կերպ.

* Մինչև 1 միավոր կրճատվել են բոլոր այն հաստիքները, որոնք ենթադրում են վարչական բնույթի աշխատանք, օրինակ, համայքնի ղեկավարի հաստիքը:
* Չի զրոյացվել ոչ մի հաստիքային միավոր, այսինքն՝ առնվազն մեկ միավոր պահպանվել են հաստիքացուցակի անվանացանկում տեղ գտած բոլոր հաստիքները:
* Քանի որ հստակ հայտնի չեն մասնագետների գործառույթները, ապա շատ դժվար է ասել, թե որ մասնագետները կկրճատվեն և քանի միավոր հաստիքի անհրաժեշտություն կառաջանա: Այդ պատճառով յուրաքանչյուր համայնքում, ելնելով փորձագիտական դատողություններից, սահմանվել են մասնագետների տարբեր թվով հաստիքներ:
* Եթե համայնքի ղեկավարի հաստիքացուցակում ներառված են ուղղակիորեն ծառայությունների մատուցում ենթադրող հաստիքներ, օրինակ, մշակույթի տան աշխատող, ակումբավար և այլն, ապա նման հաստիքներն ընդհանրապես չեն կրճատվել: Բացառություն է կազմում գրադարանավարի հաստիքը, որը կրճատվել է մինչև մեկ միավոր:

Ինչ վերաբերվում է նոր ձևավորված համայնքի աշխատակիցների աշխատավարձին, ապա դրանք սահմանվել են` հիմք ընդունելով գործող համայնքներում համապատասխան հաստիքային միավորի դրույքաչափերից ամենաբարձրը: Այս եղանակով սահմանված աշխատավարձերը համադրվել են Համայնքի ծախսային քաղաքականության մեթոդաբանությամբ[[15]](#footnote-15) (ՀԾՔՄ) սահմանված համայնքների այն խմբի համար առաջարկվող հաստիքացուցակում սահմանված աշխատավարձերի հետ, որին պատկանում է նոր ձևավորված համայնքը: Եթե որևէ հաստիքի գծով առաջարկվող աշխատավարձն ավելի ցածր է, քան ՀԾՔՄ-ով առաջարկվողը, ապա որպես հիմք է ընդունվել ՀՔԾՄ-ում սահմանված աշխատավարձը, այսինքն՝ ավելի բարձր աշխատավարձը:

Հաշվարկների կատարման ժամանակ երբեմն անհրաժեշտություն է առաջացել որոշակիորեն շեղվել նշված մոտեցումներից` ելնելով նպատակահարմարությունից: Օրինակ, երբեմն հանդիպում են այնպիսի դեպքեր, երբ մի համայնքում, օրինակ, պահակի աշխատավարձը մոտ է կամ նույնիսկ ավելին է մյուս համայնքի աշխատակազմի ղեկավարի աշխատավարձից: Նման դեպքերում կատարվել են որոշակի ճշգրտումներ: Բացի այդ, երբեմն ելնելով նպատակահարմարությունից, զրոյացվել են որոշ հաստիքային միավորներ: Նման ճշգրտումները, եթե այդպիսիք կան, ներկայացված են կոնկրետ համայնքի համար կատարվող հաշվարկների մեջ:

Կրճատումների արդյունքում նոր ձևավորված հաստիքացուցակը համադրվել է ՀԾՔՄ-ում սահմանված համայնքների այն խմբի համար առաջարկվող հաստիքացուցակի հետ, որին պատկանում է նոր ձևավորված համայնքը: Համադրման արդյունքում ճշգրտումներ են կատարվել առաջարկվող հաստիքացուցակում այն տրամաբանությամբ, որ ՀԾՔՄ-ում ներկայացված հաստիքներն ամբողջ անվանացանկով և հաստիքային միավորների քանակությամբ ներառված լինեն առաջարկվող հաստիքացուցակում: Եթե ՀԾՔՄ-ում կան հաստիքներ, որոնք բացակայում են առաջարկվող հաստիքացուցակում, ապա դրանք ավելացվում են սահմանված աշխատավարձի մակարդակներով: Կամ եթե առաջարկվող հաստիքացուցակում որևէ հաստիքային միավոր տեղ է գտել ավելի քիչ քանակությամբ, քան ներկայացված է ՀԾՔՄ-ում, ապա վերջինիս քանակը բարձրացվում է մինչև ՀԾՔՄ-ում սահմանված քանակը:

Նոր ձևավորված հաստիքացուցակում ներառվել են նաև համայնքի կազմի մեջ մտնող (բացի համայնքի կենտրոնից) բնակավայրերի վարչական ներկայացուցիչների և նրանց աշխատակազմերի (եթե այդպիսիք կսահմանվեն) հաստիքները՝ հիմք ընդունելով տվյալ բնակավայրի բնակչության թիվը:

Այսպես, խոշորացված համայնքի կազմի մեջ մտնող բոլոր բնակավայրերում սահմանվել է մեկ վարչական ներկայացուցչի հաստիք: Նախատեսվել է նաև, որ 3000-ից ավելի բնակիչ ունեցող բնակավայրերում վարչական ներկայացուցիչները կունենան մեկ օգնական և գրասենյակի հավաքարար: 5000-ից ավելի բնակիչ ունեցող բնակավայրերում համայնքի ավագանու որոշմամբ կարող են սահմանվել լրացուցիչ հաստիքներ:

Վարչական ներկայացուցչի աշխատավարձը սահմանվել է՝ հիմք ընդունելով տվյալ բնակավայրի բնակչության թիվը:

Մինչև 300 բնակիչ ունեցող բնակավայրեր՝ 60000 դրամ, որը մոտավորապես համապատասխանում է նվազագույն աշխատավարձին՝ ներառյալ եկամտային հարկը: 300-ից ավել բնակիչ ունեցող հաջորդ յուրաքանչյուր միջակայքում ընդգրկված բնակավայրերի դեպքում վարչական ներկայացուցչի աշխատավարձը նախորդ միջակայքի համեմատությամբ կաճի մոտավորապես 20 %-ով: 300-500 բնակիչ ունեցող բնակավայրեր՝ 72000 դրամ, 500-1000 բնակիչ ունեցող բնակավայրեր՝ 86400 դրամ, 1000-3000 բնակիչ ունեցող բնակավայրեր՝ 103400 դրամ, 3000 և ավելի բնակիչ ունցող բնակավայրեր՝ համայնքի ղեկավարի աշխատավարձի 80 %-ը, բայց ոչ պակաս, քան ԱԺ պատգամավորի աշխատավարձի[[16]](#footnote-16) 40 %-ը, որը կազմում է 132638 դրամ:

Եթե տվյալ բնակավայրի բնակչության թիվը գերազանցում է 3000-ը, և փաստորեն առաջանում է նաև մեկ նոր՝ վարչական ներկայացուցչի օգնականի հաստիք, ապա վերջինիս աշխատավարձը սահմանվում է տվյալ բնակավայրի վարչական ներկայացուցչի աշխատավարձի 50 %-ի չափով, բայց ոչ պակաս, քան նվազագույն աշխատավարձը: Հավաքարարի աշխատավարձը սահմանվում է նվազագույն աշխատավարձի չափով:

Այսպիսով, նոր ձևավորված համայնքի վարչական ծախսերը հաշվարկելու համար աշխատավարձի գծով ծախսերը հաշվարկվել են՝ ելնելով վերոնշյալ մոտեցմամբ սահմանված հաստիքացուցակի հաստիքային միավորներից և պաշտոնային դրույքաչափերից, իսկ մնացյալ ծախսերը, որոնք կապված են համայնքի վարչական շենքի պահպանման և աշխատակազմի բնականոն աշխատանքն ապահովելու հետ, սահմանելու համար հիմք են ընդունվել ՀԾՔՄ-ում սահմանված համայնքների այն խմբի համար առաջարկվող վարչական ծախսերը, որին պատկանում է տվյալ համայնքը:

Համայնքի վարչական ծախսերում նախատեսվել են նաև վարչական ներկայացուցչի գրասենյակի պահպանման ծախսերը, որոնք նույնպես, ինչպես և վարչական ներկայացուցչի աշխատավարձը, կապվել են տվյալ բնակավայրի բնակչության թվի հետ:

Մասնավորապես սահամավել է, որ մինչև 300 բնակիչ ունեցող բնակավայրերում գրասենյակի պահպանման ծախսեր չեն նախատեսվում: Նախատեսվում են միայն վարչական ներկայացուցչի գործունեությունը ապահովող տրանսպորտային, կապի և գրենական պարագաների (թուղթ, գրիչ և այլն) ձեռքբերման ծախսեր, (աղյուսակ 18):

*Աղյուսակ 18. Վարչական ներկայացուցչի գործունեությունը ապահովող որոշ ծախսեր*

|  |  |  |  |
| --- | --- | --- | --- |
| **ՀՀ** | **Ծախսի անվանում** | **Ամսական ծախս (դրամ)** | **Տարեկան ծախս (դրամ)** |
| 1 | Տրանսպորտային ծախսեր | 15000 | 180000 |
| 2 | Հեռախոսային կապ | 3000 | 36000 |
| 3 | Գրենական պարագաներ | 2000 | 24000 |
|  | ***Ընդամենը ծախսեր*** | ***20000*** | ***240000*** |

300-ից ավելի բնակիչ ունեցող համայնքներում, բացի վերոհիշյալ ծախսերից, նախատեսվում են նաև վարչական ներկայացուցչի պահպանման գրասնեյակային ծախսեր:

Աղյուսակ 19 – ում ներկայացված են 300-ից ավելի բնակիչ ունեցող բնակավայրերի վարչական ներկայացուցչի գործունեության համար անհրաժեշտ, ինչպես նաև վարչական ներկայացուցչի գրասենյակային ծախսերը: Բնակչության թվի յուրաքանչյուր հաջորդ միջակայքին պատկանող բնակավայրի վարչական ներկայացուցչի պահպանման ծախսերը նախորդի համեմատությամբ ավելացել են մոտավորապես 20 %-ով:

*Աղյուսակ 19. Վարչական ներկայացուցչի պահպանման և գրասենյակային ծախսեր*

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **ՀՀ** | **Ծախսի անվանում** | **300-500 բնակիչ ունեցող բնակավայրեր** | | **500-1000 բնակիչ ունեցող բնակավայրեր** | | **1000-3000 բնակիչ ունեցող բնակավայրեր** | | **3000 և ավելի բնակիչ ունեցող բնակավայրեր** | |
| **Ամսական ծախս (դրամ)** | **Տարեկան ծախս (դրամ)** | **Ամսական ծախս (դրամ)** | **Տարեկան ծախս (դրամ)** | **Ամսական ծախս (դրամ)** | **Տարեկան ծախս (դրամ)** | **Ամսական ծախս (դրամ)** | **Տարեկան ծախս (դրամ)** |
| 1 | Էլեկտրաէներգիա | 10000 | 120000 | 12000 | 144000 | 14400 | 172800 | 17280 | 207360 |
| 2 | Տրանսպորտային ծախսեր | 15000 | 180000 | 18000 | 216000 | 21600 | 259200 | 25920 | 311040 |
| 3 | Հեռախոսային կապ | 3000 | 36000 | 3600 | 43200 | 4320 | 51840 | 5180 | 62160 |
| 4 | Գրենական պարագաներ | 2000 | 24000 | 2400 | 28800 | 2880 | 34560 | 3460 | 41520 |
| 5 | Այլ գրասնեյակային ծախսեր | 5000 | 60000 | 6000 | 72000 | 7200 | 86400 | 8640 | 103680 |
|  | ***Ընդամենը ծախսեր*** | ***35000*** | ***420000*** | ***42000*** | ***504000*** | ***50400*** | ***604800*** | ***60480*** | ***725760*** |

**Հավելված 2. ՀՀ ՏԿՆ –ի կողմից պատրաստված տեղեկանքը, Զառիթափ համայնքի բնակավայրերը համայնքի կենտրոնին միացնող ճանապարհների մասին**

|  |  |  |  |  |  |  |
| --- | --- | --- | --- | --- | --- | --- |
| **Գյուղերի անվանումները** | **Հեռավորությունը կենտրոնից (կմ)** | **Ծածկի տեսակը** | | **Ծածկի վիճակը** | **Նորոգման տեսակը** | **Պահանջվող գումարը (1000 դր.)** |
| ա/բ | կոպճային |
| **Գորայք** | 9.1 | ա/բ |  | Բավարար |  | 0 |
|
| **Ծղուկ** | 4 | ա/բ |  | բավարար 0,5կմ վատ | փոսային նոր.ա/բ ծածկ 5սմ | 18900 |
|
| **Սպանդարյան** | 3.9 | ա/բ |  | բավարար 0,3կմ վատ | փոսային նոր.ա/բ ծածկ 5սմ | 11340 |
|
| Ընդամենը |  |  |  |  |  | 30240 |

1. <http://www.mta.gov.am/u_files/file/Hayecakarger/qax44-18_1.pdf> [↑](#footnote-ref-1)
2. Բոլոր այն իրավական ակտերը, որոնք պարունակում են դրույթներ համայնքների քաղաքային կամ գյուղական կարգավիճակի մասին փոփոխման ենթակա են: [↑](#footnote-ref-2)
3. Որպես հարկային բազաներ՝ հիմք են ընդունվել ՀՀ 2014 թ. պետական բյուջեից ՀՀ համայնքների բյուջեներին «Ֆինանսական համահարթեցման մասին» ՀՀ օրենքի համաձայն ֆինանսական համահարթեցման դոտացիա­ների հաշվարկներում օգտագործվող հողի հարկի և գույքահարկի գծով 2012 թ. ելակետային տվյալները : [↑](#footnote-ref-3)
4. Կառավարության 2013 թ. հունիս 27-ի թիվ 661 – Ն որոշում, հավելված 7, աղյուսակ 11: [↑](#footnote-ref-4)
5. Համաձայն 2014 -2016 թ. –ի միջնաժամկետ ծախսային ծրագրում ներառած ցուցանիշների: [↑](#footnote-ref-5)
6. Գույք, սարքավորումներ, համակարգչային ծրագրեր, ինտերնետ կապ և այլն: [↑](#footnote-ref-6)
7. Աղբյուրը՝ ՀՀ կրթության և գիտության նախարարություն: [↑](#footnote-ref-7)
8. Աղբյուրը՝ ՀՀ առողջապահության նախարարություն: [↑](#footnote-ref-8)
9. Փոքր բնակավայրերի ներկայացվածությունը համայնքի ավագանու կազմում ապահովելու նպատակով կարելի է այդ համայնքների համար սահմանել ավագանու տեղերի քվոտաներ, ինչը կապահովի յուրաքանչյուր բնակավայրից ավագանու առնվազն մեկ անդամի ներկայացուցչություն: [↑](#footnote-ref-9)
10. Վարչական շենքերը նախկին համայնքների վարչական շենքերն են (գյուղապետարաններ): [↑](#footnote-ref-10)
11. Եթե խոշորացված համայնքի կազմի մեջ մտնող բնակավայրերից մեկում ջրամատակարարման համակարգի կառավարումը իրականացվում է օպերատորի կողմից, ապա նպատակահարմար է մնացած բնակավայրերի ջրամատակարարումը նույնպես հանձնել այդ օպերատորին: [↑](#footnote-ref-11)
12. Չբավարարող միջոցները կարելի է լրացնել բյուջեի ընդհանուր միջոցների հաշվին կամ տեղափոխել հաջորդ քառամյա ժամանակահատված: [↑](#footnote-ref-12)
13. Ընդամենը ծախսերին ավելացվել են նվազագույն աշխատավարձի մակարդակի բարձրացման հետ կապված պետական բյուջեից ստացվող հնարավոր փոխհատուցումների գումարները, որոնք ներառվել են մինչև խոշորացնելը համայնքների վարչական ծախսերի կազմում, իսկ խոշորացնելուց հետո՝ ծառայությունների մատուցմանն ուղղվող ծախսերի կազմում: [↑](#footnote-ref-13)
14. Ակնհայտ է, որ համայնքների խոշորացման արդյունքում նոր ձևավորվող համայնքում չեն կարող լինել մեկից ավելի համայնքի ղեկավարներ, աշխատակազմի քարտուղարներ և այլն: Ուստի, առաջանալու է նոր ձևավորված համայնքների հաստիքացուցակները վերանայելու և կրճատելու անհրաժեշտություն: [↑](#footnote-ref-14)
15. Ներկայումս մշակված և ՀՀ տարածքային կառավարման նախարարության կողմից շրջանառության մեջ է դրված մի փաստաթուղթ, որը կոչվում է <<Համայնքի ծախսային քաղաքականության մեթոդաբանություն>>: Նշյալ մեթոդաբանությամբ առաջարվում է, թե ինչպիսի տիպային հաստիքացուցակ և ինչ վարչական ծախսեր պետք է ունենան այս կամ այն խմբին պատկանող համայնքները: Իսկ համայնքների դասակարգումն ըստ խմբերի կատարվել է՝ ելնելով նրանց բյուջետային կարողություններից: [↑](#footnote-ref-15)
16. ՀՀ Ազգային ժողովի պատգամավորի պաշտոնային դրույքաչափը 2013 թ. հունվարի 1 – ից սահմանված է 331 հազար 595 դրամ (ներառյալ աշխատավարձից վճարվող եկամտային հարկը): [↑](#footnote-ref-16)