**Ուսումնասիրություն**

**համայնքների խոշորացումից առաջացող օգուտների և դրանց օգտագործման վերաբերյալ**

**Պեմզաշեն համայնք**

**(Պեմզաշեն, Լեռնակերտ, Հայրենյաց, Հայկասար և Տուֆաշեն բնակավայրեր)**



ԵՐԵՎԱՆ 2013թ.

Բովանդակություն

[Ներածություն 3](#_Toc364611206)

[1. Պեմզաշեն համայնքի խոշորացման մոդելը և վերջինիս ընտրության հիմնավորումը 4](#_Toc364611207)

[2. Պեմզաշեն համայնքի խոշորացումից առաջացող օգուտները 5](#_Toc364611208)

[2.1.Համայնքների խոշորացման արդյունքում ՏԻ մակարդակում առաջացող չափելի օգուտները 5](#_Toc364611209)

[2.1.1. Համայնքների խոշորացման արդյունքում վարչական ծախսերի կրճատումից առաջացող օգուտները 6](#_Toc364611210)

[2.1.2. Համայնքների խոշորացման արդյունքում արդյունավետ հարկային վարչարարությունից առաջացող օգուտները 10](#_Toc364611211)

[2.1.3. Այլ չափելի օգուտներ 11](#_Toc364611212)

[2.1.4. Համայնքների խոշորացման արդյունքում ՏԻ մակարդակում առաջացող չափելի օգուտների հանրագումարը և կանխատեսումները գալիք 4 տարիների համար 12](#_Toc364611213)

[2.2. Պետական մակարդակում առաջացող հնարավոր օգուտներ 13](#_Toc364611214)

[3. Պեմզաշեն համայնքի միջնաժամկետ զարգացման ծրագրային մոտեցումները 13](#_Toc364611215)

[3.1. Պեմզաշեն համայնքի իրավիճակի վերլուծությունը 14](#_Toc364611216)

[3.2. Համայնքում առկա հիմնահարցերն ու դրանց լուծմանն ուղղված ծրագրերը 24](#_Toc364611217)

[4. Համայնքում առկա հիմնահարցերի լուծմանն ուղղված առաջնահերթ ծրագրերը 27](#_Toc364611218)

[5. ՏԻ ոլորտին առնչվող այն առաջնահերթ ծրագրերը, որոնք հնարավոր է իրականացնել միջնաժամկետ (4 տարվա) ժամանակահատվածում, խոշորացման արդյունքում առաջացող օգուտների հաշվին 30](#_Toc364611219)

[6. Համայնքների խոշորացման արդյունքում համայնքային լիազորությունների և որոշ իրավական պահանջների վերանայման անհրաժեշտությունը 31](#_Toc364611220)

[Հավելվածներ 33](#_Toc364611221)

[Հավելված 1. Համայնքների խոշորացման արդյունքում վարչական ծախսերի կրճատումից առաջացող օգուտների հաշվարկման մոտեցումները 33](#_Toc364611222)

# Ներածություն

Հայաստանում տեղական ինքնակառավարման համակարգի կայացմանը զուգընթաց, որպես առանցքային հիմնախնդիր, մշտապես ընդգծվում է ՀՀ վարչատարածքային կառուցվածքը, ավելի կոնկրետ` նրա մասնատվածության բարձր աստիճանը: Ըստ այդ կառուցվածքի ձևավորված վարչատարածքային միավորների գերակշիռ մասը փոքրաթիվ բնակչությամբ գյուղական համայնքներ են, որոնք բնակչությանը մատուցվող համայնքային ծառայությունները կամ իրականացնում են ցածր մակարդակով, կամ ընդհանրապես չեն իրականացնում: Այս համայնքներում պետության կողմից հատկացվող ֆինանսական միջոցները հիմնականում ուղղվում են վարչական ծախսերին` ծառայությունների մատուցման վրա էական ազդեցություն չթողնելով, իսկ ներդրումային ծրագրերի իրականացումը դժվարանում է աշխատակազմի սահմանափակ կարողությունների պատճառով:

Գործող վարչատարածքային բաժանումը էական խոչընդոտ է հանդիսանում համայնքների կարողությունների ամրապնդման, սահմանափակ ֆինանսական միջոցների արդյունավետ ու նպատակային օգտագործման և տեղական ինքնակառավարման համակարգի բնականոն զարգացման համար:

Ստեղծված իրավիճակում լուրջ անհրաժեշտություն է առաջացել համայնքների խոշորացման միջոցով օպտիմալացնելու ՀՀ վարչատարածքային բաժանման համակարգը՝ որպես ուղենիշ ունենալով ՀՀ կառավարության 2011թ. նոյեմբերի 10-ին ընդունած «Համայնքների խոշորացման և միջհամայնքային միավորումների ձևավորման» հայեցակարգը[[1]](#footnote-1): Հայեցակարգային դրույթների շարքում կարևորագույն նշանակություն ունեն համայնքների խոշորացման սկզբունքները և չափորոշիչները, որոնք լուրջ նախապայման են խոշորացման միավորի (փնջի կամ սխեմայի) ձևավորման ժամանակ սուբյեկտիվ մոտեցումներից խուսափելու և խոշորացման գործընթացը առավել կառավարելի կազմակերպելու համար:

Ակնհայտ է, որ խոշորացման միավորի ձևավորման համար հայեցակարգային մոտեցումներին զուգահեռ, պակաս նշանակություն չունեն նաև այնպիսի գործոնները, որոնք նպաստավոր պայմաններ են ստեղծում արդեն խոշորացված համայնքի սոցիալ-տնտեսական հետագա զարգացման համար: Նման գործոններից են խոշորացման փնջում քաղաքային համայնքի առկայությունը, բնակավայրերի համատեղ զարգացման հեռանկար (տեսլական) ունենալը, մեկ միասնական ապրանքանիշից (բրենդ) օգտվելու հնարավորությունը, պետական և համայնքային նշանակության հողատարածքները ըստ համայնքների հնարավորինս հավասարաչափ բաշխելը և այլն:

# Պեմզաշեն համայնքի խոշորացման մոդելը և վերջինիս ընտրության հիմնավորումը

Պեմզաշեն խոշորացված համայնքը ձևավորվել է Պեմզաշեն, Լեռնակերտ, Հայրենյաց, Հայկասար և Տուֆաշեն համայնքների խոշորացման արդյունքում: Խոշորացվող բոլոր համայնքները, այդ թվում համայնքի կենտրոնը, ունեն գյուղական կարգավիճակ: Խոշորացման արդյունքում ձևավորված Պեմզաշեն համայնքը գյուղական կամ քաղաքային կարգավիճակ չի ունենա: Նախկին կարգավիճակները կշարունակեն կրել միայն համայնքի կազմի մեջ մտնող բնակավայրերը[[2]](#footnote-2) :

Այս համայնքների խոշորացման փնջի կազմի ընտրությունը պայմանավորված է փնջի կազմում մեկ խոշոր համայնքի (Պեմզաշեն) առկայությամբ, որն ունի հանրային կառավարման համար անհրաժեշտ հիմնական ծառայություններն ու ենթակառուցվածքները: Պեմզաշեն խոշորացված համայնքը ձևավորվել է Պեմզաշեն գյուղական համայնքի շուրջը, «Համայնքների խոշորացման և միջհամայնքային միավորումների ձևավորման» հայեցակարգի սկզբունքներին և չափորոշիչներին համապատասխան:

Վերջիններիս Պեմզաշեն համայնքի կազմի մեջ մտնող բնակավայրերը գրեթե ամբողջությամբ բավարարում են: Մասնակիորեն է բավարարում միայն մեկ չափորոշչի մասով (Հայկասար – Պեմզաշեն, Հայրենյաց – Պեմզաշեն և Տուֆաշեն - Պեմզաշեն ճանապարհները հողածածկ են, նրանք պետք է լինեն առնվազն խճապատ): Այս չափորոշչի համապատասխանեցումը սահմանված պահանջներին դիտարկվելու է որպես առաջնահերթ իրականացման ենթակա ծրագիր և լուծվելու է խոշորացման գործընթացի ժամանակ: Ստորև ներկայացված են չափորոշիչների նկարագրերը:

* *Միացվող համայնքների ընդհանուր վարչական սահմանի առկայություն:* – Այս չափորոշչին Պեմզաշեն համայնքը բավարարում է ամբողջությամբ: Լեռնակերտն ընդհանուր սահման ունի Պեմզաշենի հետ, Պեմզաշենը՝ Լեռնակերտի, Տուֆաշենի և Հայկասարի հետ, Տուֆաշենը՝ Հայրենյացի, Հայկասարի և Պեմզաշենի հետ, Հայկասարը՝ Տուֆաշենի, Պեմզաշենի և Հայրենյացի հետ, իսկ Հայրենյաց բնակավայրը Տուֆաշեն և Հայկասար բնակավայրերի հետ:
* *Նոր ձևավորվող համայնքի կենտրոնը, որպես կանոն, պետք է ունենա միացվող համայնքների նկատմամբ կենտրոնական դիրք, առնվազն 3000 բնակիչ և անհրաժեշտ նվազագույն ծավալի ենթակառուցվածքներ:* – Այս չափորոշչին Պեմզաշենը բավարարում է ամբողջությամբ: Համայնքի կենտրոնը՝ Պեմզաշենը, չունի լիազրժեք կենտրոնական դիրք համայնքի կազմի մեջ մտնող բոլոր բնակավայրերի նկատմամբ: Հայրենյաց բնակավայրի հետ համայնքի կենտրոնի կապը միջնորդավորված է Տուֆաշեն և Հայկասար բնակավայրերի միջոցով: Սակայն համայնքի կազմի մեջ մտնող բնակավայրերի տարծքային բաշխվածության դիտարկումը ցույց է տալիս, որ համայնքի կազմի մեջ մտնող բնավայարերից և ոչ մեկը չունի լիարժեք կենտրոնական դիրք և անմիջական կապ մնացյալ բնակավայրերի հետ: Այդ պատճառով կարելի է ասել, որ Պեմզաշեն համայնքի պարագայում համայնքի կենտրոնական դիրք ունենալու պահանջը լիարժեքորեն բավարարել հնարավոր չէ: Համայնքի կենտրոնն ունի 3659 բնակիչ, այստեղ կան գործող մանկապարտեզ, հանրակրթական դպրոց, գրադարան, առողջապահական հիմնարկ, արտադպրոցական դաստիարակության հիմնարկ:
* *Նոր ձևավորվող համայնքի բնակավայրերի հեռավորությունը համայնքի կենտրոնից, որպես կանոն, չպետք է գերազանցի 20 կմ-ը:* – Այս չափորոշչին Պեմզաշենը բավարարում է ամբողջությամբ: Համայնքի կազմի մեջ մտնող բնակավայրերը համայնքի կենտրոնին կապող ճանապարհներից ամենաերկարը 7 կմ է:
* *Նոր ձևավորվող համայնքում պետք է առկա լինեն ՏԻՄ-երի պարտադիր լիազորությունների իրականացման համար անհրաժեշտ նվազագույն ենթակառուցվածքներ (մանկապարտեզ, բուժկետ, մշակույթի տուն/ակումբ) և միջնակարգ դպրոց:* – Այս չափորոշչին Պեմզաշենը բավարարում է ամբողջությամբ: Նշված ենթակառուցվածքներից բոլորն էլ համայնքում առկա են և գործում են:
* *Նոր ձևավորվող համայնքի բնակավայրերի միջև հասարակական տրանսպորտային հաղորդակցություն ապահովող ճանապարհների (առնվազն խճապատ) առկայություն:* – Այս չափորոշչին Պեմզաշեն համայնքը համապատասխանում է մասնակիորեն: Ասֆալտապատված է միայն Լեռնակերտ – Պեմզաշեն ճանապարհը: Իսկ համայնքի կազմի մեջ մտնող մնացյալ բնակավայրերը համայնքի կենտրոնի հետ կապող ճանապարհները հողային են:
* *Նոր ձևավորվող համայնքի բնակավայրերի՝ նախկինում համատեղ կառավարման մարմնի առկայություն (գյուղխորհուրդ, ավանային խորհուրդ, քաղխորհուրդ):* – Այս չափորոշչին Պեմզաշենը համապատասխանում է ամբողջությամբ: Հայրենյացը, Հայկասարը և Տուֆաշենը եղել են նախկին Հայրենյաց գյուղխորհրդի կազմում, իսկ Լեռնակերտը և Պեմզաշենը եղել են համապատասխանաբար առանձին գյուղխորհուրդ ու քաղաքատիպ ավան և նրանց կազմում որևէ այլ բնակավայր չի եղել:
* *Նոր ձևավորվող համայնքի բնակավայրերի բնակիչների համատեղելիություն և մենթալություն: Ազգային փոքրամասնություններով բնակեցված համայնքները կարող են խոշորացվել միայն առավելապես նույն ազգի ներկայացուցիչներով բնակեցված համայնքների հետ:* – Այս չափորոշչին Պեմզաշենը համապատասխանում է ամբողջությամբ: Հայկասարում ապրում են եզդիներ: Սակայն համայնքի մյուս բնակավայրերում այլ ազգային փոքրամասնությունների ընդգծված կուտակումներ չկան և կարելի է ասել, որ մենթալության առումով համատեղելի են:

# Պեմզաշեն համայնքի խոշորացումից առաջացող օգուտները

## Համայնքների խոշորացման արդյունքում ՏԻ մակարդակում առաջացող չափելի օգուտները

Համայնքների խոշորացումը մի գործընթաց է, որն իր հետ բերում է բազմաթիվ փոփոխություններ, շոշափելի և ոչ շոշափելի արդյունքներ, կարճաժամկետ և երկարաժամկետ ազդեցություններ: Շատերի համար ակնհայտ է, որ համայնքների խոշորացման արդյունքում առաջանում են օգուտներ: Սակայն իրականում բավականին դժվար է թվային արտահայտությամբ գնահատել բոլոր հնարավոր արդյունքները: Այդուհանդերձ, որոշ օգուտների հաշվարկ, թեկուզև փորձագիտական դատողություններից ելնելով, կարելի է կատարել: Խոսքը մասնավորապես վերաբերում է հետևյալ ցուցանիշների հաշվարկներին.

* + Համայնքների խոշորացման արդյունքում վարչական ծախսերի կրճատումից առաջացող օգուտներ.
  + Համայնքների խոշորացման արդյունքում արդյունավետ հարկային վարչարարությունից առաջացող օգուտներ.
  + Այլ չափելի օգուտներ:

## 2.1.1. Համայնքների խոշորացման արդյունքում վարչական ծախսերի կրճատումից առաջացող օգուտները

**Համայնքների խոշորացման արդյունքում վարչական ծախսերի կրճատումից առաջացող տնտեսական օգուտները Պեմզաշեն համայնքում**

Պեմզաշեն համայնքում համայնքների խոշորացման արդյունքում վարչական ծախսերի կրճատումից առաջացող տնտեսական օգուտները հաշվարկելու համար կիրառվել է միևնույն՝ գյուղական կարգավիճակ ունեցող համայնքների խոշորացման արդյունքում առաջացող տնտեսական օգուտների հաշվարկման համար սահմանված մոտեցումը (հավելված 1):

Համաձայն սահմանված մոտեցման` հաշվարկվել են նոր ձևավորված համայնքի վարչական ծախսերը՝ ներառյալ համայնքի կազմի մեջ մտնող (բացի համայնքի կենտրոնից) գյուղական բնակավայրերի վարչական ներկայացուցիչների պահպանման ծախսերը:

Պեմզաշեն համայնքի վարչական ծախսերը հաշվարկելու համար նախ ձևավորվել է համայնքի աշխատակազմը: Այդ նպատակով մեխանիկական գումարման միջոցով հաշվարկվել է Պեմզաշեն համայնքի կազմի մեջ մտնող նախկին համայնքների հաստիքների հանրագումարային թիվը, որը կազմում է 43 միավոր (աղյուսակ 1):

*Աղյուսակ 1. Պեմզաշեն համայնքի կազմի մեջ մտնող նախկին համայնքների հաստիքացուցակները*

|  |  |  |  |  |  |  |  |
| --- | --- | --- | --- | --- | --- | --- | --- |
| **Հաստիքի անվանումը** | **Պեմզաշեն** | **Լեռնակերտ** | **Հայրենյաց** | **Հայկասար** | **Տուֆաշեն** | ***Ընդամենը*** | **Դրույքաչափ՝ նվազագույն-առավելագույն (հազ. դրամ)** |
| ***Քաղաքական և հայեցողական պաշտոններ*** |  |  |  |  |  |  |  |
| Համայնքի ղեկավար | 1 | 1 | 1 | 1 | 1 | *5* | 105,0 – 198,9 |
| Համայնքի ղեկավարի տեղակալ | 1 | 1 | 1 |  |  | *3* | 86,0 – 115,0 |
| Համայնքի ղեկավարի օգնական | 1 |  |  |  |  | *1* | 115,0 |
| ***Համայնքային ծառայության պաշտոններ*** |  |  |  |  |  |  |  |
| Աշխատակազմի քարտուղար | 1 | 1 | 1 | 1 | 1 | *5* | 74,0 – 159,0 |
| Գլխավոր մասնագետ | 1 |  |  |  |  | *1* | 115,0 |
| Գլխավոր մասնագետ-ֆինանսիստ | 1 |  |  |  |  | *1* | 115,0 |
| Առաջատար մասնագետ | 2 | 1 |  |  |  | *3* | 105,0 – 110,0 |
| Առաջին կարգի մասնագետ | 1 | 1 | 1 | 1 | 1 | *5* | 60,0 – 105,0 |
| Առաջին կարգի մասնագետ |  |  |  |  | 1 | *1* | 63,0 |
| Երկրորդ կարգի մասնագետ |  |  | 1 | 1 | 1 | *3* | 46,3 – 53,0 |
| ***Քաղաքացիական աշխատանք*** |  |  |  |  |  |  |  |
| Գործավար | 1 |  |  |  |  | *1* | 70,0 |
| Գրադարանավար |  | 1 | 1 | 1 | 1 | *4* | 46,3 – 54,3 |
| Ջրագծի հսկիչ-բանվոր | 3 |  |  |  |  | *3* | 75,0 |
| ***Տեխնիկական սպասարկում իրականացնող անձնակազմ*** |  |  |  |  |  |  |  |
| Օպերատոր | 1 | 1 |  |  |  | *2* | 80,0 – 100,0 |
| Վարորդ | 1 |  |  |  |  | *1* | 93,0 |
| Հավաքարար | 1 | 1 | 1 |  |  | *3* | 46,3 – 70,0 |
| Հարկային գործակալ |  | 1 |  |  |  | *1* | 85,0 |
| *Ընդամենը* | *16* | *9* | *7* | *5* | *6* | *43* |  |

Այնուհետև ձևավորվել է Պեմզաշեն համայնքի աշխատակազմը, որտեղ նախատեսվել են 27 միավոր հաստիքներ՝ ներառյալ համայնքի կազմի մեջ մտնող բնակավայրերի (առանց համայնքի կենտրոնի) վարչական ներկայացուցիչների հաստիքները (աղյուսակ 2):

*Աղյուսակ 2. Պեմզաշեն համայնքի առաջարկվող հաստիքացուցակը և պահպանման ծախսերը*

|  |  |  |  |
| --- | --- | --- | --- |
| **Հաստիքի անվանումը** | **Հաստիքա**  **յին միավոր** | **Դրույքաչափ (հազ. դրամ)** | **Ծախսեր (հազ. դրամ)** |
| ***Քաղաքական և հայեցողական պաշտոններ*** |  |  |  |
| Համայնքի ղեկավար | 1 | 199,0 | 2388,0 |
| Համայնքի ղեկավարի տեղակալ | 1 | 150,0 | 1800,0 |
| Համայնքի ղեկավարի օգնական | 1 | 115,0 | 1380,0 |
| ***Համայնքային ծառայության պաշտոններ*** |  |  |  |
| Աշխատակազմի քարտուղար | 1 | 159,0 | 1908,0 |
| Գլխավոր մասնագետ-ֆինանսիստ | 1 | 130,0 | 1560,0 |
| Գլխավոր մասնագետ | 1 | 115,0 | 1380,0 |
| Առաջատար մասնագետ | 3 | 120,0 | 4320,0 |
| Առաջին կարգի մասնագետ | 2 | 105,0 | 2520,0 |
| Երկրորդ կարգի մասնագետ | 2 | 80,0 | 1920,0 |
| ***Քաղաքացիական աշխատանք*** |  |  |  |
| Գործավար | 1 | 70,0 | 840,0 |
| Գրադարանավար | 1 | 60,0 | 720,0 |
| Ջրագծի հսկիչ-բանվոր | 1 | 75,0 | 900,0 |
| ***Տեխնիկական սպասարկում իրականացնող անձնակազմ*** |  |  |  |
| Օպերատոր | 1 | 80,0 | 960,0 |
| Վարորդ | 1 | 80,0 | 960,0 |
| Հավաքարար | 1 | 70,0 | 840,0 |
| Հարկային գործակալ | 1 | 85,0 | 1020,0 |
| Տնտեսվար | 1 | 80,0 | 960,0 |
| Պահակ | 2 | 70,0 | 1680,0 |
| ***Վարչական ներկայացուցիչներ*** |  |  |  |
| Լեռնակերտի վարչական ներկայացուցիչ | 1 | 103,4 | 1240,8 |
| Հայրենյացի վարչական ներկայացուցիչ | 1 | 86,4 | 1036,8 |
| Հայկասարի վարչական ներկայացուցիչ | 1 | 60,0 | 720,0 |
| Տուֆաշենի վարչական ներկայացուցիչ | 1 | 86,4 | 1036,8 |
| ***Ընդամենը*** | **27** |  | ***32090,4*** |

Ծանոթություն: Պեմզաշեն համայնքի հաստիքացուցակն առաջարկելիս կատարվել են մի շարք ճշգրտումներ:

Մասնավորապես, 100,0 հազար և 93,0 հազար դրամից մինչև 80,0 հազար դրամ իջեցվել են օպերատորի և վարորդի աշխատավարձերը:

Պեմզաշեն համայնքը, համաձայն ՀԾՔՄ-ի, մտնում է համայնքների դասակարգման 5-րդ խմբի մեջ: ՀԾՔՄ-ով առաջարկվող 5-րդ խմբին պատկանող համայնքների համար տիպային հաստիքացուցակներում կան հաստիքներ, որոնք չեն եղել Պեմզաշեն համայնքի կազմի մեջ մտնող նախկին համայնքների հաստիքացուցակներում: Դրանք ավելացվել են առաջարկվող հաստիքացուցակում: Մասնավորապես, ձևավորվել են մեկ միավոր տնտեսվարի և երկու միավոր պահակի հաստիքներ:

Ճշգրտվել են համայնքի ղեկավարի տեղակալի, գլխավոր մասնագետ – ֆինանսիստի, առաջատար մասնագետների և երկրորդ կարգի մասնագետների աշխատավարձերը՝ համապատասխանեցվելով ՀԾՔՄ-ում սահմանված մակարդակների հետ:

2013 թ. հուլիսի 1-ից նվազագույն աշխատավարձը սահմանված է 45,0 հազար դրամ՝ առանց եկամտային հարկի: Բոլոր այն հաստիքների դրույքաչափերը, որոնք ցածր են եղել սահմանված նվազագույն աշխատավարձից, բարձրացվել են մինչև վերջինիս մակարդակին: Դա գրադարանավարի հաստիքն է:

Համայնքի կազմի մեջ մտնող և համայնքի կենտրոն չհանդիսացող Հայկասար բնակավայրի բնակչության թիվը փոքր է 300-ից: Այդ պատճառով այս բնակավայրի վարչական ներկայացուցիչների աշխատավարձը սահմանվել է 60,0 հազար դրամ՝ համաձայն սահմանված մոտեցման: Հայրենյաց և Տուֆաշեն բնակավայրերի բնակչության թիվը գտնվում է 500-1000 միջակայքում: Նրանց վարչական ներկայացուցիչների աշխատավարձը սահմանվել է 86,4 հազար դրամ: Լեռնակերտի բնակչության թիվը գտնվում է 1000-3000 միջակայքում և վերջնիս վարչական ներկայացուցչի աշխատավարձը սահմանվել է 103,4 հազար դրամ:

Համայնքի վարչական ծախսերը հաշվարկելու համար հիմք են ընդունվել ՀԾՔՄ-ի համայնքների դասակարգման 5-րդ խմբի (որին պատկանում է Պեմզաշեն համայնքը) համար առաջարկվող վարչական ծախսերը, ձևավորված հաստիքացուցակի պահպանման ծախսերն ու վարչական ներկայացուցիչների գրասենյակների պահպանման ծախսերը: Արդյունքում Պեմզաշեն համայնքի առաջարկվող վարչական ծախսերը կազմել են **44083,2հազար դրամ (աղյուսակ 3)**:

*Աղյուսակ 3. Պեմզաշեն համայնքի առաջարկվող վարչական ծախսերը*

|  |  |  |
| --- | --- | --- |
| **ՀՀ** | **Բյուջետային ծախսերի անվանումներ** | **Ծախսեր (հազ. դրամ)** |
| **Ա** | **ԸՆԹԱՑԻԿ ԾԱԽՍԵՐ, այդ թվում`** | **38930,4** |
| **1** | **Աշխատանքի վարձատրություն** | **32090,4** |
| **2** | **Ծառայությունների և ապրանքների ձեռքբերում,** այդ թվում՝ | **5840,0** |
| 2.1 | Շարունակական ծախսեր, այդ թվում՝ | 1400,0 |
|  | *-Էներգետիկ ծառայություններ* | *1000,0* |
|  | *-Կոմունալ ծառայություններ* | *220,0* |
|  | *-Կապի ծառայություններ* | *180,0* |
| 2.2 | Գործուղումների և շրջագայությունների ծախսեր, այդ թվում՝ | 340,0 |
|  | -Ներքին գործուղումներ | *150,0* |
|  | -Այլ տրանսպորտային ծախսեր | *190,0* |
| 2.3 | Պայմանագրային այլ ծառայությունների ձեռքբերում, այդ թվում՝ | 1100,0 |
|  | -Վարչական ծառայություններ | *100,0* |
|  | -Համակարգչային ծառայություններ | *220,0* |
|  | -Տեղեկատվական ծառայություններ | *240,0* |
|  | -Կառավարչական ծառայություններ | *110,0* |
|  | -Ներկայացուցչական ծախսեր | *200,0* |
|  | -Ընդհանուր բնույթի այլ ծառայություններ | *230,0* |
| 2.4 | Ընթացիկ նորոգում և պահպանում, այդ թվում՝ | 1700,0 |
|  | -Շենքերի և կառույցների ընթացիկ նորոգում և պահպանում | *1200,0* |
|  | -Մեքենաների և սարքավորումների ընթացիկ նորոգում և պահպանում | *500,0* |
| 2.5 | Նյութեր, այդ թվում՝ | 1300,0 |
|  | -Գրասենյակային նյութեր և հագուստ | *700,0* |
|  | -Տրանսպորտային նյութեր | *200,0* |
|  | -Հատուկ նպատակային այլ նյութեր | *400,0* |
| 3 | **Այլ ծախսեր**, այդ թվում՝ | **1000,0** |
|  | -Պահուստային միջոցներ | *500,0* |
|  | -Այլ ծախսեր | *500,0* |
| **Բ** | **ՈՉ ՖԻՆԱՆՍԱԿԱՆ ԱԿՏԻՎՆԵՐԻ ԳԾՈՎ ԾԱԽՍԵՐ, այդ թվում՝** | **3300,0** |
| 1 | **Հիմնական միջոցներ**, այդ թվում՝ | **3300,0** |
|  | -Շենքեր և շինություններ | 2000,0 |
|  | -Մեքենաներ և սարքավորումներ | 800,0 |
|  | -Այլ հիմնական միջոցներ | 500,0 |
| **Գ** | **ՎԱՐՉԱԿԱՆ ՆԵՐԿԱՅԱՑՈՒՑԻՉՆԵՐԻ ԳՐԱՍԵՆՅԱԿԻ ՊԱՀՊԱՆՄԱՆ ԾԱԽՍԵՐ** | **1852,8** |
|  | Լեռնակերտի վարչական ներկայացուցչի գրասենյակի պահպանման ծախսեր | 604,8 |
|  | Հայրենյացի վարչական ներկայացուցչի գրասենյակի պահպանման ծախսեր | 504,0 |
|  | Հայկասարի վարչական ներկայացուցչի պահպանման ծախսեր | 240,0 |
|  | Տուֆաշենի վարչական ներկայացուցչի գրասենյակի պահպանման ծախսեր | 504,0 |
|  | ***ԸՆԴԱՄԵՆԸ ԾԱԽՍԵՐ (Ա+Բ+Գ)*** | ***44083,2*** |

Ասպիսով, Պեմզաշենում համայնքների խոշորացման արդյունքում վարչական ծախսերի կրճատումից առաջացող տնտեսական օգուտները կազմել են **15758,3 հազար դրամ** (աղյուսակ 4):

*Աղյուսակ 4. Պեմզաշեն համայնքների խոշորացման արդյունքում վարչական ծախսերի կրճատումից առաջացող տնտեսական օգուտները*

*(հազար դրամ)*

|  |  |  |  |  |  |  |  |
| --- | --- | --- | --- | --- | --- | --- | --- |
| **ՀՀ** | **Բնակավայ**  **րի անվանում** | **Ընդամենը վարչական ծախսեր**  **(2012 թ. փաստացի)** | **Որից** | | **Նախքան խոշորաց**  **նելը**  **վարչական ծախսեր** | **Խոշորա**  **ցումից հետո վարչական ծախսեր** | **Տնտեսա**  **կան օգուտներ** |
| **Վարչական բյուջե** | **Ֆոնդային բյուջե** |
| 1 | Պեմզաշեն | 24636,2 | 22654,7 | 1981,5 | **59 841,5** | **44083,2** | **15 758,3** |
| 2 | Լեռնակերտ | 14581,5 | 13920,4 | 661,1 |
| 3 | Հայրենյաց | 8608,2 | 8608,2 | 0,0 |
| 4 | Հայկասար | 5656,3 | 5354,3 | 302,0 |
| 5 | Տուֆաշեն | 6359,3 | 5589,3 | 770,0 |
|  | *Ընդամենը* | *59841,5* | *56126,9* | *3714,6* |

## 2.1.2. Համայնքների խոշորացման արդյունքում արդյունավետ հարկային վարչարարությունից առաջացող օգուտները

Համայնքների խոշորացման արդյունքում օգուտներ կարող են առաջանալ արդյունավետ հարկային վարչարարությունից:

*Աղյուսակ 5. Պեմզաշեն համայնքի հարկերի գանձման մակարդակը (2012 թ.) և վերջինիս բարձրացման հնարավոր ռեզերվները*

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|  |  | **Գույքահարկ** | | | | | **Հողի հարկ** | | | | | **Ընդամենը ռեզերվներ**  (հազ.դրամ) |
| **ՀՀ** | **Բնակավայրի անվանում** | **Հարկային բազա[[3]](#footnote-3)** (հ.դրամ) | **Փաստացի գանձում** (հ.դրամ)(2012թ. համայնքի բյուջե մուտքագրված գույքահարկ) | **Գանձման մակարդակ (**%) | **4 տարի հետո գանձման մակարդակ աճ (**%) | **Գանձման մակարդակի փոփոխությունից** (հ.դրամ) | **Հարկային բազա** | **Փաստացի գանձում** (հ.դրամ)(2012թ. համայնքի բյուջե մուտքագրված գույքահարկ) | **Գանձման մակարդակ (**%) | **4 տարի հետո գանձման մակարդակի աճ (**%) | **Գանձման մակարդակի փոփոխությունից** (հ.դրամ) |
| 1 | Պեմզաշեն | 3241.0 | 3098.1 | 95.6 | (100%-88.5%)/2= **5.75 %** | 5.75% \*5082.3= **292** հ.դրամ | 2709.3 | 2056.1 | 75.9 |  |  |  |
| 2 | Լեռնակերտ | 1209.2 | 1008.7 | 83.4 | 1926.6 | 2211.6 | 114.8 |
| 3 | Հայրենյաց | 879.5 | 690.9 | 78.6 | 2645.0 | 3179.2 | 120.2 |
| 4 | Հայկասար | 160.9 | 104.3 | 64.8 | 1479.2 | 1636.30 | 110.6 |
| 5 | Տուֆաշեն | 252.2 | 180.3 | 71.5 | 1837.3 | 2056.1 | 111.9 |
|  | ***Ընդամենը*** | 5742.8 | 5082.3 | 88.5 | **5.75** | **292.0** | 10597.4 | 11139.3 | 105.1 |  |  | **292.0** |

Պեմզաշենի խոշորացման փնջում ընդգրկված համայնքների կողմից 2012 թվականին հողի հարկի և գույքահարկի գծով հավաքագրված գումարների ընդհանուր արժեքը կազմում է՝ գույքահարկի մասով՝ **5082.3** հազ.դրամ, հողի հարկի մասով՝ **11597.3** հազ. դրամ (տե՛ս աղյուսակ 2): Փաստացի գանձումների մակարդակը գույքահարկի և հողի հարկի բազային ցուցանիշերի նկատմամբ 2012թ.-ին կազմել է համապատասխանաբար 88.5 % և 105.1 %:

Խոշորացված Պեմզաշեն համայնքի համար հարկերի գանձման մակարդակի աճը հաջորդող 4 տարիների ընթացում կանխատեսվում է փաստացի և 100 % գանձման մակարդակների տարբերության կեսի չափով: Այսպես՝ Պեմզաշեն համայնքում գույքահարկի փաստացի գանձման մակարդակը 2012թ.-ին կազմել է 88.5%, 4 տարի հետո կանխատեսվում է գանձման մակարդակը բարձրացնել (100% -88.5%)/2 = 5.75% - ով, ինչը համայնքի բյուջեին կտա լրացուցիչ (5.75% \* 5082.3) 292 հազ. դրամ:

Հողի հարկի մասով փաստացի տարեկան (2012թ. դրությամբ) գանձումների մակարդակը կազմում է հողի հարկի տարեկան բազայի 105.1 %: Այս ցուցանիշի պայմաններում (100 %-ից մեծ է) ընդունում ենք, որ լրացուցիչ ռեսուրսներ չկան:

Սա նշանակում է, որ Պեմզաշեն համայնքում արդյունավետ հարկային վարչարարություն իրականացնելու պայմաններում, տեղական հարկերի մասով, կարելի է ապահովել **292** հազ. դրամ օգուտ:

## 2.1.3. Այլ չափելի օգուտներ

2013 թ. հուլիսի 1-ից հանրապետությունում 10 հազար դրամով բարձրացվել է նվազագույն ամսական աշխատավարձը: Աշխատավարձի բարձրացման հետ կապված՝ համայնքային բյուջեներում առաջացած լրացուցիչ ծախսերի ֆինանսավորման նպատակով Կառավարությունը, համաձայն 2013 թ. հունիսի 27-ի թիվ 661 - Ն որոշման, իր պահուստային ֆոնդից փոխհատուցելու է (սուբվենցիաների տրամադրում) այդ ծախսերը:

Համայնքների խոշորացման արդյունքում Պեմզաշեն, Լեռնակերտ, Հայրենյաց, Հայկասար և Տուֆաշեն համայնքների համար վերը նշված ուղղությամբ նախատեսված փոխհատուցման գումարները կարելի է դիտարկել որպես օգուտներ:

Աղյուսակ 6–ում բերված տվյալներից պարզ է դառնում, որ Պեմզաշեն համայնքի կազմի մեջ մտնող նախկին համայնքների աշխատակազմերի նվազագույն աշխատավարձի մակարդակի բարձրացման փոխհատուցումից առաջացած օգուտները կազմում են **2156.0** հազ. դրամ:

*Աղյուսակ 6. Պեմզաշեն համայնքի կազմի մեջ մտնող նախկին համայնքների աշխատակազմի նվազագույն աշխատավարձի մակարդակի բարձրացման փոխհատուցումից առաջացած օգուտներ*

|  |  |  |  |  |  |  |
| --- | --- | --- | --- | --- | --- | --- |
| Համայնքներ | **Պեմզաշեն** | **Լեռնակերտ** | **Հայրենյաց** | **Հայկասար** | **Տուֆաշեն** | **Ընդամենը** |
| **Փոխհատուսման գումարներից[[4]](#footnote-4) առաջացած օգուտներ** (հազ. դրամ) | 1046.9 | 506.6 | 257.9 | 214.3 | 130.3 | **2156.0** |

Ծանոթություն:

Հաշվարկները կատարված են 2013թ.–ի հուլիսի 1-ից մինչև դոկտեմբերի 31-ը ընկած ժամանակահատվածի (6 ամիս) համար: Հաջորդող տարիներին այդ նպատակով հատկացվող փոխհատուցունմների տրամադրման դեպքում փոխհատուցման գումարը յուրաքանչյուր տարվա համար կլինի կրկնակի:

**Ֆինանսական համահարթեցման դոտացիաներ**

Ֆինանսական համահարթեցման սկզբունքով պետական բյուջեից համայնքներին հատկացվող դոտացիաների տրամադրման գործող կարգի համաձայն՝ Պեմզաշեն համայնքի կազմի մեջ մտնող նախկին համայնքների համահարթեցման դոտացիաների գումարը 2013թ. համար նախատեսված է.

* Պեմզաշեն - 44754.0 հազ.դրամ,
* Լեռնակերտ - 20501.6 հազ.դրամ,

84 311.8 հազ.դրամ

* Հայրենյաց - 9690.4 հազ.դրամ,
* Հայկասար - 3500.0 հազ.դրամ,
* Տուֆաշեն - 5885.8 հազ.դրամ

Պեմզաշեն խոշորացված համայնքի համահարթեցման դոտացիայի չափը, եթե այն հաշվարկվեր 2013թ.–ի համար, նույն օրենքի կիրարկման պայմաններում կկազմեր մոտավորապես 82,3 մլն դրամ[[5]](#footnote-5):

Հաշվի առնելով, որ «Ֆինանսական համահարթեցման մասին» նոր օրենքի նախագիծը գտնվում է Ազգային Ժողովում , ուշագրավ կլինի դիտարկել Պեմզաշեն խոշորացված համայնքի կազմի մեջ մտնող համայնքների համահարթեցման դոտացիաների գումարների մոտավոր արժեքները՝ պայմանականորեն պատկերացնելով որ այդ օրենքը գործել է 2013թ. –ի դոտացիաների հաշվարկների համար:

* Պեմզաշեն - 45170 հազ.դրամ,
* Լեռնակերտ - 25807 հազ.դրամ,

108490 հազ.դրամ

* Հայրենյաց - 15492 հազ.դրամ,
* Հայկասար - 9151 հազ.դրամ,
* Տուֆաշեն - 12869 հազ.դրամ

Սա նշանակում է, որ Պեմզաշեն խոշորացված համայնքի կազմի մեջ մտնող նախկին համայնքներին հատկացվող համահարթեցման դոտացիաները «Ֆինանսական համահարթեցման մասին» նոր օրենքի ընդունումից հետո կավելանան մոտավոր հաշվարկներով 24,2 մլն դրամով:

Պեմզաշեն խոշորացված համայնքի համար, նոր օրենքի պայմաններում, համահարթեցման դոտացիայի գումարը կկազմի 95470 հազ.դրամ, ինչը 13,2 մլն դրամով ավելի է ներկա գործող օրենքի պայմաններում հաշվարկված գումարից:

Միաժամանակ հարկավոր է նկատի ունենալ որ, համահարթեցման դոտացիաների ընդհանուր գումարը յուրաքանչյուր տարի մոտավորապես 10 % -ով աճի միտում[[6]](#footnote-6) ունի:

## 2.1.4. Համայնքների խոշորացման արդյունքում ՏԻ մակարդակում առաջացող չափելի օգուտների հանրագումարը և կանխատեսումները գալիք 4 տարիների համար

Աղյուսակ 7–ում բերված են չափելի օգուտների ամփոփ տվյալները և հաջորդ 4 տարիներին նույն ուղղություններով օգուտների կանխատեսումները: Վերջիններիս համաձայն՝ համայնքների խոշորացման արդյունքում, Պեմզաշեն համայնքի մասշտաբով, ՏԻ մակարդակում առաջանում է տարեկան **20676.7** հազ.դրամ և քառամյա ժամանակահատվածում՝ **82706.8**  հազ.դրամ օգուտ:

*Աղյուսակ 7. Պեմզաշեն համայնքի չափելի օգուտների ամփոփ տվյալները և քառամյա ժամանակահատվածի կանխատեսումները (հազ.դրամ)*

|  |  |  |  |
| --- | --- | --- | --- |
|  | **Չափելի օգուտները** | **Մեկ տարվա հաշվարկով** | **Քառամյա ժամանակահատվածում** |
| 1 | Վարչական ծախսերի կրճատումից | **15 758,3** | **63033,2** |
| 2 | Արդյունավետ հարկային վարչարարությունից | **292,0** | **1168,0** |
| 3 | Այլ չափելի օգուտներ  *(2156.0 \* 2 կիսամյակ)* | **4 312.0** | **17 248.0** |
|  | **Ընդամենը** | **20362,3** | **81449,2** |

* 1. **Այլ՝ ոչ չափելի օգուտներ**

**Կառավարման արդյունավետության բարձրացում**

Համայնքների խոշորացումը նպաստելու է կառավարման համակարգի արդյունավետության բարձրացմանը, մասնավորապես դա արտահայտվելու է տեղերում կադրային ապահովվածության և աշխատատեղերի կահավորման[[7]](#footnote-7) վրա: Արդյունավետ կառավարման վրա կարող է դրական ազդեցություն ունենալ նաև ներքին և արտաքին վերահսկողության մեխանիզմների զարգացումը, որը մեծապես կապված է լինելու ավագանու ինստիտուտի զարգացման հետ:

**Մասշտաբի էֆեկտ**

Ինչքան մեծանում են ծառայությունների մատուցման ծավալները, այնքան փոքրանում է միավոր ծառայության մատուցման ինքնարժեքը: Այս դրույթը միջազգային պրակտիկայում ընդունված է անվանել «մասշտաբի էֆեկտ», որը համայնքների խոշորացման տարբերակում նշանակում է՝ ինչքան մեծ են համայնքները, այնքան էժան կարող են լինել համայնքի կողմից մատուցվող ծառայությունները:

**Համայնքային ենթակառուցվածքների օպտիմալ տեղաբաշխում**

Օպտիմալ տեղաբաշխում ասելով ՝ պետք է հասկանալ հանրային ծառայություններ մատուցող ենթակառուցվածքների՝ աշխարհագրական իմաստով այնպիսի տեղակայում, որը հնարավորություն կտար առավելագույնս ապահովելու ծառայությունների մատուցման հասանելիությունն ու մատչելիությունը՝ միաժամանակ ապահովելով այդ ծառայությունների իրականացման համար կատարված ծախսերի արդյունավետությունն ու նպատակայնությունը:

**Ծառայությունների ինքնարժեքի** վրա, բացի վերը նշվածներից, ազդում են նաև այլ գործոններ, մասնավորապես՝ ինքնարժեքի նվազեցման պատճառ կարող են հանդիսանալ ծառայությունների մատուցումն ապահովող ենթակառուցվածքների ուղղությամբ իրականացված կապիտալ ներդրումային ծրագրերը (հիմնական միջոցների կապիտալ նորոգումը կամ նորերի ձեռք բերումը և այլն):

Համայնքների խոշորացումը դիտարկվում է որպես ապակենտրոնացման գործընթացի կարևոր բաղադրիչ և նախապայման: Հայաստանում գործող մի շարք միջազգային դոնոր կազմակերպություններ լուրջ հետաքրքրված են այս բարեփոխումների ընթացքով և պատրաստակամ են **ֆինանսական ու խորհրդատվական աջակցություն** ցուցաբերելու՝ համայնքների խոշորացման գործընթացը ավելի սահուն և արդյունավետ իրականացնելու համար: Այս ներդրումները նույնպես կարելի է դիտարկել որպես խոշորացման գործընթացին նվիրված ոչ չափելի օգուտներ:

* 1. **Պետական մակարդակում առաջացող հնարավոր օգուտներ**

**Կրթություն**

Պեմզաշենի խոշորացման արդյունքում հնարավոր է միավորում (բրգաձև կառավարում) Պեմզաշենի, Lեռնակերտի, Հայրենյացի, Հայկասարի և Տուֆաշենի համայնքների դպրոցների համար: Պեմզաշենի դպրոցում իրականացնել ընդհանուր ղեկավարումն ու հաշվապահությունը, իսկ Տուֆաշենում, Լեռնակերտում, Հայկասարում և Հայրենյացում թողնել միայն տեղակալներ:

Ճանապարհի վերանորոգման և փոխադրամիջոցի տրամադրման դեպքում հնարավոր է Հայկասարի հիմնական դպրոցի երեխաներին տեղափոխել Տուֆաշենի միջնակարգ դպրոց: Հայկասար-Տուֆաշեն հեռավորությունը 2.3 կմ է, ճանապարհը վատն է: Հայկասարի հիմնական դպրոցում սովորում է 13 երեխա, շենքի նախագծային հզորությունը 50 երեխայի համար է: Տուֆաշենի միջնակարգ դպրոցում սովորում է 46 երեխա, շենքի նախագծային հզորությունը նախատեսված է 130 երեխայի համար:

**Առողջապահություն**

Պեմզաշենի Բ/Ա-ն մինչ այդ էլ սպասարկել է իր կազմում գործող Լեռնակերտի, Հայկասարի և Տուֆաշենի ԲՄԿ-ների բնակչությանը: Ամբուլատորիան վերանորոգված է, սանտրանսպորտ չունի, աշխատում են երկու ընտանեկան բժիշկներ: Հայրենյացի ԲՄԿ –ն մինչ այդ սպասարկվել է Հոռոմի ամբուլատորիայի կողմից և բնակչությունը հավանաբար կշարունակի սպասարկվել նախկինի նման:

# Պեմզաշեն համայնքի միջնաժամկետ զարգացման ծրագրային մոտեցումները

Պեմզաշեն համայնքում համայնքների խոշորացման արդյունքում գոյացած օգուտները ուղղվելու են՝



* գոյություն ունեցող ծառայությունների ընդլայնմանը և որակի բարձրացմանը,
* նոր ծառայությունների մատուցմանը,
* ենթակառուցվածքների վերականգնմանն ու նոր ենթակառուցվածքների ստեղծմանը,
* կապիտալ արժեքների ձևավորմանը,
* և այլն:

Համայնքի ֆինանսական միջոցների տնօրինումը համայնքի տեղական ինքնակառավարման մարմինների բացառիկ լիազորությունն է, հետևաբար՝ շատ դժվար է կանխատեսել, թե այդ միջոցները որ ուղղություններով կծախսվեն: Միաժամանակ ակնհայտ է, որ իրականացվող ծրագրերը պետք է ուղղված լինեն համայնքի կազմի մեջ մտնող բոլոր բնակավայրերում առկա հիմնախնդիրների լուծմանը: Սույն ուսումնասիրության շրջանակներում կատարված համայնքի իրավիճակի վերլուծությունը, հիմնահարցերի բացահայտումը, ծրագրերի կազմումը և ծրագրերի առաջնահերթությունների սահմանումը իրականացվել են փորձագիտական մոտեցմամբ և հետագայում կարող են օգտագործվել խորհրդատվական նպատակներով:

## Պեմզաշեն համայնքի իրավիճակի վերլուծությունը

1. **Ընդհանուր տվյալներ**

Խոշորացված Պեմզաշեն համայնքը (այսուհետև Պեմզաշեն համայնք) կազմավորվել է նախկին՝ Պեմզաշեն, Լեռնակերտ, Հայրենյաց, Հայկասար և Տուֆաշեն համայնքների միավորումից:



Հայրենյայաց

40°35'23.89" N 43°55'07.09" E

Հայկասար

Տուֆաշեն

Պեմզաշեն

Լեռնակերտ

Համայնքն ունի 9280,47 հա տարածք: Համայնքի կենտրոնն է Պեմզաշեն գյուղը: Համայնքի կենտրոնի հեռավորությունը մայրաքաղաքից կազմում է 98 կմ, իսկ մարզկենտրոնից՝ 32 կմ:

1. **Պատմական ակնարկ**

Պեմզաշեն գյուղը հիմնադրվել է 1828-1830թթ. Մշո Դաշտից և Բասենից գաղթվածների կողմից: Գյուղը նախկինում կոչվել է Մահմուդջուղ: Գյուղի ազգաբնակչությունը հայեր են:

Լեռնակերտը հիմնադրվել է 1828 թվականին` Մուշից և Ալաշկերտից եկած գաղթականների կողմից: Գյուղը գտնվում է Արթիկ քաղաքից 10 կմ հարավ:

Հայրենյաց գյուղը (նախկին Սոնգյուռլի) գտնվում է Շիրակի մարզի սարահարթի հարավ-արևմտյան չոր տափաստանային գոտում: Գյուղի հիմնադրման տարեթիվը անհայտ է, սակայն գյուղի ներկայիս բնակիչները 1828 թվականին արևմտյան Հայաստանի՝ հիմնականում Ղարսի նահանգից գաղթվածներն են: Գյուղի կենտրոնում գտնվում է 1881 թվականին կառուցված Սուրբ Աստվածածին եկեղեցին և Կարմիր վանք եկեղեցին: Գյուղի տարածքում է գտնվում նաև Օհան Օծնեցի սրբատեղին /5-20-րդ դարեր/:

Հայկասար գյուղը հիմնադրվել է 1820թվականին Արևմտյան Հայաստանի Ղարսի նահանգից գաղթած հայերի կողմից: Նախքան խորհրդային կարգերի հաստատվելը անվանվել է Սարիբաշ: Գյուղի ազգաբնակչության մեծամասնությունը հայեր են, կան նաև եզդիներ: Համայնքի հողերը հյուսիս-արևելքից սահմանակից են Տուֆաշենին, հարավ-արևելքից՝ Պեմզաշենին, արևմուտքից՝ Մարալիկին, հյուսիսից՝ Հայրենյացին:

Տուֆաշեն գյուղը հիմնադրվել է 1828 թվականին: Գյուղի հին անունը եղել է Արմտլու, 1946 թվականին վերանվանվել է Տուֆաշեն: Բնակիչները հիմնականում գաղթել են Արևմտյան Հայաստանի Բասեն, Մուշ, Ղարս գավառներից:

Բոլոր գյուղերը Խորհրդային Հայաստանի ժամանակաշրջանում եղել են նախկին Արթիկի շրջանի կազմում, Հայրենյացը, Հայկասարը և Տուֆաշենը՝ ընդգրկված են եղել մեկ՝ Հայրենյաց գյուղխորհրդի կազմում:

1. **Ֆիզիկա-աշխարհագրական պայմաններ**

Պեմզաշեն գյուղը գտնվում ՀՀ հյուսիս արևելյան շրջանում, համարվում է լեռնային համայնք: Գյուղի հողերը բաժանված են. համայնքի արևմտյան մասում գտնվում են հարթավայրային հողերը, իսկ արևելյան մասում՝ սարային հողերը: Հողերն անջրդի են: Տարվա եղանակների բաշխվածությունը խիստ անհամաչափ է: Ձմռան տևողությունը մոտ վեց ամիս է, խստաշունչ` մինչև 20-25 աստիճան: Ամառը զով է: Աշունը համեմատաբար մեղմ է: Գյուղը գտնվում է սեյսմիկ գոտում:

Լեռնակերտը գտնվում է ծովի մակերևույթից 2017մ բարձրության վրա՝ Արագած լեռան ստորոտին: Գյուղին բնորոշ են խիստ բնակլիմայական պայմանները: Ձմեռը խիստ ցուրտ է (մոտավորապես 6 ամիս), ամառը բավականին հով է: Գյուղում հիմնականում զբաղվում են անասնապահությամբ և հողագործությամբ:

Հայրենյացում կլիմայական պայմաններն անբարենպաստ են, տարվա եղանակներից համեմատաբար մեղմ է աշունը: Ձմեռը երբեմն խստաշունչ է, իսկ ամառը՝ շոգ՝ ուղեկցվող ուժեղ քամիներով: Գյուղի տարածքը գտնվում է սեյսմիկ գոտում:

Հայկասար գյուղը համարվում է նախալեռնային բնակավայր: Հողերը հարթավայրային են և անջրդի: Կլիման խստաշունչ է, ամառը՝ զով: Գյուղում հնարավոր է զարգացնել անհատական ֆերմերային տնտեսություններ, որոնք կարող են զբաղվել անասնապահությամբ և հողագործությամբ:

Տուֆաշենի աշխարհագրական դիրքը լեռնային է, ծովի մակերևույթից բարձրությունը 1720մ է, ունի հիմնականում բլրաթմբային ռելիեֆ: Կլիման անբարենպաստ է՝ ամառը զով, ձմեռը՝ ցուրտ: Օդի տարեկան մրջին ջերմաստիճանը -30 բացարձակ մինիմալ, +30՝ բացարձակ մաքսիմալ: Տարեկան միջին մթնոլորտային տեղումների քանակը 340-550մմ:

1. **Ժողովրդագրություն**

Պեմզաշեն համայնքի բնակչության ընդհանուր թիվը կազմում է 6849 մարդ, որոնցից 3433-ը տղամարդիկ են, իսկ 3416-ը՝ կանայք (աղյուսակ 8): Համայնքի բնակչության մոտավորապես կեսը բնակվում է համայնքի կենտրոնում: Համայնքի կազմի մեջ մտնող հինգ բնակավայրերից մեկի բնակչության թիվը փոքր է 300-ից, իսկ համայնքի կենտրոնինը 3000-ից ավելի է: Բնակչության 60 %-ը միջին տարիքի բնակչությունն է (18-60 տարեկան): Թոշակառուները կազմում են համայնքի բնակչության 14 %-ը:

*Աղյուսակ 8. Պեմզաշեն համայնքի ժողովրդագրությունը*

*(2013 թ. հունվարի 1-ի տվյալներով)*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **ՀՀ** | **Ցուցանիշ** | **Չափման միավոր** | **Ընդամենը համայնքում** | **Ըստ համայնքի կազմի մեջ մտնող վարչական միավորների** | | | | |
| **Պեմզաշեն** | **Լեռնակերտ** | **Հայրենյաց** | **Հայկասար** | **Տուֆաշեն** |
|  | Տնային տնտեսություններ | ծուխ | 1550 | 822 | 315 | 242 | 40 | 131 |
|  | Բնակչության թվաքանակ | մարդ | 6849 | 3659 | 1541 | 842 | 265 | 542 |
| • | Տղամարդիկ | մարդ | 3433 | 1720 | 847 | 472 | 125 | 269 |
| • | Կանայք | մարդ | 3416 | 1939 | 694 | 370 | 140 | 273 |
| • | Նախադպրոցական տարիքի երեխաներ (0-6 տ.) | մարդ | 601 | 332 | 144 | 67 | 26 | 32 |
| • | Դպրոցական տարիքի երեխաներ (7-18տ.) | մարդ | 1364 | 722 | 410 | 123 | 40 | 69 |
| • | Միջին տարիքի բնակչություն (18-60 տ.) | մարդ | 4091 | 1960 | 1036 | 586 | 161 | 348 |
|  | Թոշակառուներ | մարդ | 927 | 508 | 245 | 87 | 20 | 67 |
|  | Աշխատունակ բնակչություն | մարդ | 3326 | 926 | 1218 | 566 | 202 | 414 |
|  | Գործազուրկներ (զբաղվածության կենտր. գրանցված) | մարդ | 3 | 3 | 0 | 0 | - | 0 |
|  | Անապահով ընտանիքների թիվը (սոցիալական ծառայութ. գրանցված) | ծուխ | 367 | 200 | 120 | 30 | - | 17 |
|  | Ընտանեկան նպաստ ստացող տնային տնտեսություններ | ծուխ | 302 | 156 | 100 | 28 | 3 | 15 |
| • | «Փարոս» համակարգում ընդգրկված տնային տնտեսություններ | ծուխ | 947 | 797 | 105 | 3 | 25 | 17 |
|  | Փախստականներ | մարդ | 2 | 2 | 0 | 0 | - | 0 |
|  | Հաշմանդամներ | մարդ | 317 | 161 | 90 | 33 | 11 | 22 |

1. **Տեղական ինքնակառավարման մարմիններ**

Պեմզաշեն համայնքի ավագանին բաղկացած է լինելու 11 անդամից[[8]](#footnote-8):

Համայնքի ղեկավարի աշխատակազմը բաղկացած է լինելու 27 հաստիքային միավորից՝ ներառյալ համայնքի ղեկավարի հաստիքն ու համայնքի կազմի մեջ մտնող բնակավայրերի վարչական ներկայացուցիչների հատիքները (աղյուսակ 9):

*Աղյուսակ 9. Համայնքի ղեկավարի աշխատակազմի հաստիքները*

|  |  |  |
| --- | --- | --- |
| **Հաստիքի անվանումը** | **Հաստիքա**  **յին միավոր** | **Դրույքաչափ (հազ. դրամ)** |
| ***Քաղաքական և հայեցողական պաշտոններ*** |  |  |
| Համայնքի ղեկավար | 1 | 199,0 |
| Համայնքի ղեկավարի տեղակալ | 1 | 150,0 |
| Համայնքի ղեկավարի օգնական | 1 | 115,0 |
| ***Համայնքային ծառայության պաշտոններ*** |  |  |
| Աշխատակազմի քարտուղար | 1 | 159,0 |
| Գլխավոր մասնագետ-ֆինանսիստ | 1 | 130,0 |
| Գլխավոր մասնագետ | 1 | 115,0 |
| Առաջատար մասնագետ | 3 | 120,0 |
| Առաջին կարգի մասնագետ | 2 | 105,0 |
| Երկրորդ կարգի մասնագետ | 2 | 80,0 |
| ***Քաղաքացիական աշխատանք*** |  |  |
| Գործավար | 1 | 70,0 |
| Գրադարանավար | 1 | 60,0 |
| Ջրագծի հսկիչ-բանվոր | 1 | 75,0 |
| ***Տեխնիկական սպասարկում իրականացնող անձնակազմ*** |  |  |
| Օպերատոր | 1 | 80,0 |
| Վարորդ | 1 | 80,0 |
| Հավաքարար | 1 | 70,0 |
| Հարկային գործակալ | 1 | 85,0 |
| Տնտեսվար | 1 | 80,0 |
| Պահակ | 2 | 70,0 |
| ***Վարչական ներկայացուցիչներ*** |  |  |
| Լեռնակերտի վարչական ներկայացուցիչ | 1 | 103,4 |
| Հայրենյացի վարչական ներկայացուցիչ | 1 | 86,4 |
| Հայկասարի վարչական ներկայացուցիչ | 1 | 60,0 |
| Տուֆաշենի վարչական ներկայացուցիչ | 1 | 86,4 |
| ***Ընդամենը*** | **27** |  |

1. **Կրթություն, մշակույթ և սպորտ**

Պեմզաշեն համայնքում կան 2 գործող մանկապարտեզներ, որոնցից 1-ը գտնվում է համայնքի կենտրոնում և 1-ը Լեռնակերտ բնակավայրում: Համայնքի կենտրոնում գործող մանկապարտեզի շենքը վերակառուցվել է 2012-2013 թվականներին: Լեռնակերտի մանկապարտեզը վերանորոգման կարիք ունի:

Համայնքի կազմի մեջ մտնող բոլոր բնակավայրերում կան մեկական գործող դպրոցներ, որտեղ հաճախում են ընդհանուր թվով 746 երեխա, իսկ աշխատողների թիվը 134 է: Անցյալ տարիների ընթացքում դպրոցների մի մասում կատարվել են ներդրումներ՝ փոխվել են Հայրենյացի դպրոցի դռները և պատուհանները, վերանորոգվել է Հայկասարի դպրոցի շենքը, մասնակի վերանորոգվել է Տուֆաշենի դպրոցի շենքը:

Պեմզաշենի խոշորացման արդյունքում հնարավոր է միավորում (բրգաձև կառավարում) Պեմզաշենի, Lեռնակերտի, Հայրենյացի, Հայկասարի և Տուֆաշենի համայնքների դպրոցների համար: Պեմզաշենի դպրոցում իրականացնել ընդհանուր ղեկավարումն ու հաշվապահությունը, իսկ Տուֆաշենում, Լեռնակերտում, Հայկասարում և Հայրենյացում թողնել միայն տեղակալներ:

Ճանապարհի վերանորոգման և փոխադրամիջոցի տրամադրման դեպքում հնարավոր է Հայկասարի հիմնական դպրոցի երեխաներին տեղափոխել Տուֆաշենի միջնակարգ դպրոց:

Մշակութային հիմնարկները համայնքում շատ չեն: Համայնքում կա գործող երկու մշակույթի տուն, որոնցից մեկը Հայրենյաց, իսկ մյուսը՝ Տուֆաշեն բնակավայրերում: Համայնքի կենտրոնում չկա մշակույթի տուն: 2010 թ. վերանորոգվել է Հայրենյացի մշակույթի տան կտուրը, սակայն շենքը վերանորոգման կարիք ունի: Լեռնակերտում կա ակումբի շենք, որը, սակայն, չի գործում և կապիտալ վերանորոգման կարիք ունի:

Համայնքի կազմի մեջ մտնող բոլոր բնակավայրերում կան գործող գրադարաններ:

Արտադպրոցական դաստիարակության հիմնարկներից համայնքում գործում է ընդամենը մեկ երաժշտական դպրոց՝ համայնքի կենտրոնում, որտեղ հաճախում են 60 երեխա և ունի 10 աշխատող: Համայնքի կազմի մեջ մտնող մնացյալ բնակավայրերում չկան արտադպրոցական դաստիարակության հաստատություններ:

*Աղյուսակ 10. Պեմզաշեն համայնքի գործող կրթական և մշակութային հիմնարկները*

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **ՀՀ** | **Վարչական միավոր** | **Մանկապարտեզ** | | | **Դպրոց** | | | **Մշակույթի տուն** | | |
| **Քանակը** | **Երեխաների թիվը** | **Աշխատողների թիվը** | **Քանակը** | **Աշակերտների թիվը** | **Աշխատողների թիվը** | **Քանակը** | **Շահառուների թիվը** | **Աշխատողների թիվը** |
| 1 | Պեմզաշեն | 1 | 60 | 10 | 1 | 336 | 42 | - | - | - |
| 2 | Լեռնակերտ | 1 | 30 | 8 | 1 | 240 | 40 | - | - | - |
| 3 | Հայրենյաց | - | - | - | 1 | 110 | 22 | 1 | - | - |
| 4 | Հայկասար | - | - | - | 1 | 16 | 13 | - | - | - |
| 5 | Տուֆաշեն | - | - | - | 1 | 44 | 17 | 1 | 20 | 1 |
|  | *Ընդամենը* | *2* | *90* | *18* | *5* | *746* | *134* | *2* |  | *-* |

Համայնքում սպորտի ոլորտում ծառայություններ չեն մատուցվում:

1. **Առողջապահություն**

Պեմզաշենում գործում է Պեմզաշենի առողջության կենտրոնը (Բ/Ա), որը սպասարկում է Լեռնակերտի, Հայկասարի և Տուֆաշենի բնակչությանը: Շենքը գտնվում է ոչ բավարար վիճակում. տանիքը քայքայված է, հատակը՝ քանդված: Առողջության կենտրոնի շենքը կառուցվել է 1990 թվականին՝ երկրաշարժից անմիջապես հետո,և ոչ մի անգամ չի վերանորոգվել, գույքային պայմանները գտնվում են բավարար վիճակում, կենտրոնը ունի վերապատրաստված մասնագետներ` 2 ընտանեկան բժիշկ:

Լեռնակերտում որպես առողջապահական հիմնարկ գործում է բուժկետ, որը ունի գույքային բարելավման խնդիր: Հայրենյացում կա ԲՄԿ (գույքային և շենքային անբավարար վիճակում), որը սպասարկվում է հմայնքի կազմի մեջ չմտնող Հոռոմ գյուղի ամբուլատորիայի կողմից:

1. **Համայնքի սեփականություն**

Պեմզաշեն համայնքի սեփականությունը ներկայացված է աղյուսակ 11-ում:

*Աղյուսակ 11. Պեմզաշեն համայնքի սեփականությունը*

|  |  |  |  |  |  |  |  |
| --- | --- | --- | --- | --- | --- | --- | --- |
| **ՀՀ** | **Անվանում** | **Չափման միավոր** | **Ըստ համայնքի կազմի մեջ մտնող վարչական միավորների** | | | | |
| **Պեմզաշեն** | **Լեռնակերտ** | **Հայրենյաց** | **Հայկասար** | **Տուֆաշեն** |
|  | Գյուղապետարան | հատ | 1 | 1 | - | 1 | 1 |
|  | Կուլտուրայի տուն | հատ | - | - | 1 | - | 1 |
|  | Ակումբ | հատ | 1 | 1 | - | - | - |
|  | Մանկական նախադպրոցական ուսումնական հաստատություն | հատ | 1 | 1 | - | - | - |
| 1 | Ճաշարան | հատ | 1 | - | - | - | - |
| 2 | Բնակարան կալերում | հատ | 1 | - | - | - | - |
| 3 | Բնակարան ստացված Պեմզաշենի ՇԻԿ-ից | հատ | 119 | - | - | - | - |
| 4 | Ավտոմեքենա ՎԱԶ 21213 ՆԻՎԱ | հատ | 1 | - | - | - | - |
| 5 | Գյուղտեխնիկա  (Տրակտոր ԴՏ-75, գութան ՊԼԱՆ-5-35, պարարտանյութացրիչ ՊՄ Ֆ-4, կցասայլակ ՊՏՍ-4Մ, կուլտիվատոր ԿՌԳ-3,6, Կոմբայն «Նիվա»> ՑԿ-5) | հատ | 1 | - | - | - | - |
| 19 | Նախկին կոլտնտեսության գրասենյակը | հատ | - | - | 1 | - | - |
| 20 | Պահեստ | հատ | - | - | 1 | 1 | 1 |
| 22 | Վագոն-տնակ | հատ | - | - | - | 1 | - |
| 23 | Դպրոց | հատ | - | - | - | 1 | - |

1. **Բնություն և շրջակա միջավայրի պաշտպանություն**

Համայնքի բոլոր բնակավայրերում տեղումները առատ են (հաճախակի դիտարկվում են կարկուտներ), ջրհեղեղների վտանգը, բացառությամբ Լեռնակերտ գյուղի, խիստ չէ, սողանքներ չկան: Համայնքում կա երկրաշարժի վտանգ:

1. **Բնակարանային տնտեսություն**

Համայնքում կան 1431 հատ բնակելի տներ և 24 հատ բազմաբնակարանային շենքեր, որտեղ կան 243 բնակարաններ: Բազմաբնակարանային շենքերի մեծ մասը՝ 23-ը, գտնվում են համայնքի կենտրոնում և մեկը՝ Լեռնակերտ բնակավայրում: Բնակելի տների մեծ մասը՝ 750 հատ, նույնպես գտնվում են համայնքի կենտրոնում: Լեռնակերտի բնակելի տների թիվը կազմում է 310 հատ, Հայրենյացինը՝ 175 հատ, Հայկասարինը՝ 65 հատ, և Տուֆաշենինը՝ 131 հատ: Համայնքի կենտրոնում գտնվող բազմաբնակարան շենքերից մեկը վթարային է: Մնացյալ բնակավայրերում վթարային տներ չկան:

Պեմզաշենում բնակարնային տնտեսություններում առկա է կոյուղագծերի հիմնախնդիր: 15 բնակելի շենքեր ընդհանրապես չունեն կոյուղագիծ: 10 բնակելի շենքերի տանիքներն ունեն հիմնանորոգման կարիք: Հայկասարի բնակարանային տնտեսություններում առկա է խմելու ջրի ջրագծերի հիմնախնդիր:

Պեմզաշենում 2011-2012 թթ. «Մարզի համայնքների զարգացման հրատապ խնդիրներ» ծրագրի շրջանակներում վերանորոգվել են բազմաբնակարան շենքերի մի մասի տանիքները:

1. **Փողոցային լուսավորություն**

Պեմզաշենում առկա է փողոցային լուսավորության ցանց, որն ընդգրկում է 1300 գծմ: Լեռնակերտում այն կազմում է 2300 գծմ: Հայրենյացում, Հայկասարում, Տուֆաշենում փողոցային լուսավորություն չկա:

1. **Աղբահանություն**

Աղբահանությունը Պեմզաշենում և Լեռնակերտում իրականացվում է կենտրոնացված եղանակով, Տուֆաշենում և Հայկասարում՝ անհատական:

Համայնքի բոլոր բնակավայրերում կա աղբատար մեքենայի և աղբարկղերի ձեռք բերման անհրաժեշտություն:

Համայնքի բնակավայրերը չունեն աղբավայր:

1. **Խմելու ջրի ջրամատակարարում և ջրահեռացում**

Պեմզաշեն գյուղում անհատական ծորակ ունեցող տնային տնտեսությունների տեսակարար կշիռը ընդհանուրի մեջ կազմում է 80 տոկոս: Մատակարարման ժամերի քանակը օրվա ընթացքում 18 ժամ է: Խմելու ջրի մանրածախ սակագինը 1 անձի համար ամսական կազմում է 80 դրամ: Գյուղի առանձին թաղամասերում առկա է խմելու ջրի ջրագծերի նորոգման հիմնախնդիր:

Լեռնակերտում, Հայրենյացում և Տուֆաշենում բնակչության 90 տոկոսն ապահովված է ջրամատակարարմամբ, Լեռնակերտում՝ շուրջօրյա, Հայրենյացում՝ 4 ժամ, Տուֆաշենում՝ 12 ժամ:

Լեռնակերտում խմելու ջրի համար վարձավճար չի գանձվում: Հայրենյացում խմելու ջրի մանրածախ սակագինը 1 խմ-ի դիմաց կազմում է 146,30 դրամ: Այստեղ ևս խմելու ջրագծի ներտնտեսային ցանցը ունի մասնակի վերանորոգման կարիք: Հայկասարում անհատական ծորակ ունեցող տնային տնտեսությունների տեսակարար կշիռը ընդհանուրի մեջ 25 տոկոս է, մատակարարման ժամերի քանակը օրվա ընթացքում՝ 5 ժամ: Բնակչությունը Հայրենյացում ջրի համար վճարում է ամսական 250 դրամ մեկ անձի համար:

2011-2012 թթ. Պեմզաշեն գյուղում խմելու ջրի ջրամատակարարման ոլորտում կատարվել են կենտրոնական ջրագծի փոխում պոլիէթիլենային խողովակով, գերեզմանատան միջից խողովակի տեղափոխում, ջրի ակունքից մինչև ՕԿՋ-ի խողովակաշարի փոփոխում պոլիէթիլենային խողովակով: Լեռնակերտում վերանորոգվել է խմելու ջրի ներքին ցանցը: Հայրենյացում կատարվել են ջրագծի ընթացիկ նորոգման որոշ աշխատանքներ: Տուֆաշենում մաքրվել է խմելու ջրի ջրամբարը:

Հայրենյաց և Հայկասար համայնքներում ջրամատակարարումը իրակնացվում է ՀՋԿ ՓԲԸ – ի կողմից:

1. **Կոյուղի**

Պեմզաշենն ու Լեռանկերտը ունեն կոյուղի: Պեմզաշենի առանձին թաղամասերում կոյուղագծերի կառուցման անհրաժեշտություն կա: Լեռնակերտի տնտեսությունների 20%-ը միացված է կենտրոնացված կոյուղագծին, այն ունի մասնակի վերանորոգման կարիք: Հայրենյացում, Հայկասարում և Տուֆաշենում կոյուղի չկա:

1. **Գյուղատնտեսություն**

Համայնքում գյուղատնտեսական հիմնական ուղղվածությունն են անասնապահությունը և դաշտային մշակաբույսերի աճեցումը: Այգեգործությունն այստեղ զարգացած չէ: Համայնքի բնակչությունը հիմնականում մշակում է գարի, ցորեն, կարտոֆիլ, պահում մանր և խոշոր եղջերավոր անասուններ, թռչուններ, խոզեր, մեղուներ և ձիեր:

Համայնքում առկա է ոռոգման խնդիր: Համայնքի կազմի մեջ մտնող բնակավայրերից ոռոգման համակարգ ունի միայն Լեռնակերտը, այն էլ գտնվում է ոչ բարվոք վիճակում: Համայնքում գյուղատնտեսությունը աշխուժացնելու համար արդիական խնդիրներից են համարվում համայնքի կազմի մեջ մտնող բնակավայրերում ոռոգման ցանցի անցկացումը, բազմապրոֆիլ գյուղտեխնիկայի ձեռքբերումը, մատչելի տոկոսադրույքով գյուղատնտեսական վարկերի ստացման հնարավորությունների ստեղծումը, մատչելի գներով պարարտանյութերի և դեղամիջոցների ձեռքբերման հնարավորությունների ստեղծումը և հակակարկտային կայանների հիմնումը:

1. **Արդյունաբերություն**

Նախկինում համայնքը եղել է արդյունաբերական կենտրոն: Սեփականաշնորհումից հետո բոլոր գործարանները քանդվել են, չեն գործում: Կան գործող սեփական քարարդյունահանման հանքեր:

1. **Ճանապարհային տնտեսություն**

Համայնքի կազմի մեջ մտնող բոլոր բանակավայրերն ունեն համայնքի կենտրոնի հետ կապող ճանապարհներ: Լեռնակերտ բնակավայրը համայնքի կենտրոնին կապող ճանապարհն ունի 3 կմ երկարություն, Տուֆաշենը՝ 3 կմ, Հայկասարը՝ 5 կմ և Հայրենյացը՝ 7 կմ երկարություն: Համայնքի կամզի մեջ մտնող բոլոր բնակավայրերը համայնքի կենտրոնին կապող ճանապարհները լավ վիճակում չեն: Ասֆալտապատված է և ձմռանը բավարար անցանելի է միայն Լեռնակերտը Պեմզաշենին կապող ճանապարհը: Իսկ Տուֆաշեն, Հայկասար և Հայրենյաց բնակավայրերը կենտրոնին կապող ճանապարըները հողային են, և ձմեռային անցանելիությունը սահմանափակ է: Պեմզաշեն – Լեռնակերտ ճանարապարհը հիմնանորոգվել և ասֆալտապատվել է 2009 թ. պետական բյուջեի միջոցների հաշվին:

Համայնքի կազմի մեջ մտնող բնակավայրերի ճանապարհները նույնպես գտնվում են վատ վիճակում և վերանորոգման կարիք ունեն:

1. **Տրանսպորտ և կապ**

Համայնքի կազմի մեջ մտնող բոլոր բնակավայրերն ապահովված են տրանսպորտային երթուղիներով:

Համայնքի կենտրոնից երկկողմանի երթուղիով գործում են Արթիկ-Պեմզաշեն ավտոբուսը, Արթիկ-Պեմզաշեն–Մարալիկ միկրոավտոբուսը, Արթիկ Պեմզաշեն-Լեռնակերտ ավտոբուսը, Արթիկ-Պեմզաշեն-Տուֆաշեն–Հայրենյաց-Գյումրի միկրոավտոբուսը: Լեռնակերտից գործում են Արթիկ-Լեռնակերտ, Գյումրի-Լեռնակերտ երթուղիները, Հայրենյացից՝ Գյումրի -–Հայրենյաց-Հայկասար, Տուֆաշեն–Պեմզաշեն–Արթիկ երթուղիները, իսկ Հայկասարում՝ Արթիկ-Հայկասար-Գյումրի, Գյումրի-Հայկասար-Արթիկ երթուղիները:

Համայնքի ավտոմեքենաների ընդհանուր քանակը կազմում է 517, որից մարդատար են՝ 426-ը և բեռնատար՝ 91-ը: Համայնքի բոլոր բնակավայրերում առկա են նաև հեռախոսային հաղորդակցություն և բջջային հեռախոսի ծածկվածություն, իսկ բնակավայրերի մի մասում՝ նաև տեղական ԱՀԿ և փոստային ծառայություն (աղյուսակ 12):

*Աղյուսակ 12 .Պեմզաշեն համայնքի տրանսպորտը և կապը բնութագրող ցուցանիշներ*

|  |  |  |  |  |  |  |
| --- | --- | --- | --- | --- | --- | --- |
| **ՀՀ** | **Ցուցանիշ** | **Ըստ համայնքի կազմի մեջ մտնող վարչական միավորների** | | | | |
| **Պեմզաշեն** | **Լեռնակերտ** | **Հայրենյաց** | **Հայկասար** | **Տուֆաշեն** |
| 1 | Տրանսպորտային երթուղու առկայություն | Այո | Այո | Այո | Այո | Այո |
| 2 | Ավտոմեքենաների ընդհանուր քանակ, այդ թվում՝  *մարդատար*  *բեռնատար* | 255  220  35 | 110  89  21 | 104  82  22 | 20  15  5 | 28  20  8 |
| 3 | Հեռախոսային հաղորդակցության առկայություն | Այո | Այո | Այո | Այո | Այո |
| 4 | Տեղական ԱՀԿ առկայություն | Ոչ | Այո | - | Ոչ | - |
| 5 | Բջջային հեռախոսի ծածկվածություն | Այո | Այո | Այո | Այո | Այո |
| 6 | Փոստային ծառայության առկայություն | Այո | Այո | Այո | Ոչ | Այո |
| 7 | Ինտերնետ կապի առկայություն | 8 Մբ/վ, օպտիկա | 8 Մբ/վ, օպտիկա | 4 Մբ/վ, օպտիկա | - | 8 Մբ/վ, օպտիկա |

1. **Առևտուր և սպասարկում**

Առևտրի և սպասարկումների փոքր ու միջին օբյեկտների թիվը Պեմզաշենում 7 է, այդ թվում՝ 1 գազի լիցքավորման կետ: Լեռնակերտում և Հայրենյացում կա 3-ական առևտրի և սպասարկումների փոքր և միջին օբյեկտ: Հայկասարում առևտրի և սպասարկումների փոքր և միջին օբյեկտ չկա: Տուֆաշենում առևտրի և սպասարկումների փոքր և միջին օբյեկտների թիվը 2-ն է՝ առևտրի մանր կրպակներ:

1. **Հողօգտագործում**

Համայնքի կազմի մեջ մտնող բնակավայրերից մեկ տնտեսությանը պատկանող գյուղատնտեսական հողերի միջին չափը փոքր է համայնքի կենտրոնում: Ամենաբարձր ցուցանիշը գրանցվել է Հայկասար բնակավայրում, որտեղ մեկ տնտեսությանը պատկանող գյուղատնտեսական հողերի միջին չափը 5 հա-ից ավելի է:

Համայնքի կազմի մեջ մտնող բնակավայրերում մեկ տնտեսությանը պատկանող գյուղատնտեսական հողամասերի քանակը կազմում է 2-3 հողամաս, իսկ Հայկասարում ավելի շատ՝ 4-5 հողամաս:

Համայնքում չմշակվող հողամասերը շատ չեն:

Հողազուրկ տնային տնտեսություններ կան համայնքի կենտրոնում և Հայրենյացում (աղյուսակ 13):

*Աղյուսակ 13. Պեմզաշեն համայնքի հողօգտագործման ցուցանիշներ*

|  |  |  |  |  |  |  |
| --- | --- | --- | --- | --- | --- | --- |
| **ՀՀ** | **Ցուցանիշ** | **Ըստ համայնքի կազմի մեջ մտնող վարչական միավորների** | | | | |
| **Պեմզաշեն** | **Լեռնակերտ** | **Հայրենյաց** | **Հայկասար** | **Տուֆաշեն** |
| 1 | Մեկ տնտեսությանը պատկանող գյուղատնտեսական հողերի միջին չափը (հա) | մինչև 0.5 | 1-2 | 2,1-5 | 5-ից ավելի | 2,1-5 |
| 2 | Մեկ տնտեսությանը պատկանող գյուղատնտեսական հողերի քանակը (հողակտոր) | 2-3 | 2-3 | 2-3 | 4-5 | 2-3 |
| 3 | Չմշակվող հողերի տոկոսը՝   * քաղաքացիների սեփականության * համայնքային սեփականության * պետական սեփականության | 30  15  0 | 35  30  10 | 0  11  0 | 0  0  0 | 10  10  62 |
| 4 | Տնամերձ հողամասերի թիվը | 127 | 108 | 210 | 63 | 110 |
| 5 | Հողազուրկ տնտեսությունների թիվը | 12 | 0 | 4 | 0 | 0 |

## Համայնքում առկա հիմնահարցերն ու դրանց լուծմանն ուղղված ծրագրերը

|  |  |  |
| --- | --- | --- |
|  | **Հիմնահարցեր** | **Հիմնահարցերի լուծմանն ուղղված ծրագրեր** |
| ***Տեղական ինքնակառավարման լիազարություններ*** | | |
|  | Համայնքում մշակութային ծառայությունների անբավարար մակարդակ | Պեմզաշենում մշակույթի տան համար շենքային պայմանների ստեղծում |
| Լեռնակերտի ակումբի կապիտալ վերանորոգում |
| Հայրենյացի մշակույթի տան շենքի նորոգում |
|  | Հայրենյացում խաղահրապարակի կառուցման անհրաժեշտություն | Հայրենյացում խաղահրապարակի կառուցում |
|  | Լեռնակերտի նախադպրոցական հիմնարկի շենքային պայմանների բարելավման անհրաժեշտություն | Լեռնակերտի նախադպրոցական հիմնարկի վերանորոգում |
|  | Համայնքում բնակարանային տնտեսության վիճակի բարելավման անհրաժեշտություն | Պեմզաշենի 15 բազմաբնակարան բնակելի շենքերի համար կոյուղագծերի անցկացում |
| Պեմզաշենի 10 բազմաբնակարան բնակելի շենքերի տանիքների հիմնանորոգում |
| Հայկասարի բնակարանային տնտեսություններում խմելու ջրի ջրագծերի անցկացում |
|  | Համայնքում աղբահանության իրականացման սահմանափակ հնարավորություններ | Հայկասարում աղբարկղերի տեղադրում |
| Տուֆաշենում աղբարկղերի տեղադրում |
| Աղբատար մեքենայի ձեռքբերում |
| Լեռնակերտում աղբավայրի ստեղծում |
|  | Համայնքի բնակավայրերում խմելու ջրի ջրագծերի անբարեկարգ վիճակ | Պեմզաշենի առանձին թաղամասերի խմելու ջրի ջրագծերի նորոգում |
| Տուֆաշենի խմելու ջրի ջրագծի ներտնտեսային ցանցի մասնակի վերանորոգում |
|  | Համայնքում կոյուղու համակարգի բարելավման անհրաժեշտություն | Պեմզաշենի առանձին թաղամասերում կոյուղագծերի կառուցում |
| Լեռնակերտի կենտրոնացված կոյուղագծի մասնակի վերանորոգում |
|  | Համայնքում ոռոգման հնարավորությունների խիստ սահմանափակ վիճակ | Պեմզաշենում ոռոգման համակարգի կառուցում |
| Հայրենյացում ոռոգման համակարգի կառուցում |
| Տուֆաշենում ոռոգման համակարգի կառուցում |
| Հայկասարում ոռոգման համակարգի կառուցում |
| Լեռնակերտում ոռոգման համակարգի վերանորոգում |
|  | Համայնքում գյուղատնտեսության զարգացման սահմանափակ հնարավորություններ | Մատչելի գներով պարարտանյութեր և դեղամիջոցներ ձեռք բերելու հնարավորությունների ստեղծում |
| Մատչելի պայմաններով գյուղատնտեսական վարկերի ստացման հնարավորությունների ստեղծում |
| Համայնքում գյուղատնտեսությամբ զբաղվող տնտեսությունների համար բազմապրոֆիլ գյուղտեխնիկայից օգտվելու հնարավորությունների ստեղծում |
|  | Համայնքի կազմի մեջ մտնող բնակավայրերի ճանապարհների ներքին ցանցի անբարեկարգ վիճակ | Պեմզաշենի ճանապարհների ներքին ցանցի ասֆալտապատում |
| Հայրենյացի ճանապարհների ներքին ցանցի ասֆալտապատում |
| Հայկասարի ճանապարհների ներքին ցանցի ասֆալտապատում |
| Տուֆաշենի ճանապարհների ներքին ցանցի ասֆալտապատում |
| Լեռնակերտի ճանապարհների ներքին ցանցի 40 %-ի վերանորոգում |
| ***Պետական կառավարման լիազորություններ*** | | |
|  | Համայնքի դպրոցների վիճակի բարելավման անհրաժեշտություն | Լեռնակերտի դպրոցի մարզադահլիճի կապիտալ վերանորոգում |
| Հայրենյացի դպրոցի շենքի հիմնանորոգում |
|  | Առողջապահական հիմնարկների շենքային և գույքային պայմանների բարելավման անհրաժեշտություն | Պեմզաշենի առողջության կենտրոնի շենքի վերանորոգում |
| Լեռնակերտի բուժկետի համար նոր գույքի ձեռք բերում |
| Հայրենյացի առողջապահական հիմնարկի շենքի վերանորոգում |
| Հայրենյացի առողջապահական հիմնարկի համար նոր գույքի և սարքավորումների ձեռքբերում |
|  | Համայնքում կարկուտից պաշտպանվելու հնարավորությունների բացակայություն | Համայնքում հակակարկտային կայանի հիմնում |
|  | Համայնքի կազմի մեջ մտնող բնակավայրերը համայնքի կենտրոնին կապող ճանապարհների անբարեկարգ վիճակ | Միջբնակավայրային ճանապարհների վերանորոգում |

# Համայնքում առկա հիմնահարցերի լուծմանն ուղղված առաջնահերթ ծրագրերը

Համայնքում առկա հիմնահարցերի լուծմանն ուղղված ծրագրերի առաջնահերթություններ սահմանելը գործնականում բավականին դժվար է, հատկապես, երբ այդ համայնքը, որպես այդպիսին, դեռևս ձևավորված չէ: Այս պարագայում առաջնահերթությունների սահմանման ժամանակ, որպես կողմնորոշիչ են օգտագործվել փորձագիտական հիպոթետիկ դատողություններն ու պատկերացումները համայնքի մասին՝ միաժամանակ համայնքը դիտարկելով որպես տեղական ինքնակառավարման ինքնուրույն սուբյեկտ, որտեղ գոյատևելու համար անհրաժեշտ է ունենալ գոնե նվազագույն ենթակառուցվածքներ և ծառայություններ:

Ցանկացած համայնքում տեղական ինքնակառավարումը կյանքի կոչելու առաջնահերթ պայման է կառավարման մարմնի առկայությունը, նրա դիրքն ու հեղինակությունը: Վերանորոգված և կահավորված վարչական շենքի առկայությունը կարևոր պայման է բնակչության շրջանում վստահության և հավատի մթնոլորտ ձևավորելու, իշխանության ուժն ու կարողությունները ընդգծելու, ինչպես նաև կառավարման ապարատի (աշխատակազմի) արդյունավետ աշխատանքը խթանելու համար: Այս իմաստով, հատկապես, խոշորացման հետևանքով ձևավորված համայնքի համար պատշաճ տեսքի և բավարար հնարավորություններ ունեցող վարչական շենքի առկայությունը դիտվում է որպես առաջնայնություն:

Առաջնահերթությունների հաջորդ շարքը վերաբերում է ՏԻՄ–երին օրենքով ամրագրված այն լիազորություններին, որոնք ենթադրում են բնակչությանը առաջին անհրաժեշտության (կենսապահովման) ծառայությունների մատուցում: Այդպիսիներից են՝ ջրամատակարարումը, աղբահանությունը, նախադպրոցական դաստիարակությունը, միջբնակավայրային հաղորդակցությունը (ճանապարհներ, տրանսպորտ, կապ) և այլն:

Համայնքի համար (հատկապես գյուղական բնակավայրեր ունեցող) առաջնային կարող են լինել նաև այնպիսի ծրագրերի իրականացումը, որոնք չեն դասվում համայնքի ղեկավարի պարտադիր լիազորությունների շարքին, սակայն անհրաժեշտ են տեղերում անհատական տնտեսությունների գործունեությանը նպաստելու, նրանց կողմից եկամուտ ձևավորելու, հետևաբար նաև՝ համայնքում ապրելու և տնտեսությունը զարգացնելու համար: Այդպիսի ծրագրերից են, մասնավորապես, արդիական գյուղատնտեսական տեխնիկայի հավաքակայանի ստեղծումը, գյուղմթերքների մթերման հնարավորությունների ապահովումը և այլն:

Այս պատկերացումներից ելնելով՝ 3.2 կետում նշված ծրագրերի ցանկից, նաև խոշորացվող համայնքների ղեկավարների հետ խորհրդակցության արդյունքում, ընտրվել են առավել առաջնահերթ ծրագրերը, դասակարգվել են ըստ առաջնահերթության և գնահատվել նրանց մոտավոր արժեքները:

*Աղյուսակ 14. Հիմնահարցերի լուծմանն ուղղված առաջնահերթ ծրագրերը և դրանց արժեքը*

|  |  |  |  |
| --- | --- | --- | --- |
| **ՀՀ** | **Ծրագրի անվանումը** | **Ծրագրի արժեքը** (հազ.դրամ) | **Ծրագրի բաղադրիչները** |
| **Տեղական ինքնակառավարման լիազարություններ** | | | |
| 1 | Համայնքի վարչական շենքի անբավարար պայմաններ | **42 500** | Վարչական շենքի ներքին հարդարման աշխատանքների կատարում, նոր աշխատասենյակների ավելացում – **20 000 հազ.դրամ**: |
| Նոր աշխատատեղերի համար գույքի և սարքավորումների ձեռք բերում – **10 000 հազ. դրամ**: |
| Համայնքի բնակավայրերի միջև տրանսպորտային հաղորդակցությունը ակտիվացնելու, համայնքային ծառայությունների մատչելիությունը մեծացնելու նպատակով մինչև 25 տեղանոց նոր ավտոբուսի ձեքբերում – **12500 հազ.դրամ**: |
| 2 | Նախադպրոցական դաստիարակության (մանկապարտեզ) ծառայությունների ընդլայնման անհրաժեշտություն | **62 000** | Հայրենյացում մանկապարտեզի կազմակերպում (մշակույթի տան նախկին շենքում), նոր երկու խմբի համար (Պեմզաշենի, Հայկասար և Հայրենյաց բնակավայրերի շահառուների համար) - **50 000 հազ.դրամ**: |
| Վարչական ծախսեր երկու լրացուցիչ խմբերի համար – **7 000 հազ.դրամ:** |
| Լեռնակերտի մանկապարտեզի վերանորոգում– **5 000 հազ.դրամ:** |
| 3 | Համայնքում աղբահանության իրականացման սահմանափակ հնարավորություններ | **55 000** | Մեկ աղբատար մեքենայի ձեռքբերում – **28 000 հազ.դրամ** |
| Նոր աղբարկղերի (100 հատ) ձեռքբերում և տեղադրում՝ ընդգրկելով համայնքի բոլոր բնակավայրերը - **6 000 հազ.դրամ** |
| Նոր աղբավայրի կառուցում ցանկապատում – **18 000 հազ.դրամ** |
| Աղբավայրը սպասարկող բուլդոզերի ձեռքբերում (DT-75) -**3 000 հազ.դրամ** |
| 4 | Համայնքում մշակութային ծառայությունների անբավարար մակարդակ | **340 000** | Պեմզաշենում մշակույթի տան համար շենքային պայմանների ստեղծում (կիսակառույց շենքի ավարտում, գույք սարքավորումների ձեռք բերում) – **200 հազ.դրամ** |
| Լեռնակերտի ակումբի կապիտալ վերանորոգում -**70 000 հազ.դրամ** |
| Հայրենյացի մշակույթի տան շենքի նորոգում - **70 000 հազ.դրամ** |
| 5 | Համայնքում բնակարանային տնտեսության վիճակի բարելավման անհրաժեշտություն |  | Պեմզաշենի 15 բազմաբնակարան բնակելի շենքերի համար կոյուղագծերի անցկացում- **20 000 հազ.դրամ** |
| Պեմզաշենի 5 բազմաբնակարան բնակելի շենքերի տանիքների հիմնանորոգում- **18 000 հազ.դրամ** |
| 6 | Համայնքում կոյուղու համակարգի բարելավման անհրաժեշտություն |  | Լեռնակերտի կենտրոնացված կոյուղագծի մասնակի վերանորոգում- **8000 հազ.դրամ** |
| 7 | Համայնքի կազմի մեջ մտնող բնակավայրերի ճանապարհների ներքին ցանցի անբարեկարգ վիճակ |  | Համայնքի բոլոր բնակավայրերում ներբնակավայրային ճանապարհների մասնակի նորոգում - **70 000 հազ.դրամ** |
|  | ***Պետական կառավարման լիազորություններ*** | | |
| 1 | Համայնքի դպրոցների վիճակի բարելավման անհրաժեշտություն |  | Պեմզաշենի, Lեռնակերտի, Հայրենյացի, Հայկասարի և Տուֆաշենի դպրոցների միավորում (բրգաձև կառավարում), Պեմզաշենի դպրոցում իրականացնել ընդհանուր ղեկավարումն ու հաշվապահությունը, իսկ Տուֆաշենում, Լեռնակերտում, Հայկասարում և Հայրենյացում թողնել միայն տեղակալներ:  Ճանապարհի վերանորոգման և փոխադրամիջոցի տրամադրման դեպքում հնարավոր է Հայկասարի հիմնական դպրոցի երեխաներին տեղափոխել Տուֆաշենի միջնակարգ դպրոց: |
| 2 | Առողջապահական հիմնարկների շենքային և գույքային պայմանների բարելավման անհրաժեշտություն |  | Պեմզաշենի առողջության կենտրոնի շենքի վերանորոգում |
| Լեռնակերտի բուժկետի համար նոր գույքի ձեռք բերում |
| Հայրենյացի առողջապահական հիմնարկի շենքի վերանորոգում |
| Հայրենյացի առողջապահական հիմնարկի համար նոր գույքի և սարքավորումների ձեռքբերում |
| 3 | Համայնքի կազմի մեջ մտնող բնակավայր-երը համայնքի կենտրոնին կապող ճանապարհների անբարեկարգ վիճակ |  | Համայնքի կազմի մեջ մտնող բնակավայրերը համայնքի կենտրոնին կապող ճանապարհների մասով անհրաժեշտ ծրագրերը ներկայացված են հավելված 2 – ում: |
| 4 | Համայնքի բոլոր բնակավայրերի ջրամատակարարման համակարգերի կառավարումը ՀՋԿ ՓԲԸ –ին փոխանցում |  | Համայնքի Պեմզաշեն,Լեռնակերտ և Տուֆաշեն բնակավայրերի ջրամատակարարման համակարգերի կառավարումը փոխանցել ՀՋԿ ՓԲԸ –ին, որը հանդիսանում է Հայրենյացի և Հայկասարի օպերատորը: |

# ՏԻ ոլորտին առնչվող այն առաջնահերթ ծրագրերը, որոնք հնարավոր է իրականացնել միջնաժամկետ (4 տարվա) ժամանակահատվածում, խոշորացման արդյունքում առաջացող օգուտների հաշվին

Ինչպես վերևում արդեն նշվեց, Պեմզաշեն խոշորացված համայնքը խոշորացման արդյունքում, ապահովելով բոլոր նախկին համայնքներում մինչ խոշորացումը եղած ծառայությունների փաստացի մակարդակը, տարեկան ունենալու է 20,4 մլն դրամ ազատ միջոցներ: Այդ միջոցները հիմնականում ուղղվելու են աղյուսակ 15 –ում բերված առաջնահերթ ծրագրերի ֆինանսավորմանը, որի ժամանակ, որպես համաֆինանսավորող կողմ, կարող են հանդես գալ նաև պետությունը կամ այլ դոնոր կազմակերպություններ: Այս համագործակցությունը լուրջ հնարվորություններ կարող է ստեղծել համայնքում խիստ անհրաժեշտ, նույնիսկ՝ լուրջ ծախսատար ծրագրեր ֆինասավորելու և վարկային միջոցներ ներգրավելու համար:

Աղյուսակ 15-ում բերված է այն առաջնահերթ ծրագրերի նկարագրությունը, որոնք հնարավոր է իրականացնել, խոշորացման միջոցով տնտեսված, ֆինանսական միջոցների հաշվին՝ 4 տարի ժամանակահատվածում:

*Աղյուսակ 15. Ֆինանսավորման ենթակա ծրագրերի ցանկը և նկարագրությունը*

|  |  |  |  |
| --- | --- | --- | --- |
| **ՀՀ** | **Ծրագրի անվանումը** | **Ծրագրի նկարագրությունը** | **Ծրագրի արժեքը** (հազ.դրամ) |
|  | Համայնքի վարչական շենքի անբավարար պայմաններ | Վարչական շենքի ներքին հարդարման աշխատանքների կատարում, նոր աշխատասենյակների ավելացում | **20 000** |
| Նոր աշխատատեղերի համար գույքի և սարքավորումների ձեռք բերում | **10 000** |
| Համայնքի բնակավայրերի միջև տրանսպորտային հաղորդակցությունը ակտիվացնելու, համայնքային ծառայությունների մատչելիությունը մեծացնելու նպատակով մինչև 25 տեղանոց նոր ավտոբուսի ձեքբերում | **12 500** |
|  | Նախադպրոցա-կան դաստիարա-կության ծառայությունների ընդլայնման ան-հրաժեշտություն | Հայրենյացում մանկապարտեզի կազմակերպում (մշակույթի տան նախկին շենքում), նոր երկու խմբի համար (Պեմզաշենի, Հայկասար և Հայրենյաց բնակավայրերի շահառուների համար): | **50 000** |
| Վարչական ծախսեր երկու լրացուցիչ խմբերի համար | **7 000** |
| Լեռնակերտի մանկապարտեզի վերանորոգում | **5 000** |
|  | Համայնքում  աղբահանության իրականացման սահմանափակ հնարավորություններ | Մեկ աղբատար մեքենայի ձեռքբերում | **28 000** |
| Նոր աղբարկղերի (100 հատ) ձեռքբերում և տեղադրում՝ ընդգրկելով համայնքի բոլոր բնակավայրերը | **6 000** |
| Նոր աղբավայրի կառուցում ցանկապատում | **18 000** |
| Աղբավայրը սպասարկող բուլդոզերի ձեռքբերում | **3 000** |
| **Ընդամենը[[9]](#footnote-9)** | | |  |

Ծանոթություն:

Լրացուցիչ ֆինանսական միջոցների առկայության կամ վերը նշված ծրագրերը այլ միջոցներով իրականացնելու պայմաներում կարելի է շարունակել սույն ցանկը աղյուսակ 14 – ում բերված առաջնահերթությամբ: Մասնավորապես՝ համայնքի բնակավայրերում, խմելու և ոռոգման մագիստրալ ջրագծերի և ներքին ցանցերի վերանորոգում, ներբնակավայրային և դաշտամիջյան ճանապարհների նորուգում և/կամ խճապատում, մշակույթի տների վերանորոգում և այլն:

# 

# Համայնքի բյուջեի հիմնական ցուցանիշները

Աղյուսակ 16-ում ներկայացված են Պեմզաշեն համայնքի բյուջեի հիմնական ցուցանիշները մինչև խոշորացնելը՝ ըստ համայնքի կազմի մեջ մտնող նախկին համայնքների և խոշորացնելուց հետո: Մասնավորապես, այստեղ ներկայացված են համայնքի ընդհանուր ծախսերի բաժանումն ըստ վարչական և ֆոնդային մասերի, ինչպես նաև ըստ վարչական ծախսերի (կառավարման ապարատի պահպանում) և ծառայությունների մատուցումն արտահայտող ծախսերի: Աղյուսակից երևում է, որ խոշորացման արդյունքում ավելացել են ֆոնդային բյուջեի ծախսերն ու ծառայությունների մատուցմանն ուղղվող ծախսերը, ինչը դրական երևույթ է:

*Աղյուսակ 16. Պեմզաշեն համայնքի կազմի մեջ մտնող նախկին համայնքների բյուջեների ծախսերը (2012 թ. փաստ)*

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **ՀՀ** | **Համայնք** | **Ընդամենը ծախսեր** | | | **Ընդհանուր բնույթի հանրային ծառայություններ** | **Ծառայությունների մատուցումն արտացոլող ծախսեր** | | | | | | **Համայնքի վարչական բյուջեից ֆոնդային բյուջե կատարվող հատկացումներ** |
| **Ընդամենը** | **Վարչական մաս** | **Ֆոնդային մաս** | **Տնտեսական հարաբերություններ** | **Շրջակա միջավայրի պաշտպանություն** | **Բնակարանային շինարարություն և կոմունալ ծառայություն** | **Հանգիստ, մշակույթ և կրոն** | **Կրթություն** | **Սոցիալական պաշտպանություն** |
| 1 | Պեմզաշեն | 49 224,8 | 48 767,6 | 1 981,5 | 24 636,2 | 1 804,0 | 0,0 | 1 047,4 | 1 380,0 | 19 157,3 | 1 200,0 | 1 524,3 |
| 2 | Լեռնակերտ | 23 186,0 | 22 844,6 | 661,1 | 14 581,5 | 62,0 | 200,0 | 1 591,0 | 1 840,0 | 4 411,5 | 500,0 | 319,7 |
| 3 | Հայրենյաց | 13 981,8 | 11 101,8 | 2 880,0 | 8 608,2 | 245,0 | 500,0 | 300,0 | 3 380,0 | 420,0 | 528,6 | 0,0 |
| 4 | Հայկասար | 6 256,3 | 6 254,3 | 302,0 | 5 656,3 | 0,0 | 0,0 | 0,0 | 300,0 | 0,0 | 300,0 | 300,0 |
| 5 | Տուֆաշեն | 6 719,3 | 6 799,3 | 770,0 | 6 359,3 | 0,0 | 0,0 | 125,0 | 185,0 | 0,0 | 50,0 | 850,0 |
|  | Ընդամենը | 99 368,3 | 95 767,7 | 6 594,6 | 59 841,5 | 2 111,0 | 700,0 | 3 063,4 | 7 085,0 | 23 988,8 | 2 578,6 | 2 994,0 |
|  |  |  |  |  |  |  |  |  |  |  |  |  |
| Պեմզաշեն (խոշորացված) | | 99 368,3 | 77783,2 | 21 585,1 | 44083,2 | 55 285,1 | | | | | |  |

Պեմզաշեն համայնքում համայնքների խոշորացման արդյունքում մեծացել են ֆոնդային բյուջեի ծախսերը՝ 6,6 %-ից հասնելով մինչև 25,2 %-ի: 9,8 %-ով ավելացել են նաև վարչական բյուջեի ծախսերի կազմում ծառայությունների մատուցմանն ուղղվող ծախսերը, ինչը նշանակում է, որ նույն տոկոսով նվազել են կառավարման ապարատի պահպանման ծախսերը (աղյուսակ 17):

*Աղյուսակ 17. Պեմզաշեն համայնքի բյուջեի հիմնական ցուցանիշները մինչև խոշորացնելը և խոշորացնելուց հետո*

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | Ընդամենը ծախսեր[[10]](#footnote-10) | | Այդ թվում | | | | | | |
| Վարչական բյուջեի ծախսեր | | | | | Ֆոնդային բյուջեի ծախսեր | |
| Ընդամենը | | Այդ թվում ծառայություններին ողղված ծախսեր | | |
| Հազ.դրամ | % | Հազ. դրամ | % | Հազ.դրամ | % ընդհանուրից | %  վարչական բյուջեից | Հազ. դրամ | % |
| Մինչև խոշորացումը | 103 972,3 | 100,0 | 97 085,7 | 93,4 | 36 646,8 | 35,2 | 37,7 | 6 886,6 | 6,6 |
| Խոշորացումից հետո | 103 972,3 | 100,0 | 77783,2 | 74,8 | 37 000,0 | 35,6 | 47,6 | 26 189,1 | 25,2 |

Աղյուսակ 18 - ում ներկայացված է Պեմզաշեն խոշորացված համայնքի բյուջեի ծախսերը 4 տարվա կտրվածքով՝ ըստ վարչական և ֆոնդային բյուջեների ծախսերի՝ ներկայացնելով նաև ծառայությունների մատուցմանն ուղղվող ծախսերը: Պեմզաշեն համայնքի բյուջեի ծախսերը յուրաքանչյուր տարի ավելացվել են՝ հիմք ընդունելով ֆինանսական համահարթեցման դոտացիաների հնարավոր աճի տեմպը և աշխատակազմի նվազագույն աշխատավարձի մակարդակի բարձրացման փոխհատուցումից տրված գումարները:

*Աղյուսակ 18. Պեմզաշեն համայնքի բյուջեի ծախսերը 4 տարվա կտրվածքով*

|  |  |  |  |  |  |  |  |
| --- | --- | --- | --- | --- | --- | --- | --- |
|  | | | **Մինչև խոշորոցումը** | **Խոշորացումից հետո** | | | |
| **I տարի** | **II տարի** | **III տարի** | **IV տարի** |
| **Ընդամենը ծախսեր** | | | 103 972,3 | 103 972,3 | 112400 | 121700 | 131900 |
|  | **Վարչական բյուջեի ծախսեր** | | 97 085,7 | 77783,2 | 81200 | 84900 | 88900 |
|  | | **Այդ թվում ՝ծառայություն-ներին ուղղված ծախսեր** | 36 646,8 | 37 000,0 | 40400 | 441000 | 48100 |
|  | **Ֆոնդային բյուջեի ծախսեր** | | 6 886,6 | 26 189,1 | 31200 | 36800 | 43000 |

Բացի վերը նշվածից, Պեմզաշեն համայնքը լուրջ ֆինանսական ակնկալիքներ կարող է ունենալ նաև կապված «Ֆինանսական համահարթեցման մասին» նոր օրենքի ընունման հետ: Այս մասով սպասվելիք գումարը կկազմի - **13.2 մլն դրամ:**

Ընդհանուր առմամբ, հաշվի առնելով բոլոր ուղղություններով ակնկալվող փոփոխությունները (համայնքների խշորացում, ֆինանսական համահարթեցման նոր մեխանիզմների ներդրում, նվազագույն աշխատավարձի շեմի բարձրացման հետ կապված փոխհատուցում, Պեմզաշեն համայնքը մեկ տարվա ընթացքում կունենա լրացուցիչ (ազատված) 32,5 մլն դրամ:

*Աղյուսակ 19. Պեմզաշեն համայնք բոլոր ողղություններով կանխատեսվող օգուտները*

*(հազ.դրամ)*

|  |  |  |  |
| --- | --- | --- | --- |
|  | **Ընդամենը ծախսեր** | **որից** | **Լրացուցիչ (ազատված) միջոցներ[[11]](#footnote-11)** |
| **Վարչական բյուջե** |
| **Մինչև խոշորացումը** | **103 972,3** | **97 085,7** | **-** |
| **Խոշորացումից հետո** | **103 972,3** | **77 783,2** | **-** |
|  | | | |
| **Համայնքների խոշորացման արդյունքում (վարչական բյուջեի ծախսերի կրճատումից)** | **-** | **-** | **19 302,5** |
| **«Ֆինանսական համահարթեցման մասին» նոր օրենքի ընդունման արդյունքում** | **-** | **-** | **13 200,0** |
| **Ընդամենը** | **-** | **-** | **32 502,5** |

# Համայնքների խոշորացման արդյունքում համայնքային լիազորությունների և որոշ իրավական պահանջների վերանայման անհրաժեշտությունը

Նախքան համայնքների խոշորացումը, երբ խոշորացված համայնքի կազմի մեջ մտնող վարչական միավորները ինքնուրույն համայնքներ են, նրանց միմյանց կապող ճանապարհները հանդիսանում են պետական (մարզային) ենթակայության ճանապարհներ: Դա նշանակում է, որ այդ ճանապարհների սպասարկումը (այդ թվում նաև կապիտալ նորոգումը) իրականացվում է պետական բյուջեի միջոցների հաշվին: Համայնքների խոշորացումից հետո այդ ճանապարհները դառնում են ներհամայնքային և, հետևաբար՝ դրանց սպասարկումը կատարվելու է համայնքի կողմից, իր բյուջեի միջոցների հաշվին: Տրամաբանական է, որ այս դեպքում այդ լիազորությունը հարկավոր է դիտարկել որպես պատվիրակված լիազորություն և պետական բյուջեից ստանալ համապատասխան ֆինանսավորում, կամ համայնքներին տրամադրել այդ աշխատանքների կատարման համար նպատակային դրամաշնորհներ:

ՀՀ օրենսդրության համաձայն՝ համայնքներն իրավունք ունեն ձևավորված վարչական բյուջեի պահուստային ֆոնդից հատկացումներ կատարել ֆոնդային բյուջե և կատարել կապիտալ ծախսեր: Օրենսդրությունը սահմանափակում է վարչական բյուջեի պահուստային ֆոնդի չափը՝ սահմանելով այն վարչական բյուջեի ընդհանուր եկամուտների 5-20 %-ի չափով: Համայնքների խոշորացման պարագայում, երբ վարչական բյուջեում վարչական ծախսերի տնտեսման հաշվին առաջանում են ազատ միջոցներ, երբեմն կարող են խոչընդոտներ առաջանալ այդ միջոցներն օգտագործելիս՝ անհրաժեշտ ծավալի կապիտալ ծրագրեր իրականացնելու համար: Իսկ խոշորացման պարագայում կապիտալ ծախսերի իրականացումը երբեմն լինում է օբյեկտիվ անհրաժեշտություն, քանի որ շատ դեպքերում նոր ծրագրերի իրականացումն իր մեջ ներառում է նաև կապիտալ ծախսերի իրականացում: Օրինակ՝ Պեմզաշեն համայնքում աղբահանության ընդլայնումը կապված է նոր աղբատար մեքենայի ձեռքբերման հետ:

# 

# Հավելվածներ

## Հավելված 1. Համայնքների խոշորացման արդյունքում վարչական ծախսերի կրճատումից առաջացող օգուտների հաշվարկման մոտեցումները

**Երբ խոշորացված համայնքի կազմի մեջ մտնում են միևնույն, այն է՝ գյուղական կարգավիճակ ունեցող բնակավայրեր**

Համայնքների խոշորացման տնտեսական օգուտներն առաջին հերթին արտահայտվում են համայնքների վարչական ծախսերի կրճատմամբ: Պարզ է, որ նոր ձևավորված համայնքի աշխատակազմը չի կարող իր մեջ ներառել նախկին համայնքների աշխատակազմերն ամբողջությամբ[[12]](#footnote-12), այլ որոշակի փոփոխություններ կկրի: Որոշակի փոփոխություններ կկրեն նաև վարչական ծախսերը:

Գործնականում բավականին դժվար է հաշվարկել, թե կոնկրետ քանի միավոր հաստիք կկրճատվի և որքան գումար կազատվի համայնքների խոշորացման արդյունքում, քանի որ չկան համայնքի աշխատակազմի թվի վերաբերյալ սահմանված նորմատիվներ: Իհարկե, կան պաշտոններ, որոնց մասին միանշանակ կարելի է ասել, որ նոր ձևավորված մեկ համայնքում դրանք չեն կարող լինել մի քանի հատ: Սակայն, երբ խոսքը վերաբերվում է կոնկրետ մասնագետներին, շատ դժվար է ենթադրել, թե նրանցից քանիսը կկրճատվեն: Ավելին, նոր ձևավորված համայնքում աշխատակազմի կրճատման արդյունքում տնտեսված գումարների հաշվին նոր ծառայությունների մատուցումը կարող է ենթադրել նաև նոր աշխատողների ներգրավում:

Դժվար է հաշվարկել նաև, թե ինչպիսին կլինեն նոր ձևավորված համայնքի վարչական ծախսերը, քանի որ դարձյալ չկան սահմանված նորմատիվներ:

Ելնելով վերը շարադրվածից՝ համայնքների խոշորացման արդյունքում վարչական ծախսերի կրճատման հաշվարկը կատարվում է միմիայն ***փորձագիտական գնահատմամբ***:

Հաշվարկները կատարելիս դիտարկվում է նաև խոշորացման արդյունքում նոր պաշտոնների ձևավորման և դրանց պահպանման հետ կապված ծախսերի առաջացման անհրաժեշտությունը: Խոսքը, մասնավորապես, վերաբերվում է նոր ձևավորված համայնքի բնակավայրերում (բացի համայնքի կենտրոնի բնակավայրից) «վարչական ներկայացուցչի» պաշտոնին, ով կհանդիսանա նախկին համայնքի տարածքում նոր ստեղծված համայնքի ղեկավարի ներկայացուցիչը: Իհարկե, վարչական ներկայացուցչի գործառույթներն էականորեն կտարբերվեն համայնքի ղեկավարի գործառույթներից և, բնականաբար, այդ հաստիքի պահպանման համար շատ մեծ ծախս չեն ենթադրի:

Այն դեպքում, երբ նոր համայնքը ձևավորվել է միևնույն, այն է՝ գյուղական կարգավիճակ ունեցող համայնքների խոշորացման արդյունքում, խոշորացումից առաջացող տնտեսական օգուտների հաշվարկման նպատակով կիրառվել է հետևյալ մոտեցումը:

Հաշվարկվել են նոր ձևավորված համայնքի վարչական ծախսերը՝ ներառյալ համայնքի կազմի մեջ մտնող բնակավայրերի (առանց համայնքի կենտրոնի) վարչական ներկայացուցիչների պահպանման ծախսերը: Խոշորացված համայնքի կազմի մեջ մտնող նախկին բոլոր գյուղական համայնքների, ներառյալ համայնքի կենտրոնի, վարչական ծախսերի հանրագումարից հանվել են նոր ձևավորված համայնքի համար հաշվարկված վարչական ծախսերը: Այդ տարբերությունն էլ հենց իրենից ներկայացնում է վարչական ծախսերի կրճատումից առաջացող տնտեսական օգուտը:

Նոր ձևավորված համայնքի վարչական ծախսերը հաշվարկելու համար նախ ձևավորվել է համայնքի հաստիքացուցակը: Այդ նպատակով գումարվել են համայնքի կազմի մեջ մտնող բոլոր նախկին համայնքների հաստիքացուցակներում ընդգրկված հաստիքային միավորները և այնուհետև կատարվել են կրճատումներ հետևյալ կերպ.

* Մինչև 1 միավոր կրճատվել են բոլոր այն հաստիքները, որոնք ենթադրում են վարչական բնույթի աշխատանք, օրինակ, համայքնի ղեկավարի հաստիքը:
* Չի զրոյացվել ոչ մի հաստիքային միավոր, այսինքն՝ առնվազն մեկ միավոր պահպանվել են հաստիքացուցակի անվանացանկում տեղ գտած բոլոր հաստիքները:
* Քանի որ հստակ հայտնի չեն մասնագետների գործառույթները, ապա շատ դժվար է ասել, թե որ մասնագետները կկրճատվեն և քանի միավոր հաստիքի անհրաժեշտություն կառաջանա: Այդ պատճառով յուրաքանչյուր համայնքում, ելնելով փորձագիտական դատողություններից, սահմանվել են մասնագետների տարբեր թվով հաստիքներ:
* Եթե համայնքի ղեկավարի հաստիքացուցակում ներառված են ուղղակիորեն ծառայությունների մատուցում ենթադրող հաստիքներ, օրինակ, մշակույթի տան աշխատող, ակումբավար և այլն, ապա նման հաստիքներն ընդհանրապես չեն կրճատվել: Բացառություն է կազմում գրադարանավարի հաստիքը, որը կրճատվել է մինչև մեկ միավոր:

Ինչ վերաբերվում է նոր ձևավորված համայնքի աշխատակիցների աշխատավարձին, ապա դրանք սահմանվել են` հիմք ընդունելով գործող համայնքներում համապատասխան հաստիքային միավորի դրույքաչափերից ամենաբարձրը: Այս եղանակով սահմանված աշխատավարձերը համադրվել են համայնքի ծախսային քաղաքականության մեթոդաբանությամբ[[13]](#footnote-13) (ՀԾՔՄ) սահմանված համայնքների այն խբմի համար առաջարկվող հաստիքացուցակում սահմանված աշխատավարձերի հետ, որին պատկանում է նոր ձևավորված համայնքը: Եթե որևէ հաստիքի գծով առաջարկվող աշխատավարձն ավելի ցածր է, քան ՀԾՔՄ-ով առաջարկվողը, ապա որպես հիմք է ընդունվել ՀՔԾՄ-ում սահմանված աշխատավարձը, այսինքն՝ ավելի բարձր աշխատավարձը:

Հաշվարկների կատարման ժամանակ երբեմն անհրաժեշտություն է առաջացել որոշակիորեն շեղվելու նշված մոտեցումներից` ելնելով նպատակահարմարությունից: Օրինակ, երբեմն հանդիպում են այնպիսի դեպքեր, երբ մի համայնքում, օրինակ, պահակի աշխատավարձը մոտ է կամ նույնիսկ ավելին է մյուս համայնքի աշխատակազմի ղեկավարի աշխատավարձից: Նման դեպքերում կատարվել են որոշակի ճշգրտումներ: Բացի այդ, երբեմն ելնելով նպատակահարմարությունից, զրոյացվել են որոշ հաստիքային միավորներ: Նման ճշգրտումները, եթե այդպիսիք կան, ներկայացված են կոնկրետ համայնքի համար կատարվող հաշվարկների մեջ:

Կրճատումների արդյունքում նոր ձևավորված հաստիքացուցակը համադրվել է ՀԾՔՄ-ում սահմանված համայնքների այն խմբի համար առաջարկվող հաստիքացուցակի հետ, որին պատկանում է նոր ձևավորված համայնքը: Համադրման արդյունքում ճշգրտումներ են կատարվել առաջարկվող հաստիքացուցակում այն տրամաբանությամբ, որ ՀԾՔՄ-ում ներկայացված հաստիքներն ամբողջ անվանացանկով և հաստիքային միավորների քանակությամբ ներառված լինեն առաջարկվող հաստիքացուցակում: Եթե ՀԾՔՄ-ում կան հաստիքներ, որոնք բացակայում են առաջարկվող հաստիքացուցակում, ապա դրանք ավելացվում են սահմանված աշխատավարձի մակարդակներով: Կամ եթե առաջարկվող հաստիքացուցակում որևէ հաստիքային միավոր տեղ է գտել ավելի քիչ քանակությամբ, քան ներկայացված է ՀԾՔՄ-ում, ապա վերջինիս քանակը բարձրացվում է մինչև ՀԾՔՄ-ում սահմանված քանակը:

Նոր ձևավորված հաստիքացուցակում ներառվել են նաև համայնքի կազմի մեջ մտնող (բացի համայնքի կենտրոնից) բնակավայրերի վարչական ներկայացուցիչների և նրանց աշխատակազմերի (եթե այդպիսիք կսահմանվեն) հաստիքները՝ հիմք ընդունելով տվյալ բնակավայրի բնակչության թիվը:

Այսպես, խոշորացված համայնքի կազմի մեջ մտնող բոլոր բնակավայրերում սահմանվել է մեկ վարչական ներկայացուցչի հաստիք: Նախատեսվել է նաև, որ 3000-ից ավելի բնակիչ ունեցող բնակավայրերում վարչական ներկայացուցիչները կունենան մեկ օգնական և գրասենյակի հավաքարար: 5000-ից ավելի բնակիչ ունեցող բնակավայրերում համայնքի ավագանու որոշմամբ կարող են սահմանվել լրացուցիչ հաստիքներ:

Վարչական ներկայացուցչի աշխատավարձը սահմանվել է՝ հիմք ընդունելով տվյալ բնակավայրի բնակչության թիվը:

Մինչև 300 բնակիչ ունեցող բնակավայրեր՝ 56000 դրամ, որը մոտավորապես համապատասխանում է նվազագույն աշխատավարձին՝ ներառյալ եկամտային հարկը: 300-ից ավել բնակիչ ունեցող հաջորդ յուրաքանչյուր միջակայքում ընդգրկված բնակավայրերի դեպքում վարչական ներկայուցչի աշխատավարձը նախորդ միջակայքի համեմատությամբ կաճի մոտավորապես 20 %-ով: 300-500 բնակիչ ունեցող բնակավայրեր՝ 67200 դրամ, 500-1000 բնակիչ ունեցող բնակավայրեր՝ 80600 դրամ, 1000-3000 բնակիչ ունեցող բնակավայրեր՝ 96800 դրամ, 3000 և ավելի բնակիչ ունցող բնակավայրեր՝ համայնքի ղեկավարի աշխատավարձի 80 %-ը, բայց ոչ պակաս, քան ԱԺ պատգամավորի աշխատավարձի[[14]](#footnote-14) 40 %-ը, որը կազմում է 132638 դրամ:

Եթե տվյալ բնակավայրի բնակչության թիվը գերազանցում է 3000-ը, և փաստորեն առաջանում է նաև մեկ նոր՝ վարչական ներկայացուցչի օգնականի հաստիք, ապա վերջինիս աշխատավարձը սահմանվում է տվյալ բնակավայրի վարչական ներկայացուցչի աշխատավարձի 50 %-ի չափով, բայց ոչ պակաս, քան նվազագույն աշխատավարձը: Հավաքարարի աշխատավարձը սահմանվում է նվազագույն աշխատավարձի չափով:

Այսպիսով, նոր ձևավորված համայնքի վարչական ծախսերը հաշվարկելու համար աշխատավարձի գծով ծախսերը հաշվարկվել են՝ ելնելով վերոնշյալ մոտեցմամբ սահմանված հաստիքացուցակի հաստիքային միավորներից և պաշտոնային դրույքաչափերից, իսկ մնացյալ ծախսերը, որոնք կապված են համայնքի վարչական շենքի պահպանման և աշխատակազմի բնականոն աշխատանքն ապահովելու հետ, սահմանելու համար հիմք են ընդունվել ՀԾՔՄ-ում սահմանված համայնքների այն խմբի համար առաջարկվող վարչական ծախսերը, որին պատկանում է տվյալ համայնքը:

Համայնքի վարչական ծախսերում նախատեսվել են նաև վարչական ներկայացուցչի գրասենյակի պահպանման ծախսերը, որոնք նույնպես, ինչպես և վարչական ներկայացուցչի աշխատավարձը, կապվել են տվյալ բնակավայրի բնակչության թվի հետ:

Մասնավորապես, սահամավել է, որ մինչև 300 բնակիչ ունեցող բնակավայրերում գրասենյակի պահպանման ծախսեր չեն նախատեսվում: Նախատեսվում են միայն վարչական ներկայացուցչի գործունեությունը ապահովող տրանսպորտային, կապի և գրենական պարագաների (թուղթ, գրիչ և այլն) ձեռքբերման ծախսեր, (աղյուսակ 16):

*Աղյուսակ 16. Վարչական ներկայացուցչի գործունեությունը ապահովող որոշ ծախսեր*

|  |  |  |  |
| --- | --- | --- | --- |
| **ՀՀ** | **Ծախսի անվանում** | **Ամսեկան ծախս (դրամ)** | **Տարեկան ծախս (դրամ)** |
| 1 | Տրանսպորտային ծախսեր | 15000 | 180000 |
| 2 | Հեռախոսային կապ | 3000 | 36000 |
| 3 | Գրենական պարագաներ | 2000 | 24000 |
|  | ***Ընդամենը ծախսեր*** | ***20000*** | ***240000*** |

300-ից ավելի բնակիչ ունեցող համայնքներում, բացի վերոհիշյալ ծախսերից, նախատեսվում են նաև վարչական ներկայացուցչի պահպանման գրասնեյակային ծախսեր:

Աղյուսակ 17 – ում ներկայացված են 300-ից ավելի բնակիչ ունեցող բնակավայրերի վարչական ներկայացուցչի գործունեության համար անհրաժեշտ, ինչպես նաև վարչական ներկայացուցչի գրասնեյակային ծախսերը: Բնակչության թվի յուրաքանչյուր հաջորդ միջակայքին պատկանող բնակավայրի վարչական ներկայացուցչի պահպանման ծախսերը նախորդի համեմատությամբ ավելացել են մոտավորապես 20 %-ով:

*Աղյուսակ 17. Վարչական ներկայացուցչի պահպանման և գրասենյակային ծախսեր*

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **ՀՀ** | **Ծախսի անվանում** | **300-500 բնակիչ ունեցող բնակավայրեր** | | **500-1000 բնակիչ ունեցող բնակավայրեր** | | **1000-3000 բնակիչ ունեցող բնակավայրեր** | | **3000 և ավելի բնակիչ ունեցող բնակավայրեր** | |
| **Ամսական ծախս (դրամ)** | **Տարեկան ծախս (դրամ)** | **Ամսական ծախս (դրամ)** | **Տարեկան ծախս (դրամ)** | **Ամսական ծախս (դրամ)** | **Տարեկան ծախս (դրամ)** | **Ամսական ծախս (դրամ)** | **Տարեկան ծախս (դրամ)** |
| 1 | Էլեկտրաէներգիա | 10000 | 120000 | 12000 | 144000 | 14400 | 172800 | 17280 | 207360 |
| 2 | Տրանսպորտային ծախսեր | 15000 | 180000 | 18000 | 216000 | 21600 | 259200 | 25920 | 311040 |
| 3 | Հեռախոսային կապ | 3000 | 36000 | 3600 | 43200 | 4320 | 51840 | 5180 | 62160 |
| 4 | Գրենական պարագաներ | 2000 | 24000 | 2400 | 28800 | 2880 | 34560 | 3460 | 41520 |
| 5 | Այլ գրասնեյակային ծախսեր | 5000 | 60000 | 6000 | 72000 | 7200 | 86400 | 8640 | 103680 |
|  | ***Ընդամենը ծախսեր*** | ***35000*** | ***420000*** | ***42000*** | ***504000*** | ***50400*** | ***604800*** | ***60480*** | ***725760*** |

## 

## Հավելված 2. ՀՀ ՏԿՆ –ի կողմից պատրաստված տեղեկանքը, Պեմզաշեն համայնքի բնակավայրերը համայնքի կենտրոնին միացնող ճանապարհների մասին

|  |  |  |  |  |  |  |  |
| --- | --- | --- | --- | --- | --- | --- | --- |
| **Գյուղերի անվանումները** | **Հեռավորու-թյունը կենտրոնից (կմ)** | **Ծածկի տեսակը** | | **Ծածկի վիճակը** | **Նորոգման տեսակը (կմ)** | | **Պահանջվող գումարը (1000 դր.)** |
| **Ա/Բ** | **Կոպճային** |
| **ա/բ** | **կոպիճ** |
| **Հ-21 -Տուֆաշեն** | 2.6 |  | "կոպիճ-  գրունտ" | վատ | 0,7 | 1,9 | 104018.7 |
|
| **Մ-1 Հայրենաց-Հայկասար** | 3.0 |  | "կոպիճ-  գրունտ" | վատ | 2,1 | 0,4 | 181181.1 |
|
| **Հայրենյաց- Տուֆաշեն-Հ-21** | 6.0 |  | "կոպիճ-  գրունտ" | վատ |  | 6 | 148160.5 |
|
| **Հայկասար- Տ7-39** | 1.0 |  | "կոպիճ-  գրունտ" | վատ | 0,2 | 1,0 | 41008.1 |
|
| **Պեմզաշեն-Լեռնակերտ** | 3.8 | ա/բ |  | լավ |  |  |  |
|
|
| **Ընդամենը** |  |  |  |  |  |  | **474368.4** |

1. <http://www.mta.gov.am/u_files/file/Hayecakarger/qax44-18_1.pdf> [↑](#footnote-ref-1)
2. Բոլոր այն իրավական ակտերը, որոնք պարունակում են դրույթներ համայնքների քաղաքային կամ գյուղական կարգավիճակի մասին փոփոխման ենթակա են: [↑](#footnote-ref-2)
3. Որպես հարկային բազաներ հիմք են ընդունվել ՀՀ 2014 թ. պետական բյուջեից ՀՀ համայնքների բյուջեներին «Ֆինանսական համահարթեցման մասին» ՀՀ օրենքով սահմանված կարգով ֆինանսական համահարթեցման դոտացիաների գումարների հաշվարկներում օգտագործվող հողի հարկի և գույքահարկի գծով 2012 թ. ելակետային տվյալները: [↑](#footnote-ref-3)
4. Կառավարության 2013 թ. հունիս 27-ի թիվ 661 – Ն որոշում, հավելված 7, աղյուսակ 9: [↑](#footnote-ref-4)
5. Հաշվարկները մոտավոր են: Հաշվարկների համար օգտագործվել են 2013թ.ին համայնքներին տրվող ֆինանսական համահարթեցման դոտացիաների հաշվարկման ելակետային տվյալները և ՀՀ ՖՆ –ի կողմից նույն նպատակի համար հրապարակած գործակիցները: [↑](#footnote-ref-5)
6. Համաձայն 2014 -2016 թ. –ի միջնաժամկետ ծախսային ծրագրում ներառած ցուցանիշների: [↑](#footnote-ref-6)
7. Գույք, սարքավորումներ, համակարգչային ծրագրեր, ինտերնետ կապ և այլն: [↑](#footnote-ref-7)
8. Փոքր բնակավայրերի ներկայացվածությունը համայնքի ավագանու կազմում ապահովելու նպատակով կարելի է այդ համայնքների համար սահմանել ավագանու տեղերի քվոտաներ: [↑](#footnote-ref-8)
9. Չբավարարող միջոցները կարելի է լրացնել բյուջեի ընդհանուր միջոցների հաշվին կամ տեղափոխել հաջորդ քառամյա ժամանակահատված: [↑](#footnote-ref-9)
10. Ընդամենը ծախսերին ավելացվել են նվազագույն աշխատավարձի մակարդակի բարձրացման հետ կապված պետական բյուջեից ստացվող հնարավոր փոխհատուցումների (4312,0 հազ. դրամ) և արդյունավետ հարկային վարչարարությունից ստացվող տնտեսական օգուտների (292 հազ. դրամ) գումարները: Առաջինները մինչև խոշորացնելը ներառվել են համայնքների վարչական ծախսերի կազմում, իսկ խոշորացնելուց հետո՝ ծառայությունների մատուցմանն ուղղվող ծախսերի կազմում: Իսկ արդյունավետ հարկային վարչարարությունից ստացվող տնտեսական օգուտների գումարները և մինչև խոշորացնելը և խոշորացնելուց հետո ներառվել են ծառայությունների մատուցմանն ուղղվող ծախսերի կազմում: [↑](#footnote-ref-10)
11. Նոր ծառայությունների կազմակերպման կամ գոյություն ունեցող ծառայությունների ընդլայնման պարագայում լրացուցիչ (ազատված) միջոցների մի մասը կուղղվի այդ ծախսերի ֆինանսավորմանը, որի արդյունքում նույն չափով կմեծանան վարչական բյուջեի ծախսերը: [↑](#footnote-ref-11)
12. Ակնհայտ է, որ համայնքների խոշորացման արդյունքում նոր ձևավորվող համայնքում չեն կարող լինել մեկից ավելի համայնքի ղեկավարներ, աշխատակազմի քարտուղարներ և այլն: Ուստի, առաջանալու է նոր ձևավորված համայնքների հաստիքացուցակները վերանայելու և կրճատելու անհրաժեշտություն: [↑](#footnote-ref-12)
13. Ներկայումս մշակված և ՀՀ տարածքային կառավարման նախարարության կողմից շրջանառության մեջ է դրված մի փաստաթուղթ, որը կոչվում է <<Համայնքի ծախսային քաղաքականության մեթոդաբանություն>>: Նշյալ մեթոդաբանությամբ առաջարվում է, թե ինչպիսի տիպային հաստիքացուցակ և ինչ վարչական ծախսեր պետք է ունենան այս կամ այն խմբին պատկանող համայնքները: Իսկ համայնքների դասակարգումն ըստ խմբերի կատարվել է՝ ելնելով նրանց բյուջետային կարողություններից: [↑](#footnote-ref-13)
14. ՀՀ Ազգային ժողովի պատգամավորի պաշտոնային դրույքաչափը 2013 թ. հունվարի 1 – ից սահմանված է 331 հազար 595 դրամ (ներառյալ աշխատավարձից վճարվող եկամտային հարկը): [↑](#footnote-ref-14)