**Ուսումնասիրություն**

**համայնքների խոշորացումից առաջացող օգուտների և դրանց օգտագործման վերաբերյալ**

**Մեղրի համայնք**

**(Մեղրի, Ագարակ, Ալվանք, Գուդեմնիս, Լեհվազ, Լիճք,Կարճևան, Կուրիս, Նռնաձոր, Շվանիձոր, Վահրավար, Վարդանիձոր և Տաշտուն բնակավայրեր)**



ԵՐԵՎԱՆ 2013թ.

Բովանդակություն

[Ներածություն 3](#_Toc367347744)

[1. Մեղրի համայնքի խոշորացման մոդելը և վերջինիս ընտրության հիմնավորումը 4](#_Toc367347745)

[2. Մեղրի համայնքի խոշորացումից առաջացող օգուտները 6](#_Toc367347746)

[2.1.Համայնքների խոշորացման արդյունքում ՏԻ մակարդակում առաջացող չափելի օգուտները 6](#_Toc367347747)

[2.1.1. Համայնքների խոշորացման արդյունքում վարչական ծախսերի կրճատումից առաջացող օգուտները 6](#_Toc367347748)

[2.1.2. Համայնքների խոշորացման արդյունքում արդյունավետ հարկային վարչարարությունից առաջացող օգուտները 12](#_Toc367347749)

[2.1.3. Այլ չափելի օգուտներ 14](#_Toc367347750)

[2.1.4. Համայնքների խոշորացման արդյունքում ՏԻ մակարդակում առաջացող չափելի օգուտների հանրագումարը և կանխատեսումները գալիք 4 տարիների համար 16](#_Toc367347751)

[2.2. Այլ՝ ոչ չափելի օգուտներ 16](#_Toc367347752)

[2.3. Պետական մակարդակում առաջացող հնարավոր օգուտներ 17](#_Toc367347753)

[3. Մեղրի համայնքի միջնաժամկետ զարգացման ծրագրային մոտեցումները 18](#_Toc367347754)

[3.1. Մեղրի համայնքի իրավիճակի վերլուծությունը 18](#_Toc367347755)

[3.2. Համայնքում առկա հիմնահարցերն ու դրանց լուծմանն ուղղված ծրագրերը 34](#_Toc367347756)

[4. Համայնքում առկա հիմնահարցերի լուծմանն ուղղված առաջնահերթ ծրագրերը 39](#_Toc367347757)

[5. ՏԻ ոլորտին առնչվող այն առաջնահերթ ծրագրերը, որոնք հնարավոր է իրականացնել միջնաժամկետ (4 տարվա) ժամանակահատվածում, խոշորացման արդյունքում առաջացող օգուտների հաշվին 42](#_Toc367347758)

[6. Համայնքի բյուջեի հիմնական ցուցանիշները 44](#_Toc367347759)

[7. Համայնքների խոշորացման արդյունքում համայնքային լիազորությունների և որոշ իրավական պահանջների վերանայման անհրաժեշտությունը 46](#_Toc367347760)

[Հավելվածներ 48](#_Toc367347761)

[Հավելված 1. Համայնքների խոշորացման արդյունքում վարչական ծախսերի կրճատումից առաջացող օգուտների հաշվարկման մոտեցումները 48](#_Toc367347762)

[Հավելված 2. ՀՀ ՏԿՆ –ի կողմից պատրաստված տեղեկանքը, Ջաջուռ համայնքի բնակավայրերը համայնքի կենտրոնին միացնող ճանապարհների մասին 55](#_Toc367347763)

# Ներածություն

Հայաստանում տեղական ինքնակառավարման համակարգի կայացմանը զուգընթաց, որպես առանցքային հիմնախնդիր, մշտապես ընդգծվում է ՀՀ վարչատարածքային կառուցվածքը, ավելի կոնկրետ` նրա մասնատվածության բարձր աստիճանը: Ըստ այդ կառուցվածքի ձևավորված վարչատարածքային միավորների գերակշիռ մասը փոքրաթիվ բնակչությամբ գյուղական համայնքներ են, որոնք բնակչությանը մատուցվող համայնքային ծառայությունները կամ իրականացնում են ցածր մակարդակով, կամ ընդհանրապես չեն իրականացնում: Այս համայնքներում պետության կողմից հատկացվող ֆինանսական միջոցները հիմնականում ուղղվում են վարչական ծախսերին` ծառայությունների մատուցման վրա էական ազդեցություն չթողնելով, իսկ ներդրումային ծրագրերի իրականացումը դժվարանում է աշխատակազմի սահմանափակ կարողությունների պատճառով:

Գործող վարչատարածքային բաժանումը էական խոչընդոտ է հանդիսանում համայնքների կարողությունների ամրապնդման, սահմանափակ ֆինանսական միջոցների արդյունավետ ու նպատակային օգտագործման և տեղական ինքնակառավարման համակարգի բնականոն զարգացման համար:

Ստեղծված իրավիճակում լուրջ անհրաժեշտություն է առաջացել համայնքների խոշորացման միջոցով օպտիմալացնելու ՀՀ վարչատարածքային բաժանման համակարգը՝ որպես ուղենիշ ունենալով ՀՀ կառավարության 2011թ. նոյեմբերի 10-ին ընդունած` «Համայնքների խոշորացման և միջհամայնքային միավորումների ձևավորման» հայեցակարգը[[1]](#footnote-1): Հայեցակարգային դրույթների շարքում կարևորագույն նշանակություն ունեն համայնքների խոշորացման սկզբունքները և չափորոշիչները, որոնք լուրջ նախապայման են խոշորացման միավորի (փնջի կամ սխեմայի) ձևավորման ժամանակ սուբյեկտիվ մոտեցումներից խուսափելու և խոշորացման գործընթացը առավել կառավարելի կազմակերպելու համար:

Ակնհայտ է, որ խոշորացման միավորի ձևավորման համար հայեցակարգային մոտեցումներին զուգահեռ, պակաս նշանակություն չունեն նաև այնպիսի գործոնները, որոնք նպաստավոր պայմաններ են ստեղծում արդեն խոշորացված համայնքի սոցիալ-տնտեսական հետագա զարգացման համար: Նման գործոններից են խոշորացման փնջում քաղաքային համայնքի առկայությունը, բնակավայրերի համատեղ զարգացման հեռանկար (տեսլական) ունենալը, մեկ միասնական ապրանքանիշից (բրենդ) օգտվելու հնարավորությունը, պետական և համայնքային նշանակության հողատարածքները ըստ համայնքների հնարավորինս հավասարաչափ բաշխելը և այլն:

Մեղրի խոշորացված համայնքը (նախկին՝ Մեղրի, Ագարակ, Ալվանք, Գուդեմնիս, Լեհվազ, Լիճք, Կարճևան, Կուրիս, Նռնաձոր, Շվանիձոր, Վահրավար, Վարդանիձոր և Տաշտուն համայնքներ) ձևավորվել է Մեղրի քաղաքային համայնքի շուրջը, որտեղ կան տեղական ինքնակառավարմանը յուրահատուկ հիմնական հանրային ծառայությունները:

# Մեղրի համայնքի խոշորացման մոդելը և վերջինիս ընտրության հիմնավորումը

Մեղրի խոշորացված համայնքը ձևավորվել է Մեղրի, Ագարակ, Ալվանք, Գուդեմնիս, Լեհվազ, Լիճք, Կարճևան, Կուրիս, Նռնաձոր, Շվանիձոր, Վահրավար, Վարդանիձոր և Տաշտուն համայնքների խոշորացման արդյունքում: Վարդանիձոր համայնքի կազմի մեջ մտնում են 3 բնակավայրեր՝ Վարդանիձորը, Այգեձորը և Թխկուտը: Համայնքի կենտրոնն ունի քաղաքի կարգավիճակ: Քաղաքի կարգավիճակ ունի նաև Ագարակը: Համայնքի կենտրոնի շուրջ խոշորացվող մնացյալ համայնքներն ունեն գյուղական կարգավիճակ: Խոշորացման արդյունքում ձևավորված Մեղրի համայնքը գյուղական կամ քաղաքային կարգավիճակ չի ունենա: Նախկին կարգավիճակները կշարունակեն կրել միայն համայնքի կազմի մեջ մտնող բնակավայրեր[[2]](#footnote-2): Այս համայնքների խոշորացման փնջի կազմի ընտրությունը պայմանավորված է փնջի կազմում մեկ խոշոր քաղաքային համայնքի (Մեղրի) առկայությամբ, որն ունի հանրային կառավարման համար անհրաժեշտ բոլոր հիմնական ծառայություններն ու ենթակառուցվածքները և կարող է իր վրա վերցնել տարաբնակեցման կենտրոնի հիմնական ֆունկցիաները:

Համայնքների խոշորացման և միջհամայնքային միավորումների ձևավորման հայեցակարգում սահմանված չափորոշիչներին Մեղրի համայնքի կազմի մեջ մտնող բնակավայրերը գրեթե ամբողջությամբ բավարարում են: Մասնակիորեն է բավարարում միայն երկու չափորոշիչների մասով՝ համայնքի կենտրոնը չունի կենտրոնական դիրք և համայնքի բնակավայրերից երեքը համայնքին կապող ճանապարհները 20 կմ-ից ավելի են: Համայնքի կենտրոնը, թեպետ և չունի կենտրոնական դիրք, սակայն ավելի նպատակահարմար է կենտրոն դարձնել Մեղրի քաղաքը, որն իր թե բնակչության թվով և թե ենթակառուցվածքներով շատ ավելի է կենտրոն լինելուն հավակնում, քան որևէ այլ բնակավայր: Ինչ վերաբերվում է ճանապարհների երկար լինելուն, ապա պետք է նշել, որ թեկուզև այդ չափորոշչին չեն բավարարում, սակայն տարբերությունը այդքան էլ մեծ չէ (2-4 կմ): Ասֆալտապատ և ձմռանը անցանելի ճանապարհների պարագայում, կարծում ենք, 20 և 22 կամ 24 կմ երկարություն ունեցող ճանապարհների միջև եղած տարբերությունն այդքան էլ էական չէ և չի կարելի լուրջ անհամապատասխանություն համարել: Միայն Նռնաձոր բնակավայրը համայնքի կենտրոնին կապող ճանապարհի 10 կմ հատվածը գտնվում է ոչ այնքան լավ վիճակում, սակայն այդ ճանապարհի բարեկարգումը դիտարկվելու է որպես առաջնահերթ իրականացման ծրագիր և լուծվելու է խոշորացման գործընթացի ժամանակ: Ստորև ներկայացված են չափորոշիչների նկարագրերը:

* *Միացվող համայնքների ընդհանուր վարչական սահմանի առկայություն:* – Այս չափորոշչին Մեղրի համայնքը բավարարում է ամբողջությամբ: Մեղրին ընդհանուր սահման ունի Կարճևան, Կուրիս, Գուդեմնիս, Լեհվազ, Վարդանիձոր և Ալվանք բնակավայրերի հետ, Ագարակը՝ Կարճևանի հետ, Ալվանքը՝ Մեղրիի, Վարդանիձորի և Շվանիձորի հետ, Գուդեմնիսը՝ Կուրիսի, Վահրավարի, Լեհվազի և Մեղրիի հետ, Լեհվազը՝ Մեղրիի, Գուսեմնիսի, Վահրավարի, Լիճքի և Վարդանիձորի հետ, Լիճքը՝ Տաշտունի, Լեհվազի և Վարդանիձորի հետ, Կարճևանը՝ Ագարակի, Մեղրիի և Կուրիսի հետ, Կուրիսը՝ Կարճևանի, Գուդեմնիսի և Մեղրիի հետ, Նռնաձորը՝ Շվանիձորի հետ, Շվանիձորը՝ Նռնաձորի և Ալվանքի հետ, Վահրավարը՝ Գուդեմնիսի և Լեհվազի հետ, Վարդանիձորը՝ Մեղրիի, Լեհվազի, Լիճքի և Ալվանքի հետ, Տաշտունը՝ Լիճքի հետ:
* *Նոր ձևավորվող համայնքի կենտրոնը, որպես կանոն, պետք է ունենա միացվող համայնքների նկատմամբ կենտրոնական դիրք, առնվազն 3000 բնակիչ և անհրաժեշտ նվազագույն ծավալի ենթակառուցվածքներ:* – Այս չափորոշչին Մեղրին բավարարում է մասնակիորեն: Համայնքի կենտրոնը՝ Մեղրին, չունի լիարժեք կենտրոնական դիրք համայնքի կազմի մեջ մտնող բոլոր բնակավայրերի նկատմամբ: Սակայն համայնքի կազմի մեջ մտնող բնակավայրերի տարածքային բաշխվածության ուսումնասիրությունը ցույց է տալիս, որ չկա համայնքի կազմի մեջ մտնող որևէ բնակավայր, որը կունենար լիարժեք կենտրոնական դիրք: Իսկ Մեղրին ունի այն առավելությունը, որ հանդիսանում է քաղաքային բնակավայր: Համայնքի կենտրոնն ունի 5150 բնակիչ, այստեղ կան գործող մանկապարտեզ, հանրակրթական դպրոցներ, մշակույթի տուն, գրադարան, առողջապահական հիմնարկներ, արտադպրոցական դաստիարակության հիմնարկներ և այլն:
* *Նոր ձևավորվող համայնքի բնակավայրերի հեռավորությունը համայնքի կենտրոնից, որպես կանոն, չպետք է գերազանցի 20 կմ-ը:* – Այս չափորոշչին Մեղրին բավարարում է մասնակիորեն: Համայնքի կազմի մեջ մտնող բնակավայրերը համայնքի կենտրոնին կապող ճանապարհներից ամենաերկարը Տաշտուն – Մեղրի ճանապարհն է, որի երկարությունը 24 կմ է, իսկ Լիճք-Մեղրի և Նռնաձոր-Մեղրի ճանապարհների երկարությունը 22 կմ է: Համայնքի կազմի մեջ մտնող մնացյալ բնակավայրերը համայնքի կենտրոնին կապող ճանապարհների երկարությունը չի գերազանցում 20 կմ-ը:
* *Նոր ձևավորվող համայնքում պետք է առկա լինեն ՏԻՄ-երի պարտադիր լիազորությունների իրականացման համար անհրաժեշտ նվազագույն ենթակառուցվածքներ (մանկապարտեզ, բուժկետ, մշակույթի տուն/ակումբ) և միջնակարգ դպրոց:* – Այս չափորոշչին Մեղրին բավարարում է ամբողջությամբ: Նշված ենթակառուցվածքներից բոլորն էլ համայնքում առկա են և գործում են:
* *Նոր ձևավորվող համայնքի բնակավայրերի միջև հասարակական տրանսպորտային հաղորդակցություն ապահովող ճանապարհների (առնվազն խճապատ) առկայություն* – Այս չափորոշչին Մեղրի համայնքը համապատասխանում է ամբողջությամբ: Համայնքի կազմի մեջ մտնող բոլոր բնակավայրերը միմյանց կապող ճանապարհները ասֆալտապատ են, մի քանի ճանապարհների որոշ հատվածներ կոպճային են, ինչը դարձյալ բավարարում է այս չափորոշչին:
* *Նոր ձևավորվող համայնքի բնակավայրերի նախկինում համատեղ կառավարման մարմնի առկայություն (գյուղխորհուրդ, ավանային խորհուրդ, քաղխորհուրդ):* – Այս չափորոշչին Մեղրին համապատասխանում է ամբողջությամբ: Մեղրին նախկինում եղել է շրջանային ենթակայության քաղաք, Ագարակը՝ քաղաքատիպ ավան, Ալվանքը, Կարճևանը, Նռնաձորը, Շվանիձորը և Վարդանիձորը նախկինում եղել են առանձին գյուղխորհուդներ, Լեհվազը և Վահրավարը եղել են Լեհվազ, Լիճքը և Տաշտունը՝ Լիճք, իսկ Կուրիսը և Գուդեմնիսը՝ Կուրիս գյուղխորհուրդների կազմում:
* *Նոր ձևավորվող համայնքի բնակավայրերի բնակիչների համատեղելիություն և մենթալություն: Ազգային փոքրամասնություններով բնակեցված համայնքները կարող են խոշորացվել միայն առավելապես նույն ազգի ներկայացուցիչներով բնակեցված համայնքների հետ:* – Այս չափորոշչին Մեղրին համապատասխանում է ամբողջությամբ: Համայնքի կազմի մեջ մտնող բնակավայրերում չկան ազգային փոքրամասնությունների ընդգծված կուտակումներ և մենթալության առումով համատեղելի են:

# Մեղրի համայնքի խոշորացումից առաջացող օգուտները

## Համայնքների խոշորացման արդյունքում ՏԻ մակարդակում առաջացող չափելի օգուտները

Համայնքների խոշորացումը մի գործընթաց է, որն իր հետ բերում է բազմաթիվ փոփոխություններ, շոշափելի և ոչ շոշափելի արդյունքներ, կարճաժամկետ և երկարաժամկետ ազդեցություններ: Շատերի համար ակնհայտ է, որ համայնքների խոշորացման արդյունքում առաջանում են օգուտներ: Սակայն իրականում բավականին դժվար է թվային արտահայտությամբ գնահատել բոլոր հնարավոր արդյունքները: Այնուհանդերձ, որոշ օգուտների հաշվարկ, թեկուզև փորձագիտական դատողություններից ելնելով, կարելի է կատարել: Խոսքը մասնավորապես վերաբերում է հետևյալ ցուցանիշների հաշվարկներին.

* Համայնքների խոշորացման արդյունքում վարչական ծախսերի կրճատումից առաջացող օգուտներ.
* Համայնքների խոշորացման արդյունքում արդյունավետ հարկային վարչարարությունից առաջացող օգուտներ.
* Այլ չափելի օգուտներ:

## 2.1.1. Համայնքների խոշորացման արդյունքում վարչական ծախսերի կրճատումից առաջացող օգուտները

Մեղրի համայնքը ձևավորվել է երկու քաղաքային և գյուղական համայնքների խոշորացման արդյունքում: Մեղրիում համայնքների խոշորացման արդյունքում վարչական ծախսերի կրճատումից առաջացող տնտեսական օգուտները հաշվարկելու համար պետք է կիրառվեր տարբեր՝ քաղաքային և գյուղական կարգավիճակ ունեցող համայնքների խոշորացման արդյունքում առաջացող տնտեսական օգուտների հաշվարկման համար սահմանված մոտեցումը: Սակայն նշյալ մոտեցման կիրառումը Մեղրիի պարագայում նպատակահարմար չէ, քանի որ համայնքի կազմի մեջ մտնում են նախ քաղաքային կարգավիճակ ունեցող երկու համայնքներ: Բացի այդ համայնքի կազմի մեջ մտնող համայնքների թիվը բավականին մեծ է, և Մեղրի քաղաքային համայնքի աշխատակազմը այնքան մեծ չէ, որ վստահորեն հնարավոր լինի պնդել, թե այդ աշխատակազմի միջոցով հնարավոր կլինի սպասարկել խոշորացված համայնքն ամբողջությամբ: Այդ պատճառով Մեղրի համայնքում համայնքների խոշորացման արդյունքում վարչական ծախսերի կրճատումից առաջացող տնտեսական օգուտները հաշվարկելու համար կիրառվել է միևնույն՝ գյուղական կարգավիճակ ունեցող համայնքների խոշորացման արդյունքում առաջացող տնտեսական օգուտների հաշվարկման համար սահմանված մոտեցումը (հավելված 1):

Համաձայն սահմանված մոտեցման՝ հաշվարկվել են նոր ձևավորված համայնքի վարչական ծախսերը՝ ներառյալ համայնքի կազմի մեջ մտնող (բացի համայնքի կենտրոնից) գյուղական բնակավայրերի վարչական ներկայացուցիչների պահպանման ծախսերը:

Մեղրի համայնքի վարչական ծախսերը հաշվարկելու համար նախ ձևավորվել է համայնքի աշխատակազմը: Այդ նպատակով մեխանիկական գումարման միջոցով հաշվարկվել է Մեղրի համայնքի կազմի մեջ մտնող նախկին համայնքների հաստիքների հանրագումարային թիվը, որը կազմում է 97,1 միավոր (աղյուսակ 1):

*Աղյուսակ 1. Մեղրի համայնքի կազմի մեջ մտնող նախկին համայնքների հաստիքացուցակները*

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Հաստիքի անվանումը** | **Մեղրի** | **Ագարակ** | **Ալվանք** | **Գուդեմնիս** | **Լեհվազ** | **Լիճք** | **Կարճևան** | **Կուրիս** | **Նռնաձոր** | **Շվանիձոր** | **Վահրավար** | **Վարդանիձոր** | **Տաշտուն** | ***Ընդամենը*** | **Դրույքաչափ՝ նվազագույն-առավելագույն (հազ. դրամ)** |
| ***Քաղաքական և հայեցողական պաշտոններ*** | | | | | | | | | | | | | | | |
| Համայնքի ղեկավար | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 1 | *13* | 100,0 – 230,0 |
| Համայնքի ղեկավարի տեղակալ | 1 |  | 1 |  | 1 |  | 1 | 1 | 1 |  | 0,5 | 1 |  | *7,5* | 52,0 – 185,0 |
| Համայնքի ղեկավարի խորհրդական | 1 |  |  |  |  |  |  |  |  |  |  |  |  | *1* | 97,0 |
| Համայնքի ղեկավարի օգնական | 2 |  |  | 1 | 1 |  | 1 |  |  |  |  |  |  | *5* | 57,0 – 61,0 |
| ***Համայնքային ծառայության պաշտոններ*** | | | | | | | | | | | | | | | |
| Աշխատակազմի քարտուղար | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 1 | *13* | 53,0 – 115,0 |
| Գխավոր մասնագետ - իրավաբան | 1 |  |  |  |  |  |  |  |  |  |  |  |  | *1* | 86,0 |
| Գլխավոր մասնագետ | 3 |  |  |  |  |  |  |  |  |  |  |  |  | *3* | 86,0 |
| Առաջատար մասնագետ | 2 |  |  |  |  |  |  |  |  |  |  |  |  | *2* | 80,0 |
| Առաջատար մասնագետ-հաշվապահ |  | 1 | 1 | 1 | 1 | 1 | 1 | 1 | 1 | 1 | 1 | 1 | 1 | *12* | 52,0 – 105,0 |
| ***Քաղաքացիական աշխատանք*** | | | | | | | | | | | | | | | |
| Գրադարանի վարիչ |  |  |  |  | 1 | 0,5 | 1 | 1 |  | 1 | 0,5 |  | 0,5 | *5,5* | 44,0 – 62,0 |
| Ակումբավար |  |  | 1 | 0,5 | 1 | 0,5 | 1 | 1 | 1 |  | 0,5 |  |  | *6,5* | 44,0 – 64,0 |
| ՔԿԱԳ բաժնի պետ | 1 |  |  |  |  |  |  |  |  |  |  |  |  | *1* | 114,0 |
| ՔԿԱԳ առաջատար մասնագետ | 1 |  |  |  |  |  |  |  |  |  |  |  |  | *1* | 60,0 |
| Ներքին աուդիտի բաժնի պետ | 1 |  |  |  |  |  |  |  |  |  |  |  |  | *1* | 91,0 |
| Մշակույթի տան տնօրեն |  |  |  |  |  |  |  |  |  | 1 |  |  | 0,5 | *1,5* | 46,3 – 51,4 |
| Վարդանիձորի գրադարանավար |  |  |  |  |  |  |  |  |  |  |  | 0,5 |  | *0,5* | 60,0 |
| Ակումբավար - գրադարանավար |  | 1 |  |  |  |  |  |  |  |  |  |  |  | *1* | 45,0 |
| Թխկուտի գրադարանավար |  |  |  |  |  |  |  |  |  |  |  | 0,5 |  | *0,5* | 48,0 |
| Թխկուտի ակումբավար |  |  |  |  |  |  |  |  |  |  |  | 0,5 |  | *0,5* | 48,0 |
| ***Տեխնիկական սպասարկում իրականացնող անձնակազմ*** | | | | | | | | | | | | | | | |
| Տնտես.աշխատող | 1 |  |  |  |  |  |  |  |  |  |  |  |  | *1* | 46,3 |
| Պահակ | 2 |  |  |  |  |  |  |  |  |  |  |  |  | *2* | 46,3 |
| Վարորդ | 1 |  |  |  |  |  |  |  |  |  |  |  |  | *1* | 86,0 |
| Հավաքարար | 1 | 0,5 | 1 | 0,4 | 1 | 1 | 1 | 2 |  |  |  | 0,5 | 0,5 | *8,9* | 39,0 -57,0 |
| Մշակույթի տան հավաքարար |  |  |  |  |  |  |  |  |  |  |  |  | 0,7 | *0,7* | 46,3 |
| Համակարգչային օպերատոր | 3 |  |  |  |  |  |  |  |  | 1 |  |  |  | *4* | 46,3 – 57,0 |
| Գործավար |  |  |  |  | 1 |  |  |  |  |  |  |  |  | *1* | 46,3 |
| Բանվոր |  |  |  |  | 1 |  | 1 |  |  |  |  |  |  | *2* | 46,3 – 55,0 |
| *Ընդամենը* | 23 | 4,5 | 6 | 4,9 | 10 | 5 | 9 | 8 | 5 | 6 | 4,5 | 6 | 5,2 | *97,1* |  |

Այնուհետև ձևավորվել է Մեղրի համայնքի աշխատակազմը, որտեղ նախատեսվել են 67,2 միավոր հաստիքներ՝ ներառյալ համայնքի կազմի մեջ մտնող բնակավայրերի (առանց համայնքի կենտրոնի) վարչական ներկայացուցիչների հաստիքները (աղյուսակ 2):

*Աղյուսակ 2. Մեղրի համայնքի առաջարկվող հաստիքացուցակը և պահպանման ծախսերը*

|  |  |  |  |
| --- | --- | --- | --- |
| **Հաստիքի անվանումը** | **Հաստիքային միավոր** | **Դրույքաչափ (հազ. դրամ)** | **Ծախսեր (հազ. դրամ)** |
| ***Քաղաքական և հայեցողական պաշտոններ*** |  |  |  |
| Համայնքի ղեկավար | 1 | 230,0 | 2760,0 |
| Համայնքի ղեկավարի տեղակալ | 1 | 185,0 | 2220,0 |
| Համայնքի ղեկավարի խորհրդական | 1 | 160,0 | 1920,0 |
| Համայնքի ղեկավարի օգնական | 1 | 110,0 | 1320,0 |
| ***Համայնքային ծառայության պաշտոններ*** |  |  |  |
| Աշխատակազմի քարտուղար | 1 | 170,0 | 2040,0 |
| Բաժնի պետ | 4 | 160,0 | 7680,0 |
| Գխավոր մասնագետ - իրավաբան | 1 | 140,0 | 1680,0 |
| Գլխավոր մասնագետ | 4 | 140,0 | 6720,0 |
| Առաջատար մասնագետ | 5 | 130,0 | 7800,0 |
| Առաջատար մասնագետ-հաշվապահ | 1 | 130,0 | 1560,0 |
| Առաջին կարգի մասնագետ | 6 | 120,0 | 8640,0 |
| Երկրորդ կարգի մասնագետ | 6 | 100,0 | 7200,0 |
| ***Քաղաքացիական աշխատանք*** |  |  |  |
| Գրադարանի վարիչ | 1 | 62,0 | 744,0 |
| Ակումբավար | 3 | 64,0 | 2304,0 |
| ՔԿԱԳ բաժնի պետ | 1 | 114,0 | 1368,0 |
| ՔԿԱԳ առաջատար մասնագետ | 1 | 60,0 | 720,0 |
| Ներքին աուդիտի բաժնի պետ | 1 | 160,0 | 1920,0 |
| Մշակույթի տնօրեն | 1,5 | 65,4 | 1177,2 |
| ***Տեխնիկական սպասարկում իրականացնող անձնակազմ*** |  |  |  |
| Տնտես.աշխատող | 1 | 80,0 | 960,0 |
| Պահակ | 3 | 70,0 | 2520,0 |
| Վարորդ | 1 | 100,0 | 1200,0 |
| Հավաքարար | 2 | 70,0 | 1680,0 |
| Մշակույթի տան հավաքարար | 0,7 | 60,0 | 504,0 |
| Համակարգչային օպերատոր | 2 | 100,0 | 2400,0 |
| Գործավար | 1 | 70,0 | 840,0 |
| Բանվոր | 1 | 60,0 | 720,0 |
| ***Վարչական ներկայացուցիչներ*** |  |  | 0,0 |
| Ագարակի վարչական ներկայացուցիչ | 1 | 184,0 | 2208,0 |
| Ագարակի վարչական ներկայացուցչի օգնական | 1 | 92,0 | 1104,0 |
| Ագարակի վարչական ներկայացուցչի գրասենյակի հավաքարար | 1 | 60,0 | 720,0 |
| Ալվանքի վարչական ներկայացուցիչ | 1 | 72,0 | 864,0 |
| Գուդեմնիսի վարչական ներկայացուցիչ | 1 | 60,0 | 720,0 |
| Լեհվազի վարչական ներկայացուցիչ | 1 | 86,4 | 1036,8 |
| Լիճքի վարչական ներկայացուցիչ | 1 | 60,0 | 720,0 |
| Կարճևանի վարչական ներկայացուցիչ | 1 | 60,0 | 720,0 |
| Կուրիսի վարչական ներկայացուցիչ | 1 | 60,0 | 720,0 |
| Նռնաձորի վարչական ներկայացուցիչ | 1 | 60,0 | 720,0 |
| Շվանիձորի վարչական ներկայացուցիչ | 1 | 60,0 | 720,0 |
| Վահրավարի վարչական ներկայացուցիչ | 1 | 60,0 | 720,0 |
| Վարդանիձորի վարչական ներկայացուցիչ | 1 | 60,0 | 720,0 |
| Թխկուտի վարչական ներկայացուցիչ | 1 | 60,0 | 720,0 |
| Տաշտունի վարչական ներկայացուցիչ | 1 | 60,0 | 720,0 |
| ***Ընդամենը*** | ***67,2*** |  | ***83730,0*** |

Ծանոթություն: Մեղրի համայնքի հաստիքացուցակն առաջարկելիս կատարվել են մի շարք ճշգրտումներ:

Մասնավորապես, զրոյացվել են Վարդանիձորի գրադարանավար, ակումբավար – գրադարանավար, Թխկուտի գրադարանավար և Թխկուտի ակումբավար հաստիքները: Մինչև 3 միավոր կրճատվել է ակումբավար հաստիքը: 46,3 հազար դրամից մինչև 70,0 հազար դրամ բարձրացվել է գործավարի աշխատավարձը: 51,4 հազար դրամից մինչև 65,0 հազար դրամ բարձրացվել է մշակույթի տան տնօրենի աշխատավարձը:

Մեղրի համայնքը, համաձայն ՀԾՔՄ-ի, մտնում է համայնքների դասակարգման 7-րդ խմբի մեջ: ՀԾՔՄ-ով առաջարկվող 7-րդ խմբին պատկանող համայնքների համար տիպային հաստիքացուցակներում կան հաստիքներ, որոնք չեն եղել Մեղրիի կազմի մեջ մտնող նախկին համայնքների հաստիքացուցակներում: Դրանք ավելացվել են առաջարկվող հաստիքացուցակում: Մասնավորապես, ձևավորվել են 5 միավոր բաժնի պետի և 6-ական միավոր առաջին և երկրորդ կարգի մասնագետների հաստիքներ, ինչպես նաև մեկական միավորով ավելացվել են գլխավոր մասնագետի և պահակի հաստիքները:

Ճշգրտվել են համայնքի ղեկավարի խորհրդականի, համայնքի ղեկավարի օգնականի, աշխատակազմի քարտուղարի, գլխավոր և առաջատար մասնագետների, ներքին աուդիտի բաժնի պետի, տնտեսական աշխատողի, պահակների, վարորդի, հավաքարարների, և համակարգչային օպերատորների աշխատավարձերը՝ համապատասխանեցվելով ՀԾՔՄ-ում սահմանված մակարդակների հետ:

2013 թ. հուլիսի 1-ից նվազագույն աշխատավարձը սահմանված է 45,0 հազար դրամ՝ առանց եկամտային հարկի: Բոլոր այն հաստիքների դրույքաչափերը, որոնք ցածր են եղել սահմանված նվազագույն աշխատավարձից, բարձրացվել են մինչև վերջինիս մակարդակին: Դրանք են՝ բանվոր և մշակույթի տան հավաքարար հաստիքները:

Համայնքի կազմի մեջ մտնող և համայնքի կենտրոն չհանդիսացող Ագարակ բնակավայրի բնակչության թիվը գտնվում է 3000-5000 միջակայքում: Այստեղի վարչական ներկայացուցչի աշխատավարձը սահմանվել է համայնքի ղեկավարի աշխատավարձի 80 %-ի չափով, վարչական ներկայացուցչի օգնականի աշխատավարձը՝ վարչական ներկայացուցչի աշխատավարձի 50 %-ի չափով, իսկ հավաքարարի աշխատավարձը՝ նազագույն աշխատավարձի չափով՝ համաձայն սահմանված մոտեցման:

Ալվանքի բնակչության թիվը գտնվում է 300-500 միջակայքում և վերջինիս վարչական ներկայացուցչի աշխատավարձը սահմանվել է 72,0 հազար դրամ: Լեհվազի բնակչության թիվը գտնվում է 500-1000 միջակայքում և վարչական ներկայացուցչի աշխատավարձը կազմում է 86,4 հազար դրամ:

Գուդեմնիս, Լիճք, Կարճևան, Կուրիս, Նռնաձոր, Շվանիձոր, Վահրավար, Վարդանիձոր, Թխկուտ և Տաշտուն բնակավայրերի բնակչության թիվը փոքր է 300-ից և նրանց վարչական ներկայացուցիչների աշխատավարձը կազմում է 60,0 հազար դրամ: Համայնքի կազմի մեջ մտնող Այգեձոր բնակավայրում բնակչություն գրեթե չկա, ընդամենը մի քանի մարդ է բնակվում, այդ պատճառով այստեղ վարչական ներկայացուցիչ չի նախատեսվել:

Համայնքի վարչական ծախսերը հաշվարկելու համար հիմք են ընդունվել ՀԾՔՄ-ի համայնքների դասակարգման 7-րդ խմբի (որին պատկանում է Մեղրի համայնքը) համար առաջարկվող վարչական ծախսերը, ձևավորված հաստիքացուցակի պահպանման ծախսերն ու վարչական ներկայացուցիչների գրասենյակների պահպանման ծախսերը: Արդյունքում Մեղրի համայնքի առաջարկվող վարչական ծախսերը կազմել են **109779,8 հազար դրամ** (աղյուսակ 3):

*Աղյուսակ 3. Մեղրի համայնքի առաջարկվող վարչական ծախսերը*

|  |  |  |
| --- | --- | --- |
| **ՀՀ** | **Բյուջետային ծախսերի անվանումներ** | **Ծախսեր** (հազ. դրամ) |
| **Ա** | **ԸՆԹԱՑԻԿ ԾԱԽՍԵՐ, այդ թվում`** | **97730,0** |
| **1** | **Աշխատանքի վարձատրություն** | **83730,0** |
| **2** | **Ծառայությունների և ապրանքների ձեռքբերում,** այդ թվում՝ | **12000,0** |
| 2.1 | Շարունակական ծախսեր, այդ թվում՝ | 2400,0 |
|  | *-Էներգետիկ ծառայություններ* | *1500,0* |
|  | *-Կոմունալ ծառայություններ* | *500,0* |
|  | *-Կապի ծառայություններ* | *400,0* |
| 2.2 | Գործուղումների և շրջագայությունների ծախսեր, այդ թվում՝ | 700,0 |
|  | *-Ներքին գործուղումներ* | *300,0* |
|  | *-Այլ տրանսպորտային ծախսեր* | *400,0* |
| 2.3 | Պայմանագրային այլ ծառայությունների ձեռքբերում, այդ թվում՝ | 2400,0 |
|  | *-Վարչական ծառայություններ* | *200,0* |
|  | *-Համակարգչային ծառայություններ* | *400,0* |
|  | *-Տեղեկատվական ծառայություններ* | *500,0* |
|  | *-Կառավարչական ծառայություններ* | *250,0* |
|  | *-Ներկայացուցչական ծախսեր* | *450,0* |
|  | *-Ընդհանուր բնույթի այլ ծառայություններ* | *600,0* |
| 2.4 | Ընթացիկ նորոգում և պահպանում, այդ թվում՝ | 3500,0 |
|  | *-Շենքերի և կառույցների ընթացիկ նորոգում և պահպանում* | *2500,0* |
|  | *-Մեքենաների և սարքավորումների ընթացիկ նորոգում և պահպանում* | *1000,0* |
| 2.5 | Նյութեր, այդ թվում՝ | 3000,0 |
|  | *-Գրասենյակային նյութեր և հագուստ* | *1500,0* |
|  | *-Տրանսպորտային նյութեր* | *500,0* |
|  | *-Հատուկ նպատակային այլ նյութեր* | *1000,0* |
| 3 | **Այլ ծախսեր**, այդ թվում՝ | **2000,0** |
|  | -Պահուստային միջոցներ | *1000,0* |
|  | -Այլ ծախսեր | *1000,0* |
| **Բ** | **ՈՉ ՖԻՆԱՆՍԱԿԱՆ ԱԿՏԻՎՆԵՐԻ ԳԾՈՎ ԾԱԽՍԵՐ, այդ թվում՝** | **8000,0** |
| 1 | **Հիմնական միջոցներ**, այդ թվում՝ | **8000,0** |
|  | -Շենքեր և շինություններ | 5000,0 |
|  | -Մեքենաներ և սարքավորումներ | 2000,0 |
|  | -Այլ հիմնական միջոցներ | 1000,0 |
| **Գ** | **ՎԱՐՉԱԿԱՆ ՆԵՐԿԱՅԱՑՈՒՑ. ԳՐԱՍԵՆՅԱԿԻ ՊԱՀՊԱՆՄԱՆ ԾԱԽՍԵՐ** | **4049,8** |
|  | Ագարակի վարչական ներկայացուցչի գրասենյակի պահպանման ծախսեր | 725,8 |
|  | Ալվանքի վարչական ներկայացուցչի գրասենյակի պահպանման ծախսեր | 420,0 |
|  | Գուդեմնիսի վարչական ներկայացուցչի պահպանման ծախսեր | 240,0 |
|  | Լեհվազի վարչական ներկայացուցչի գրասենյակի պահպանման ծախսեր | 504,0 |
|  | Լիճքի վարչական ներկայացուցչի պահպանման ծախսեր | 240,0 |
|  | Կարճևանի վարչական ներկայացուցչի պահպանման ծախսեր | 240,0 |
|  | Կուրիսի վարչական ներկայացուցչի պահպանման ծախսեր | 240,0 |
|  | Նռնաձորի վարչական ներկայացուցչի պահպանման ծախսեր | 240,0 |
|  | Շվանիձորի վարչական ներկայացուցչի պահպանման ծախսեր | 240,0 |
|  | Վահրավարի վարչական ներկայացուցչի պահպանման ծախսեր | 240,0 |
|  | Վարդանիձորի վարչական ներկայացուցչի պահպանման ծախսեր | 240,0 |
|  | Թխկուտի վարչական ներկայացուցչի պահպանման ծախսեր | 240,0 |
|  | Տաշտունի վարչական ներկայացուցչի պահպանման ծախսեր | 240,0 |
|  | ***ԸՆԴԱՄԵՆԸ ԾԱԽՍԵՐ (Ա+Բ+Գ)*** | ***109779,8*** |

Ասպիսով, Մեղրիում համայնքների խոշորացման արդյունքում վարչական ծախսերի կրճատումից առաջացող տնտեսական օգուտները կազմել են **39 738,9 հազար դրամ** (աղյուսակ 4):

*Աղյուսակ 4. Մեղրիում համայնքների խոշորացման արդյունքում վարչական ծախսերի կրճատումից առաջացող տնտեսական օգուտները*

*(հազար դրամ)*

|  |  |  |  |  |  |  |  |
| --- | --- | --- | --- | --- | --- | --- | --- |
| **ՀՀ** | **Բնակավայ**  **րի անվանում** | **Ընդամենը վարչական ծախսեր**  **(2012 թ. փաստացի)** | **Որից** | | **Նախքան խոշորաց**  **նելը**  **վարչական ծախսեր** | **Խոշորա**  **ցումից հետո վարչական ծախսեր** | **Տնտեսա**  **կան օգուտներ** |
| **Վարչական բյուջե** | **Ֆոնդային բյուջե** |
| 1 | Մեղրի | 40488,6 | 35806,1 | 4682,5 | **149 518,7** | **109 779,8** | **39 738,9** |
| 2 | Ագարակ | 31943,3 | 24569,3 | 7374,0 |
| 3 | Ալվանք | 6380,8 | 5839,0 | 541,8 |
| 4 | Գուդեմնիս | 4014,2 | 4014,2 | 0,0 |
| 5 | Լեհվազ | 9124,0 | 8744,0 | 380,0 |
| 6 | Լիճք | 7806,7 | 7310,7 | 496,0 |
| 7 | Կարճևան | 12703,0 | 11252,0 | 1451,0 |
| 8 | Կուրիս | 9850,1 | 9505,1 | 345,0 |
| 9 | Նռնաձոր | 5066,6 | 5066,6 | 0,0 |
| 10 | Շվանիձոր | 7452,7 | 7002,7 | 450,0 |
| 11 | Վահրավար | 3940,8 | 3940,8 | 0,0 |
| 12 | Վարդանիձոր | 6061,4 | 6061,4 | 0,0 |
| 13 | Տաշտուն | 4686,5 | 4686,5 | 0,0 |
|  | *Ընդամենը* | *149518,7* | *133798,4* | *15720,3* |

## 2.1.2. Համայնքների խոշորացման արդյունքում արդյունավետ հարկային վարչարարությունից առաջացող օգուտները

Համայնքների խոշորացման արդյունքում օգուտներ կարող են առաջանալ արդյունավետ հարկային վարչարարությունից:

*Աղյուսակ 5. Մեղրի համայնքի հարկերի գանձման մակարդակը (2012 թ.) և վերջինիս բարձրացման հնարավոր ռեզերվները*

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|  |  | **Գույքահարկ** (հազ.դրամ) | | | | | **Հողի հարկ** (հազ.դրամ) | | | | | **Ընդամենը ռեզերվներ** |
| **ՀՀ** | **Բնակավայրի անվանում** | **Հարկային բազա[[3]](#footnote-3)** | **Փաստացի գանձում** (2012թ. համայնքի բյուջե մուտքագրված գույքահարկ) | **Գանձման մակարդակ** | **4 տարի հետո գանձման կանխատեսվող մակարդակ** | **Գանձման մակարդակի փոփոխությունից ռեզերվներ** | **Հարկային բազա** | **Փաստացի գանձում** (2012թ. համայնքի բյուջե մուտքագրված հողի հարկ) | **Գանձման մակարդակ** | **4 տարի հետո գանձման կանխատեսվող մակարդակ** | **Գանձման մակարդակի փոփոխությունից ռեզերվներ** |
| 1 | Մեղրի | 8,740.0 | 10,853.7 | 124.2 |  |  | 1,940.0 | 2,015.3 | 103.9 |  |  |  |
| 2 | Ագարակ | 19,266.0 | 18,579.6 | 96.4 | 74.3 | 47.1 | 63.4 |
| 3 | Ալվանք | 33.7 | 127.6 | 378.6 | 392.2 | 392.7 | 100.1 |
| 4 | Գուդեմնիս | 18.8 | 18.7 | 99.5 | 204.8 | 202.3 | 98.8 |
| 5 | Լեհվազ | 401.0 | 535.4 | 133.5 | 444.8 | 496.4 | 111.6 |
| 6 | Լիճք | 66.8 | 67.4 | 100.9 | 669.6 | 684.6 | 102.2 |
| 7 | Կարճևան | 1,140.0 | 1,178.7 | 103.4 | 280.0 | 280.6 | 100.2 |
| 8 | Կուրիս | 59.8 | 42.1 | 70.4 | 167.9 | 167.2 | 99.6 |
| 9 | Նռնաձոր | 92.0 | 236.3 | 256.8 | 195.1 | 25.6 | 13.1 |
| 10 | Շվանիձոր | 260.0 | 294.1 | 113.1 | 463.0 | 463.9 | 100.2 |
| 11 | Վահրավար | 59.7 | 34.5 | 57.8 | 483.2 | 551.3 | 114.1 |
| 12 | Վարդանիձոր | 163.0 | 187.8 | 115.2 | 390.9 | 410.1 | 104.9 |
| 13 | Տաշտուն | 90.6 | 73.0 | 80.6 | 405.6 | 396.5 | 97.8 |
|  | ***Ընդամենը*** | ***30,391.4*** | ***32,228.9*** | ***106.0*** | ***0*** | ***0*** | **6,111.4** | **6,133.6** | **100.4** | ***0*** | ***0*** | ***0*** |

Մեղրիի խոշորացման փնջում ընդգրկված համայնքների կողմից 2012 թվականին հողի հարկի և գույքահարկի գծով հավաքագրված գումարների ընդհանուր արժեքը (հողի հարկ 6 133,6 հազ.դրամ և գույքահարկ 32 228,9հազ. դրամ) գերազանցել է այդ համայնքների հարկային բազաների մեկ տարվա ցուցանիշների հանրագումարին (համապատասխանաբար՝ 6 111,4 հազ.դրամ և 30 391,4հազ.դրամ): Այս հանգամանքը պայմանավորված է 2012 թվականին համայնքների կողմից նախորդ տարիներին կուտակած հարկային ապառքների գանձումով:

Սա նշանակում է, որ Մեղրի համայնքի կողմից տեղական հարկերի գծով, նույնիսկ 100% գանձման մակարդակ ապահովելու պայմաններում, հաջորդ տարիներին համայնքի բյուջե ավել գումար չի մուտքագրվի, քան մուտքագրվել է 2012թվականին: Հետևաբար այս ուղղությամբ Մեղրի համայնքում զգալի ռեզերվներ չկան:

## 2.1.3. Այլ չափելի օգուտներ

2013 թ. հուլիսի 1-ից հանրապետությունում 10 հազար դրամով բարձրացվել է նվազագույն ամսական աշխատավարձը: Աշխատավարձի բարձրացման հետ կապված՝ համայնքային բյուջեներում առաջացած լրացուցիչ ծախսերի ֆինանսավորման նպատակով կառավարությունը, համաձայն 2013 թ. հունիսի 27-ի թիվ 661 - Ն որոշման, իր պահուստային ֆոնդից փոխհատուցելու է (սուբվենցիաների տրամադրում) այդ ծախսերը:

Համայնքների խոշորացման արդյունքում Մեղրի, Ագարակ, Ալվանք, Գուդեմնիս, Լեհվազ, Լիճք, Կարճևան, Կուրիս, Նռնաձոր, Շվանիձոր, Վահրավար, Վարդանիձոր և Տաշտուն համայնքների համար վերը նշված ուղղությամբ նախատեսված փոխհատուցման գումարները կարելի է դիտարկել որպես օգուտներ:

Աղյուսակ 6–ում բերված տվյալներից պարզ է դառնում, որ Մեղրի համայնքի կազմի մեջ մտնող նախկին համայնքների աշխատակազմերի նվազագույն աշխատավարձի մակարդակի բարձրացման փոխհատուցումից առաջացած օգուտները կազմում են 8 821,9 հազ. դրամ:

*Աղյուսակ 6. Մեղրի համայնքի կազմի մեջ մտնող նախկին համայնքների աշխատակազմի նվազագույն աշխատավարձի մակարդակի բարձրացման փոխհատուցումից առաջացած օգուտներ*

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **Համայնքներ** | **Մեղրի** | **Ագարակ** | **Ալվանք** | **Գուդեմնիս** | **Լեհվազ** | **Լիճք** | **Կարճևան** | **Կուրիս** | **Նռնաձոր** | **Շվանիձոր** | **Վահրավար** | **Վարդանիձոր** | **Տաշտուն** | **Ընդամենը** |
| **Փոխհատուցման գումարներից[[4]](#footnote-4) առաջացած օգուտներ** (հազ. դրամ) | **5 328,9** | **2 017,8** | **60,6** | **42,4** | **296,7** | **48,3** | **181,5** | **178,6** | **105,3** | **159,9** | **150,0** | **112,6** | **139,3** | **8 821,9** |

Ծանոթություն:

Հաշվարկները կատարված են 2013թ.–ի հուլիսի 1-ից մինչև դոկտեմբերի 31-ը ընկած ժամանակահատվածի (6 ամիս) համար: Հաջորդող տարիներին, այդ նպատակով հատկացվող փոխհատուցումների տրամադրման դեպքում, փոխհատուցման գումարը յուրաքանչյուր տարվա համար կլինի կրկնակի:

**Ֆինանսական համահարթեցման դոտացիաներ**

Ֆինանսական համահարթեցման սկզբունքով պետական բյուջեից, համայնքներին հատկացվող դոտացիաների տրամադրման գործող կարգի համաձայն՝ Մեղրի համայնքի կազմի մեջ մտնող նախկին համայնքների համահարթեցման դոտացիաների գումարը 2013թ. համար նախատեսված է.

|  |  |  |  |
| --- | --- | --- | --- |
| * Մեղրի | - | 62 648,4 | հազ.դրամ, |
| * Ագարակ | - | 61 622,4 | հազ.դրամ, |
| * Ալվանք | - | 4 531,2 | հազ.դրամ, |
| * Գուդեմնիս | - | 3 500,0 | հազ.դրամ, |
| * Լեհվազ | - | 9 158,4 | հազ.դրամ, |
| * Լիճք | - | 3 500,0 | հազ.դրամ, |
| * Կարճևան | - | 3 500,0 | հազ.դրամ, |
| * Կուրիս | - | 3 500,0 | հազ.դրամ, |
| * Նռնաձոր | - | 3 500,0 | հազ.դրամ, |
| * Շվանիձոր | - | 3 855,7 | հազ.դրամ, |
| * Վահրավար | - | 3 500,0 | հազ.դրամ, |
| * Վարդանիձոր | - | 3 500,0 | հազ.դրամ, |
| * Տաշտուն | - | 3 500,0 | հազ.դրամ, |
| **Ընդամենը** | - | **169 816,1** | **հազ.դրամ** |

Մեղրի խոշորացված համայնքի համահարթեցման դոտացիայի չափը, եթե այն հաշվարկվեր 2013թ.–ի համար, նույն օրենքի կիրարկման պայմաններում կկազմեր մոտավորապես 147 970 հազ.դրամ, այսինքն՝ պակաս կլիներ 21,8 մլն դրամով:

Հաշվի առնելով, որ «Ֆինանսական համահարթեցման մասին» նոր օրենքի նախագիծը գտնվում է Ազգային Ժողովում, ուշագրավ կլինի դիտարկել Մեղրի խոշորացված համայնքի կազմի մեջ մտնող համայնքների համահարթեցման դոտացիաների գումարների մոտավոր փոփոխությունը՝ պայմանականորեն պատկերացնելով, որ այդ օրենքը գործել է 2013թ. –ի դոտացիաների հաշվարկների համար:

|  |  |  |  |
| --- | --- | --- | --- |
| * Մեղրի | - | 71 032 | հազ.դրամ, |
| * Ագարակ | - | 74 735 | հազ.դրամ, |
| * Ալվանք | - | 12 929 | հազ.դրամ, |
| * Գուդեմնիս | - | 7 937 | հազ.դրամ, |
| * Լեհվազ | - | 14 576 | հազ.դրամ, |
| * Լիճք | - | 9 138 | հազ.դրամ, |
| * Կարճևան | - | 8 927 | հազ.դրամ, |
| * Կուրիս | - | 8 138 | հազ.դրամ, |
| * Նռնաձոր | - | 9 898 | հազ.դրամ, |
| * Շվանիձոր | - | 11 567 | հազ.դրամ, |
| * Վահրավար | - | 8 118 | հազ.դրամ, |
| * Վարդանիձոր | - | 11 945 | հազ.դրամ, |
| * Տաշտուն | - | 9 240 | հազ.դրամ, |
| **Ընդամենը** | - | **258 178** | **հազ.դրամ** |

Սա նշանակում է, որ Մեղրի խոշորացված համայնքի կազմի մեջ մտնող նախկին համայնքներին հատկացվող համահարթեցման դոտացիաները, «Ֆինանսական համահարթեցման մասին» նոր օենքի ընդունումից հետո, կավելանան մոտավոր հաշվարկներով 88,4 մլն դրամով:

Մեղրի խոշորացված համայնքի համար, նոր օրենքի պայմաններում, համահարթեցման դոտացիայի գումարը կկազմի 290 մլն դրամ, ինչը 142,0 մլն դրամով ավելի է ներկա գործող օրենքի պայմաններում հաշվարկված գումարից:

Միաժամանակ հարկավոր է նկատի ունենալ, որ համահարթեցման դոտացիաների ընդհանուր գումարը յուրաքանչյուր տարի մոտավորապես 10 % -ով աճի միտում[[5]](#footnote-5) ունի:

## 2.1.4. Համայնքների խոշորացման արդյունքում ՏԻ մակարդակում առաջացող չափելի օգուտների հանրագումարը և կանխատեսումները գալիք 4 տարիների համար

Աղյուսակ 7–ում բերված են չափելի օգուտների ամփոփ տվյալները և հաջորդ 4 տարիների՝ նույն ուղղություններով օգուտների կանխատեսումները: Վերջիններիս համաձայն՝ համայնքների խոշորացման արդյունքում, Մեղրի համայնքի մասշտաբով, ՏԻ մակարդակում առաջանում է տարեկան **57 382,7** հազ.դրամ և քառամյա ժամանակահատ-վածում՝ **229 530,8** հազ.դրամ օգուտ:

*Աղյուսակ 7 .Մեղրի համայնքի չափելի օգուտների ամփոփ տվյալները և քառամյա ժամանակահատվածի կանխատեսումները (հազ.դրամ)*

|  |  |  |  |
| --- | --- | --- | --- |
|  | **Չափելի օգուտները** | **Մեկ տարվա հաշվարկով** | **Քառամյա ժամանակահատվածում** |
| 1 | Վարչական ծախսերի կրճատումից | **39 738,9** | **158 955,6** |
| 2 | Արդյունավետ հարկային վարչարարությունից | **0** | **0** |
| 3 | Այլ չափելի օգուտներ  *(8 821,9\* 2 կիսամյակ)* | **17 643,8** | **70 575,2** |
|  | **Ընդամենը** | **57 382,7** | **229 530,8** |

## Այլ՝ ոչ չափելի օգուտներ

**Կառավարման արդյունավետության բարձրացում**

Համայնքների խոշորացումը նպաստելու է կառավարման համակարգի արդյունավետության բարձրացմանը, մասնավորապես դա արտահայտվելու է տեղերում կադրային ապահովվածության և աշխատատեղերի կահավորման[[6]](#footnote-6) վրա: Արդյունավետ կառավարման վրա կարող է դրական ազդեցություն ունենալ նաև ներքին և արտաքին վերահսկողության մեխանիզմների զարգացումը, որը մեծապես կապված է լինելու ավագանու ինստիտուտի զարգացման հետ:

**Մասշտաբի էֆեկտ**

Ինչքան մեծանում են ծառայությունների մատուցման ծավալները, այնքան փոքրանում է միավոր ծառայության մատուցման ինքնարժեքը: Այս դրույթը միջազգային պրակտիկայում ընդունված է անվանել «մասշտաբի էֆեկտ», որը համայնքների խոշորացման տարբերակում նշանակում է՝ ինչքան մեծ են համայնքները, այնքան էժան կարող են լինել համայնքի կողմից մատուցվող ծառայությունները:

**Համայնքային ենթակառուցվածքների օպտիմալ տեղաբաշխում**

Օպտիմալ տեղաբաշխում ասելով՝ պետք է հասկանալ, հանրային ծառայություններ մատուցող ենթակառուցվածքների՝ աշխարհագրական իմաստով այնպիսի տեղակայում, որը հնարավորություն կտար առավելագույնս ապահովել ծառայությունների մատուցման հասանելիությունն ու մատչելիությունը՝ միաժամանակ ապահովելով այդ ծառայությունների իրականացման համար կատարված ծախսերի արդյունավետությունն ու նպատակայնությունը:

**Ծառայությունների ինքնարժեքի** վրա, բացի վերը նշվածներից, ազդում են նաև այլ գործոններ, մասնավորապես՝ ինքնարժեքի նվազեցման պատճառ կարող են հանդիսանալ ծառայությունների մատուցումն ապահովող ենթակառուցվածքների ուղղությամբ իրականացված կապիտալ ներդրումային ծրագրերը (հիմնական միջոցների կապիտալ նորոգումը կամ նորերի ձեռք բերումը և այլն):

Համայնքների խոշորացումը դիտարկվում է որպես ապակենտրոնացման գործընթացի կարևոր բաղադրիչ և նախապայման: Հայաստանում գործող մի շարք միջազգային դոնոր կազմակերպություններ լուրջ հետաքրքրված են այս բարեփոխումների ընթացքով և պատրաստակամ են **ֆինանսական ու խորհրդատվական աջակցություն** ցուցաբերել համայնքների խոշորացման գործընթացը ավելի սահուն և արդյունավետ իրականացնելու համար: Այս ներդրումները նույնպես կարելի է դիտարկել որպես խոշորացման գործընթացին նվիրված ոչ չափելի օգուտներ:

## Պետական մակարդակում առաջացող հնարավոր օգուտներ

**Կրթություն[[7]](#footnote-7)**

Մեղրի համայնքի խոշորացման պարագայում հնարավոր է Տաշտունի երեխաներին տեղափոխել Լիճքի դպրոց: Լիճք–Տաշտուն հեռավորությունը 1կմ է, ճանապարհը՝ բավարար: Լիճքի միջնակարգ դպրոցում սովորում է 17 երեխա, շենքի նախագծային հզորությունը 50 սովորողի համար է: Տաշտունի հիմնական դպրոցում սովորում է 4 երեխա, շենքի նախագծային հզորությունը 150 սովորողի համար է:

Ագարակ (636 երեխա), Ալվանք (29 երեխա), Լեհվազ (87 երեխա), Կարճևան (31 երեխա), Նռնաձոր (31 երեխա), Շվանիձոր (44 երեխա), Վարդանիձոր (36 երեխա) բնակավայրերի դպրոցները կպահպանեն իրենց կարգավիճակները, քանի որ իրարից հիմնականում բավականին հեռու են, ինչպես նաև ռելիեֆը և եղանակային պայմանները լուրջ խոչընդոտներ կարող են ստեղծել դպրոցների բնականոն աշխատանքները կազմակերպելու համար:

Գուդեմնիս, Կուրիս և Վահրավար համայնքները դպրոց չունեն:

**Առողջապահություն[[8]](#footnote-8)**

Առաջարկվող փնջային խոշորացումը ազդեցություն չի ունենա բուժծառայությունների կազմակերպման և մատուցման վրա, քանի որ ներկայումս Մեղրու տարածաշրջանում գործում է մեկ բժշկական կենտրոն, որն էլ սպասարկում է տարածաշրջանի բոլոր համայնքներին: Մեղրու ԲԿ-ն ունի շտապօգնության մեքենաներ, որոնցով կազմակերպվում է շտապօգնության ծառայությունը:

2013թ. աշնանը մեկնարկելու է Մեղրու տարածաշրջանային կենտրոնի նոր շենքի կառուցման աշխատնքները:

# Մեղրի համայնքի միջնաժամկետ զարգացման ծրագրային մոտեցումները

Մեղրի համայնքում համայնքների խոշորացման արդյունքում գոյացած օգուտները ուղղվելու են՝


* գոյություն ունեցող ծառայությունների ընդլայնմանը և որակի բարձրացմանը,
* նոր ծառայությունների մատուցմանը,
* ենթակառուցվածքների վերականգնմանն ու նոր ենթակառուցվածքների ստեղծմանը,
* կապիտալ արժեքների ձևավորմանը,
* և այլն:

Համայնքի ֆինանսական միջոցների տնօրինումը համայնքի տեղական ինքնակառավարման մարմինների բացառիկ լիազորությունն է, հետևաբար՝ շատ դժվար է կանխատեսել, թե այդ միջոցները որ ուղղություններով կծախսվեն: Միաժամանակ ակնհայտ է, որ իրականացվող ծրագրերը պետք է ուղղված լինեն համայնքի կազմի մեջ մտնող բոլոր բնակավայրերում առկա հիմնախնդիրների լուծմանը: Սույն ուսումնասիրության շրջանակներում կատարված համայնքի իրավիճակի վերլուծությունը, հիմնահարցերի բացահայտումը, ծրագրերի կազմումը և ծրագրերի առաջնահերթությունների սահմանումը իրականացվել է փորձագիտական մոտեցմամբ և հետագայում կարող է օգտագործվել խորհրդատվական նպատակներով:

## Մեղրի համայնքի իրավիճակի վերլուծությունը

1. **Ընդհանուր տվյալներ**

Խոշորացված Մեղրի համայնքը (այսուհետև Մեղրի համայնք) կազմավորվել է նախկին՝ Մեղրի և Ագարակ (քաղաքային), ինչպես նաև Ալվանք, Գուդեմնիս, Լեհվազ, Լիճք, Կարճևան, Կուրիս, Նռնաձոր, Շվանիձոր, Վահրավար, Վարդանիձոր և Տաշտուն (գյուղական) համայնքների միավորումից:



Համայնքն ունի 51608,49 հա տարածք: Համայնքի կենտրոնն է Մեղրի քաղաքը: Համայնքի կենտրոնի հեռավորությունը մայրաքաղաքից կազմում է 390 կմ, իսկ մարզկենտրոնից՝ 75 կմ:

1. **Պատմական ակնարկ**

Մեղրի բնակավայրը հիշատակվում է անհիշելի ժամանակներից: Գողթան աշխարհի Մեղրի փոքրիկ գյուղը հետո դարձել է ավան, ապա քաղաք: Քաղաքով է հոսում լեռնային Մեղրի գետը, որը բնակավայրը բաժանում է Մեծ ու Փոքր թաղերի: Մեղրին շրջապատված է երկնաքեր լեռներով, որոնցից մի քանիսի վրա պահպանվում են 11-17-րդ դարերի կառույց բուրջերը (բերդ-ամրոցները): Մեղրին հարուստ է նաև պատմամշակութային բարձրարժեք եկեղեցիներով, որոնցից գործում են 17-րդ դարերի կառույց Սբ. Աստվածածին և Սբ. Հովհաննես (Սարգիս) եկեղեցիները: Քաղաքի Մելիք - Օհանջանյան փողոցում գտնվող 12-րդ դարի կառույց Անապաստաց վանքը գտնվում է վթարային վիճակում:

Ալվանքը գտնվում է Արաքս գետի ափին: Գյուղը ավելի հին է, քան ենթադրվում է, ինչի մասին վկայություն կա Ստ. Օրբելյանի «Պատմություն Սիսական աշխարհի» աշխատության մեջ:

Ագարակ (նախկին Հիգերակ) բնակավայրը կառուցվել է 1949 թ.-ին համանուն պղնձամոլիբդենային կոմբինատին կից` որպես բանավան: 1996 թ.-ին ավանը վերանվանվել է Ագարակ քաղաք:

Գուդեմնիս գյուղը հավանաբար Ստեփանոս Օրբելյանի հիշատակած Գուտենի (13-րդ դար) գյուղն է: Գյուղը տեղակայված է բարձրադիր մի լեռան լանջին, շրջապատված է բարձրագագաթ լեռներով, ուր սառնորակ աղբյուրներ կան, որոնցից հայտնի է Ակն աղբյուրը: Գյուղի մոտ են գտնվում միջնադարյան հայտնի Կաքավաբերդի ավերակները: Գյուղի կենտրոնում են գտնվում 17-րդ դարում կառուցված գյուղի միակ եկեղեցին և հայրենական պատերազմում զոհվածների հուշարձանը:

Կարճևան գյուղն ունի ավելի քան երկու հազար տարվա պատմություն: Եղել է Մեծ Հայքի Սյունիք աշխարհի Արևիք գավառի կազմում։ Բնակավայրը տարիների ընթացքում 6 անգամ փոխել է իր տեղը: Գյուղն ունի Սբ. Աստվածածին անվամբ եկեղեցի` կառուցված 1112թ-ին:

Կուրիսը դարեր առաջ կոչվել է Կուրավան: Գյուղի կենտրոնում է 17-րդ դարում կառուցված եկեղեցին և հայրենական պատերազմում զոհվածների հուշարձան կոթողը:

Լեհվազը եղել է Ելիզավետպոլի նահանգի Զանգեզուրի գավառի մեջ։ Ղևոնդ Ալիշանի մոտ նշված է Լեշկված տարբերակը։ Գյուղի մոտ գտնվում է մի հին ու լքված բնակավայր, որն ըստ երևույթին հին գյուղն է: Նրան անվանում են նաև Վերին Լեհվազ։

Նռնաձորը (նախկինում Նյուվադի) մինչև 1988 թվականը բնակեցված է եղել ադրբեջանցիներով: Նրանց արտագաղթելուց հետո, 1989- 93թթ. գյուղը վերաբնակեցվել է Ադրբեջանից, հիմնականում՝ Գետաշենից և Հայաստանի Հանրապետության այլ բնակավայրերից եկած հայերով:

Տաշտունը գտնվում է Մեղրի գետի վերին հոսանքի շրջանում, գողտրիկ, գեղատեսիլ մի անկյունում: Տաշտունում պահպանվել է գմբեթավոր բազալիկ Սուրբ Ստեփանոս եկեղեցին` 17-րդ դար: 8-րդ դարի պատմիչ Ստեփանոս Օրբելյանի վկայությամբ Տաշտունը հիշատակվում է Տաթևի վանքին պատկանող 10-րդ դարի գյուղական ցուցակում: Ուշ միջնադարում եղել է գրչության կենտրոն:

Վահրավար գյուղը գտնվում է Վահրավար գետի ափին: Վահրավարը Հայաստանի հին բնակավայրերից է։ Այդ են վկայում գյուղում և շրջակայքում գտնվող միջնադարյան գյուղատեղիները (Կարմիր վանք, Ծավի դիք), եկեղեցիները, խաչքարերով գերեզմանոցները։ Հատկապես նշանավոր է Կարմրավանքի եկեղեցին (17-րդ դար):

Շվանիձոր գյուղը հիմնադրվել է 1700 թվականին: Գյուղը մի քանի անգամ տեղափոխվել է Վերին Շվանիձոր կամ Գյումերանց: Ներկայումս Շվանիձորը գտնվում է Արաքսի ափին` սահմանամերձ շրջանում:

Լիճքը հիմնվել է միջնադարյան ժամանակաշրջանում, և իր անունը կապված է գյուղից վերև գտնվող 3 լճերի հետ: Ըստ տեղացիների՝ գյուղը կոչվել է Լեշկին, Լեճկին, Լիճ: Գյուղը շրջապատված է բարձրագագաթ լեռներով և անտառներով: Գյուղի տարածքում կան մի շարք հնություններ՝ Զվարավանք եկեղեցին /17-րդ դար/, ջրաղացներ և գերեզմաններ /16-19-րդ դար/ և գյուղատեղ:

Վարդանիձորը գյուղը հիմնվել է միջնադարյան ժամանակաշրջանում և իր անունը կապված է Վարդան Մամիկոնյանի հետ, որը հայ-պարսկական պատերազմի ժամանակաշրջանում եղել է այս տարածաշրջանում: 20-րդ դարի սկզբից այստեղ բնակություն են հաստատել ադրբեջանցիները, սակայն 1988 թվականին Վարդանիձոր գյուղը վերաբնակեցվել է Ադրբեջանից, հիմնականում Բաքու քաղաքից՝ արտագաղթված հայ փախստականերով:

1. **Ֆիզիկա-աշխարհագրական պայմաններ**

Համայնքի կազմի մեջ մտնող բնակավայրերի բարձրությունը ծովի մակերևույթից տատանվում է 550-2000 մ սահմաններում:

Մեղրի քաղաքը գտնվում է Հայաստանի հարավ-արևելյան հովտային հատվածում: Կլիման հիմնականում չորային է, ամառը` շոգ, ձմեռը`մեղմ: Այստեղից է սկսվում Հայաստանի գարունը: Արևոտ և տաք օրերը գերազանցում են ցուրտ օրերին,որը բարենպաստ է գյուղատնտեսության զարգացման համար: Հայ-ադրբեջանական ազգամիջյան կոնֆլիկտի պատճառով Մեղրին զրկվել է երկաթգծից և հայտնվել կիսաշրջափակման մեջ: Գրեթե եռապատկվել է հեռավորությունը մայրաքաղաքից, որի հետևանքով դժվարացել է արդյունաբերական ձեռնարկությունների աշխատանքը, ընկել շահութաբերությունն ու արդյունավետությունը: Արդյունքում փակվել են խճաքարի, էլեկտրոսարքի, կարի և այլ ձեռնարկություններ: Մեղրին ունի մասնատված, կտրտված լեռնային մակերևույթ: Համայնքով է անցնում միջպետական նշանակության Իրան-Հայաստան ավտոմայրուղին, որն անցնում է Դիբաքլիի բարձրադիր /2535մ/ լեռնանցքով: Համայնքը մարզկենտրոնի հետ կապող երկրորդ ավտոճանապարհը անցնում է Շվանիձորի տարածքով:

Ալվանքը գտնվում է Արաքս գետի ափին, կլիման ձմռանը ցրտաշունչ է, ամռանը` շոգ: Գյուղն ունի մասնատված, կտրտված լեռնային մակերևույթ: Բնակավայրի զարգացման համար բնական խոչընդոտ է համարվում հեռավորությունը մայրաքաղաքից, դժվարանցանելիությունը լեռնանցքով, հատկապես` ձմռան ամիսներին:

Ագարակի կլիման չոր մերձարևադարձային է` խիստ շոգ ամառ և ցուրտ ձմեռ:

Գուդեմնիսը շրջապատված է բարձրագագաթ լեռներով և անտառոտ բլուրներով:

Կարճևանի կլիման մեղմ է, բարեխառն, որն էլ նպաստում է գյուղատնտեսության զարգացմանը:

Կուրիսը շրջապատված է բարձրագագաթ լեռներով, ձորերով և ձորակներով: Սարերում առկա են սառնորակ աղբյուրներ: Գյուղի կլիման ձմռանը ցրտաշունչ է, ամռանը զով: Հաճախակի են չորային երաշտի տարիները, որից տուժում է գյուղատնտեսությունը:

Լեհվազի կլիման բարենպաստ է գյուղատնտեսության և անասնապահության զարգացման համար:

Նռնաձորը շրջապատված է բարձրագագաթ լեռներով և անտառապատ լեռներով: Գյուղով հոսում է Նռնաձոր գետակը, որի ջրով էլ գյուղացիները գարնան ամիսներին ոռոգում են գյուղին հարող այգետարածքները: Նռնաձորի հարավային մասով հոսում է Արաքս գետը, որը բաժանում է ՀՀ-ն Իրանի Իսլամական Հանրապետությունից:

Տաշտունի լեռնանցքով է անցնում Կապան-Մեղրի ճանապարհը: Կլիման ձմռանը ցրտաշունչ է, ամռանը` զով:

Վահրավար գյուղը գտնվում է Վահրավար գետի ափին, որը սկիզբ է առնում Զանգեզուրի լեռներից և միանում է Մեղրի գետին Լեհվազի տարածքում: Կլիմայական պայմանները բարեխառն են և նպաստավոր են գյուղատնտեսական տարբեր ճյուղերի զարգացման համար:

Շվանիձորում ձմռանը կլիման մեղմ է, իսկ ամռանը` շոգ, ջրասակավ: Աչքի է ընկնում կտրված ռելիեֆով, մեծ թեքություններ ունի: Ջրավազանը չունի հարթակներ, որի հետևանքով ջուրը մեծ թեքություններով հոսում է, իսկ հունիսին արդեն ցամաքում են բոլոր ջրակառույցների ջրերը:

Լիճքի տարածքով հոսում է Մեղրի գետը: Կլիման ձմռանը ձյունառատ է, ամռանը՝ զով: Հաճախակի են տեղումները, որոնք մեծ վնասներ են հասցնում գյուղատնտեսությանը:

Վարդանիձորի տարածքով հոսում են Մեղրի, Վարդանիձոր և Բուղաքար գետերը, ինչպես նաև տարբեր փոքր գետակներ: Վարդանիձորի տարածքով անցնում է Մ-2 Երևան-Մեղրի-Պարսկաստանի Իսլամական Հանրապետություն կապող ճանապարհի 8կմ հատվածը: Կլիման ձմռանը ցրտաշունջ է, ամռանը հով, հաճախակի լինում են չորային և երաշտի տարիներ, որից տուժում են հիմնականում գյուղատնտեսությամբ զբաղվող բնակիչները: Գյուղի տարածքում առկա են նաև օգտակար հանածոններ (ոսկի, պղինձ, մոլիբդեն և այլն):

1. **Ժողովրդագրություն**

Մեղրի համայնքի բնակչության ընդհանուր թիվը կազմում է 12729 մարդ, որոնցից 6553-ը տղամարդիկ են, իսկ 6176-ը՝ կանայք (աղյուսակ 8): Համայնքի բնակչության 40 %-ը բնակվում է համայնքի կենտրոնում: Բնակչության 55,3 %-ը միջին տարիքի բնակչությունն է (18-60 տարեկան): Թոշակառուները կազմում են համայնքի բնակչության 15,5 %-ը:

*Աղյուսակ 8 .Մեղրի համայնքի ժողովրդագրությունը*

*2013 թ. հունվարի 1-ի տվյալներով)*

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **ՀՀ** | **Ցուցանիշ** | **Չափման միավոր** | **Ընդամենը համայնքում** | **Ըստ համայնքի կազմի մեջ մտնող վարչական միավորների** | | | | | | | | | | | | |
| **Մեղրի** | **Ալվանք** | **Ագարակ** | **Գուդեմնիս** | **Կարճևան** | **Կուրիս** | **Լեհվազ** | **Նռնաձոր** | **Տաշտուն** | **Վահրավառ** | **Շվանիձոր** | **Լիճք** | **Վարդանիձոր** |
|  | Տնային տնտե-սություններ | ծուխ | 3393 | 1340 | 134 | 1220 | 27 | 79 | 39 | 181 | 42 | 39 | 24 | 103 | 55 | 110 |
|  | Բնակչության թվաքանակ | մարդ | 12729 | 5150 | 398 | 5050 | 39 | 299 | 69 | 623 | 139 | 95 | 60 | 298 | 163 | 346[[9]](#footnote-9) |
| • | Տղամարդիկ | մարդ | 6553 | 2472 | 203 | 2834 | 18 | 155 | 33 | 298 | 64 | 55 | 33 | 153 | 73 | 162 |
| • | Կանայք | մարդ | 6176 | 2678 | 195 | 2216 | 21 | 144 | 36 | 325 | 75 | 40 | 27 | 145 | 90 | 184 |
| • | Նախադպրոցական տարիքի երեխաներ (0-6 տ.) | մարդ | - | 388 | 23 | 432 | - | 28 | 3 | 74 | 13 | 3 | 5 | 25 | 7 | 47 |
| • | Դպրոցական տարիքի երեխաներ (7-18տ.) | մարդ | 1675 | 640 | 29 | 691 | 7 | 50 | 1 | 96 | 31 | 7 | 10 | 40 | 12 | 61 |
| • | Միջին տարիքի բնակչություն (18-60 տ.) | մարդ | 7035 | 2116 | 225 | 3819 | 21 | 84 | 39 | 215 | 30 | 68 | 36 | 135 | 52 | 195 |
|  | Թոշակառուներ | մարդ | 1969 | 803 | 50 | 762 | 11 | 52 | 26 | 61 | 15 | 30 | 14 | 64 | 36 | 45 |
|  | Աշխատունակ բնակչություն | մարդ | 7394 | 2269 | 238 | 3819 | 13 | 183 | 29 | 230 | 91 | 58 | 44 | 170 | 50 | 200 |
|  | Գործազուրկներ (զբաղվածության կենտր. գրանցված) | մարդ | - | 114 | 14 | 85 | - | - |  | 14 |  | 0 |  | - | - | 12 |
|  | Անապահով ընտանիքների թիվը (սոցիալական ծառա յությունում գրանցված) | ծուխ | - | 189 | 33 | 75 | - | 3 | 2 | 37 | 14 | 1 | 1 | - | 10 | 15 |
|  | Ընտանեկան նպաստ ստա-ցող տնային տնտեսություններ | ծուխ | 291 | 108 | 24 | 75 | 2 | 2 | 2 | 37 | 12 | 1 | 1 | 12 | 5 | 10 |
| • | «Փարոս» համակարգում ընդգրկված տնային տնտե-սություններ | ծուխ | - | 139 | 33 | 75 | - | 3 | 2 | 47 | 12 | 1 |  | 3 | 10 | 15 |
|  | Փախստական-ներ | մարդ | - | 11 | 350 |  | - | - | 0 | 251 | 47 | 0 |  |  | - | 0 |
|  | Հաշմանդամ-ներ | մարդ | 500 | 192 | 11 | 237 | 2 | 5 | 0 | 19 | 4 | 3 | 0 | 14 | 3 | 10 |

1. **Տեղական ինքնակառավարման մարմիններ**

Մեղրի համայնքի ավագանին բաղկացած է լինելու 15 անդամից[[10]](#footnote-10):

Համայնքի ղեկավարի աշխատակազմը բաղկացած է լինելու 67,2 հաստիքային միավորից՝ ներառյալ համայնքի ղեկավարի հաստիքն ու համայնքի կազմի մեջ մտնող բնակավայրերի վարչական ներկայացուցիչների հատիքները (աղյուսակ 9):

*Աղյուսակ 9 .Համայնքի ղեկավարի աշխատակազմի հաստիքները*

|  |  |  |  |
| --- | --- | --- | --- |
| **Հաստիքի անվանումը** | **Հաստիքա**  **յին միավոր** | **Դրույքաչափ (հազ. դրամ)** | **Ծախսեր (հազ. դրամ)** |
| ***Քաղաքական և հայեցողական պաշտոններ*** |  |  |  |
| Համայնքի ղեկավար | 1 | 230,0 | 2760,0 |
| Համայնքի ղեկավարի տեղակալ | 1 | 185,0 | 2220,0 |
| Համայնքի ղեկավարի խորհրդական | 1 | 160,0 | 1920,0 |
| Համայնքի ղեկավարի օգնական | 1 | 110,0 | 1320,0 |
| ***Համայնքային ծառայության պաշտոններ*** |  |  |  |
| Աշխատակազմի քարտուղար | 1 | 170,0 | 2040,0 |
| Բաժնի պետ | 4 | 160,0 | 7680,0 |
| Գխավոր մասնագետ - իրավաբան | 1 | 140,0 | 1680,0 |
| Գլխավոր մասնագետ | 4 | 140,0 | 6720,0 |
| Առաջատար մասնագետ | 5 | 130,0 | 7800,0 |
| Առաջատար մասնագետ-հաշվապահ | 1 | 130,0 | 1560,0 |
| Առաջին կարգի մասնագետ | 6 | 120,0 | 8640,0 |
| Երկրորդ կարգի մասնագետ | 6 | 100,0 | 7200,0 |
| ***Քաղաքացիական աշխատանք*** |  |  |  |
| Գրադարանի վարիչ | 1 | 62,0 | 744,0 |
| Ակումբավար | 3 | 64,0 | 2304,0 |
| ՔԿԱԳ բաժնի պետ | 1 | 114,0 | 1368,0 |
| ՔԿԱԳ առաջատար մասնագետ | 1 | 60,0 | 720,0 |
| Ներքին աուդիտի բաժնի պետ | 1 | 160,0 | 1920,0 |
| Մշակույթի տնօրեն | 1,5 | 65,4 | 1177,2 |
| ***Տեխնիկական սպասարկում իրականացնող անձնակազմ*** |  |  |  |
| Տնտես.աշխատող | 1 | 80,0 | 960,0 |
| Պահակ | 3 | 70,0 | 2520,0 |
| Վարորդ | 1 | 100,0 | 1200,0 |
| Հավաքարար | 2 | 70,0 | 1680,0 |
| Մշակույթի տան հավաքարար | 0,7 | 60,0 | 504,0 |
| Համակարգչային օպերատոր | 2 | 100,0 | 2400,0 |
| Գործավար | 1 | 70,0 | 840,0 |
| Բանվոր | 1 | 60,0 | 720,0 |
| ***Վարչական ներկայացուցիչներ*** |  |  | 0,0 |
| Ագարակի վարչական ներկայացուցիչ | 1 | 184,0 | 2208,0 |
| Ագարակի վարչական ներկայացուցչի օգնական | 1 | 92,0 | 1104,0 |
| Ագարակի վարչական ներկայացուցչի գրասենյակի հավաքարար | 1 | 60,0 | 720,0 |
| Ալվանքի վարչական ներկայացուցիչ | 1 | 72,0 | 864,0 |
| Գուդեմնիսի վարչական ներկայացուցիչ | 1 | 60,0 | 720,0 |
| Լեհվազի վարչական ներկայացուցիչ | 1 | 86,4 | 1036,8 |
| Լիճքի վարչական ներկայացուցիչ | 1 | 60,0 | 720,0 |
| Կարճևանի վարչական ներկայացուցիչ | 1 | 60,0 | 720,0 |
| Կուրիսի վարչական ներկայացուցիչ | 1 | 60,0 | 720,0 |
| Նռնաձորի վարչական ներկայացուցիչ | 1 | 60,0 | 720,0 |
| Շվանիձորի վարչական ներկայացուցիչ | 1 | 60,0 | 720,0 |
| Վահրավարի վարչական ներկայացուցիչ | 1 | 60,0 | 720,0 |
| Վարդանիձորի վարչական ներկայացուցիչ | 1 | 60,0 | 720,0 |
| Թխկուտի վարչական ներկայացուցիչ | 1 | 60,0 | 720,0 |
| Տաշտունի վարչական ներկայացուցիչ | 1 | 60,0 | 720,0 |
| ***Ընդամենը*** | ***67,2*** |  | ***83730,0*** |

1. **Կրթություն, մշակույթ և սպորտ**

Մեղրի համայնքում կան 4 գործող մանկապարտեզներ, մեկական Մեղրի, Ագարակ, Լեհազ և Կարճևան բնակավայրերում: Ալվանքում և Վարդանիձորում կան մանկապարտեզի շենքեր, որոնք չեն գործում և վերանորոգման կարիք ունեն: 2012 թ. կապիտալ վերանորոգվել է Լեհվազի մանկապարտեզը, սակայն տանիքը դեռևս վերանորոգման կարիք ունի: Վերանորոգման և ջեռուցման համակարգի ներդրման կարիք ունի նաև Ագարակի թիվ 1 մսուր-մանկապարտեզի 2-րդ մասնաշենքի առաջին հարկը:

Համայնքում գործում են 11 դպրոցներ, որոնցից 2-ը՝ համայնքի կենտրոնում և մեկական՝ համայնքի կազմի մեջ մտնող բնակավայրերում: Գործող դպրոցներ չկան Գուդեմնիս, Կուրիս և Վահրավար բնակավայրերում: Համայնքի դպրոցներում առկա են մի շարք հիմնախնդիրներ: Հիմնանորոգման կարիք ունի Մեղրիի թիվ 1 դպրոցը, իսկ թիվ 2 դպրոցն ունի մարզադահլիճի մարզագույքի պակաս: Վերջին տարիներին վերանորոգվել է Ագարակի դպրոցը, սակայն 2012 թ. երկրաշարժի պատճառով դպրոցի մասնաշենքերը տեղ-տեղ վնասվել են: Դպրոցը վնասված մասերի ուժեղացման և վերականգնման կարիք ունի: Վերանորոգման ենթակա է նաև դպրոցի գլխավոր մուտքի տարածքը: Վերանորոգման և գույքի ձեռքբերման կարիք ունի Ալվանքի դպրոցը: Անհրաժեշտ է վերանորոգել Նռնաձորի դպրոցն ու դպրոց տանող ճանապարհը: Շվանիձորի դպրոցը չունի լաբորատոր սարքավորումներ և կահավորված կաբինետներ: Անհրաժեշտ է խմելու ջրով ապահովել Վարդանիձորի դպրոցը և ասֆալտապատել ու լուսավորել դպրոց տանող ճանապարհը:

Համայնքում կան 11 գործող մշակույթի տներ, մեկական համայնքի կազմի մեջ մտնող բոլոր բնակավայրերում, բացառությամբ Լիճք և Վահրավար բնակավայրերի: Թխկուտում գործում է ակումբ: Մեղրիի մշակույթի կենտրոնն ունի հիմնանորոգման և գույքի ձեռքբերման կարիք: Ագարակի մշակույթի տունն այժմ պասիվ վիճակում է մասնագիտական գործունեություն ծավալելու համար անհրաժեշտ գույքի բացակայության պատճառով: Չկա նաև ջեռուցման համակարգ: Ալվանքի մշակույթի տունը վերանորոգման և գույքի ձեռքբերման կարիք ունի: Կարճևանի մշակույթի տան շենքը վթարային վիճակում է գտնվում: Անհրաժեշտ է հիմնանորոգել, փոխել տանիքը, ամրացնել շենքը և ձեռք բերել գույք: Կուրիսի մշակույթի տունը հարմարեցված է բնակելի շենքում և պասիվ գործունեություն է ծավալում: Կապիտալ վերանորոգման կարիք ունեն նաև Շվանիձորի և Վարդանիձոր մշակույթի տան և Թխկուտի ակումբի շենքերը: Տաշտուն գյուղում առկա է «Համայնքային կենտրոնի շենք», որն իր մեջ ներառում է 150 նստատեղ ունեցող դահլիճ, գրադարան, բուժկետ և այլ սենյակներ: Շենքն ունի կապիտալ վերանորոգման կարիք, ինչի պատճառով գյուղը զրկվում է հասարակական միջոցառումներից, կինո, թատրոն կազմակերպելու հանարավորությունից: Գուդեմնիսի մշակույթի տան տանիքն անհրաժեշտ է վերանորոգել:

Համայնքի կազմի մեջ մտնող բոլոր բնակավայրերում կան գործող գրադարաններ, բացի Նռնաձորից: Մեղրիում գործում է գրադարանային համալիր: Անհրաժեշտ է վերանորոգել և նոր գույքով ու գրքերով համալրել Ալվանքի, Վահրավարի, Վարդանիձորի և Թխկուտի գրադարանները: Կարճևանի գրադարանի շենքը վթարային է: Անհրաժեշտ է տեղափոխել նոր շենք, համալրել նոր գույքով և գրքերով:

Արտադպրոցական կրթության հիմնարկներ կան միայն քաղաքներում: Մեղրիում գործում են երաժշտական և գեղարվեստի դպրոցներ, իսկ Ագարակում՝ արվեստի դպրոց և «Ծմակ մարզամշակութային համալիր»: Մեղրիի արվեստի դպրոցը կարիք ունի երաժշտական սարքավորումների և գույքի թարմացման: Հիմնանորոգման և գույքի թարմացման կարիք ունի նաև Ագարակի արվեստի դպրոցը:

Սպորտային կյանքը համայնքում շատ պասիվ է: Չկան մարզադպրոցներ, սպորտհրապարակներ, մարզական գույք: Ագարակում կա մարզադաշտ 3,39 հա մակերեսով, որը կապիտալ վերանորոգման կարիք ունի:

*Աղյուսակ 10. Մեղրի համայնքի գործող կրթական և մշակութային հիմնարկները*

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **ՀՀ** | **Վարչական միավոր** | **Մանկապարտեզ** | | | **Դպրոց** | | | **Մշակույթի տուն** | | |
| **Քանակը** | **Երեխաների թիվը** | **Աշխատողների թիվը** | **Քանակը** | **Աշակերտների թիվը** | **Աշխատողների թիվը** | **Քանակը** | **Շահառուների թիվը** | **Աշխատողների թիվը** |
| 1 | Մեղրի | 1 | 189 | 39 | 2 | 563 | 53 | 1 | 500 | 13 |
| 2 | Ագարակ | 1 | 218 | 45 | 1 | 632 | 69 | 1 | - | - |
| 3 | Ալվանք | - | - | - | 1 | 29 | 22 | 1 | 341 | 1 |
| 4 | Գուդեմնիս | - | - | - | - | - | - | 1 | - | - |
| 5 | Լեհվազ | 1 | 31 | 5 | 1 | 96 | 24 | 1 | - | 1 |
| 6 | Լիճք | - | - | - | 1 | 17 | 9 | - | - | - |
| 7 | Կարճևան | 1 | 13 | 5 | 1 | 30 | 19 | 1 | - | 1 |
| 8 | Կուրիս | - | - | - | - | - | - | 1 | 33 | 2 |
| 9 | Նռնաձոր | - | - | - | 1 | 31 | 17 | 1 | - | 1 |
| 10 | Շվանիձոր | - | - | - | 1 | 43 | 18 | 1 | - | 1 |
| 11 | Վահրավար | - | - | - | - | - | - | - | - | - |
| 12 | Վարդանիձոր | - | - | - | 1 | 37 | 20 | 1 | 120 | - |
| 13 | Տաշտուն | - | - | - | 1 | 8 | 8 | 1 | - | - |
|  | *Ընդամենը* | *4* | *451* | *94* | *11* | *1486* | *259* | *11* | *-* | *-* |

Համայնքի կենտրոնում գործում է Մեղրու պետական քոլեջը:

1. **Առողջապահություն**

Մեղրի համայնքի կազմի մեջ մտնող բոլոր բնակավայրերում, բացի Գուդեմնիս, Կարճևան, Վահրավար և Շվանիձոր բնակավայրերից, առկա է բուժկետ:

Մեղրիում գործում է «Մեղրու բժշկական կենտրոն» ՓԲԸ-ն, սակայն չկա բավարար հիվանդանոցային շենք, զգացվում է լաբորատոր սարքավորումների և նյութերի թույլ հագեցվածություն, մասնագետների պակաս:

Ալվանքում որպես բուժկետ ծառայում է մշակույթի պալատի 1 սենյակը, չկան առաջին օգնության դեղամիջոցներ, ջրագիծ, աշխատում է ընդամենը 1 բուժքույր:

Ագարակում գործող միակ «Մեղրու տարածաշրջանային բժշկական կենտրոն» ՓԲԸ առողջապահական հիմնարկն ունի շենքային, գույքային անբավարար պայմաններ, կադրերի վերապատրաստման անհրաժեշտություն: Մասնագետների բացակայության պատճառով ագարակցին ստիպված է լինում հասնել մայրաքաղաք Երևան` համապատասխան բուժզննում անցնելու համար:

Կուրիս գյուղում առկա է բուժկետ, որը սպասարկվում է Ագարակի հիվանդանոցի կողմից բժիշկների այցելության ձևով: Հիմնական աշխատողի խիստ կարիք կա:

Նռնաձորի բուժկետը գտնվում է առանձին շենքում, ունի մեկ բուժքույր:

Տաշտունի, Լեհվազի և Լիճքի բուժկետերը գտնվում են գույքային անբավարար պայմաններում ունեն կադրերի վերապատրաստման անհրաժեշտություն:

Վարդանիձորի բուժկետը գտնվում է մշակույթի տան մեջ և ունի մեկ բուժքույր: Թխկուտի բուժկետի շենքը ենթակա է կապիտալ վերանորոգման, ինչպես նաև անհրաժեշտ է նոր գույք:

1. **Բնություն և շրջակա միջավայրի պաշտպանություն**

Մեղրիի տարածքում անտառների շահագործումն իրականացվում է «Արևիկ» ազգային պարկի կողմից, ժամանակին կատարվում են ծառաերի սանիտարական հատումներ, ինչպես և ծառատունկեր: Տեղումները լինում են նորմայի սահմաններում, ջրհեղեղները` դեպքից-դեպք: Անհանգստացնող սողանքներ չկան: Բնակչության շրջանում վերջին ժամանակներում անհանգստություն են առաջացրել էկոլոգիական խնդիրները` կապված համայնքի վարչական տարածքից դուրս շահագործվող և շահագործման ենթակա հանքարդյունաբերությամբ զբաղվող ձեռնարկությունների գործունեության հետ, որի հետևանքով չորանում են ծառերը, բարձրանում է մարդկանց հիվանդացության տոկոսը:

Ալվանքին բնորոշ են ցրտաշունչ ձմեռը, ինչի հետևանքով հաճախակի ցրտահարություններ են լինում և շոգ ամառը, ինչի հետևանքով բռնկվում են անտառային հրդեհներ: Բնակավայրում լինում են կարկտահարություն, սելավներ:

Ագարակի տարածքին հատուկ են ողողումները: Բնակավայրի տարածքի հողերի, ջրերի, օդի և շրջակա միջավայրի աղտոտմանը նպաստում է պղնձամոլիբդենային կոմբինատի առկայությունը, արտադրական ու կենցաղային թափոնները և այլ հանգամանքներ: Այդ կապակցությամբ կոմբինատի ղեկավարությունը 2012 թվականից սկսել է կառուցել կոմբինատի պոչամբարին կից ջրաշրջանառու համակարգ` արտադրական ու ջրային թափոնները Արաքս գետ չթափելու և շրջակա միջավայրը չաղտոտելու նպատակով: Ջրաշրջանառու համակարգը թույլ կտա ոչ միայն կազմակերպությանը չունենալ ջրի կորուստ, այլ նաև կխուսափի գոնե արտադրական թափոններով միջավայրն աղտոտելուց:

Գուդեմնիսը, քանի որ գտնվում է լեռան լանջին, սողանքներից հեռու չէ: Ճիշտ է, բնակելի տարածությանը դրանք դեռ չեն հասել, բայց դաշտերում շատ է պատահում:

Կարճևանի տարածքում է աշխատում Ագարակի ՊՄԿ-ն (բաց հանքը և հարստացուցիչ ֆաբրիկան): Ֆաբրիկայի արտանետումները վնասակար ազդեցություն են թողնում շրջակա միջավայրի, մարդկանց և գյուղատնտեսության վրա:

Կուրիս գյուղի դիրքը այնպիսին է, որ ջրհեղեղներ չեն սպառնում: Տեղումները լինում են չափավոր: Վաղ գարնանը հնարավոր են ցրտահարություններ և կարկտահարություններ: Սողանքները աննշան են: Համայնքում առկա է պղինձամոլիբդենային բաց հանք և անհրաժեշտ է մասնագիտական վերլուծություն հնարավոր վնասների չափերի վերաբերյալ: Երբեմն հորդառատ անձրևներ և կարկուտ է գալիս: Բնության և շրջակա միջավայրի պահպանության համար առաջնահերթ անհրաժեշտ է հակակարկտային կայանի ստեղծում:

Նռնաձորի տարածաշրջանի չորային կլիմայի գերակայության պայմաններում և ոռոգման ցանցերի անմխիթար վիճակի հետևանքով համայնքի տարածքին սպառնում է անապատացման խնդիրը:

Տաշտունը, Լիճքը գտնվում են սողանքային գոտում, այդ պատճառով հողերը գտնվում են հողատարման և ողողման վիճակում:

Վահրավարի որոշ տարածքներ գարնանային և աշնանային տեղումների հետևանքով վնասվում են սողանքներից, հատկապես ճանապարհները դառնում են անանցանելի:

Շվանիձոր գյուղը շրջափակված է զառիթափ լեռնալանջերով, որի հետևանքով ամեն տարի սելավների և տեղատարափ անձրևների առատության պատճառով գյուղը կանգնում է ավերածությունների, փլուզումների և բերքի ոչնչացման կորուստների առջև:

1. **Բնակարանային տնտեսություն**

Համայնքում կան 96 հատ բազմաբնակարանային շենքեր` 1752 բնակարաններով: Բազմաբնակարանային շենքերի մեծ մասը՝ 39-ական, գտնվում են համայնքի երկու քաղաքային բնակավայրերում: Բնակելի տների մեծ մասը՝ 620 հատ, գտնվում է համայնքի կենտրոնում: Ագարակի բնակելի տների թիվը կազմում է 326 հատ, Ալվանքինը՝ 129 հատ, Լեհվազինը՝ 181 հատ, Լիճքինը՝ 10 հատ, Կարճևանինը՝ 110 հատ, Կուրիսինը՝ 79 հատ, Նռնաձորինը՝ 42 հատ, Շվանիձորինը՝ 95 հատ, Վահրավարինը՝ 35 հատ, Վարդանիձորինը՝ 111 հատ, Տաշտունինը՝ 112 հատ:

Համայնքում կան 64 հատ վթարային տներ, որոնց մեծ մասը՝ 40 հատ, գտնվում է Գուդեմնիս բնակավայրում:

Համայնքի բնակարանային ֆոնդն ունի մի շարք հիմնախնդիրներ: Մեղրիի բազմաբնակարանային շենքերը հիմնականում կառուցվել են 1950-1980-ական թվականներին, կարիք ունեն տանիքների, ջրամատակարարման և ջրահեռացման համակարգերի վերանորոգման: 2011-2012 թթ. Մեղրիում ամրացվել է Փարամազ փողոցի թիվ 15 շենքը և նորոգվել են բարձրահարկ շենքերի վերելակներ: Ագարակում կարիք կա քաղաքի երկու վթարային շենքերի ամրացման և 30 բազմաբնակարան շենքերի տանիքների վերանորոգման: Համայնքի կազմի մեջ մտնող գյուղական բնակավայրերում բնակարանային ֆոնդը հին է և կարիք ունի վերանորոգման: Համայնքի երիտասարդ և անապահով ընտանիքները բնակարաններով ապահովման կարիք ունեն:

1. **Փողոցային լուսավորություն**

Համայնքի բնակավայրերի մեծ մասը որոշ չափով ապահովված է փողոցային լուսավորությամբ: Մեղրիում փողոցային լուսավորությունը ընդգրկում է 5235 գծմ, Ալվանքում՝ 2500գծմ, Ագարակում՝ 4100գծմ, Գուդեմնիսում՝ 300գծմ, Կարճևանում՝ 2600գծմ, Լեհվազում՝ 1500գծմ, Նռնաձորում՝ 2000գծմ, Տաշտունում՝ 1000գծմ, Վահրավարում՝ 500գծմ, Շվանիձորում՝ 1կմ, Լիճքում՝ 1.5 գծմ: Կուրիս և Վարդանիձոր բնակավայրերում փողոցային լուսավորություն չկա:

1. **Աղբահանություն**

Մեղրի համայնքի կազմի մեջ մտնող բնակավայրերի մի մասում աղբահանությունն իրականացվում է կենտրոնացված, մի մասում՝ անհատական եղանակով:

Մեղրիում աղբահանությունը կազմակերպվում է Մեղրիի կոմունալ ծառայություն ՀՈԱԿ-ի կողմից, առկա է նորակառույց աղբավայր՝ կառուցված նորագույն չափանիշներին համապատասխան: Ծառայությունն իրականացվում է 2 աղբատար մեքենաների միջոցով: Անհրաժեշտ է նոր աղբամանների տեղադրում, աղբահանության գործի արդյունավետ կազմակերպման համար անհրաժեշտ է ևս 2 աղբատար ավտոմեքենա:

Ագարակի աղբավայրը արտոնագրված չէ, քանի որ Ագարակի հողերի օգտագործման ժամանակավոր սխեմայում ՀՀ կառավարության կողմից պետք է կատարվի փոփոխություն` բնակավայրի հողերի այլ հողերից նախատեսվում է 1,42 հա փոխադրել էներգետիկայի, կապի, տրանսպորտի և կոմունալ ենթակառուցվածքների հողերի կատեգորիա` Ագարակի գործող աղբավայրի նկատմամբ իրավունքների պետական գրանցում ստանալու նպատակով:

Կարճևան, Լեհվան և Լիճք բնակավայրերում անհրաժեշտ է աղբատար մեքենաներ և աղբահավաք տարաներ ձեռքբերել:

Մնացած բնակավայրերում աղբահանությունն իրականացվում է անհատական եղանակով: Ալվանքում անհրաժեշտ է աղբատար մեքենայի և կոնտեյներների ձեռքբերում, աղբահանության գործընթացի կանոնավորում, սանիտարահիգիենիկ նորմերի պահպանում:

Գուդեմնիսի բնակչությունը աղբահանությունը կատարում է ձեռքով, գյուղից հեռու մի տարածքում աղբը հավաքվում է, այնուհետև ժամանակ առ ժամանակ վառվում: Կուրիսում ևս աղբահանությունը կատարվում է ձեռքով, սակայն միշտ չէ, որ աղբը հասցնում են այդ նպատակով առանձացված վայր: Անհրաժեշտ է աղբահանման մեքենա:

Նռնաձորում, Տաշտունում և Վարդանիձորում անհրաժեշտ է առանձնացնել աղբի կուտակման համապատասխան տարածքներ, կազմակերպել կենտրոնացված աղբահանություն, ձեռք բերել աղբատար մեքենա կամ համագործակցել այլ համայնքների հետ:

1. **Խմելու ջրի ջրամատակարարում և ջրահեռացում**

Մեղրի համայնքի կազմի մեջ մտնող բոլոր բնակավայրերում, բացի Վարդանիձորից, բնակչությունն ապահովված է խմելու ջրով: Անհատական ծորակով ապահովված տնային տնտեսությունների թիվը Ալվանքում, Ագարակում, Գուդեմնիսում, Կարճևանում, Կուրիսում, Լեհվազում, Լիճքում, Տաշտունում և Նռնաձորում 100 տոկոս է, Մեղրիում՝ 95 տոկոս է, իսկ Վահրավարում՝ 90 տոկոս:

Մեղրիում ջրամատակարարումն իրականացվում է 18-24 ժամ, Ալվանքում՝ 2-24 ժամ, Ագարակում, Գուդեմնիսում, Լեհվազում, Լիճքում, Կարճևանում, Կուրիսում, Վահրավարում և Տաշտունում՝ 24 ժամ, իսկ Նռնաձորում՝ ընդամենը 0,2 ժամ:

Խմելու ջրի ջրամատակարարման համար մեկ խորանարդ մետրի դիմաց Մեղրիում և Ագարակում գանձվում է 180 դրամ, Կարճևանում՝ 155 դրամ, Նռնաձորում՝ 100 դրամ, իսկ Ալվանքում յուրաքանչյուր ընտանիքից ամսական գանձվում է 400 դրամ: Համայնքի կազմի մեջ մտնող մնացյալ բնակավայրերում խմելու ջուրը մատակարարվում է անվճար հիմունքներով:

Վարդանիձորում 2010 թ. կառուցվել է խմելու ջրի նոր համակարգ և ՕԿՋ USAID-ի, Շենի և համայնքի համատեղ ջանքերով, սակայն այն դեռևս չի շահագործվում, չունի «Հայջրմուղկոյուղի» ՓԲԸ-ի կողմից բնակչության հետ կնքված պայմանագրեր: 2009 թ. Ալվանքում մասնակի բարենորոգվել է խմելու ջրի համակարգը «Սիվիլիթաս» հիմնադրամի աջակցությամբ: 2012 թ. Լիճքում ձեռք են բերվել պոլիէթիլենային խողովակներ, իսկ Կարճևանում կառուցվել է խմելու ջրի նոր ցանց Ասիական բանկի աջակցությամբ: Նռնաձոր գյուղն ունի խմելու ջրի նոր համակարգ՝ կառուցված 2011 թվականին:

Ընդհանուր առմամբ՝ ողջ համայնքում անհրաժեշտ է իրականացնել խմելու ջրի որակական ցուցանիշների բարելավում, Ալվանքում իրականացնել խմելու ջրի ներքին ցանցի անբարեկարգ մասի վերանորոգում, քյահրիզների մաքրում փլվածքներից, բերվածքներից, արմատներից, Գուդեմնիսում՝ նոր խողովակաշարի անցկացում, Թխկուտ գյուղում՝ ջրամատակարարման նոր համակարգի կառուցում, Վահրավարում՝ խմելու ջրի խողովակաշարի նորոգում և փոխում, ջրի մաքրման կայանի փոխում, Տաշտունում՝ խմելու ջրի համակարգի մասնակի վերանորոգում, Լեհվազում՝ խմելու ջրի մաքրման կայանի կառուցում:

Համայնքում Մեղրի, Ագարակ և Կարճևան բնակավայրերի ջրամատակարարումն իրականացվում է ՀՋԿ ՓՀԸ-ի կողմից: Համայնքի կազմի մեջ մտնող մյուս բնակավայրերում ջրամատակարարումը չի իրականացվում որևէ օպերատորի կողմից:

1. **Կոյուղի**

Կոյուղու համակարգ կա միայն Մեղրի և Ագարակ բնակավայրերում: Այս բնակավայրերում կարիք կա ջրահեռացման ներքին ցանցի վերակառուցման: Կոյուղագծերի ներքին ցանցը վատթար վիճակում է, չկա կոյուղու մաքրման կայան:

1. **Գյուղատնտեսություն**

Համայնքում գյուղատնտեսական հիմնական ուղղվածությունն են անասնապահությունը, դաշտային մշակաբույսերի աճեցումը և պտղաբուծությունը:

Համայնքում աճեցվում են բանջարաբոստանային կուլտուրաներ, խաղող, նուտ, արքայախնձոր, թուզ, ծիրան, բալ, կեռաս, սերկևիլ, կիտրոն, կիվի, նարինջ և այլն: Անասնապահության ոլորտում զբաղվում են խոշոր և մանր եղջերավոր անասնաբուծությամբ, մեղվաբուծությամբ և թռչնաբուծությամբ:

Համայնքի կազմի մեջ մտնող բոլոր բնակավայրերում առկա է ոռոգման համակարգ: Սակայն նրանք բոլորն էլ անբարեկարգ վիճակում են և նորոգման կարիք ունեն:

Համայնքում գյուղատնտեսության զարգացմանը խոչընդոտում են մի շարք հիմնախնդիրներ, որոնցից են անբավարար ջրամատակարարումը, որակյալ սերմացուների, թունաքիմիկատների և պարարատանյութերի պակասը, անհրաժեշտ գյուղտեխնիկայի պակասը, անասնաբուժական ծառայությունների անբավարար մակարդակը, գյուղմթերքների իրացման դժվարությունները, բերքի կորուստները:

1. **Արդյունաբերություն**

Մեղրիում մինչև 1990-ական թվականների կեսերը գործել են 7 արտադրական ձեռնարկություններ: Այժմ գործում են ընդամենը 2 գործարաններ, որոնք վերամշակում են գյուղատնտեսական մթերքներ (պահածո և գինի) և աշխատում են իրենց հզորության 10-20 տոկոսի սահմաններում:

Ագարակի պղնձամոլիբդենային հանքավայրը հանրապետության խոշոր հանքավայրերից է: Հնում արդյունահանվել է փոքր քանակությամբ պղինձ: 1930թ.-ին սկսվել է երկրաբանական մանրազնին ուսումնասիրություն: Հանքային միներալները խալկոպիլիտը, մոլիբդենիտը և պիբիետը ապարներում արտահայտված են մանր ցանի, իսկ քվարցի երակներում` ներփակումների ձևով: Ագարակի պղնձամոլիբդենային հանքավայրի հումքով է աշխատում Ագարակի պղնձամոլիբդենային կոմբինատը: Կոմբինատն արտադրում է պղնձի և մոլիբդենի խտանյութ:

Ներկայիս տվյալներով հանքաքարի մշակման տարեկան ծավալը հասցվել է 3.5մլն տոննայի: Իսկ 2013թ. հունվար ամսից արտադրության ծավալը կաճի 20 տոկոսով: Երկրաբանական վերջին հետախուզական աշխատանքների արդյունքում հաստատվել են ևս 100 տարվա պաշարներ, ինչը շատ կարևոր է Ագարակի սոցիալ-տնտեսական զարգացման և բնակչության բարեկեցության համար:

Ագարակի տարածքում է գործում Ագարակի ՊՄԿ-ի բաց հանքը և հարստացուցիչ ֆաբրիկան, որն ապահովում է համայնքի բնակիչներին աշխատատեղերով: Բնակավայրից 42 մարդ աշխատում է ՊՄԿ-ում: Ագարակի տարածքում գտնվում է «Սիփան-1» ՍՊԸ-ին պատկանող ոսկու կորզման ֆաբրիկա, որը չի գործում: Վարդանիձոր գյուղում գործում է կաթնամթերքի փոքր արտադրություն՝ «Թումանյան Արայիկ» ՍՊԸ:

1. **Ճանապարհային տնտեսություն**

Համայնքի կազմի մեջ մտնող բոլոր բանակավայրերը ունեն համայնքի կենտրոնի հետ կապող ճանապարհներ: Ագարակը համայնքի կենտրոնին կապող ճանապարհի երկարությունը 12 կմ է, Ալվանքը՝ 11 կմ, Կարճևանը՝ 17 կմ, Կուրիսը՝ 15 կմ, Գուդեմնիսը՝ 9,1 կմ, Վահրավարը՝ 9 կմ, Լեհվազը՝ 6 կմ, Նռնաձորը՝ 22 կմ, Շվանիձորը՝ 16 կմ, Վարդանիձորը՝ 9 կմ, Այգեձորը՝ 11 կմ, Թխկուտը՝ 10 կմ, Լիճքը՝ 22 կմ և Տաշտունը՝ 24 կմ երկարություն: Նշյալ ճանապարհները բոլորն ասֆալտապատ են, գտնվում են բավարար վիճակում: Վարդանիձոր, Այգեձոր, Թխկուտ և Լիճք բնակավայրերը համայնքի կենտրոնին կապող ճանապարհների փոքր հատվածները գտնվում են վատ վիճակում և նորոգման կարիք ունեն: Վատ վիճակում է գտնվում նաև Նռնաձորը համայնքի կենտրոնին կապող ճանապարհի՝ 10 կմ երկարությամբ հատվածը (հավելված 2)[[11]](#footnote-11):

Վերանորոգման կարիք ունեն համայնքի կազմի մեջ մտնող բնակավայրերի ճանապարհների ներքին ցանցերը: Ագարակում անհրաժեշտ է տեղադրել ճանապարհատրանսպորտային երթևեկության նշաններ և գծանշել ճանապարհները:

1. **Տրանսպորտ և կապ**

Համայնքի կազմի մեջ մտնող ոչ բոլոր բնակավայրերն են ապահովված տրանսպորտային երթուղով: Տրանսպորտային երթուղով ապահովված են Մեղրին, Ագարակը, Կուրիսը, Լեհվազը, Լիճքը և Վարդանիձորը:

Համայնքի ավտոմեքենաների ընդհանուր քանակը կազմում է 1731, որից մարդատար են՝ 1432-ը և բեռնատար՝ 299-ը: Համայնքի կազմի մեջ մտնող բոլոր բնակավայրերում առկա է բջջային հեռախոսի ծածկվածություն, գրեթե բոլորում՝ հեռախոսային հաղորդակցություն: Բնակավայրերի մի մասում առկա են տեղական ԱՀԿ, փոստային ծառայություն և ինտերնետ կապ (աղյուսակ 1:

*Աղյուսակ 11. Մեղրի համայնքի տրանսպորտը և կապը բնութագրող ցուցանիշներ*

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **ՀՀ** | **Ցուցանիշ** | **Ըստ համայնքի կազմի մեջ մտնող վարչական միավորների** | | | | | | | | | | | | |
| **Մեղրի** | **Ալվանք** | **Ագարակ** | **Գուդեմնիս** | **Կարճևան** | **Կուրիս** | **Լեհվազ** | **Նռնաձոր** | **Շվանիձոր** | **Տաշտուն** | **Վահրավար** | **Լիճք** | **Վարդանիձոր** |
| 1 | Բնակավայրից տրանսպորտային երթուղու առկայություն | *Այո* | *Ոչ* | *Այո* | *Ոչ* | *Ոչ* | *Այո* | *Այո* | *Ոչ* | *-* | *Ոչ* | *-* | *Այո* | *Այո* |
| 2 | Ավտոմեքենաների ընդհանուր քանակ, այդ թվում՝   * *մարդատար* * *բեռնատար* | *606*  *514*  *92* | *16*  *16*  *0* | *859*  *688*  *171* | *8*  *7*  *1* | *52*  *44*  *8* | *8*  *8*  *0* | *71*  *61*  *10* | *15*  *13*  *2* | *45*  *45*  *0* | *14*  *7*  *7* | *6*  *5*  *1* | *15*  *10*  *5* | *16*  *14*  *2* |
| 3 | Հեռախոսային հաղորդակցության առկայություն | *Այո* | *Այո* | *Այո* | *Այո* | *Այո* | *Այո* | *Այո* | *Ոչ* | *Այո* | *Այո* | *Այո* | *Այո* | *Այո* |
| 4 | Տեղական ԱՀԿ առկայություն | *Այո* | *-* | *Այո* | *Ոչ* | *Ոչ* | *Ոչ* | *-* | *Ոչ* | *-* | *Ոչ* | *Այո* | *-* | *Ոչ* |
| 5 | Բջջային հեռախոսի ծածկվածություն | *Այո* | *Այո* | *Այո* | *Այո* | *Այո* | *Այո* | *Այո* | *Այո* | *Այո* | *Այո* | *Այո* | *Այո* | *Այո* |
| 6 | Փոստային ծառայության առկայություն | *Այո* | *Այո* | *Այո* | *Ոչ* | *Ոչ* | *Ոչ* | *Այո* | *Այո* | *Այո* | *Այո* | *Ոչ* | *Այո* | *Ոչ* |
| 7 | Ինտերնետ կապի առկայություն | 3 Մբ/վ, ADSL | 3.6 Մբ/վ,  USB modem | 10 Մբ/վ,  USB modem | *-* | 1 Մբ/վ,  USB modem | *-* | 0.25 Մբ/վ, WiMax | 0.25 Մբ/վ,  USB modem | *-* | 0.5Մբ/վ, USB | *-* | *-* | *-* |

1. **Առևտուր և սպասարկում**

Մեղրիում առևտրի և սպասարկումների փոքր և միջին օբյեկտների թիվը կազմում է 86, որից 52-ը առևտրի մանր կրպակներ են, 3-ը՝ բենզինի լիցքավորման կետեր: Ագարակում առևտրի և սպասարկումների փոքր և միջին օբյեկտների թիվը 89 է: Կարճևանում նման օբյեկտների թիվը կազմում է 10, որից 3-ը առևտրի մանր կրպակներ են և 1-ական բենզինի և գազի լիցքավորման կետեր: Լեհվազի առևտրի և սպասարկումների փոքր և միջին օբյեկտների թիվը կազմում է 3 հատ, իսկ Վարդանիձորինը՝ 4 հատ: Մեկական առտևտրի մանր կրպակներ կան Նռնաձորում և Շվանիձորում:

1. **Հողօգտագործում**

Համայնքի կազմի մեջ մտնող բնակավայրերում փոքր է մեկ տնտեսությանը պատկանող գյուղատնտեսական հողերի միջին չափը: Միայն Վարդանիձորում որոշ տնտեսություններին պատկանող հողերի միջին չափը գերազանցում է 5 հա-ը:

Համայնքում մեկ տնտեսությանը պատկանող գյուղատնտեսական հողամասերի քանակն ընդհանուր առմամբ ցածր չէ:

Համայնքում կան զգալի քանակությամբ չմշակվող հողամասեր:

Համայնքում հողազուրկ են ընդհանուր թվով 101 տնային տնտեսություններ, որոնց գրեթե կեսը գտնվում է Մեղրիում:

## Համայնքում առկա հիմնահարցերն ու դրանց լուծմանն ուղղված ծրագրերը

|  |  |  |
| --- | --- | --- |
|  | **Հիմնահարցեր** | **Հիմնահարցերի լուծմանն ուղղված ծրագրեր** |
| ***Տեղական ինքնակառավարման լիազարություններ*** | | |
|  | Համայնքում չգործող մանկապարտեզների շենքերի առկայություն և անբարեկարգ վիճակ | Ալվանքի մանկապարտեզի շենքի վերանորոգում |
| Լեհվազի մանկապարտեզի տանիքի վերանորոգում |
| Ագարակի թիվ 1 մսուր-մանկապարտեզի 2-րդ մասնաշենքի առաջին հարկի վերանորոգում և ջեռուցման համակարգի ներդրում |
| Վարդանիձորի մանկապարտեզի շենքի կապիտալ վերանորոգում |
|  | Համայնքում գործող մշակութային հիմնարկների շենքային և գույքային պայմանների բարելավման անհրաժեշտություն | Մեղրիի մշակույթի կենտրոնի հիմնանորոգում |
| Մեղրիի մշակույթի կենտրոնի համար գույքի ձեռքբերում |
| Ագարակի մշակույթի տանը ջեռուցման համակարգի անցկացում |
| Ագարակի մշակույթի տան համար գույքի ձեռքբերում |
| Ալվանքի մշակույթի տան վերանորոգում |
| Ալվանքի մշակույթի տան համար գույքի ձեռքբերում |
| Կարճևանի մշակույթի տան շենքի հիմնանորոգում, ամրացում |
| Կարճևանի մշակույթի տան համար գույքի ձեռքբերում |
| Կուրիսի համայնքային կենտրոնի շենքի վերակառուցում |
| Գուդեմնիսի մշակույթի տան տանիքի վերանորոգում |
| Շվանիձորի մշակույթի տան վերանորոգում |
| Վարդանիձորի մշակույթի տան վերանորոգում |
| Վարդանիձորի համայնքային կենտրոնի շենքի կապիտալ վերանորոգում |
| Նռնաձորում համայնքային կենտրոնի կառուցում |
| Թխկուտի ակումբի շենքի վերանորոգում |
| Տաշտունի համայնքային կենտրոնի վերանորոգում |
|  | Համայնքի գրադարանների շենքային և գույքային պայմանների բարելավման անհրաժեշտություն | Ալվանքի գրադարանի վերանորոգում, նոր գույքով և գրքերով համալրում |
| Վարդանիձորի գրադարանի վերանորոգում, նոր գույքով և գրքերով համալրում |
| Վահրավարի գրադարանի վերանորոգում, նոր գույքով և գրքերով համալրում |
| Թխկուտի գրադարանի վերանորոգում, նոր գույքով և գրքերով համալրում |
| Կարճևանի գրադարանը նոր շենքով ապահովում, նոր գույքով և գրքերով համալրում |
|  | Արտադպրոցական կրթության ոլորտում մատուցվող ծառայությունների որակի բարձրացման անհրաժեշտություն | Մեղրիի արվեստի դպրոցի երաժշտական սարքավորումների և գույքի թարմացում |
| Ագարակի արվեստի դպրոցի հիմնանորոգում և գույքի թարմացում |
|  | Սպորտի ոլորտում ծառայությունների մատուցման բացակայություն | Մեղրիում մարզադպրոցի կառուցում |
| Ագարակի մարզադաշտի հիմնանորոգում |
| Վարդանիձորում մարզահրապարակի կառուցում և կահավորում |
|  | Համայնքի բազմաբնակարանային շենքերի բարեկարգման անհրաժեշտություն | Մեղրիի բազմաբնակարանային շենքերի տանիքների, ջրամատակարարման և ջրահեռացման համակարգերի վերանորոգում |
| Ագարակի 2 վթարային շենքերի ամրացում |
| Ագարակի 30 բազմաբնակարանային շենքերի տանիքների վերանորոգում |
|  | Համայնքում գյուղատնտեսության զարգացման սահմանափակ հնարավորություններ | Ալվանքի ոռոգման համակարգի վերանորոգում |
| Վահրավարի ոռոգման համակարգի վերանորոգում |
| Տաշտունի ոռոգման համակարգի վերանորոգում |
| Գուդեմնիսի ոռոգման համակարգի 300 մ հատվածի վերականգնում |
| Կարճևանի ոռոգման համակարգի վերանորոգում |
| Կարճևանում փոքրիկ ջրամբարի կառուցում |
| Նռնաձորի ոռոգման համակարգի վերանորոգում |
| Կուրիսի ոռոգման ջրատարի վերակառուցում |
| Վարդանիձորի ոռոգման համակարգի 3 կմ հատվածի վերանորոգում |
| Դաշտամիջյան ճանապարհների բարեկարգում |
| Հեռագնա խոտհարքներ և արոտավայրեր տանող ճանապարհների վերանորոգում |
| Գյուղտեխնիկայի ձեռքբերում |
| Բոլոր անհրաժեշտ անասնաբուժական միջոցառումների ժամանակին իրականացում՝ կանխելով կենդանիների վարակիչ հիվանդությունները |
| «Շուկաներ Մեղրիի համար» ծրագիրն իրականացնել ի նպաստ Մեղրիի պտղաբուծության զարգացմանը |
| Չորանոցների ստեղծում՝ նվազագույնի հասցնելով բերքի կորուստները |
|  | Համայնքի բնակավայրերի ճանապարհային տնտեսության բարելավման անհրաժեշտություն | Ալվանքի ճանապարհների ներքին ցանցի ասֆալտապատում և բարեկարգում |
| Կուրիսի ճանապարհների ներքին ցանցի ասֆալտապատում և բարեկարգում |
| Նռնաձորի ճանապարհների ներքին ցանցի ասֆալտապատում և բարեկարգում |
| Տաշտունի ճանապարհների ներքին ցանցի ասֆալտապատում և բարեկարգում |
| Ալվանքի հեռագնա խոտհարքներ և արոտավայրեր տանող ճանապարհների հիմնանորոգում |
| Կուրիսի հեռագնա խոտհարքներ և արոտավայրեր տանող ճանապարհների հիմնանորոգում |
| Նռնաձորի հեռագնա խոտհարքներ և արոտավայրեր տանող ճանապարհների հիմնանորոգում |
| Տաշտունի հեռագնա խոտհարքներ և արոտավայրեր տանող ճանապարհների հիմնանորոգում |
| Ագարակի Աբովյան, Ազատամարտիկների փողոցների, Գարեգին Նժդեհ փողոցից մինչև Չարենց փողոցի թիվ 40 շենքը տանող ճանապարհահատվածի ասֆալտապատում, բարեկարգում, Ագարակ- մաքսակետ կարճ ճանապարհահատվածի կառուցում և հարակից տարածքների համալիր զարգացում, լուսավորում |
| Ագարակում ճանապարհատրանսպորտային երթևեկության նշանների և լուսացույցների տեղադրում |
| Գուդեմնիսի գյուղամիջյան ճանապարհների բարեկարգում |
| Կարճևանի գյուղամիջյան ճանապարհների բարեկարգում |
| Լեհվազի գյուղամիջյան ճանապարհների բարեկարգում |
| Վահրավարի գյուղամիջյան ճանապարհների բարեկարգում |
| Վանք և Կալեր գյուղեր տանող ճանապարհների մաքրում և բարեկարգում |
|  | Համայնքում կոյուղու համակարգի անբավարար վիճակ | Մեղրիում և Ագարակում ջրահեռացման ներքին ցանցի վերակառուցում |
| Մեղրիում և Ագարակում կոյուղագծերի ներքին ցանցի վերանորոգում |
| Մեղրիում և Ագարակում կոյուղու մաքրման կայանի կառուցում |
| Մեղրիի կոյուղագծերի ամբողջացում |
|  | Համայնքում խմելու ջրի ջրամատակարարման համակարգերի բարելավում | Ալվանքի խմելու ջրի ներքին ցանցի անբարեկարգ մասի վերանորոգում, քյահրիզների մաքրում փլվածքներից, բերվածքներից, արմատներից |
| Գուդեմնիսում նոր խողովակաշարի անցկացում |
| Թխկուտում ջրամատակարարման նոր համակարգի կառուցում |
| Վահրավարի խմելու ջրի խողովակաշարի նորոգում և փոխում |
| Վահրավարի ջրի մաքրման կայանի փոխում |
| Տաշտունի խմելու ջրի համակարգի մասնակի վերանորոգում |
| Վարդանիձորի կառուցված խմելու ջրի համակարգի շահագործման հանձնում |
| Լեհվազում խմելու ջրի մաքրման կայանի կառուցում |
|  | Համայնքում փողոցային լուսավորության անբավարար մակարդակ | Համայնքի բնակավայրերում փողոցային լուսավորության ընդլայնում |
|  | Համայնքապետարանի վարչական շենքի վերանորոգման անհրաժեշտություն | Մեղրիի քաղաքպետարանի շենքի տանիքի և 5-րդ հարկի վերանորոգում |
|  | Համայնքում աղբահանության իրականացման սահմանափակ հնարավորություններ | Աղբատար մեքենայի ձեռքբերում |
| Աղբամանների տեղադրում |
|  | Համայնքի կազմի մեջ մտնող բնակավայրերի գերեզմանատների անբարեկարգ վիճակ | Մեղրիի քաղաքային գերեզմանատների բարեկարգում |
| Կուրիսի գերեզմանատան ցանկապատի վերակառուցում |
| Ալվանքի գերեզմանատան բարեկարգում |
| ***Պետական կառավարման լիազորություններ*** | | |
|  | Համայնքում գործող առողջապահական հիմնարկների անբավարար շենքային և գույքային պայմաններ | «Մեղրու բժշկական կենտրոն» ՓԲԸ-ի համար շենքային պայմանների ստեղծում |
| «Մեղրու բժշկական կենտրոն» ՓԲԸ-ն լաբորատոր սարքավորումներով և նյութերով հագեցում, մասնագետներով համալրում |
| Ալվանքի բուժկետի՝ դեղամիջոցներով հագեցում |
| Ալվանքի բուժկետի համար ջրագծի անցկացում |
| Ագարակի «Մեղրու տարածաշրջանային բժշկական կենտրոն» ՓԲԸ-ի համար շենքային պայմանների ստեղծում |
| Ագարակի «Մեղրու տարածաշրջանային բժշկական կենտրոն» ՓԲԸ-ի շենքային պայմանների բարելավում |
| Ագարակի «Մեղրու տարածաշրջանային բժշկական կենտրոն» ՓԲԸ-ի համար անհրաժեշտ գույքի ձեռքբերում, կադրերի վերապատրաստում |
| Կուրիսի բուժկետում բուժաշխատողի ընդունում |
| Տաշտունի բուժկետի համար անհրաժեշտ գույքի ձեռքբերում, կադրերի վերապատրաստում |
| Լեհվազի բուժկետի համար անհրաժեշտ գույքի ձեռքբերում, կադրերի վերապատրաստում |
| Լիճքի բուժկետի համար անհրաժեշտ գույքի ձեռքբերում, կադրերի վերապատրաստում |
| Վահրավարում բժշկական կենտրոնի շենքի կառուցում |
| Թխկուտի բուժկետի շենքի կապիտալ վերանորոգում |
| Թխկուտի բուժկետի համար գույքի ձեռքբերում |
|  | Համայնքի կազմի մեջ մտնող բնակավայրերի դպրոցների շենքային և գույքային պայմանների բարելավման անհրաժեշտություն | Մեղրիի թիվ 1 դպրոցի հիմնանորոգում |
| Մեղրիի թիվ 2 դպրոցի համար մարզագույքի ձեռքբերում |
| Ագարակի դպրոցի՝ երկրաշարժից վնասված մասերի և գլխավոր մուտքի վերանորոգում |
| Ալվանքի դպրոցի շենքի վերանորոգում |
| Ալվանքի դպրոցի համար գույքի ձեռքբերում |
| Նռնաձորի դպրոցի շենքի և դպրոց տանող ճանապարհի վերանորոգում |
| Շվանիձորի դպրոցի համար լաբորատոր սարքավորումների ձեռքբերում և կաբինետների կահավորում |
| Վարդանիձորի դպրոցի շենքի և դպրոց տանող ճանապարհի վերանորոգում |
|  | Համայնքի բնակարանային ֆոնդի անբավարար վիճակ | Համայնքի բնակելի տների վերանորոգում |
| Համայնքի երիտասարդ և անապահով ընտանիքներին բնակարաններով ապահովում |
|  | Համայնքի կազմի մեջ մտնող բնակավայրերը համայնքի կենտրոնին կապող ճանապարհների բարեկարգման անհրաժեշտություն | Ըստ հավելված 2 –ում բերված ցանկի |
|  | Համայնքի բոլոր բնակավայրերում ջրամատակարարման համակարգի կառավարման միասնական մոդել ունենալու անհրաժեշտություն[[12]](#footnote-12) | Համայնքի բոլոր բնակավայրերի ջրամատակարարման համակարգերի կառավարումը հանձնել ՀՋԿ ՓՀԸ –ին, որը արդեն իսկ հանդիսանում է Մեղրի, Ագարակ և Կարճևան բնակավայրերի ջրամատակարարման օպերատորը |
|  | Համայնքում կարկտից պաշտպանվելու հնարավորությունների բացակայություն | Համայնքում հակակարկտակայանի հիմնում |
|  | Համայնքում սողանքների առկայություն |  |

# Համայնքում առկա հիմնահարցերի լուծմանն ուղղված առաջնահերթ ծրագրերը

Համայնքում առկա հիմնահարցերի լուծմանն ուղղված ծրագրերի առաջնահերթություններ սահմանելը գործնականում բավականին դժվար է, հատկապես, երբ այդ համայնքը, որպես այդպիսին, դեռևս ձևավորված չէ: Այս պարագայում առաջնահերթությունների սահմանման ժամանակ որպես կողմնորոշիչ են օգտագործվել փորձագիտական հիպոթետիկ դատողություններն ու պատկերացումները համայնքի մասին՝ միաժամանակ համայնքը դիտարկելով որպես տեղական ինքնակառավարման ինքնուրույն սուբյեկտ, որտեղ գոյատևելու համար անհրաժեշտ է ունենալ գոնե նվազագույն ենթակառուցվածքներ և ծառայություններ:

Ցանկացած համայնքում տեղական ինքնակառավարումը կյանքի կոչելու առաջնահերթ պայման է կառավարման մարմնի առկայությունը, նրա դիրքն ու հեղինակությունը: Վերանորոգված և կահավորված վարչական շենքի առկայությունը կարևոր պայման է բնակչության շրջանում վստահության և հավատի մթնոլորտ ձևավորելու, իշխանության ուժն ու կարողությունները ընդգծելու, ինչպես նաև կառավարման ապարատի (աշխատակազմի) արդյունավետ աշխատանքը խթանելու համար: Այս իմաստով, հատկապես, խոշորացման հետևանքով ձևավորված համայնքի համար պատշաճ տեսքի և բավարար հնարավորություններ ունեցող վարչական շենքի առկայությունը դիտվում է որպես առաջնայնություն:

Առաջնահերթությունների հաջորդ շարքը վերաբերում է ՏԻՄ–երին օրենքով ամրագրված այն լիազորություններին, որոնք ենթադրում են բնակչությանը առաջին անհրաժեշտության (կենսապահովման) ծառայությունների մատուցում: Այդպիսիներից են ջրամատակարարումը, աղբահանությունը, նախադպրոցական դաստիարակությունը, միջբնակավայրային հաղորդակցությունը (ճանապարհներ, տրանսպորտ, կապ) և այլն:

Համայնքի համար (հատկապես գյուղական բնակավայրեր ունեցող) առաջնային կարող են լինել նաև այնպիսի ծրագրերի իրականացումը, որոնք չեն դասվում համայնքի ղեկավարի պարտադիր լիազորությունների շարքին, սակայն անհրաժեշտ են տեղերում անհատական տնտեսությունների գործունեությանը նպաստելու, նրանց կողմից եկամուտ ձևավորելու, հետևաբար նաև՝ համայնքում ապրելու և տնտեսությունը զարգացնելու համար: Այդպիսի ծրագրերից են, մասնավորապես՝ արդիական գյուղատնտեսական տեխնիկայի հավաքակայանի ստեղծումը, գյուղմթերքների մթերման հնարավորությունների ապահովումը և այլն:

Այս պատկերացումներից ելնելով՝ 3.2 կետում նշված ծրագրերի ցանկից, խոշորացվող համայնքների ղեկավարների և մարզպետարանի համապատասխսն աշխատակիցների հետ ունեցած խորհրդակցության արդյունքում, ընտրվել են առավել առաջնահերթ ծրագրերը, դասակարգվել են ըստ առաջնահերթության և գնահատվել նրանց մոտավոր արժեքները (աղյուսակ 12):

*Աղյուսակ 12 . Հիմնահարցերի լուծմանն ուղղված առաջնահերթ ծրագրերը և դրանց արժեքը*

|  |  |  |  |  |  |  |
| --- | --- | --- | --- | --- | --- | --- |
|  | Ծրագիր 1 | | Ծրագիր 2 | | Ծրագիր 3 | |
| Ծրագիրը | Արժեքը (հ. դրամ) | Ծրագիրը | Արժեքը (հ. դրամ) | Ծրագիրը | Արժեքը (հ. դրամ) |
| **Մեղրի** | Քաղաքի ներքաղաքային փողոցների  ասֆալտապատում և վերանորոգում | 66 200 | Քաղաքի բազմաբնակարան շենքերի  տանիքների վերանորոգում | 60 000 | Արաքսաշեն թաղամասի ակումբի շենքի   հիմնանորոգում | 8 000 |
| **Ագարակ** | Քաղաքի ԲԿ-ից բնակելի թաղամասեր տանող ճանապարհների բարեկարգում | 70 000 | Ագարակի ներքաղաքային ճանապարհբարեկարգում և  ասֆալտապատում | 40000 | Ագարակ քաղաքի Չարենցի փողոցում զբոսայգու կառուցում | 40000 |
| **Ալվանք** | Խմելու ջրագծի վերանորոգում | 25 000 | "Բելառուս" տրակտորի ձեռքբերում  (оժանդակ տեխնիկայով) | 20 000 | Գյուղամիջյան ճանապարհների  ասֆալտապատում՝ 2կմ | 52 000 |
| **Գուդեմնիս** | Մշակույթի տան շենքի և տանիքի վերանորոգում | 1 000 | Ոռոգման համակարգի մասնակի վերանորոգում | 1 000 | Խմելու ջրատարի վերանորոգում | 2 000 |
| **Լեհվազ** | Գյուղամիջյան ճանապարհների  վերանորոգում | 8 000 | Մանկապարտեզի շենքի կապիտալ  վերանորոգում | 9 000 | Գյուղի գազիֆիկացում | 45 000 |
| **Լիճք** | Գյուղամիջյան ճանապարհների  ասֆալտապատում՝ 1,3 կմ | 17 000 | Խմելու ջրի ներքին ցանցի  վերանորոգում | 15 000 | Ինքնահոս ջրամատակարարման համակարգի (Ø200մմ) կառուցում | 27 000 |
| **Կարճևան** | Ծառայությունների կենտրոնի վերանորոգում  և կահավորում | 2 000 | Մշակույթի տան վերանորոգում | 10 000 | Դպրոցի մասնաշենքի վերանորոգում | 4 000 |
| **Կուրիս** | Գյուղամիջյան ճանապարհների ասֆալտապատում | 6 000 | Ոռոգման ջրի 1500մ երկարությամբ խողովակաշարի կառուցում | 11 000 | Ծառայությունների կենտրոնի վերակառուցում | 10 000 |
| **Նռնաձոր** | Ծառայությունների ենտրոնի շենքի կառուցում | 150 000 | Գյուղ տանող ճանապարհի  կառուցում | 1200 000 | Ոռոգման ջրի ներքին ցանցի վերանորոգում | 170 000 |
| **Շվանիձոր** | Խմելու ջրատարի վերակառուցում 2,5 կմ | 3 000 | Կոյուղագծի վերակառուցում | 1 000 | Ոռոգման ջրավազանների վերանորոգում | 2 500 |
| **Վահրավար** | Մայր առվի 2 կմ հատվածի  վերանորոգու | 10 000 | Մշակույթի տան տանիքի  թիթեղապատում | 6 000 | Վարչական շենքի հիմնանորոգում | 18 000 |
| **Վարդանիձոր** | Խմելու ջրի ջրամատակարարման համակարգի բարելավում | 6 000 | Գյուղատնտեսական (անիվավոր)  տեխնիկայի և սարքավորումների ձեռքբերում | 12 000 | Ոռոգման ջրի ինքնահոս ջրատարի 200մ հատվածի վերանորոգում | 5 000 |
| **Տաշտուն** | Գյուղամիջյան ճանապարհների  հիմնանորոգում | 1 500 | Մշակույթի տան հիմնանորոգում | 5 500 | Ոռոգման համակարգի վերանորոգում | 3 000 |

# ՏԻ ոլորտին առնչվող այն առաջնահերթ ծրագրերը, որոնք հնարավոր է իրականացնել միջնաժամկետ (4 տարվա) ժամանակահատվածում, խոշորացման արդյունքում առաջացող օգուտների հաշվին

Ինչպես վերևում արդեն նշվեց, Մեղրի խոշորացված համայնքը, խոշորացման արդյունքում ապահովելով բոլոր նախկին համայնքներում մինչ խոշորացումը եղած ծառայությունների փաստացի մակարդակը, տարեկան ունենալու է 57,4մլն դրամ ազատ միջոցներ: Այդ միջոցները հիմնականում ուղղվելու են աղյուսակ 12–ում բերված առաջնահերթ ծրագրերի ֆինանսավորմանը, որի ժամանակ, որպես համաֆինանսավորող կողմ, կարող են հանդես գալ նաև պետությունը կամ այլ դոնոր կազմակերպություններ: Այս համագործակցությունը լուրջ հնարվորություններ կարող է ստեղծել, համայնքում խիստ անհրաժեշտ, նույնիսկ՝ լուրջ ծախսատար ծրագրեր ֆինասավորելու և վարկային միջոցներ ներգրավելու համար:

Աղյուսակ 13-ում բերված է այն առաջնահերթ ծրագրերի նկարագրությունը, որոնք հնարավոր է իրականացնել, խոշորացման միջոցով տնտեսված, ֆինանսական միջոցների հաշվին՝ 4 տարի ժամանակահատվածում:

*Աղյուսակ 13 Ֆինանսավորման ենթակա ծրագրերի ցանկը և նկարագրությունը*

|  |  |  |  |
| --- | --- | --- | --- |
| **ՀՀ** | **Ծրագրի անվանումը** | **Ծրագրի նկարագրությունը** | **Ծրագրի արժեքը** (հազ.դրամ) |
| 1 | Ներքաղաքային և գյուղամիջյան ճանապարհային ցանցի բարելավում | Մեղրի քաղաքի ներքաղաքային փողոցների ասֆալտապատում և բարեկարգում | 66 200 |
| Ագարակ քաղաքի բժշկական կենտրոնից բնակելի թաղամասեր տանող ճանապարհների բարեկարգում | 70 000 |
| Լեհվազի գյուղամիջյան ճանապարհների վերանորոգում | 8 000 |
| Լիճքի գյուղամիջյան ճանապարհների ասֆալտապատում՝ 1,3 կմ | 17 000 |
| Կուրիսի գյուղամիջյան ճանապարհների ասֆալտապատում | 6 000 |
| Տաշտունի գյուղամիջյան ճանապարհների հիմնանորոգում | 1 500 |
| 2 | Ջրամատակարարման համակարգի բարելավում | Ալվանքի խմելու ջրագծի վերանորոգում | 25 000 |
| Վարդանիձորի խմելու ջրի ջրամատակարարման համակարգի բարելավում | 6 000 |
| Շվանիձորի խմելու ջրատարի վերակառուցում 2,5 կմ | 3 000 |
| Վահրավարի մայր առվի 2 կմ հատվածի վերանորոգում | 10 000 |
| 2 000 |
| 3 | Գուդեմնիսի և Կարճևանի մշակույթի տների շենքային պայմանների բարելավում | Կարճևանի մշակույթի տան վերանորոգում | 2 000 |
| Գուդեմնիսի մշակույթի տան շենքի և տանիքի վերանորոգում | 1 000 |
| **Ընդամենը[[13]](#footnote-13)** | | |  |

Ծանոթություն:

Լրացուցիչ ֆինանսական միջոցների առկայության, կամ վերը նշված ծրագրերը այլ միջոցներով իրականացնելու պայմաներում կարելի է շարունակել սույն ցանկը աղյուսակ 12 – ում բերված առաջնահերթությամբ: Մասնավորապես՝ համայնքի բնակավայրերում խմելու և ոռոգման մագիստրալ ջրագծերի և ներքին ցանցերի վերանորոգում, ներբնակավայրային և դաշտամիջյան ճանապարհների նորուգում և/կամ խճապատում, մշակույթի տների վերանորոգում և այլն:

# Համայնքի բյուջեի հիմնական ցուցանիշները

Աղյուսակ 14-ում ներկայացված են Մեղրի համայնքի բյուջեի հիմնական ցուցանիշները մինչև խոշորացնելը՝ ըստ համայնքի կազմի մեջ մտնող նախկին համայնքների և խոշորացնելուց հետո: Մասնավորապես, ներկայացված են համայնքի ընդհանուր ծախսերի բաժանումն ըստ վարչական և ֆոնդային մասերի, ինչպես նաև ըստ վարչական ծախսերի (կառավարման ապարատի պահպանում) և ծառայությունների մատուցումն արտահայտող ծախսերի:

*Աղյուսակ 14. Մեղրի համայնքի կազմի մեջ մտնող նախկին համայնքների բյուջեների ծախսերը (2012 թ. փաստ)*

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **ՀՀ** | **Համայնք** | **Ընդամենը ծախսեր** | | | **Ընդհանուր բնույթի հանրային ծառայություններ** | **Ծառայությունների մատուցումն արտացոլող ծախսեր** | | | | | | **Հիմնական բաժիններին չդասվող պահուստային ֆոնդեր** |
| **Ընդամենը** | **Վարչական մաս** | **Ֆոնդային մաս** | **Տնտեսական հարաբերություններ** | **Շրջակա միջավայրի պաշտպանություն** | **Բնակարանային շինարարություն և կոմունալ ծառայություն** | **Հանգիստ, մշակույթ և կրոն** | **Կրթություն** | **Սոցիալական պաշտպանություն** |
| 1 | Մեղրի | 140 720,9 | 132 603,6 | 8 117,2 | 40 488,6 | 2 948,7 | 26 899,1 | 2 496,5 | 30 095,0 | 37 362,9 | 430,0 | 0,0 |
| 2 | Ագարակ | 135 110,5 | 130 342,1 | 4 768,3 | 31 943,3 | -2 605,7 | 44 700,0 | 0,0 | 4 719,2 | 48 569,2 | 5 987,0 | 1 797,4 |
| 3 | Ալվանք | 6 430,8 | 5 889,0 | 541,8 | 6 380,8 | 0,0 | 0,0 | 0,0 | 0,0 | 0,0 | 0,0 | 50,0 |
| 4 | Գուդեմնիս | 4 014,2 | 4 014,2 | 0,0 | 4 014,2 | 0,0 | 0,0 | 0,0 | 0,0 | 0,0 | 0,0 | 0,0 |
| 5 | Լեհվազ | 12 349,3 | 11 377,9 | 971,4 | 9 124,0 | -514,2 | 0,0 | 0,0 | 215,0 | 2 407,8 | 300,0 | 816,6 |
| 6 | Լիճք | 8 662,7 | 7 382,7 | 1 280,0 | 7 806,7 | -216,0 | 0,0 | 1 000,0 | 0,0 | 0,0 | 40,0 | 32,0 |
| 7 | Կարճևան | 19 367,7 | 17 756,7 | 1 611,0 | 12 703,0 | 0,0 | 0,0 | 153,0 | 200,0 | 3 679,6 | 1 180,0 | 1 452,0 |
| 8 | Կուրիս | 11 299,6 | 10 954,6 | 345,0 | 9 850,1 | 472,9 | 0,0 | 0,0 | 626,6 | 0,0 | 350,0 | 0,0 |
| 9 | Նռնաձոր | 875,6 | 5 096,6 | -4 221,0 | 5 066,6 | -4 221,0 | 0,0 | 0,0 | 0,0 | 0,0 | 0,0 | 30,0 |
| 10 | Շվանիձոր | 7 169,0 | 7 484,3 | -315,3 | 7 452,7 | -765,3 | 0,0 | 0,0 | 481,6 | 0,0 | 0,0 | 0,0 |
| 11 | Վահրավար | 3 993,8 | 3 993,8 | 0,0 | 3 940,8 | 0,0 | 0,0 | 0,0 | 0,0 | 0,0 | 0,0 | 53,0 |
| 12 | Վարդանիձոր | 6 444,9 | 6 444,9 | 0,0 | 6 061,4 | 102,6 | 0,0 | 0,0 | 0,0 | 0,0 | 0,0 | 280,9 |
| 13 | Տաշտուն | 6 080,8 | 5 158,8 | 922,0 | 4 686,5 | 1 165,0 | 0,0 | 29,0 | 200,4 | 0,0 | 0,0 | 0,0 |
|  | Ընդամենը | 362 519,7 | 348 499,2 | 14 020,4 | 149 518,7 | -3 632,9 | 71 599,10 | 3 678,5 | 36 537,8 | 92 019,6 | 8 287,0 | 4 511,94 |
|  |  |  |  |  |  |  |  |  |  |  |  |  |
| Մեղրի (խոշորացված) | | 362 519,7 | 316 779,8 | 45 739,9 | 109779,8 | 252 739,9 | | | | | |  |

Մեղրի համայնքում համայնքների խոշորացման արդյունքում մեծացել են ֆոնդային բյուջեի ծախսերը՝ 3,7 %-ից հասնելով մինչև 16,7 %-ի: 9,2 %-ով ավելացել են նաև վարչական բյուջեի ծախսերի կազմում ծառայությունների մատուցմանն ուղղվող ծախսերը, ինչը նշանակում է, որ նույն տոկոսով նվազել են կառավարման ապարատի պահպանման ծախսերը (աղյուսակ 15):

*Աղյուսակ 15. Մեղրի համայնքի բյուջեի հիմնական ցուցանիշները մինչև խոշորացնելը և խոշորացնելուց հետո*

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | **Ընդամենը ծախսեր[[14]](#footnote-14)** | | **Այդ թվում** | | | | | | |
| **Վարչական բյուջեի ծախսեր** | | | | | **Ֆոնդային բյուջեի ծախսեր** | |
| **Ընդամենը** | | **Այդ թվում ծառայություն-ներին ողղված ծախսեր** | | |
| **Հազ.դրամ** | **%** | **Հազ.դրամ** | **%** | **Հազ.դրամ** | **% ընդհանուրից** | **% վարչական բյուջեից** | **Հազ.դրամ** | **%** |
| **Մինչև խոշորացումը** | **380 163,5** | **100,0** | **366 143,1** | **96,3** | **214 700,9** | **56,5** | **58,6** | **14 020,4** | **3,7** |
| **Խոշորացումից հետո** | **380 163,5** | **100,0** | **316 779,8** | **83,3** | **215 000,0** | **56,6** | **67,9** | **63 383,7** | **16,7** |

Աղյուսակ 16 - ում ներկայացված են Մեղրի խոշորացված համայնքի բյուջեի ծախսերը 4 տարվա կտրվածքով ըստ վարչական և ֆոնդային բյուջեների ծախսերի՝ ներկայացնելով նաև ծառայությունների մատուցմանն ուղղվող ծախսերը: Մեղրի համայնքի բյուջեի ծախսերը յուրաքանչյուր տարի ավելացվել են՝ հիմք ընդունելով ֆինանսական համահարթեցման դոտացիաների հնարավոր աճի տեմպը:

*Աղյուսակ 16 .Մեղրի համայնքի բյուջեի ծախսերը 4 տարվա կտրվածով*

|  |  |  |  |  |  |  |  |
| --- | --- | --- | --- | --- | --- | --- | --- |
|  | | | **Մինչև խոշորոցումը** | **Խոշորացումից հետո** | | | |
| **I տարի** | **II տարի** | **III տարի** | **IV տարի** |
| **Ընդամենը ծախսեր** | | | **380 163,5** | **380 163,5** | **394500** | **411200** | **429100** |
|  | **Վարչական բյուջեի ծախսեր** | | **366 143,1** | **316 779,8** | **322700** | **329200** | **336400** |
|  | | **Այդ թվում՝ ծառայություն-ներին ողղված ծախսեր** | **214 700,9** | **215 000,0** | **220200** | **225900** | **2321100** |
|  | **Ֆոնդային բյուջեի ծախսեր** | | **14 020,4** | **63 383,7** | **71800** | **82000** | **92700** |

Բացի վերը նշվածից, Մեղրի համայնքը լուրջ ֆինանսական ակնկալիքներ կարող է ունենալ նաև՝ կապված «Ֆինանսական համահարթեցման մասին» նոր օրենքի ընունման հետ: Այս մասով սպասվելիք գումարը կկազմի **142,0 մլն դրամ**:

Ընդհանուր առմամբ, հաշվի առնելով բոլոր ուղղություններով ակնկալվող փոփոխությունները՝ համայնքների խշորացում, ֆինանսական համահարթեցման նոր մեխանիզմների ներդրում, նվազագույն աշխատավարձի շեմի բարձրացման հետ կապված փոխհատուցում, Մեղրի համայնքը մեկ տարվա ընթացքում կունենա լրացուցիչ (ազատված) **191 363,3 մլն դրամ**:

*Աղյուսակ 17. Մեղրի համայնքի՝ բոլոր ուղղություններով կանխատեսվող օգուտները*

*(հազ.դրամ)*

|  |  |  |  |
| --- | --- | --- | --- |
|  | **Ընդամենը ծախսեր** | **որից** | **Լրացուցիչ (ազատված) միջոցներ[[15]](#footnote-15)** |
| **Վարչական բյուջե** |
| **Մինչև խոշորացումը** | **380 163,5** | **366 143,1** |  |
| **Խոշորացումից հետո** | **380 163,5** | **316 779,8** |  |
|  | | | |
| **Համայնքների խոշորացման արդյունքում (վարչական բյուջեի ծախսերի կրճատումից)** |  |  | **49 363,3** |
| **«Ֆինանսական համահարթեցման մասին» նոր օրենքի ընունման արդյունքում** |  |  | **142 000** |
| **Ընդամենը** |  |  | **191 363,3** |

# Համայնքների խոշորացման արդյունքում համայնքային լիազորությունների և որոշ իրավական պահանջների վերանայման անհրաժեշտությունը

Նախքան համայնքների խոշորացումը, երբ խոշորացաված համայնքի կազմի մեջ մտնող վարչական միավորները ինքնուրույն համայնքներ են, նրանց միմյանց կապող ճանապարհները հանդիսանում են պետական (մարզային) ենթակայության ճանապարհներ: Դա նշանակում է, որ այդ ճանապարհների սպասարկումը (այդ թվում նաև կապիտալ նորոգումը) իրականացվում է պետական բյուջեի միջոցների հաշվին: Համայնքների խոշորացումից հետո այդ ճանապարհները դառնում են ներհամայնքային և, հետևաբար՝ դրանց սպասարկումը կատարվելու է համայնքի կողմից՝ իր բյուջեի միջոցների հաշվին: Տրամաբանական է, որ այս դեպքում այդ լիազորությունը հարկավոր է դիտարկել որպես պատվիրակված լիազորություն և պետական բյուջեից ստանալ համապատասխան ֆինանսավորում, կամ համայնքներին տրամադրել այդ աշխատանքների կատարման համար նպատակային դրամաշնորհներ:

ՀՀ օրենսդրության համաձայն՝ համայնքներն իրավունք ունեն ձևավորված վարչական բյուջեի պահուստային ֆոնդից հատկացումներ կատարելու ֆոնդային բյուջե և կատարելու կապիտալ ծախսեր: Օրենսդրությունը սահմանափակում է վարչական բյուջեի պահուստային ֆոնդի չափը՝ սահմանելով այն վարչական բյուջեի ընդհանուր եկամուտների 5-20 %-ի չափով: Համայնքների խոշորացման պարագայում, երբ վարչական բյուջեում վարչական ծախսերի տնտեսման հաշվին առաջանում են ազատ միջոցներ, երբեմն կարող են խոչընդոտներ առաջանալ այդ միջոցներն օգտագործելիս՝ անհրաժեշտ ծավալի կապիտալ ծրագրեր իրականացնելու համար: Իսկ խոշորացման պարագայում կապիտալ ծախսերի իրականացումը երբեմն լինում է օբյեկտիվ անհրաժեշտություն, քանի որ շատ դեպքերում նոր ծրագրերի իրականացումն իր մեջ ներառում է նաև կապիտալ ծախսերի իրականացում: Օրինակ՝ Մեղրի համայնքում աղբահանության ընդլայնումը կապված է նոր աղբատար մեքենայի ձեռքբերման հետ:

# Հավելվածներ

## Հավելված 1. Համայնքների խոշորացման արդյունքում վարչական ծախսերի կրճատումից առաջացող օգուտների հաշվարկման մոտեցումները

**Երբ խոշորացված համայնքի կազմի մեջ մտնում են տարբեր՝ քաղաքային և գյուղական կարգավիճակ ունեցող բնակավայրեր**

Համայնքների խոշորացման օգուտներն առաջին հերթին արտահայտվում են համայնքների վարչական ծախսերի կրճատմամբ: Պարզ է, որ նոր ձևավորված համայնքի աշխատակազմը չի կարող իր մեջ ներառել նախկին համայնքների աշխատակազմերն ամբողջությամբ[[16]](#footnote-16), այլ որոշակի փոփոխություններ կկրի: Որոշակի փոփոխություններ կկրեն նաև վարչական ծախսերը:

Գործնականում բավականին դժվար է հաշվարկել, թե կոնկրետ քանի միավոր հաստիք կկրճատվի և որքան գումար կազատվի համայնքների խոշորացման արդյունքում, քանի որ չկան համայնքի աշխատակազմի թվի վերաբերյալ սահմանված նորմատիվներ: Իհարկե, կան պաշտոններ, որոնց մասին միանշանակ կարելի է ասել, որ նոր ձևավորված մեկ համայնքում, դրանք չեն կարող լինել մի քանի հատ: Սակայն երբ խոսքը վերաբերում է կոնկրետ մասնագետներին, շատ դժվար է ենթադրել, թե նրանցից քանիսը կկրճատվեն: Ավելին, նոր ձևավորված համայնքում աշխատակազմի կրճատման արդյունքում տնտեսված գումարների հաշվին նոր ծառայությունների մատուցումը կարող է ենթադրել նաև նոր աշխատողների ներգրավում:

Դժվար է հաշվարկել նաև, թե ինչպիսին կլինեն նոր ձևավորված համայնքի վարչական ծախսերը, քանի որ դարձյալ չկան սահմանված նորմատիվներ:

Ելնելով վերը շարադրվածից, համայնքների խոշորացման արդյունքում, վարչական ծախսերի կրճատման հաշվարկը կատարվում է միմիայն ***փորձագիտական գնահատմամբ***:

Հաշվարկները կատարելիս, դիտարկվում է նաև խոշորացման արդյունքում նոր պաշտոնների ձևավորման և դրանց պահպանման հետ կապված ծախսերի առաջացման անհրաժեշտությունը: Խոսքը, մասնավորապես, վերաբերում է նոր ձևավորված համայնքի բնակավայրերում (բացի համայնքի կենտրոնի բնակավայրից) «վարչական ներկայացուցչի» պաշտոնին, ով կհանդիսանա նախկին համայնքի տարածքում, նոր ստեղծված համայնքի ղեկավարի ներկայացուցիչը: Իհարկե, վարչական ներկայացուցչի գործառույթներն էականորեն կտարբերվեն համայնքի ղեկավարի գործառույթներից, և, բնականաբար, այդ հաստիքի պահպանման համար շատ մեծ ծախսեր չեն ենթադրի:

Այն դեպքում, երբ նոր համայնքը ձևավորվել է քաղաքային համայնքի շուրջ շրջակա գյուղական համայնքների խոշորացման արդյունքում, ապա խոշորացումից առաջացող օգուտների հաշվարկման նպատակով, կիրառվել է հետևյալ մոտեցումը:

Ենթադրվել է, որ քաղաքային համայնքի գործող վարչական ապարատի միջոցով, հնարավոր կլինի սպասարկել խոշորացված համայնքն ամբողջությամբ: Եվ, փաստորեն, խոշորացվող համայնքի կազմի մեջ մտնող նախկին գյուղական համայնքների աշխատակազմերն ու դրանց պահպանման ծախսերը խոշորացման արդյունքում կկրճատվեն ամբողջությամբ:

Սրան զուգահեռ՝ այդ նույն բնակավայրերում կառաջանան նոր ծախսեր՝ կապված համայնքի ղեկավարի վարչական ներկայացուցչի հաստիքի ստեղծման և նրա պահպանման հետ:

Վարչական ներկայացուցչի պահպանման ծախսերը կարող են լինել տարբեր՝ կախված տվյալ բնակավայրի բնակչության թվից: Քանի որ բնակչության թվից կախված՝ տարբեր կլինի նաև վարչական ներկայացուցչի աշխատանքային ծանրաբեռնվածությունը:

Այսպես, խոշորացված համայնքի կազմի մեջ մտնող բոլոր բնակավայրերում կսահմանվի մեկ վարչական ներկայացուցչի հաստիք: 3000-ից ավելի բնակիչ ունեցող բնակավայրերում վարչական ներկայացուցիչները կունենան մեկ օգնական և գրասենյակի հավաքարար: 5000-ից ավելի բնակիչ ունեցող բնակավայրերում, համայնքի ավագանու որոշմամբ, կարող են սահմանվել լրացուցիչ հաստիքներ:

Վարչական ներկայացուցչի աշխատավարձը սահմանվել է՝ հիմք ընդունելով տվյալ բնակավայրի բնակչության թիվը:

Մինչև 300 բնակիչ ունեցող բնակավայրերում՝ 60000 դրամ, որը, մոտավորապես համապատասխանում է նվազագույն աշխատավարձին՝ ներառյալ եկամտային հարկը: 300-ից ավել բնակիչ ունեցող, հաջորդ յուրաքանչյուր միջակայքում ընդգրկված, բնակավայրերի դեպքում, վարչական ներկայացուցչի աշխատավարձը, նախորդ միջակայքի համեմատությամբ, կաճի մոտավորապես 20 %-ով: 300-500 բնակիչ ունեցող բնակավայրեր՝ 72000 դրամ, 500-1000 բնակիչ ունեցող բնակավայրեր՝ 86400 դրամ, 1000-3000 բնակիչ ունեցող բնակավայրեր՝ 103400 դրամ, 3000 և ավելի բնակիչ ունցող բնակավայրեր՝ համայնքի ղեկավարի աշխատավարձի 80 %-ը, բայց ոչ պակաս, քան ԱԺ պատգամավորի աշխատավարձի[[17]](#footnote-17) 40 %-ը, որը կազմում է 132638 դրամ:

Եթե տվյալ բնակավայրի բնակչության թիվը գերազանցում է 3000-ը, և, փաստորեն, առաջանում է նաև մեկ նոր՝ վարչական ներկայացուցչի օգնականի հաստիք, ապա վերջինիս աշխատավարձը սահմանվում է տվյալ բնակավայրի վարչական ներկայացուցչի աշխատավարձի 50 %-ի չափով, բայց ոչ պակաս, քան նվազագույն աշխատավարձը: Հավաքարարի աշխատավարձը սահմանվում է նվազագույն աշխատավարձի չափով:

Բացի աշխատավարձից, վարչական ներկայացուցչի պահպանման հետ կապված նախատեսվել են նաև որոշ այլ ծախսեր: Այս ծախսերը նույնպես սահմանվել են՝ հաշվի առնելով տվյալ բնակավայրի բնակչության թիվը:

Մասնավորապես, սահմանվել է, որ մինչև 300 բնակիչ ունեցող բնակավայրերում, գրասենյակի պահպանման ծախսեր չեն նախատեսվում: Նախատեսվում են միայն վարչական ներկայացուցչի գործունեությունը ապահովող տրանսպորտային, կապի և գրենական պարագաների (թուղթ, գրիչ և այլն) ձեռքբերման ծախսեր, (աղյուսակ 18):

*Աղյուսակ 18. Վարչական ներկայացուցչի գործունեությունը ապահովող որոշ ծախսեր*

|  |  |  |  |
| --- | --- | --- | --- |
| **ՀՀ** | **Ծախսի անվանում** | **Ամսական ծախս (դրամ)** | **Տարեկան ծախս (դրամ)** |
| 1 | Տրանսպորտային ծախսեր | 15000 | 180000 |
| 2 | Հեռախոսային կապ | 3000 | 36000 |
| 3 | Գրենական պարագաներ | 2000 | 24000 |
|  | ***Ընդամենը ծախսեր*** | ***20000*** | ***240000*** |

300-ից ավելի բնակիչ ունեցող համայնքներում, բացի վերոհիշյալ ծախսերից, նախատեսվում են նաև վարչական ներկայացուցչի պահպանման գրասենյակային ծախսեր:

Աղյուսակ 19 – ում ներկայացված են 300-ից ավելի բնակիչ ունեցող բնակավայրերի վարչական ներկայացուցչի գործունեության համար անհրաժեշտ, ինչպես նաև վարչական ներկայացուցչի գրասենյակային ծախսերը: Բնակչության թվի յուրաքանչյուր հաջորդ միջակայքին պատկանող բնակավայրի վարչական ներկայացուցչի պահպանման ծախսերը, նախորդի համեմատությամբ, ավելացել են մոտավորապես 20 %-ով:

*Աղյուսակ 19. Վարչական ներկայացուցչի պահպանման և գրասենյակային ծախսեր*

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **ՀՀ** | **Ծախսի անվանում** | **300-500 բնակիչ ունեցող բնակավայրեր** | | **500-1000 բնակիչ ունեցող բնակավայրեր** | | **1000-3000 բնակիչ ունեցող բնակավայրեր** | | **3000 և ավելի բնակիչ ունեցող բնակավայրեր** | |
| **Ամսական ծախս (դրամ)** | **Տարեկան ծախս (դրամ)** | **Ամսական ծախս (դրամ)** | **Տարեկան ծախս (դրամ)** | **Ամսական ծախս (դրամ)** | **Տարեկան ծախս (դրամ)** | **Ամսական ծախս (դրամ)** | **Տարեկան ծախս (դրամ)** |
| 1 | Էլեկտրաէներգիա | 10000 | 120000 | 12000 | 144000 | 14400 | 172800 | 17280 | 207360 |
| 2 | Տրանսպորտային ծախսեր | 15000 | 180000 | 18000 | 216000 | 21600 | 259200 | 25920 | 311040 |
| 3 | Հեռախոսային կապ | 3000 | 36000 | 3600 | 43200 | 4320 | 51840 | 5180 | 62160 |
| 4 | Գրենական պարագաներ | 2000 | 24000 | 2400 | 28800 | 2880 | 34560 | 3460 | 41520 |
| 5 | Այլ գրասենյակային ծախսեր | 5000 | 60000 | 6000 | 72000 | 7200 | 86400 | 8640 | 103680 |
|  | ***Ընդամենը ծախսեր*** | ***35000*** | ***420000*** | ***42000*** | ***504000*** | ***50400*** | ***604800*** | ***60480*** | ***725760*** |

**Երբ խոշորացված համայնքի կազմի մեջ մտնում են միևնույն, այն է՝ գյուղական կարգավիճակ ունեցող բնակավայրեր**

Համայնքների խոշորացման տնտեսական օգուտներն առաջին հերթին արտահայտվում են համայնքների վարչական ծախսերի կրճատմամբ: Պարզ է, որ նոր ձևավորված համայնքի աշխատակազմը չի կարող իր մեջ ներառել նախկին համայնքների աշխատակազմերն ամբողջությամբ[[18]](#footnote-18), այլ որոշակի փոփոխություններ կկրի: Որոշակի փոփոխություններ կկրեն նաև վարչական ծախսերը:

Գործնականում բավականին դժվար է հաշվարկել, թե կոնկրետ քանի միավոր հաստիք կկրճատվի և որքան գումար կազատվի համայնքների խոշորացման արդյունքում, քանի որ չկան համայնքի աշխատակազմի թվի վերաբերյալ սահմանված նորմատիվներ: Իհարկե, կան պաշտոններ, որոնց մասին միանշանակ կարելի է ասել, որ նոր ձևավորված մեկ համայնքում դրանք չեն կարող լինել մի քանի հատ: Սակայն, երբ խոսքը վերաբերվում է կոնկրետ մասնագետներին, շատ դժվար է ենթադրել, թե նրանցից քանիսը կկրճատվեն: Ավելին, նոր ձևավորված համայնքում, աշխատակազմի կրճատման արդյունքում տնտեսված գումարների հաշվին նոր ծառայությունների մատուցումը կարող է ենթադրել նաև նոր աշխատողների ներգրավում:

Դժվար է հաշվարկել նաև, թե ինչպիսին կլինեն նոր ձևավորված համայնքի վարչական ծախսերը, քանի որ դարձյալ չկան սահմանված նորմատիվներ:

Ելնելով վերը շարադրվածից՝ համայնքների խոշորացման արդյունքում վարչական ծախսերի կրճատման հաշվարկը կատարվում է միմիայն ***փորձագիտական գնահատմամբ***:

Հաշվարկները կատարելիս դիտարկվում է նաև խոշորացման արդյունքում նոր պաշտոնների ձևավորման և դրանց պահպանման հետ կապված ծախսերի առաջացման անհրաժեշտությունը: Խոսքը, մասնավորապես, վերաբերվում է նոր ձևավորված համայնքի բնակավայրերում (բացի համայնքի կենտրոնի բնակավայրից) «վարչական ներկայացուցչի» պաշտոնին, ով կհանդիսանա նախկին համայնքի տարածքում նոր ստեղծված համայնքի ղեկավարի ներկայացուցիչը: Իհարկե, վարչական ներկայացուցչի գործառույթներն էականորեն կտարբերվեն համայնքի ղեկավարի գործառույթներից, և բնականաբար, այդ հաստիքի պահպանման համար շատ մեծ ծախս չեն ենթադրի:

Այն դեպքում, երբ նոր համայնքը ձևավորվել է միևնույն, այն է՝ գյուղական կարգավիճակ ունեցող համայնքների խոշորացման արդյունքում, ապա խոշորացումից առաջացող տնտեսական օգուտների հաշվարկման նպատակով կիրառվել է հետևյալ մոտեցումը:

Հաշվարկվել են նոր ձևավորված համայնքի վարչական ծախսերը՝ ներառյալ համայնքի կազմի մեջ մտնող բնակավայրերի (առանց համայնքի կենտրոնի) վարչական ներկայացուցիչների պահպանման ծախսերը: Խոշորացված համայնքի կազմի մեջ մտնող նախկին բոլոր գյուղական համայնքների, ներառյալ համայնքի կենտրոնի, վարչական ծախսերի հանրագումարից հանվել են նոր ձևավորված համայնքի համար հաշվարկված վարչական ծախսերը: Այդ տարբերությունն էլ հենց իրենից ներկայացնում է վարչական ծախսերի կրճատումից առաջացող տնտեսական օգուտը:

Նոր ձևավորված համայնքի վարչական ծախսերը հաշվարկելու համար նախ ձևավորվել է համայնքի հաստիքացուցակը: Այդ նպատակով գումարվել են համայնքի կազմի մեջ մտնող բոլոր նախկին համայնքների հաստիքացուցակներում ընդգրկված հաստիքային միավորները և այնուհետև կատարվել են կրճատումներ հետևյալ կերպ.

* Մինչև 1 միավոր կրճատվել են բոլոր այն հաստիքները, որոնք ենթադրում են վարչական բնույթի աշխատանք, օրինակ, համայքնի ղեկավարի հաստիքը:
* Չի զրոյացվել ոչ մի հաստիքային միավոր: Այսինքն՝ առնվազն մեկ միավոր պահպանվել են հաստիքացուցակի անվանացանկում տեղ գտած բոլոր հաստիքները:
* Քանի որ հստակ հայտնի չեն մասնագետների գործառույթները, ապա շատ դժվար է ասել, թե որ մասնագետները կկրճատվեն և քանի միավոր հաստիքի անհրաժեշտություն կառաջանա: Այդ պատճառով յուրաքանչյուր համայնքում, ելնելով փորձագիտական դատողություններից, սահմանվել են մասնագետների տարբեր թվով հաստիքներ:
* Եթե համայնքի ղեկավարի հաստիքացուցակում ներառված են ուղղակիորեն ծառայությունների մատուցում ենթադրող հաստիքներ, օրինակ, մշակույթի տան աշխատող, ակումբավար և այլն, ապա նման հաստիքներն ընդհանրապես չեն կրճատվել: Բացառություն է կազմում գրադարանավարի հաստիքը, որը կրճատվել է մինչև մեկ միավոր:

Ինչ վերաբերվում է նոր ձևավորված համայնքի աշխատակիցների աշխատավարձին, ապա դրանք սահմանվել են` հիմք ընդունելով գործող համայնքներում համապատասխան հաստիքային միավորի դրույքաչափերից ամենաբարձրը: Այս եղանակով սահմանված աշխատավարձերը համադրվել են Համայնքի ծախսային քաղաքականության մեթոդաբանությամբ[[19]](#footnote-19) (ՀԾՔՄ) սահմանված համայնքների այն խբմի համար առաջարկվող հաստիքացուցակում սահմանված աշխատավարձերի հետ, որին պատկանում է նոր ձևավորված համայնքը: Եթե որևէ հաստիքի գծով առաջարկվող աշխատավարձն ավելի ցածր է, քան ՀԾՔՄ-ով առաջարկվողը, ապա որպես հիմք է ընդունվել ՀՔԾՄ-ում սահմանված աշխատավարձը, այսինքն՝ ավելի բարձր աշխատավարձը:

Հաշվարկների կատարման ժամանակ երբեմն անհրաժեշտություն է առաջացել որոշակիորեն շեղվել նշված մոտեցումներից` ելնելով նպատակահարմարությունից: Օրինակ, երբեմն հանդիպում են այնպիսի դեպքեր, երբ մի համայնքում, օրինակ, պահակի աշխատավարձը մոտ է կամ նույնիսկ ավելին է մյուս համայնքի աշխատակազմի ղեկավարի աշխատավարձից: Նման դեպքերում կատարվել են որոշակի ճշգրտումներ: Բացի այդ, երբեմն ելնելով նպատակահարմարությունից, զրոյացվել են որոշ հաստիքային միավորներ: Նման ճշգրտումները, եթե այդպիսիք կան, ներկայացված են կոնկրետ համայնքի համար կատարվող հաշվարկների մեջ:

Կրճատումների արդյունքում նոր ձևավորված հաստիքացուցակը համադրվել է ՀԾՔՄ-ում սահմանված համայնքների այն խմբի համար առաջարկվող հաստիքացուցակի հետ, որին պատկանում է նոր ձևավորված համայնքը: Համադրման արդյունքում ճշգրտումներ են կատարվել առաջարկվող հաստիքացուցակում այն տրամաբանությամբ, որ ՀԾՔՄ-ում ներկայացված հաստիքներն ամբողջ անվանացանկով և հաստիքային միավորների քանակությամբ ներառված լինեն առաջարկվող հաստիքացուցակում: Եթե ՀԾՔՄ-ում կան հաստիքներ, որոնք բացակայում են առաջարկվող հաստիքացուցակում, ապա դրանք ավելացվում են, սահմանված աշխատավարձի մակարդակներով: Կամ եթե առաջարկվող հաստիքացուցակում որևէ հաստիքային միավոր տեղ գտել ավելի քիչ քանակությամբ, քան ներկայացված է ՀԾՔՄ-ում, ապա վերջինիս քանակը բարձրացվում է մինչև ՀԾՔՄ-ում սահմանված քանակը:

Նոր ձևավորված հաստիքացուցակում ներառվել են նաև համայնքի կազմի մեջ մտնող (բացի համայնքի կենտրոնից) բնակավայրերի վարչական ներկայացուցիչների և նրանց աշխատակազմերի (եթե այդպիսիք կսահմանվեն) հաստիքները՝ հիմք ընդունելով տվյալ բնակավայրի բնակչության թիվը:

Այսպես, խոշորացված համայնքի կազմի մեջ մտնող բոլոր բնակավայրերում սահմանվել է մեկ վարչական ներկայացուցչի հաստիք: Նախատեսվել է նաև, որ 3000-ից ավելի բնակիչ ունեցող բնակավայրերում վարչական ներկայացուցիչները կունենան մեկ օգնական և գրասենյակի հավաքարար: 5000-ից ավելի բնակիչ ունեցող բնակավայրերում, համայնքի ավագանու որոշմամբ կարող են սահմանվել լրացուցիչ հաստիքներ:

Վարչական ներկայացուցչի աշխատավարձը սահմանվել է՝ հիմք ընդունելով տվյալ բնակավայրի բնակչության թիվը:

Մինչև 300 բնակիչ ունեցող բնակավայրեր՝ 60000 դրամ, որը մոտավորապես համապատասխանում է նվազագույն աշխատավարձին՝ ներառյալ եկամտային հարկը: 300-ից ավել բնակիչ ունեցող հաջորդ յուրաքանչյուր միջակայքում ընդգրկված բնակավայրերի դեպքում վարչական ներկայուցչի աշխատավարձը նախորդ միջակայքի համեմատությամբ կաճի մոտավորապես 20 %-ով: 300-500 բնակիչ ունեցող բնակավայրեր՝ 72000 դրամ, 500-1000 բնակիչ ունեցող բնակավայրեր՝ 86400 դրամ, 1000-3000 բնակիչ ունեցող բնակավայրեր՝ 103400 դրամ, 3000 և ավելի բնակիչ ունցող բնակավայրեր՝ համայնքի ղեկավարի աշխատավարձի 80 %-ը, բայց ոչ պակաս, քան ԱԺ պատգամավորի աշխատավարձի[[20]](#footnote-20) 40 %-ը, որը կազմում է 132638 դրամ:

Եթե տվյալ բնակավայրի բնակչության թիվը գերազանցում է 3000-ը, և փաստորեն առաջանում է նաև մեկ նոր՝ վարչական ներկայացուցչի օգնականի հաստիք, ապա վերջինիս աշխատավարձը սահմանվում է տվյալ բնակավայրի վարչական ներկայացուցչի աշխատավարձի 50 %-ի չափով, բայց ոչ պակաս, քան նվազագույն աշխատավարձը: Հավաքարարի աշխատավարձը սահմանվում է նվազագույն աշխատավարձի չափով:

Այսպիսով, նոր ձևավորված համայնքի վարչական ծախսերը հաշվարկելու համար աշխատավարձի գծով ծախսերը հաշվարկվել են՝ ելնելով վերոնշյալ մոտեցմամբ սահմանված հաստիքացուցակի հաստիքային միավորներից և պաշտոնային դրույքաչափերից, իսկ մնացյալ ծախսերը, որոնք կապված են համայնքի վարչական շենքի պահպանման և աշխատակազմի բնականոն աշխատանքն ապահովելու հետ, սահմանելու համար հիմք են ընդունվել ՀԾՔՄ-ում սահմանված համայնքների այն խմբի համար առաջարկվող վարչական ծախսերը, որին պատկանում է տվյալ համայնքը:

Համայնքի վարչական ծախսերում նախատեսվել են նաև վարչական ներկայացուցչի գրասենյակի պահպանման ծախսերը, որոնք նույնպես, ինչպես և վարչական ներկայացուցչի աշխատավարձը, կապվել են տվյալ բնակավայրի բնակչության թվի հետ:

Մասնավորապես, սահամավել է, որ մինչև 300 բնակիչ ունեցող բնակավայրերում գրասենյակի պահպանման ծախսեր չեն նախատեսվում: Նախատեսվում են միայն վարչական ներկայացուցչի գործունեությունը ապահովող տրանսպորտային, կապի և գրենական պարագաների (թուղթ, գրիչ և այլն) ձեռքբերման ծախսեր, (աղյուսակ 20):

*Աղյուսակ 20. Վարչական ներկայացուցչի գործունեությունը ապահովող որոշ ծախսեր*

|  |  |  |  |
| --- | --- | --- | --- |
| **ՀՀ** | **Ծախսի անվանում** | **Ամսական ծախս (դրամ)** | **Տարեկան ծախս (դրամ)** |
| 1 | Տրանսպորտային ծախսեր | 15000 | 180000 |
| 2 | Հեռախոսային կապ | 3000 | 36000 |
| 3 | Գրենական պարագաներ | 2000 | 24000 |
|  | ***Ընդամենը ծախսեր*** | ***20000*** | ***240000*** |

300-ից ավելի բնակիչ ունեցող համայնքներում, բացի վերոհիշյալ ծախսերից, նախատեսվում են նաև վարչական ներկայացուցչի պահպանման գրասնեյակային ծախսեր:

Աղյուսակ 21 – ում ներկայացված են 300-ից ավելի բնակիչ ունեցող բնակավայրերի վարչական ներկայացուցչի գործունեության համար անհրաժեշտ, ինչպես նաև վարչական ներկայացուցչի գրասենյակային ծախսերը: Բնակչության թվի յուրաքանչյուր հաջորդ միջակայքին պատկանող բնակավայրի վարչական ներկայացուցչի պահպանման ծախսերը նախորդի համեմատությամբ ավելացել են մոտավորապես 20 %-ով:

*Աղյուսակ 21. Վարչական ներկայացուցչի պահպանման և գրասենյակային ծախսեր*

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **ՀՀ** | **Ծախսի անվանում** | **300-500 բնակիչ ունեցող բնակավայրեր** | | **500-1000 բնակիչ ունեցող բնակավայրեր** | | **1000-3000 բնակիչ ունեցող բնակավայրեր** | | **3000 և ավելի բնակիչ ունեցող բնակավայրեր** | |
| **Ամսական ծախս (դրամ)** | **Տարեկան ծախս (դրամ)** | **Ամսական ծախս (դրամ)** | **Տարեկան ծախս (դրամ)** | **Ամսական ծախս (դրամ)** | **Տարեկան ծախս (դրամ)** | **Ամսական ծախս (դրամ)** | **Տարեկան ծախս (դրամ)** |
| 1 | Էլեկտրաէներգիա | 10000 | 120000 | 12000 | 144000 | 14400 | 172800 | 17280 | 207360 |
| 2 | Տրանսպորտային ծախսեր | 15000 | 180000 | 18000 | 216000 | 21600 | 259200 | 25920 | 311040 |
| 3 | Հեռախոսային կապ | 3000 | 36000 | 3600 | 43200 | 4320 | 51840 | 5180 | 62160 |
| 4 | Գրենական պարագաներ | 2000 | 24000 | 2400 | 28800 | 2880 | 34560 | 3460 | 41520 |
| 5 | Այլ գրասնեյակային ծախսեր | 5000 | 60000 | 6000 | 72000 | 7200 | 86400 | 8640 | 103680 |
|  | ***Ընդամենը ծախսեր*** | ***35000*** | ***420000*** | ***42000*** | ***504000*** | ***50400*** | ***604800*** | ***60480*** | ***725760*** |

## Հավելված 2. ՀՀ ՏԿՆ –ի կողմից պատրաստված տեղեկանքը, Մեղրի համայնքի բնակավայրերը համայնքի կենտրոնին միացնող ճանապարհների մասին

|  |  |  |  |  |  |  |
| --- | --- | --- | --- | --- | --- | --- |
| **Գյուղերի անվանումները** | **Հեռավորությունը կենտրոնից կմ** | **Ծածկի տեսակը** | | **Ծածկի վիճակը** | **Նորոգման տեսակը** | **Պահանջվող գումարը h.դ.** |
| ա/բ | կոպճային |
| Ագարակ | 12 | ա/բ |  | Բավարար |  | 0,0 |
|
| Ալվանք | 11 | ա/բ |  | Բավարար |  | 0,0 |
|
| Կարճևան | 17 | ա/բ |  | Բավարար |  | 0,0 |
|
| Կուրիս | 15 | ա/բ |  | Բավարար |  | 0,0 |
|
| Գուդեմնիս | 9,1 | ա/բ |  | Բավարար |  | 0,0 |
|
| Վահրավառ | 9 | ա/բ |  | Բավարար |  | 0,0 |
|
| Լեհվազ | 6 | ա/բ |  | Բավարար |  | 0,0 |
|
| Նռնաձոր | 22 | ա/բ 10կմ | կոպճ. | բավարար 10կմ վատ | կոպճային պատվածք 25սմ | 188360 |
|
| Շվանիձոր | 16 | ա/բ |  | Բավարար |  | 0,0 |
|
| Վարդանիձոր | 9 | ա/բ |  | բավարար 0,6կմ վատ | լավ | 540 |
|
| Այգեձոր | 11 | ա/բ | կոպճ. | բավարար 2,0կմ վատ | կոպճային պատվածք -25սմ | 41439 |
|
| Թխկուտ | 10 | ա/բ |  | բավարար 1,0կմ վատ | կոպճային պատվածք -25սմ | 18836 |
|
| Լիճք | 22 | ա/բ |  | բավարար 0,8կմ վատ | փոսային նոր.ա/բ ծածկ 5սմ | 30240 |
|
| Տաշտուն | 24 | ա/բ |  | Բավարար |  | 0,0 |
|
| Ընդամենը |  |  |  |  |  | 279415 |
|

1. <http://www.mta.gov.am/u_files/file/Hayecakarger/qax44-18_1.pdf> [↑](#footnote-ref-1)
2. Բոլոր այն իրավական ակտերը, որոնք պարունակում են դրույթներ համայնքների քաղաքային կամ գյուղական կարգավիճակի մասին, փոփոխման ենթակա են: [↑](#footnote-ref-2)
3. Որպես հարկային բազաներ՝ հիմք են ընդունվել ՀՀ 2014 թ. պետական բյուջեից ՀՀ համայնքների բյուջեներին «Ֆինանսական համահարթեցման մասին» ՀՀ օրենքով սահմանված կարգով ֆինանսական համահարթեցման դոտացիաների գումարների հաշվարկներում օգտագործվող հողի հարկի և գույքահարկի գծով 2012 թ. ելակետային տվյալները : [↑](#footnote-ref-3)
4. Կառավարության 2013 թ. հունիս 27-ի թիվ 661 – Ն որոշում, հավելված 7, աղյուսակ 10: [↑](#footnote-ref-4)
5. Համաձայն 2014 -2016 թ. –ի միջնաժամկետ ծախսային ծրագրում ներառած ցուցանիշների: [↑](#footnote-ref-5)
6. Գույք, սարքավորումներ, համակարգչային ծրագրեր, ինտերնետ կապ և այլն: [↑](#footnote-ref-6)
7. Աղբյուրը՝ ՀՀ Կրթության և գիտության նախարարություն: [↑](#footnote-ref-7)
8. Աղբյուրը՝ ՀՀ Առողջապահության նախարարություն: [↑](#footnote-ref-8)
9. Այս թվի մեջ ներառված են Վարդանիձոր, Այգեձոր և Թխկուտ բնակավայրերի բնակչության թվերը: [↑](#footnote-ref-9)
10. Փոքր բնակավայրերի ներկայացվածությունը համայնքի ավագանու կազմում ապահովելու նպատակով կարելի է այդ համայնքների համար սահմանել ավագանու տեղերի քվոտաներ, ինչը կապահովի յուրաքանչյուր բնակավայրից ավագանու առնվազը մեկ անդամի ներկայացուցչություն: [↑](#footnote-ref-10)
11. Աղբյուրը՝ ՀՀ տրանսպորտի և կապի նախարարություն: [↑](#footnote-ref-11)
12. Եթե խոշորացված համայնքի կազմի մեջ մտնող բնակավայրերից մեկում, ջրամատակարարման համակարգի կառավարումը իրականացվում է «օպերատորի» կողմից, ապա նպատակահարկար է մնացած բնակավայրերի ջրամատակարարումը նույնպես հանձնել այդ «օպերատորին»: [↑](#footnote-ref-12)
13. Չբավարարող միջոցները կարելի է լրացնել բյուջեի ընդհանուր միջոցների հաշվին կամ տեղափոխել հաջորդ քառամյա ժամանակահատված: [↑](#footnote-ref-13)
14. Ընդամենը ծախսերին ավելացվել են նվազագույն աշխատավարձի մակարդակի բարձրացման հետ կապված պետական բյուջեից ստացվող հնարավոր փոխհատուցումների գումարները (17643,8 հազ. դրամ), որոնք ներառվել են մինչև խոշորացնելը համայնքների վարչական ապարատի պահպանման ծախսերի կազմում, իսկ խոշորացնելուց հետո՝ ծառայությունների մատուցմանն ուղղվող ծախսերի կազմում: [↑](#footnote-ref-14)
15. Նոր ծառայությունների կազմակերպման կամ գոյություն ունեցող ծառայությունների ընդլայնման պարագայում՝ լրացուցիչ (ազատված) միջոցների մի մասը կուղղվի այդ ծախսերի ֆինանսավորամաը, որի արդյունքում նույն չափով կմեծանան վարչական բյուջեի ծախսերը: [↑](#footnote-ref-15)
16. Ակնհայտ է, որ համայնքների խոշորացման արդյունքում նոր ձևավորվող համայնքում չի կարող լինել մեկից ավելի համայնքի ղեկավար, աշխատակազմի քարտուղար և այլն: Ուստի առաջանալու է նոր ձևավորված համայնքների հաստիքացուցակները վերանայելու և կրճատելու անհրաժեշտություն: [↑](#footnote-ref-16)
17. ՀՀ Ազգային ժողովի պատգամավորի պաշտոնային դրույքաչափը 2013 թ. հունվարի 1 – ից սահմանված է 331 հազար 595 դրամ (ներառյալ աշխատավարձից վճարվող եկամտային հարկը): [↑](#footnote-ref-17)
18. Ակնհայտ է, որ համայնքների խոշորացման արդյունքում նոր ձևավորվող համայնքում չեն կարող լինել մեկից ավելի համայնքի ղեկավարներ, աշխատակազմի քարտուղարներ և այլն: Ուստի առաջանալու է նոր ձևավորված համայնքների հաստիքացուցակները վերանայելու և կրճատելու անհրաժեշտություն: [↑](#footnote-ref-18)
19. Ներկայումս մշակված և ՀՀ տարածքային կառավարման նախարարության կողմից շրջանառության մեջ է դրված մի փաստաթուղթ, որը կոչվում է <<Համայնքի ծախսային քաղաքականության մեթոդաբանություն>>: Նշյալ մեթոդաբանությամբ առաջարվում է, թե ինչպիսի տիպային հաստիքացուցակ և ինչ վարչական ծախսեր պետք են ունենան այս կամ այն խմբին պատկանող համայնքները: Իսկ համայնքների դասակարգումն ըստ խմբերի կատարվել է՝ ելնելով նրանց բյուջետային կարողություններից: [↑](#footnote-ref-19)
20. ՀՀ Ազգային ժողովի պատգամավորի պաշտոնային դրույքաչափը 2013 թ. հունվարի 1 – ից սահմանված է 331 հազար 595 դրամ (ներառյալ աշխատավարձից վճարվող եկամտային հարկը): [↑](#footnote-ref-20)