**Ուսումնասիրություն**

**համայնքների խոշորացումից առաջացող օգուտների և դրանց օգտագործման վերաբերյալ**

**Ջերմուկ համայնք**

**(Ջերմուկ, Կեչուտ և Գնդեվազ բնակավայրեր)**



ԵՐԵՎԱՆ 2013թ.

Բովանդակություն

[Ներածություն 3](#_Toc366494895)

[1. Ջերմուկ համայնքի խոշորացման մոդելը և վերջինիս ընտրության հիմնավորումը 4](#_Toc366494896)

[2. Ջերմուկ համայնքի խոշորացումից առաջացող օգուտները 5](#_Toc366494897)

[2.1Համայնքների խոշորացման արդյունքում ՏԻ մակարդակում առաջացող չափելի օգուտները 5](#_Toc366494898)

[2.1.1. Համայնքների խոշորացման արդյունքում վարչական ծախսերի կրճատումից առաջացող օգուտները 6](#_Toc366494899)

[2.1.2. Համայնքների խոշորացման արդյունքում արդյունավետ հարկային վարչարարությունից առաջացող օգուտները 7](#_Toc366494900)

[2.1.3. Այլ չափելի օգուտներ 7](#_Toc366494901)

[2.1.4. Համայնքների խոշորացման արդյունքում ՏԻ մակարդակում առաջացող չափելի օգուտների հանրագումարը և կանխատեսումները գալիք 4 տարիների համար 9](#_Toc366494902)

[2.2. Այլ՝ ոչ չափելի օգուտներ 10](#_Toc366494903)

[2.3. Պետական մակարդակում առաջացող հնարավոր օգուտներ 11](#_Toc366494904)

[3. Ջերմուկ համայնքի միջնաժամկետ զարգացման ծրագրային մոտեցումները 11](#_Toc366494905)

[3.1. Ջերմուկ համայնքի իրավիճակի վերլուծությունը 12](#_Toc366494906)

[3.2. Համայնքում առկա հիմնահարցերն ու դրանց լուծմանն ուղղված ծրագրերը 19](#_Toc366494907)

[4. Համայնքում առկա հիմնահարցերի լուծմանն ուղղված առաջնահերթ ծրագրերը 21](#_Toc366494908)

[5. ՏԻ ոլորտին առնչվող այն առաջնահերթ ծրագրերը, որոնք հնարավոր է իրականացնել միջնաժամկետ (4 տարվա) ժամանակահատվածում խոշորացման արդյունքում առաջացող օգուտների հաշվին 22](#_Toc366494909)

[6. Համայնքի բյուջեի հիմնական ցուցանիշները 24](#_Toc366494910)

[7. Համայնքների խոշորացման արդյունքում համայնքային լիազորությունների և որոշ իրավական պահանջների վերանայման անհրաժեշտությունը 27](#_Toc366494911)

[Հավելվածներ 28](#_Toc366494912)

[Հավելված 1. Համայնքների խոշորացման արդյունքում վարչական ծախսերի կրճատումից առաջացող օգուտների հաշվարկման մոտեցումները 28](#_Toc366494913)

[Հավելված 2. Հակիրճ տեղեկանք «Գեոթիմ» ՓԲԸ – ի կողմից Ամուլսարի հանքավայրի շահագործման և համայնքային հողի վաձակալության մասին 31](#_Toc366494914)

# Ներածություն

Հայաստանում տեղական ինքնակառավարման համակարգի կայացմանը զուգընթաց, որպես առանցքային հիմնախնդիր, մշտապես ընդգծվում է ՀՀ վարչատարածքային կառուցվածքը, ավելի կոնկրետ` նրա մասնատվածության բարձր աստիճանը: Ըստ այդ կառուցվածքի ձևավորված վարչատարածքային միավորների գերակշիռ մասը փոքրաթիվ բնակչությամբ գյուղական համայնքներ են, որոնք բնակչությանը մատուցվող համայնքային ծառայությունները կամ իրականացնում են ցածր մակարդակով, կամ ընդհանրապես չեն իրականացնում: Այս համայնքներում պետության կողմից հատկացվող ֆինանսական միջոցները հիմնականում ուղղվում են վարչական ծախսերին` ծառայությունների մատուցման վրա էական ազդեցություն չթողնելով, իսկ ներդրումային ծրագրերի իրականացումը դժվարանում է աշխատակազմի սահմանափակ կարողությունների պատճառով:

Գործող վարչատարածքային բաժանումը էական խոչընդոտ է հանդիսանում համայնքների կարողությունների ամրապնդման, սահմանափակ ֆինանսական միջոցների արդյունավետ ու նպատակային օգտագործման և տեղական ինքնակառավարման համակարգի բնականոն զարգացման համար:

Ստեղծված իրավիճակում լուրջ անհրաժեշտություն է առաջացել համայնքների խոշորացման միջոցով օպտիմալացնել ՀՀ վարչատարածքային բաժանման համակարգը՝ որպես ուղենիշ ունենալով ՀՀ կառավարության 2011թ. նոյեմբերի 10-ին ընդունած «Համայնքների խոշորացման և միջհամայնքային միավորումների ձևավորման» հայեցակարգը[[1]](#footnote-1): Հայեցակարգային դրույթների շարքում կարևորագույն նշանակություն ունեն համայնքների խոշորացման սկզբունքները և չափորոշիչները, որոնք լուրջ նախապայման են խոշորացման միավորի (փնջի կամ սխեմայի) ձևավորման ժամանակ սուբյեկտիվ մոտեցումներից խուսափելու և խոշորացման գործընթացը առավել կառավարելի կազմակերպելու համար:

Ակնհայտ է, որ խոշորացման միավորի ձևավորման համար հայեցակարգային մոտեցումներին զուգահեռ՝ պակաս նշանակություն չունեն նաև այնպիսի գործոնները, որոնք նպաստավոր պայմաններ են ստեղծում արդեն խոշորացված համայնքի սոցիալ-տնտեսական հետագա զարգացման համար: Նման գործոններից են խոշորացման փնջում քաղաքային համայնքի առկայությունը, բնակավայրերի համատեղ զարգացման հեռանկար (տեսլական) ունենալը, մեկ միասնական ապրանքանիշից (բրենդ) օգտվելու հնարավորությունը, պետական և համայնքային նշանակության հողատարածքները ըստ համայնքների հնարավորինս հավասարաչափ բաշխելը և այլն:

# Ջերմուկ համայնքի խոշորացման մոդելը և վերջինիս ընտրության հիմնավորումը

Ջերմուկ խոշորացված համայնքը ձևավորվել է Ջերմուկ[[2]](#footnote-2) և Գնդեվազ համայնքների խոշորացման արդյունքում: Համայնքի կենտրոնն ունի քաղաքի կարգավիճակ, իսկ համայնքի կենտրոնի շուրջ խոշորացվող Գնդեվազ համայնքը՝ գյուղական կարգավիճակ: Խոշորացման արդյունքում ձևավորված Ջերմուկ համայնքը գյուղական կամ քաղաքային կարգավիճակ չի ունենա: Նախկին կարգավիճակները կշարունակեն կրել միայն համայնքի կազմի մեջ մտնող բնակավայրերը[[3]](#footnote-3): Այս համայնքների խոշորացման փնջի կազմի ընտրությունը պայմանավորված է փնջի կազմում մեկ խոշոր քաղաքային համայնքի (Ջերմուկ) առկայությամբ, որը ունի հանրային կառավարման համար անհրաժեշտ բոլոր հիմնական ծառայություններն ու ենթակառուցվածքները և կարող է իր վրա վերցնել տարաբնակեցման կենտրոնի հիմնական ֆունկցիաները: Խոշորացվող փնջի ավելի ընդարձակումը աշխարհագրորեն աննպատակահարմար է և կարող է խանգարել տարածաշրջանում այլ փնջերի համապարփակ ձևավորմանը:

Համայնքների խոշորացման և միջհամայնքային միավորումների ձևավորման հայեցակարգում սահմանված չափորոշիչներին Ջերմուկ համայնքի կազմի մեջ մտնող բնակավայրերը ամբողջությամբ բավարարում են: Ստորև ներկայացված են չափորոշիչների նկարագրերը:

* *Միացվող համայնքների ընդհանուր վարչական սահմանի առկայություն:* – Այս չափորոշչին Ջերմուկ համայնքը բավարարում է ամբողջությամբ: Ջերմուկն ընդհանուր սահման ունի Գնդեվազի հետ:
* *Նոր ձևավորվող համայնքի կենտրոնը, որպես կանոն, պետք է ունենա միացվող համայնքների նկատմամբ կենտրոնական դիրք, առնվազն 3000 բնակիչ և անհրաժեշտ նվազագույն ծավալի ենթակառուցվածքներ:* – Այս չափորոշչին Ջերմուկը բավարարում է ամբողջությամբ: Քանի որ այստեղ միանում են երկու համայնքներ, ապա կենտրոնական դիրքի խնդիր չկա: Ջերմուկն ունի 6800 բնակիչ: Կենտրոնում կան գործող մանկապարտեզ, հանրակրթական դպրոց, մշակույթի տուն, գրադարան, առողջապահական հիմնարկ, արտադպրոցական դաստիարակության հիմնարկներ և այլն:
* *Նոր ձևավորվող համայնքի բնակավայրերի հեռավորությունը համայնքի կենտրոնից, որպես կանոն, չպետք է գերազանցի 20 կմ-ը:* – Այս չափորոշչին Ջերմուկը բավարարում է ամբողջությամբ: Համայնքի կազմի մեջ մտնող բնակավայրերը համայնքի կենտրոնին կապող ամենաերկար ճանապարհը Գնդեվազ–Ջերմուկ ճանապարհն է, որի երկարությունը 12 կմ է:
* *Նոր ձևավորվող համայնքում պետք է առկա լինեն ՏԻՄ-երի պարտադիր լիազորությունների իրականացման համար անհրաժեշտ նվազագույն ենթակառուցվածքներ (մանկապարտեզ, բուժկետ, մշակույթի տուն/ակումբ) և միջնակարգ դպրոց:* – Այս չափորոշչին Ջերմուկը բավարարում է ամբողջությամբ: Նշված ենթակառուցվածքներից բոլորն էլ համայնքում առկա են և գործում են:
* *Նոր ձևավորվող համայնքի բնակավայրերի միջև հասարակական տրանսպորտային հաղորդակցություն ապահովող ճանապարհների (առնվազն խճապատ) առկայություն:* – Այս չափորոշչին Ջերմուկ համայնքը համապատասխանում է ամբողջությամբ: Համայնքի կամզի մեջ մտնող բնակավայրերը Ջերմուկին կապող ճանապարհը ասֆալտապատ են, ձմռանը անցանելի:
* *Նոր ձևավորվող համայնքի բնակավայրերի նախկինում համատեղ կառավարման մարմնի առկայություն (գյուղխորհուրդ, ավանային խորհուրդ, քաղխորհուրդ):* – Այս չափորոշչին Ջերմուկը համապատասխանում է ամբողջությամբ: Ջերմուկը նախկինում եղել է առանձին հանրապետական ենթակայության քաղաք, իսկ Գնդեվազը՝ առանձին գյուղխորհուրդ:
* *Նոր ձևավորվող համայնքի բնակավայրերի բնակիչների համատեղելիություն և մենթալություն: Ազգային փոքրամասնություններով բնակեցված համայնքները կարող են խոշորացվել միայն առավելապես նույն ազգի ներկայացուցիչներով բնակեցված համայնքների հետ:* – Այս չափորոշչին Ջերմուկը համապատասխանում է ամբողջությամբ: Համայնքի կազմի մեջ մտնող բնակավայրերում չկան ազգային փոքրամասնությունների ընդգծված կուտակումներ և մենթալության առումով համատեղելի են:

# Ջերմուկ համայնքի խոշորացումից առաջացող օգուտները

## Համայնքների խոշորացման արդյունքում ՏԻ մակարդակում առաջացող չափելի օգուտները

Համայնքների խոշորացումը մի գործընթաց է, որն իր հետ բերում է բազմաթիվ փոփոխություններ, շոշափելի և ոչ շոշափելի արդյունքներ, կարճաժամկետ և երկարաժամկետ ազդեցություններ: Շատերի համար ակնհայտ է, որ համայնքների խոշորացման արդյունքում առաջանում են օգուտներ: Սակայն իրականում բավականին դժվար է թվային արտահայտությամբ գնահատել բոլոր հնարավոր արդյունքները: Այնուհանդերձ, որոշ օգուտների հաշվարկ, թեկուզև փորձագիտական դատողություններից ելնելով, կարելի է կատարել: Խոսքը մասնավորապես վերաբերում է հետևյալ ցուցանիշների հաշվարկներին.

* Համայնքների խոշորացման արդյունքում վարչական ծախսերի կրճատումից առաջացող օգուտներ.
* Համայնքների խոշորացման արդյունքում արդյունավետ հարկային վարչարարությունից առաջացող օգուտներ.
* Այլ չափելի օգուտներ:

## 2.1.1. Համայնքների խոշորացման արդյունքում վարչական ծախսերի կրճատումից առաջացող օգուտները

Ջերմուկ համայնքում համայնքների խոշորացման արդյունքում վարչական ծախսերի կրճատումից առաջացող տնտեսական օգուտները հաշվարկելու համար կիրառվել է տարբեր՝ քաղաքային և գյուղական կարգավիճակ ունեցող համայնքների խոշորացման արդյունքում առաջացող տնտեսական օգուտների հաշվարկման համար սահմանված մոտեցումը (հավելված 1):

Համաձայն սահմանված մոտեցման՝ Ջերմուկում համայնքների խոշորացման արդյունքում վարչական ծախսերի կրճատումից առաջացող տնտեսական օգուտներն իրենցից ներկայացնում են համայնքի կազմի մեջ մտնող նախկին գյուղական համայնք հանդիսացող Գնդեվազի համար առանձին հաշվարկվող տնտեսական օգուտները: Այն իրենից ներկայացնում է Գնդեվազի վարչական ծախսերի և Գնդեվազում վարչական ներկայացուցչի պահպանման ծախսերի տարբերությունը: Խոշորացված Ջերմուկ համայնքի կազմի մեջ մտնում է նաև Կեչուտ բնակավայրը: Սահմանված մոտեցման համաձայն՝ պետք է Կեչուտ բնակավայրի համար ևս նախատեսվեր վարչական ներկայացուցչի հաստիք: Հաշվի առնելով, որ Կեչուտ բնակավայրում տեղական ինքնակառավարման հետ կապված գործառույթները նախկինում իրականացվել են Ջերմուկ համայնքի կողմից, և Ջերմուկի հաստիքացուցակում նախատեսված է այդ խնդիրներով զբաղվող հաստիք (իհարկե, ոչ վարչական ներկայացուցիչ անվանմամբ), և քանի որ սահմանված մոտեցման համաձայն՝ Ջերմուկի հաստիքացուցակն ամբողջությամբ պահպանվում է, ապա ստացվում է, որ Կեչուտի վարչական ներկայացուցչի լրացուցիչ հաստիք ձևավորելու անհրաժեշտություն չկա:

Այսպիսով, Ջերմուկում համայնքների խոշորացումից առաջացող տնտեսական օգուտները կազմում են  ***11 111,4 հազար դրամ*** (աղյուսակ 1):

*Աղյուսակ 1. Ջերմուկում համայնքների խոշորացումից առաջացող տնտեսական օգուտները (հազար դրամ)*

|  |  |  |  |  |  |  |
| --- | --- | --- | --- | --- | --- | --- |
| **ՀՀ** | **Բնակավայ**  **րի անվանում** | **Ընդամենը վարչական ծախսեր**  **(2012 թ. փաստացի)** | **Որից** | | **Վարչական ներկայացուցչի ծախսեր** | **Տնտեսա**  **կան օգուտներ** |
| **Վարչական բյուջե** | **Ֆոնդային բյուջե** |
| 1 | Գնդեվազ | 12 652,2 | 9 962,4 | 2 689,8 | 1 540,8 | 11 111,4 |
|  | ***Ընդամենը*** | ***12 652,2*** | ***9 962,4*** | ***2 689,8*** | ***1 540,8*** | ***11 111,4*** |

Ծանոթություն:

Հաշվարկների համար հիմք է ընդունվել հավելված 1-ում ներկայացված վարչական ներկայացուցչի պահպանման և գրասենյակային ծախսերի հաշվարկման մեթոդաբանությունը:

Գնդեվազ բնակավայրի բնակչության թիվը գտնվում է 500 - 1000 միջակայքում: Այս բնակավայրում վարչական ներկայացուցչի պահպանման ծախսերը կազում են 1540,8 հազար դրամ՝ վարչական ներկայացուցչի աշխատավարձի (86 400 \* 12) և վարչական ներկայացուցչի պահպանման և գրասենյակային ծախսերի (504 000) հանրագումարը:

## 2.1.2. Համայնքների խոշորացման արդյունքում արդյունավետ հարկային վարչարարությունից առաջացող օգուտները

Համայնքների խոշորացման արդյունքում օգուտներ կարող են առաջանալ արդյունավետ հարկային վարչարարությունից:

*Աղյուսակ 2. Ջերմուկ համայնքի հարկերի գանձման մակարդակը (2012 թ.) և վերջինիս բարձրացման հնարավոր ռեզերվները*

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|  |  | **Գույքահարկ** (հազ.դրամ) | | | | | **Հողի հարկ** (հազ.դրամ) | | | | | **Ընդամենը ռեզերվներ** |
| **ՀՀ** | **Բնակավայրի անվանում** | **Հարկային բազա[[4]](#footnote-4)** | **Փաստացի գանձում** (2012թ. համայնքի բյուջե մուտքագրված գույքահարկ) | **Գանձման մակարդակ** | **4 տարի հետո գանձման կանխատեսվող մակարդակ** | **Գանձման մակարդակի փոփոխությունից ռեզերվներ** | **Հարկային բազա** | **Փաստացի գանձում** (2012թ. համայնքի բյուջե մուտքագրված հողի հարկ) | **Գանձման մակարդակ** | **4 տարի հետո գանձման կանխատեսվող մակարդակ** | **Գանձման մակարդակի փոփոխությունից ռեզերվներ** |
| 1 | Ջերմուկ | 32748 | 35798.8 | 109.3 |  |  | 8078.3 | 16202.1 | 200.6 |  |  |  |
| 2 | Գնդեվազ | 720.7 | 801.1 | 111.2 | 2494 | 2753.5 | 110.4 |
|  | ***Ընդամենը*** | ***33468.7*** | ***36599.9*** | ***109.4*** | ***0*** | ***0*** | ***10572.3*** | ***18955.6*** | ***179.3*** | ***0*** | ***0*** | ***0*** |

Ջերմուկի խոշորացման փնջում ընդգրկված համայնքների կողմից 2012 թվականին հողի հարկի և գույքահարկի գծով հավաքագրված գումարների ընդհանուր արժեքը (հողի հարկ 18955.6 հազ.դրամ և գույքահարկ 36599.9հազ. դրամ) գերազանցել է այդ համայնքների հարկային բազաների մեկ տարվա ցուցանիշների հանրագումարը (համապատասխանաբար՝ 10 752.3 հազ.դրամ և 33468.7 հազ.դրամ): Այս հանգամանքը պայմանավորված է 2012 թվականին համայնքների կողմից նախորդ տարիներին կուտակած հարկային ապառքների գանձումով:

Սա նշանակում է, որ Ջերմուկ համայնքի կողմից տեղական հարկերի գծով, նույնիսկ 100% գանձման մակարդակ ապահովելու պայմաններում, հաջորդ տարիներին համայնքի բյուջե ավել գումար չի մուտքագրվի, քան մուտքագրվել է 2012թվականին: Հետևաբար այս ուղղությամբ Ջերմուկ համայնքում ռեզերվներ չկան:

## 2.1.3. Այլ չափելի օգուտներ

2013 թ. հուլիսի 1-ից հանրապետությունում 10 հազար դրամով բարձրացվել է նվազագույն ամսական աշխատավարձը: Աշխատավարձի բարձրացման հետ կապված՝ համայնքային բյուջեներում առաջացած լրացուցիչ ծախսերի ֆինանսավորման նպատակով կառավարությունը, համաձայն 2013 թ. հունիսի 27-ի թիվ 661 - Ն որոշման, իր պահուստային ֆոնդից փոխհատուցելու է (սուբվենցիաների տրամադրում) այդ ծախսերը:

Ջերմուկ խոշորացված համայնքի հաստիքացուցակը սահմանված մեթոդաբանությամբ (հավելված 1) կազմելիս ենթադրվել է, որ Ջերմուկ գործող քաղաքային համայնքի հաստիքները բավարար կլինեն խոշորացված համայնքն ամբողջությամբ սպասարկելու համար: Հետևաբար, գոյություն ունեցող հաստիքների թիվն ու դրույքաչափերը ամբողջությամբ նույնն են թողնվել: Քանի որ հաշվարկներում օգտագործված տվյալները 2013 թ. հունվարի մեկի դրությամբ են դիտարկված, ապա նվազագույն աշխատավարձի մակարդակի բաձրացումը դեռևս հաշվի առնված չէ: Հետևաբար, այս համայնքում պետությունից ստացվող փոխհատուցումն ամբողջությամբ ուղղվելու է նախատեսված նպատակին և հնարավոր չէ դիտարկել որպես օգուտ:

Համայնքների խոշորացման արդյունքում Գնդեվազ համայնքի համար վերը նշված ուղղությամբ նախատեսված փոխհատուցման գումարները կարելի էր դիտարկել որպես օգուտ, սակայն Գնդեվազ համայնքում փաստացի աշխատավարձերի բարձր լինելու պատճառով այդ ուղղությամբ փոխհատուցումներ չի նախատեսվել:

**Ֆինանսական համահարթեցման դոտացիաներ**

Ֆինանսական համահարթեցման սկզբունքով պետական բյուջեից համայնքներին հատկացվող դոտացիաների տրամադրման գործող կարգի համաձայն՝ Ջերմուկ համայնքի կազմի մեջ մտնող նախկին համայնքների համահարթեցման դոտացիաների գումարը 2013թ. համար նախատեսված է.

* Ջերմուկ - 54 441.0 հազ.դրամ,

**67140.8 հազ.դրամ**

* Գնդեվազ - 12 699.8 հազ.դրամ,

Ջերմուկ խոշորացված համայնքի համահարթեցման դոտացիայի չափը, եթե այն հաշվարկվեր 2013թ.–ի համար, նույն օրենքի կիրարկման պայմաններում, կլիներ մոտավորապես 66 446.0 հազ.դրամ, այսինքն՝ առանձնակի չէր փոփոխվի:

Հաշվի առնելով, որ «Ֆինանսական համահարթեցման մասին» նոր օրենքի նախագիծը գտնվում է Ազգային Ժողովում, ուշագրավ կլինի դիտարկել Ջերմուկ խոշորացված համայնքի կազմի մեջ մտնող համայնքների համահարթեցման դոտացիաների գումարների մոտավոր փոփոխությունը՝ պայմանականորեն պատկերացնելով, որ այդ օրենքը գործել է 2013թ. –ի դոտացիաների հաշվարկների համար:

* Ջերմուկ - 83 088 հազ.դրամ,

**102 144 հազ.դրամ**

* Գնդեվազ - 19 056 հազ.դրամ,

Սա նշանակում է, որ Ջերմուկ խոշորացված համայնքի կազմի մեջ մտնող նախկին համայնքներին հատկացվող համահարթեցման դոտացիաների հանրագումարը «Ֆինանսական համահարթեցման մասին» նոր օենքի ընդունումից հետո կավելանան մոտավոր հաշվարկներով 35.0 մլն դրամով:

Ջերմուկ խոշորացված համայնքի համար նոր օրենքի պայմաններում համահարթեցման դոտացիայի գումարը կկազմի 101 800 հազ.դրամ, ինչը 35.4 մլն դրամով ավելի է ներկայում գործող օրենքի պայմաններում հաշվարկված գումարից:

Միաժամանակ հարկավոր է նկատի ունենալ, որ համահարթեցման դոտացիաների ընդհանուր գումարը յուրաքանչյուր տարի մոտավորապես 10 % -ով աճի միտում[[5]](#footnote-5) ունի:

Ջերմուկ խոշորացված համայնքի կազմում գտնվող նախկին Գնդեվազ համայնքի տարածքի մի մասը, ըստ «Գեոթիմ» փակ բաժնետիրական ընկերության տվյալների, ներառված է ՀՀ Վայոց Ձորի և Սյունիքի մարզերի սահմանագլխին գտնվող **Ամուլսարի օգտակար հանածոների հանքավայրի** մեջ: Ընկերությունը ՀՀ օրենսդրության պահանջներին համապատասխան՝ հարակից համայնքների հետ կնքել է հողի վարձակալության պայմանագրեր: Ըստ այդ պայմանագրերի՝ Գնդեվազ նախկին համայնքը, իսկ համայնքների խոշորացումից հետո՝ Ջերմուկ համայնքը, միայն 2013 թ.-ին «Գեոթիմ» ՓԲԸ ից ստանալու է **57.6 մլն դրամ** հողի վարձակալության վճար (տես հավելված 2): Այդ վճարումերը Ջերմուկ համայնքի համար կրելու են շարունակական բնույթ, իսկ ֆինանսական միջոցները ուղղվելու են Ջերմուկ համայնքի բոլոր բնակավայրերի սոցիալ տնտեսական հիմնահարցերի լուծմանը:

## 2.1.4. Համայնքների խոշորացման արդյունքում ՏԻ մակարդակում առաջացող չափելի օգուտների հանրագումարը և կանխատեսումները գալիք 4 տարիների համար

Աղյուսակ 3–ում բերված են չափելի օգուտների ամփոփ տվյալները և հաջորդ 4 տարիներին նույն ուղղություններով օգուտների կանխատեսումները: Վերջիններիս համաձայն՝ համայնքների խոշորացման արդյունքում Ջերմուկ համայնքի մասշտաբով ՏԻ մակարդակում առաջանում է տարեկան 11 111,4հազ.դրամ և քառամյա ժամանակա-հատվածում՝ 44 445,6հազ.դրամ օգուտ:

*Աղյուսակ 3 .Ջերմուկ համայնքի չափելի օգուտների ամփոփ տվյալները և քառամյա ժամանակահատվածի կանխատեսումները (հազ.դրամ)*

|  |  |  |  |
| --- | --- | --- | --- |
|  | **Չափելի օգուտները** | **Մեկ տարվա հաշվարկով** | **Քառամյա ժամանակահատվածում** |
| 1 | Վարչական ծախսերի կրճատումից | **11 111,4** | **44 445,6** |
| 2 | Արդյունավետ հարկային վարչարարությունից | **0** | **0** |
| 3 | Այլ չափելի օգուտներ | **0** | **0** |
|  | **Ընդամենը** | **11 111,4** | **44 445,6** |

## Այլ՝ ոչ չափելի օգուտներ

**Կառավարման արդյունավետության բարձրացում**

Համայնքների խոշորացումը նպաստելու է կառավարման համակարգի արդյունավետության բարձրացմանը, մասնավորապես դա արտահայտվելու է տեղերում կադրային ապահովվածության և աշխատատեղերի կահավորման[[6]](#footnote-6) վրա: Արդյունավետ կառավարման վրա կարող է դրական ազդեցություն ունենալ նաև ներքին և արտաքին վերահսկողության մեխանիզմների զարգացումը, որը մեծապես կապված է լինելու ավագանու ինստիտուտի զարգացման հետ:

**Մասշտաբի էֆեկտ**

Ինչքան մեծանում են ծառայությունների մատուցման ծավալները, այնքան փոքրանում է միավոր ծառայության մատուցման ինքնարժեքը: Այս դրույթը միջազգային պրակտիկայում ընդունված է անվանել «մասշտաբի էֆեկտ», որը համայնքների խոշորացման տարբերակում նշանակում է՝ ինչքան մեծ են համայնքները, այնքան էժան կարող են լինել համայնքի կողմից մատուցվող ծառայությունները:

**Համայնքային ենթակառուցվածքների օպտիմալ տեղաբաշխում**

Օպտիմալ տեղաբաշխում ասելով՝ պետք է հասկանալ հանրային ծառայություններ մատուցող ենթակառուցվածքների՝ աշխարհագրական իմաստով այնպիսի տեղակայում, որը հնարավորություն կտար առավելագույնս ապահովելու ծառայությունների մատուցման հասանելիությունն ու մատչելիությունը՝ միաժամանակ ապահովելով այդ ծառայությունների իրականացման համար կատարված ծախսերի արդյունավետությունն ու նպատակայնությունը:

**Ծառայությունների ինքնարժեքի** վրա, բացի վերը նշվածներից, ազդում են նաև այլ գործոններ, մասնավորապես՝ ինքնարժեքի նվազեցման պատճառ կարող են հանդիսանալ ծառայությունների մատուցումն ապահովող ենթակառուցվածքների ուղղությամբ իրականացված կապիտալ ներդրումային ծրագրերը (հիմնական միջոցների կապիտալ նորոգումը կամ նորերի ձեռք բերումը և այլն):

Համայնքների խոշորացումը դիտարկվում է որպես ապակենտրոնացման գործընթացի կարևոր բաղադրիչ և նախապայման: Հայաստանում գործող մի շարք միջազգային դոնոր կազմակերպություններ լուրջ հետաքրքրված են այս բարեփոխումների ընթացքով և պատրաստակամ են **ֆինանսական ու խորհրդատվական աջակցություն** ցուցաբերելու՝ համայնքների խոշորացման գործընթացն ավելի սահուն և արդյունավետ իրականացնելու համար: Այս ներդրումները նույնպես կարելի է դիտարկել որպես խոշորացման գործընթացին նվիրված ոչ չափելի օգուտներ:

## Պետական մակարդակում առաջացող հնարավոր օգուտներ

**Կրթություն[[7]](#footnote-7)**

Ջերմուկի խոշորացման արդյունքում կարելի է Ջերմուկի ավագ դպրոցը դարձնել կրթահամալիր, որտեղ կիրականացվեն ընդհանուր ղեկավարումն ու հաշվապահությունը, կրթահամալիրի կազմում կգործեն Ջերմուկի ավագ դպրոցը, Ջերմուկի և Գնդեվազի հիմնական դպրոցները և մեկ նախնական մասնագիտական (արհեստագործական) կրթական ծրագրեր իրականացնող ուսումնական հաստատություն՝ «Տուրիզմ», «Առողջարանային գործ» մասնագիտացումներով: Կրթահամալիրը կգործի ՀՀ ԿԳՆ ենթակայությամբ:

**Առողջապահություն[[8]](#footnote-8)**

Գնդեվազի ԲՄԿ-ն գործում է Վայքի բուժմիավորման կազմում, թեև ֆիզիկապես անհամեմատ մոտ է Ջերմուկին, որը ապահովված է նաև սանիտարական տրանսպորտով: Ինչ վերաբերում է Կեչուտին, ապա այն ԲՄԿ չունի և սպասարկվում է Ջերմուկի կողմից, որն ունի սանիտարական տրանսպորտ: Հետևաբար, ավելի ճիշտ կլինի, որ Գնդեվազի բնակչությունը ևս սպասարկվի Ջերմուկի կողմից:

# Ջերմուկ համայնքի միջնաժամկետ զարգացման ծրագրային մոտեցումները

Ջերմուկ համայնքում համայնքների խոշորացման արդյունքում գոյացած օգուտները ուղղվելու են՝



* գոյություն ունեցող ծառայությունների ընդլայնմանը և որակի բարձրացմանը,
* նոր ծառայությունների մատուցմանը,
* ենթակառուցվածքների վերականգնմանն ու նոր ենթակառուցվածքների ստեղծմանը,
* կապիտալ արժեքների ձևավորմանը,
* և այլն:

Համայնքի ֆինանսական միջոցների տնօրինումը համայնքի տեղական ինքնակառավարման մարմինների բացառիկ լիազորությունն է, հետևաբար շատ դժվար է կանխատեսել, թե այդ միջոցները որ ուղղություններով կծախսվեն: Միաժամանակ ակնհայտ է, որ իրականացվող ծրագրերը պետք է ուղղված լինեն համայնքի կազմի մեջ մտնող բոլոր բնակավայրերում առկա հիմնախնդիրների լուծմանը: Սույն ուսումնասիրության շրջանակներում կատարված համայնքի իրավիճակի վերլուծությունը, հիմնահարցերի բացահայտումը, ծրագրերի կազմումը և ծրագրերի առաջնահերթությունների սահմանումը իրականացվել են փորձագիտական մոտեցմամբ և հետագայում կարող են օգտագործվել խորհրդատվական նպատակներով:

## Ջերմուկ համայնքի իրավիճակի վերլուծությունը

1. **Ընդհանուր տվյալներ**

Խոշորացված Ջերմուկ համայնքը (այսուհետև՝ Ջերմուկ համայնք) կազմավորվել է նախկին՝ Ջերմուկ (քաղաքային) և Գնդեվազ (գյուղական) համայնքների միավորումից:



Համայնքն ունի 19890 հա տարածք: Համայնքի կենտրոնն է Ջերմուկ քաղաքը: Համայնքի կենտրոնի հեռավորությունը մայրաքաղաքից կազմում է 174 կմ, իսկ մարզկենտրոնից՝ 51 կմ:

1. **Պատմական ակնարկ**

Ջերմուկ համայնքի կազմի մեջ մտնող բնակավայրերը գոյություն են ունեցել շատ վաղուց՝ 8-10 րդ դարերից: Ջերմուկ քաղաքը հիմնադրվել է 1940 թվականին՝ առաջին առողջարանի կառուցման հետ մեկտեղ: Գնդեվազ գյուղի բնակիչների նախնիները գաղթել են 1928 թ.Պարսկաստանի Խոյ և Սալմաստ գավառներից:

1. **Ֆիզիկա-աշխարհագրական պայմաններ**

Ջերմուկ համայնքի կազմի մեջ մտնող բնակավայրերից Ջերմուկը գտնվում է ծովի մակերևույթից 2080 մ բարձրության վրա, իսկ Գնդեվազը՝ 1850 մ բարձրության վրա: Ջերմուկը Արփա գետով բաժանվում է երկու մասի՝ ձախ ափ և աջ ափ, իսկ Գնդեվազը գտնվում է Արփա գետի ձախակողմյան բարձր սարավանդի վրա: Համայնքում կլիման բնութագրվում է հով և կարճատև ամառներով և երկարատև, ցրտաշունչ և ձյունառատ ձմեռներով: Ջերմուկն ունի 40 տաք, հարուստ բաղադրությամբ ջրի աղբյուրներ:

1. **Ժողովրդագրություն**

Ջերմուկ համայնքի բնակչության ընդհանուր թիվը կազմում է 7794 մարդ, որոնցից 3605-ը տղամարդիկ են, իսկ 4189-ը՝ կանայք (աղյուսակ 4): Համայնքի բնակչության գերակշիռ մասը բնակվում է համայնքի կենտրոնում: Բնակչության 67 %-ը միջին տարիքի բնակչությունն է (18-60 տարեկան): Թոշակառուները կազմում են համայնքի բնակչության 18 %-ը:

*Աղյուսակ 4. Ջերմուկ համայնքի ժողովրդագրությունը*

*(2013 թ. հունվարի 1-ի տվյալներով)*

|  |  |  |  |  |  |
| --- | --- | --- | --- | --- | --- |
| **ՀՀ** | **Ցուցանիշ** | **Չափման միավոր** | **Ընդամենը համայնքում** | **Համայնքի կազմի մեջ մտնող վարչական միավորներ** | |
| **Ջերմուկ** | **Գնդեվազ** |
|  | Տնային տնտեսություններ | ծուխ | 2503 | 2300 | 203 |
|  | Բնակչության թվաքանակ | մարդ | 7794 | 6800 | 994 |
| • | Տղամարդիկ | մարդ | 3605 | 3100 | 505 |
| • | Կանայք | մարդ | 4189 | 3700 | 489 |
| • | Նախադպրոցական տարիքի երեխաներ (0-6 տ.) | մարդ | 286 | 232 | 54 |
| • | Դպրոցական տարիքի երեխաներ (7-18տ.) | մարդ | 903 | 753 | 150 |
| • | Միջին տարիքի բնակչություն (18-60 տ.) | մարդ | 5235 | 4645 | 590 |
|  | Թոշակառուներ | մարդ | 1370 | 1170 | 200 |
|  | Աշխատունակ բնակչություն | մարդ | 4520 | 4000 | 520 |
|  | Գործազուրկներ (զբաղվածության կենտր. գրանցված) | մարդ | 308 | 308 | 0 |
|  | Անապահով ընտանիքների թիվը (սոց. ծառայությունում գրանցված) | ծուխ | 363 | 350 | 13 |
|  | Ընտանեկան նպաստ ստացող տնային տնտեսութ. | ծուխ | 227 | 215 | 12 |
| • | «Փարոս» համակարգում ընդգրկված տնային տնտեսություններ | ծուխ | 349 | 336 | 13 |
|  | Փախստականներ | մարդ | 701 | 685 | 16 |
|  | Հաշմանդամներ | մարդ | 316 | 301 | 15 |

1. **Տեղական ինքնակառավարման մարմիններ**

Ջերմուկ համայնքի ավագանին բաղկացած է լինելու 11 անդամից[[9]](#footnote-9):

Համայնքի ղեկավարի աշխատակազմը բաղկացած է լինելու 22 հաստիքային միավորից՝ ներառյալ համայնքի ղեկավարի հաստիքն ու համայնքի կազմի մեջ մտնող բնակավայրերի վարչական ներկայացուցիչների հաստիքները (աղյուսակ 5):

*Աղյուսակ 5. Համայնքի ղեկավարի աշխատակազմի հաստիքները*

|  |  |  |  |
| --- | --- | --- | --- |
| **ՀՀ** | **Պաշտոն** | **Հաստիքային միավոր** | **Դրույքաչափ** |
| 1 | Համայնքի ղեկավար | 1 | 174300 |
| 2 | Համայնքի ղեկավարի տեղակալ | 1 | 142850 |
| 3 | Աշխատակազմի քարտուղար | 1 | 142850 |
| 4 | Գլխավոր մասնագետ - ֆինանսիստ | 1 | 119800 |
| 5 | Գլխավոր մասնագետ - հաշվապահ | 1 | 119800 |
| 6 | Գլխավոր մասնագետ - ճարտարապետ | 1 | 119800 |
| 7 | Առաջատար մասնագետ | 5 | 77050 |
| 8 | Առաջատար մասնագետ – աուդիտոր | 1 | 77050 |
| 9 | ՔՍԳ գործավար | 1 | 77050 |
| 10 | Ընդունարանի գործավար | 1 | 59730 |
| 11 | Տեղեկատվական համակարգի օպերատոր | 1 | 59730 |
| 12 | Վարորդ | 1 | 59730 |
| 13 | Հավաքարար | 1 | 73585 |
| 14 | Պահակ | 2 | 96000 |
| 15 | Վերելակավար | 1 | 48000 |
| *Համայնքի կամզի մեջ մտնող բնակավայրեր* | | | |
| 16 | Գնդեվազի վարչական ներկայացուցիչ | 1 | 86400 |
| 17 | Կեչուտի վարչական ներկայացուցիչ | 1 | 86400 |
|  | *Ընդամենը* | *22* |  |

1. **Կրթություն, մշակույթ և սպորտ**

Ջերմուկ համայնքում կան 2 գործող մանկապարտեզներ, որոնցից մեկը գտնվում է համայնքի կենտրոնում, իսկ մյուսը՝ Գնդեվազում:

Համայնքում գործում են 3 հանրակրթական դպրոցներ` մեկական համայնքի կազմի մեջ մտնող բոլոր բնակավայրերում: 2012 թ. վերանորոգվել է Կեչուտի դպրոցը:

Համայնքում կան գործող երկու մշակութային հիմնարկներ՝ Ջերմուկի երիտասարդական կենտրոնն ու Գնդեվազի մշակույթի տունը: Ջերմուկի երիտասարդական կենտրոնը 2011 թ. վերանորոգվել է: Նույն բնակավայրերում կան նաև մեկական գործող գրադարաններ:

Արտադպրոցական դաստիարակության և սպորտի ոլորտում ծառայություններ մատուցող հիմնարկներ կան միայն համայնքի կենտրոնում: Այստեղ գործում են երաժշտական դպրոց, գեղարվեստի դպրոց, մարզադպրոց և շախմատի դպրոց: Մարզադպրոցը կարիք ունի սպորտային գույքով համալրման:

*Աղյուսակ 6. Ջերմուկ համայնքի գործող կրթական և մշակութային հիմնարկները*

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **ՀՀ** | **Բնակավայրեր** | **Մանկապարտեզ** | | | **Դպրոց** | | | **Մշակույթի տուն** | | |
| **Քանակը** | **Երեխաների թիվը** | **Աշխատողների թիվը** | **Քանակը** | **Աշակերտների թիվը** | **Աշխատողների թիվը** | **Քանակը** | **Շահառուների թիվը** | **Աշխատողների թիվը** |
| 1 | Ջերմուկ | 1 | 96 | 22 | 1 | - | - | 1 | - | - |
| 2 | Գնդեվազ | 1 | 21 | 7 | 1 | 110 | 25 | 1 | 25 | 2 |
| 3 | Կեչուտ | - | - | - | 1 | - | - | - | - | - |
|  | *Ընդամենը* | *2* | *117* | *29* | *3* |  |  | *2* |  |  |

1. **Առողջապահություն**

Գնդեվազի ԲՄԿ-ն գործում է Վայքի բուժմիավորման կազմում, թեև ֆիզիկապես անհամեմատ մոտ է Ջերմուկին, որը ապահովված է նաև սանիտարական տրանսպորտով: Ինչ վերաբերում է Կեչուտին, ապա այն ԲՄԿ չունի և սպասարկվում է Ջերմուկի կողմից, որն ունի սանիտարական տրանսպորտ: Հետևաբար ավելի ճիշտ կլինի, որ Գնդեվազի բնակչությունը ևս սպասարկվի Ջերմուկի կողմից[[10]](#footnote-10):

Ջերմուկ համայնքի կենտրոնում գործում է Ջերմուկի առողջության կենտրոնը, որտեղ կան 32 աշխատողներ: Ջերմուկի առողջության կենտրոնն ունի լաբորատոր նոր սարքավորումների և բժշկական հմուտ կադրերի կարիք:

Ջերմուկում են գործում նաև 13 առողջարաններ:

Գնդեվազում կա գործող բուժկետ, որն ունի նոր գույքով և սարքավորումներով համալրման կարիք:

1. **Համայնքի սեփականություն**

Ջերմուկ համայնքի սեփականությունը ներկայացված է աղյուսակ 8-ում:

*Աղյուսակ 7. Ջերմուկ համայնքի սեփականությունը*

|  |  |  |  |  |
| --- | --- | --- | --- | --- |
| **ՀՀ** | **Անվանում** | **Չափման միավոր** | **Ըստ համայնքի կազմի մեջ մտնող վարչական միավորների** | |
| **Ջերմուկ** | **Գնդեվազ** |
| 1 | Ջերմուկի քաղաքապետարան | հատ | 1 |  |
| 2 | ՔԿԱԳ | հատ | 1 |  |
| 3 | ՍԾՏԲ | հատ | 1 |  |
| 4 | Մանկապատանեկան մարզադպրոց | հատ | 1 |  |
| 5 | Արվեստի դպրոց հ1 | հատ | 1 |  |
| 6 | Արվեստի դպրոց հ2 | հատ | 1 |  |
| 7 | Շախմատի դպրոց | հատ | 1 |  |
| 8 | Ճոպանուղի | հատ | 1 |  |
| 9 | Մանկապարտեզ | հատ | 1 | 1 |
| 10 | Գրադարան | հատ | 1 | 1 |
| 11 | Վարչական շենք[[11]](#footnote-11) | հատ |  | 1 |
| 12 | Մշակույթի տուն |  |  | 1 |
| 13 | Ներհամայնքային ճանապարհներ |  |  | + |
| 14 | Խմելու ջրի ցանց |  |  | + |
| 15 | Բուժկետ | հատ |  | 1 |
| 16 | Հուշարձաններ |  |  | + |
| 17 | Գերեզմանատուն | հատ |  | 1 |

1. **Բնակարանային տնտեսություն**

Համայնքում կան 241 հատ բնակելի տներ և 111 հատ բազմաբնակարանային շենքեր, որտեղ կա 2637 բնակարան: Բազմաբնակարանային շենքերը բոլորը գտնվում են համայնքի կենտրոնում: Բնակելի տների մեծ մասը՝ 220 հատ, գտնվում են Գնդեվազ բնակավայրում:

Համայնքում վթարային տներ չկան:

2012 թ. վերանորոգվել են Ջերմուկի բազմաբնակարան շենքերի մի մասի տանիքները: Սակայն դեռևս 63 շենքերում առկա է տանիքների վերանորոգման հիմնախնդիր: Անհրաժեշտ է վերանորոգել նաև Ջերմուկի բոլոր բազմաբնակարան բնակելի շենքերի մուտքերն ու բակերը: Համայնքի կազմի մեջ մտնող բնակավայրերի առանձնատները նույնպես ունեն վերանորոգման կարիք: Հատկապես դժվար է երիտասարդ ընտանիքների համար նոր տուն կառուցելը:

1. **Փողոցային լուսավորություն**

Փողոցային լուսավորություն իրականացվում է միայն համայնքի կենտրոնում: Մնացյալ բնակավայրերում փողոցային լուսավորություն չկա:

1. **Աղբահանություն**

Աղբահանությունը համայնքի կենտրոնում կատարվում է կենտրոնացված եղանակով, պատշաճ մակարդակով: Գնդեվազում չկա աղբահանության համակարգ: Աղբը թափվում է մոտակա ձորում: Յուրաքանչյուր բնակիչ իր աղբը ինքնուրույն հավաքում է, վառելու ենթակա աղբը վառում, իսկ մնացյալը որոշ ժամանակ կուտակվելուց հետո թափում են ձորը:

1. **Խմելու ջրի ջրամատակարարում և ջրահեռացում**

Համայնքի կազմի մեջ մտնող բոլոր բնակավայրերում բնակչությունն ապահովված է խմելու ջրով: Համայնքի բոլոր տնային տնտեսություններն ապահովված են 24-ժամյա ջրամատակարարմամբ: Ջերմուկում խմելու ջրի մանրածախ սակագինը կազմում է 180 դրամ մեկ խմ-ի դիմաց: Գնդեվազում խմելու ջրի ներքին ցանցը մաշված է և վերանորոգման կարիք ունի:

Ջերմուկում խմելու ջրի մատակարարումն իրականացվում է ՀՋԿ ՓՀԸ-ի կողմից: Գնդեվազում ջրի մատակարարումը չի իրականացվում որևէ օպերատորի կողմից:

1. **Կոյուղի**

Համայնքի կազմի մեջ մտնող բնակավայրերն ապահովված են կոյուղով:

1. **Գյուղատնտեսություն**

Ջերմուկ համայնքի գյուղատնտեսական հիմնական ուղղվածությունն են անասնապահությունը, դաշտային մշակաբույսերի աճեցումը և այգեգործությունը: Գնդեվազի բնակչության հիմնական զբաղմունքը հողագործությունն է, զաբղվում են նաև մեղվաբուծությամբ:

Համայնքում առկա է ոռոգման համակարգ: Գնդեվազի ոռոգման ներքին ցանցը քայքայված է, մեծ են ջրի կորուստները: 2008 թ. պետական բյուջեի միջոցների հաշվին վերանորոգվել է ոռոգման ջրատարը:

Գյուղատնտեսությամբ և անասնապահությամբ զբաղվելու համար համայնքի բնակիչները բախվում են մի շարք խնդիրների հետ: Կա բազմապրոֆիլ գյուղտեխնիկայի անհրաժեշտություն: Չկան իրացման հնարավորություններ: Ցածր է անասնաբուծական և տոհմաբուծական աջակցության որակը:

1. **Արդյունաբերություն**

Ջերմուկ քաղաքում կա հանքային ջրերի արտադրություն, իսկ Գնդեվազում՝ թռչնաֆաբրիկա:

1. **Ճանապարհային տնտեսություն**

Գնդեվազը և Կեչուտը համայնքի կենտրոնին կապող ճանապարհներն ասֆալտապատ են, ձմռանը անցանելի: Գնդեվազը համայնքի կենտրոնին կապող ճանապարհների երկարությունը 12 կմ է, իսկ Կեչուտը համայնքի կենտրոնին կապող ճանապարհինը` 4 կմ[[12]](#footnote-12):

Համայնքի կազմի մեջ մտնող բնակավայրերի ճանապարհների ներքին ցանցը գտնվում է վատ վիճակում: Անմխիթար վիճակում են Գնդեվազի ներբնակավայրային ճանապարհները, ասֆալտապատման կարիք ունեն Ջերմուկի ձախ ափի փողոցները:

1. **Տրանսպորտ և կապ**

Համայնքի կազմի մեջ մտնող բոլոր բնակավայրերում առկա է տրանսպորտային երթուղի: Համայնքի ավտոմեքենաների ընդհանուր քանակը կազմում է 1044, որից մարդատար են՝ 849-ը և բեռնատար՝ 195-ը: Համայնքի բոլոր բնակավայրերում առկա են նաև հեռախոսային հաղորդակցություն, տեղական ԱՀԿ, բջջային հեռախոսի ծածկվածություն, փոստային ծառայություն և ինտերնետ կապ (աղյուսակ 8):

*Աղյուսակ 8. Տրանսպորտը և կապը բնութագրող ցուցանիշներ*

|  |  |  |  |
| --- | --- | --- | --- |
| **ՀՀ** | **Ցուցանիշ** | **Ջերմուկ** | **Գնդեվազ** |
| 1 | Բնակավայրից տրանսպորտային երթուղու առկայություն | Այո | Այո |
| 2 | Ավտոմեքենաների ընդհանուր քանակ, այդ թվում՝ | 967 | 77 |
| * *մարդատար* | *787* | *62* |
| * *բեռնատար* | *180* | *15* |
| 3 | Հեռախոսային հաղորդակցության առկայություն | Այո | Այո |
| 4 | Տեղական ԱՀԿ առկայություն | Այո | Այո |
| 5 | Բջջային հեռախոսի ծածկվածություն | Այո | Այո |
| 6 | Փոստային ծառայության առկայություն | Այո | Այո |
| 7 | Ինտերնետ կապի առկայություն | 10Մբ/վ, WiMax | 0.5Մբ/վ, USB |

1. **Առևտուր և սպասարկում**

Ջերմուկում քաղաքում առկա են առևտրի և սպասարկման ուղղությամբ միջին բնակչություն ունեցող քաղաքներին յուրահատուկ բոլոր օբեկտները:

Գնդեվազում կան առևտրի և սպասարկման թվով 6 փոքր և միջին օբյեկտներ, որոնցից 5-ը առևտրի մանր կրպակներ են:

1. **Հողօգտագործում**

Համայնքի կազմի մեջ մտնող բնակավայրերում մեկ տնտեսությանը պատկանող գյուղատնտեսական հողերի միջին չափը կազմում է 0.6-2 հա:

Գնդեվազում մեկ տնտեսությանը պատկանող գյուղատնտեսական հողամասերի քանակը կազմում է 2-3 հողամաս:

Գնդեվազում բարձր է չմշակվող հողամասերի քանակությունը: Այստեղ կան ընդամենը 2 հողազուրկ տնային տնտեսություններ:

*Աղյուսակ 9. Ջերմուկ համայնքի հողօգտագործման ցուցանիշներ*

|  |  |  |  |
| --- | --- | --- | --- |
| **ՀՀ** | **Ցուցանիշ** | **Ըստ համայնքի կազմի մեջ մտնող վարչական միավորների** | |
| **Ջերմուկ** | **Գնդեվազ** |
| 1 | Մեկ տնտեսությանը պատկանող գյուղատնտեսական հողերի միջին չափը (հա) | 0,6 – 1 | 1 - 2 |
| 2 | Մեկ տնտեսությանը պատկանող գյուղատնտեսական հողերի քանակը (հողակտոր) | - | 2 – 3 |
| 3 | Չմշակվող հողերի տոկոսը (%)՝   * քաղաքացիների սեփականության | - | 46 |
| * համայնքային սեփականության | - | 15 |
| * պետական սեփականության | - | 60 |
| 4 | Տնամերձ հողամասերի թիվը | 255 | 280 |
| 5 | Հողազուրկ տնտեսությունների թիվը | - | 2 |

## Համայնքում առկա հիմնահարցերն ու դրանց լուծմանն ուղղված ծրագրերը

|  |  |  |
| --- | --- | --- |
|  | **Հիմնահարցեր** | **Հիմնահարցերի լուծմանն ուղղված ծրագրեր** |
| ***Տեղական ինքնակառավարման լիազարություններ*** | | |
|  | Համայնքում նոր համակարգիչների անհրաժեշտություն | Գնդեվազի համար նոր համակարգիչների ձեռքբերում |
|  | Ջերմուկի մարզադպրոցի սպորտային գույքի համալրման անհրաժեշտություն | Ջերմուկի մարզադպրոցի համար սպորտային գույքի ձեռքբերում |
|  | Ջերմուկի բազմաբնակարան բնակելի շենքերի վիճակի բարելավման անհրաժեշտություն | Ջերմուկի 63 շենքերի տանիքների վերանորոգման անհրաժեշտություն |
| Ջերմուկի 111 բազմաբնակարան շենքերի մուտքերի վերանորոգում |
| Ջերմուկի 111 բազմաբնակարան շենքերի բակերի վերանորոգում |
|  | Համայնքի կազմի մետ մտնող բնակավայրերում փողոցային լուսավորության բացակայություն | Գնդեվազում փողոցային լուսավորության անցկացում |
| Կեչուտում փողոցային լուսավորության անցկացում |
|  | Գնդեվազի խմելու ջրի ներքին ցանցի անբարեկարգ վիճակ | Գնդեվազի խմելու ջրի ներքին ցանցի վերանորոգում |
|  | Համայնքում գյուղատնտեսությունը զարգացնելու համար խոչընդոտների առկայություն | Համայնքում գյուղատնտեսությամբ զբաղվող տնտեսությունների համար բազմապրոֆիլ գյուղտեխնիկայից օգտվելու հնարավորությունների ստեղծում |
| Իրացման հնարավորությունների ստեղծում |
|  | Համայնքում աղբահանության ընդլայնման անհրաժեշտություն | Համայնքում աղբահանության ընդլայնում |
|  | Համայնքի կազմի մեջ մտնող բնակավայրերի ճանապարհների ներքին ցանցի անբարեկարգ վիճակ | Գնդեվազի գլխավոր փողոցի ասֆալտապատում |
| Գնդեվազի ճանապարհների ներքին ցանցի վերանորոգում |
| Ջերմուկի ձախ ափի փողոցների ասֆալտապատում |
| ***Պետական կառավարման լիազորություններ*** | | |
|  | Համայնքի բնակավայրերում առանձնատների վերանորոգման և նորերի կառուցման անհրաժեշտություն | Առանձնատների վերանորոգման անհրաժեշտություն |
| Երիտասարդ ընտանիքներին առանձնատներով ապահովելու անհրաժեշտություն |
|  | Համայնքի բոլոր բնակավայրերում ջրամատակարարման համակարգի կառավարման միասնական մոդել ունենալու անհրաժեշտություն[[13]](#footnote-13) | Համայնքի բոլոր բնակավայրերի ջրամատակարարման համակարգերի կառավարումը հանձնել ՀՋԿ ՓՀԸ-ին, որն արդեն իսկ հանդիսանում է Ջերմուկի ջրամատակարարման օպերատորը |
|  | Առողջապահական ոլորտում մատուցվող ծառայությունների որակի բարձրացման անհրաժեշտություն | Ջերմուկի առողջության կենտրոնը լաբորատոր նոր սարքավորումներով համալրման անհրաժեշտություն |
| Ջերմուկի առողջության կենտրոնում բժշկական հմուտ կադրերի կարիք |
| Գնդեվազի բուժկետը նոր գույքով և սարքավորումներով համալրելու անհրաժեշտություն |

# Համայնքում առկա հիմնահարցերի լուծմանն ուղղված առաջնահերթ ծրագրերը

Համայնքում առկա հիմնահարցերի լուծմանն ուղղված ծրագրերի առաջնահերթություններ սահմանելը գործնականում բավականին դժվար է, հատկապես, երբ այդ համայնքը, որպես այդպիսին, դեռևս ձևավորված չէ: Այս պարագայում առաջնահերթությունների սահմանման ժամանակ որպես կողմնորոշիչ են օգտագործվել փորձագիտական հիպոթետիկ դատողություններն ու պատկերացումները համայնքի մասին՝ միաժամանակ համայնքը դիտարկելով որպես տեղական ինքնակառավարման ինքնուրույն սուբյեկտ, որտեղ գոյատևելու համար անհրաժեշտ է ունենալ գոնե նվազագույն ենթակառուցվածքներ ու ծառայություններ:

Ցանկացած համայնքում տեղական ինքնակառավարումը կյանքի կոչելու առաջնահերթ պայման է կառավարման մարմնի առկայությունը, նրա դիրքն ու հեղինակությունը: Վերանորոգված և կահավորված վարչական շենքի առկայությունը կարևոր պայման է բնակչության շրջանում վստահության և հավատի մթնոլորտ ձևավորելու, իշխանության ուժն ու կարողությունները ընդգծելու, ինչպես նաև կառավարման ապարատի (աշխատակազմի) արյդունավետ աշխատանքը խթանելու համար: Այս իմաստով, հատկապես խոշորացման հետևանքով ձևավորված համայնքի համար պատշաճ տեսքի և բավարար հնարավորություններ ունեցող վարչական շենքի առկայությունը դիտվում է որպես առաջնայնություն:

Առաջնահերթությունների հաջորդ շարքը վերաբերում է ՏԻՄ–երին օրենքով ամրագրված այն լիազորություններին, որոնք ենթադրում են բնակչությանը առաջին անհրաժեշտության (կենսապահովման) ծառայությունների մատուցում: Այդպիսիներից են ջրամատակարարումը, աղբահանությունը, նախադպրոցական դաստիարակությունը, միջբնակավայրային հաղորդակցությունը (ճանապարհներ, տրանսպորտ, կապ) և այլն:

Համայնքի համար (հատկապես գյուղական բնակավայրեր ունեցող) առաջնային կարող են լինել նաև այնպիսի ծրագրերի իրականացումը, որոնք չեն դասվում համայնքի ղեկավարի պարտադիր լիազորությունների շարքին, սակայն անհրաժեշտ են տեղերում անհատական տնտեսությունների գործունեությանը նպաստելու, նրանց կողմից եկամուտ ձևավորելու, հետևաբար՝ նաև համայնքում ապրելու և տնտեսությունը զարգացնելու համար: Այդպիսի ծրագրերից են, մասնավորապես՝ արդիական գյուղատնտեսական տեխնիկայի հավաքակայանի ստեղծումը, գյուղմթերքների մթերման հնարավորությունների ապահովումը և այլն:

Այս պատկերացումներից ելնելով՝ 3.2 կետում նշված ծրագրերի ցանկից խոշորացվող համայնքների ղեկավարների հետ խորհրդակցության արդյունքում ընտրվել են առավել առաջնահերթ ծրագրերը, դասակարգվել են ըստ առաջնահերթության և գնահատվել են նրանց մոտավոր արժեքները:

*Աղյուսակ 10 . Հիմնահարցերի լուծմանն ուղղված առաջնահերթ ծրագրերը և դրանց արժեքը*

|  |  |  |  |  |  |  |
| --- | --- | --- | --- | --- | --- | --- |
|  | Ծրագիր 1 | | Ծրագիր 2 | | Ծրագիր 3 | |
| Ծրագիրը | Արժեքը (հ. դրամ) | Ծրագիրը | Արժեքը (հ. դրամ) | Ծրագիրը | Արժեքը (հ. դրամ) |
| **Ջերմուկ** | Ջերմուկի Աջափնյակ և Ձախափնյակ թաղամասերի 15000 քմ բակային տարածքների հիմնանորոգում | 300 000 | Ջերմուկ քաղաքի առանձին փողոցների ասֆալտապատում | 250 000 | Ջերմուկ քաղաքի Աջափնյակ և Ձախափնյակ թաղամասերի շուրջ 15000 քմ բակային տարածքների լուսավորության գործընթացի ավարտում | 30 000 |
| **Գնդեվազ** | Խմելու ջրի ներքին ցասնցի վերանորոգում | 30 000 | Կոյուղագծի կառուցում և վերանորոգում | 60 000 | Մշակույթի տան կապիտալ վերանորոգում | 80 000 |

# ՏԻ ոլորտին առնչվող այն առաջնահերթ ծրագրերը, որոնք հնարավոր է իրականացնել միջնաժամկետ (4 տարվա) ժամանակահատվածում խոշորացման արդյունքում առաջացող օգուտների հաշվին

Ինչպես վերևում արդեն նշվեց, Ջերմուկ խոշորացված համայնքը, խոշորացման արդյունքում ապահովելով բոլոր նախկին համայնքներում մինչ խոշորացումը եղած ծառայությունների փաստացի մակարդակը, տարեկան ունենալու է 11 111,4 հազ. դրամ ազատ միջոցներ: Այդ միջոցները հիմնականում ուղղվելու են աղյուսակ 10–ում բերված առաջնահերթ ծրագրերի ֆինանսավորմանը, որի ժամանակ որպես համաֆինանսավորող կողմ կարող են հանդես գալ նաև պետությունը կամ այլ դոնոր կազմակերպություններ: Այս համագործակցությունը լուրջ հնարվորություններ կարող է ստեղծել՝ համայնքում խիստ անհրաժեշտ, նույնիսկ լուրջ ծախսատար ծրագրեր ֆինասավորելու և վարկային միջոցներ ներգրավելու համար:

Աղյուսակ 11-ում բերված է այն առաջնահերթ ծրագրերի նկարագրությունը, որոնք հնարավոր է իրականացնել խոշորացման միջոցով տնտեսված ֆինանսական միջոցների հաշվին 4 տարի ժամանակահատվածում:

*Աղյուսակ 12. Ֆինանսավորման ենթակա ծրագրերի ցանկը և նկարագրությունը*

|  |  |  |  |
| --- | --- | --- | --- |
| **ՀՀ** | **Ծրագրի անվանումը** | **Ծրագրի նկարագրությունը** | **Ծրագրի արժեքը** (հազ.դրամ) |
| 1 | Համայնքի բակային տարածքների բարեկարգում | Ջերմուկի Աջափնյակ և Ձախափնյակ թաղամասերի 5000 քմ բակային տարածքների հիմնանորոգում | **100 000** |
| 2 | Գնդեվազի ջրամատակարարման համակարգի բարելավում | Խմելու ջրի ներքին ցանցի վերանորոգում | **30 000** |
| 3 | Համայնքի ներբնակավայրային ճանապարհների բարելավում | Ջերմուկ քաղաքի առանձին փողոցների ասֆալտապատում | **100 000** |
| 4 | Գնդեվազի կոյուղու համակարգի բարելավում | Գնդեվազում Կոյուղագծի կառուցում և վերանորոգում | **60 000** |
| 5 |  |  |  |
| **Ընդամենը[[14]](#footnote-14)** | | |  |

Ծանոթություն:

Լրացուցիչ ֆինանսական միջոցների առկայության կամ վերը նշված ծրագրերը այլ միջոցներով իրականացնելու պայմաններում կարելի է շարունակել սույն ցանկը աղյուսակ 10 – ում բերված առաջնահերթությամբ: Մասնավորապես՝ մանկապարտեզների վերանորոգում, ճանապարհների և փողոցների փոսային նորոգման, եզրաքարերի և ջրահեռացման ուղիների վերանորոգման աշխատանքների իրականացում և այլն:

# Համայնքի բյուջեի հիմնական ցուցանիշները

Աղյուսակ 12-ում ներկայացված են Ջերմուկ համայնքի բյուջեի հիմնական ցուցանիշները մինչև խոշորացնելը՝ ըստ համայնքի կազմի մեջ մտնող նախկին համայնքների, և խոշորացնելուց հետո: Մասնավորապես, այստեղ ներկայացված են համայնքի ընդհանուր ծախսերի բաժանումն ըստ վարչական և ֆոնդային մասերի, ինչպես նաև՝ ըստ վարչական ծախսերի (կառավարման ապարատի պահպանում) և ծառայությունների մատուցումն արտահայտող ծախսերի: Աղյուսակից երևում է, որ խոշորացման արդյունքում ավելացել են ֆոնդային բյուջեի ծախսերն ու ծառայությունների մատուցմանն ուղղվող ծախսերը, ինչը դրական երևույթ է:

*Աղյուսակ 12. Ջերմուկ համայնքի կազմի մեջ մտնող նախկին համայնքների բյուջեների ծախսերը (2012 թ. փաստ)*

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **ՀՀ** | **Համայնք** | **Ընդամենը ծախսեր** | | | **Ընդհանուր բնույթի հանրային ծառայություններ** | **Ծառայությունների մատուցումն արտացոլող ծախսեր** | | | | | |
| **Ընդամենը** | **Վարչական մաս** | **Ֆոնդային մաս** | **Տնտեսական հարաբերություններ** | **Շրջակա միջավայրի պաշտպանություն** | **Բնակարանային շինարարություն և կոմունալ ծառայություն** | **Հանգիստ , մշակույթ և կրոն** | **Կրթություն** | **Սոցիալական պաշտպանություն** |
| 1 | Ջերմուկ | 214 541,1 | 174 964,4 | 39 576,6 | 87 404,3 | -489,0 | 43 519,4 | 10 966,5 | 7 012,6 | 57 518,5 | 8 608,9 |
| 2 | Գնդեվազ | 22 392,5 | 19 699,2 | 2 693,3 | 12 652,2 | -906,5 | 0,0 | 0,0 | 5 047,3 | 5 199,5 | 400,0 |
| 3 | Ընդամենը | 236 933,6 | 194 663,7 | 42 269,9 | 100 056,4 | -1 395,6 | 43 519,4 | 10 966,5 | 12 059,9 | 62 718,0 | 9 008,9 |
|  |  |  |  |  |  |  |  |  |  |  |  |
| Ջերմուկ (խոշորացված) | | 236 933,6 | 183 874,7 | 53 058,9 | 88 945,0 | 147 988,6 | | | | | |

Ջերմուկ համայնքում համայնքների խոշորացման արդյունքում մեծացել են ֆոնդային բյուջեի ծախսերը՝ 17,8 %-ից հասնելով մինչև 22,4 %-ի: 4,4 %-ով ավելացել են նաև վարչական բյուջեի ծախսերի կազմում ծառայությունների մատուցմանն ուղղվող ծախսերը, ինչը նշանակում է, որ նույն տոկոսով նվազել են կառավարման ապարատի պահպանման ծախսերը (աղյուսակ 3):

*Աղյուսակ 13. Ջերմուկ համայնքի բյուջեի հիմնական ցուցանիշները մինչև խոշորացնելը և խոշորացնելուց հետո*

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | Ընդամենը ծախսեր | | Այդ թվում | | | | | | |
| Վարչական բյուջեի ծախսեր | | | | | Ֆոնդային բյուջեի ծախսեր | |
| Ընդամենը | | Այդ թվում ծառայություն-ներին ողղված ծախսեր | | |
| Հազ.դրամ | % | Հազ.դրամ | % | Հազ.դրամ | % ընդհանուրից | % վարչական բյուջեից | Հազ.դրամ | % |
| **Մինչև խոշորացումը** | **236 933,6** | **100,0** | **194 663,7** | **82,2** | **141 677,6** | **59,8** | **72,8** | **42 269,9** | **17,8** |
| **Խոշորացումից հետո** | **236 933,6** | **100,0** | **183 874,7** | **77,6** | **142 000,0** | **59,9** | **77,2** | **53 058,9** | **22,4** |

Աղյուսակ 14-ում ներկայացված են Ջերմուկ խոշորացված համայնքի բյուջեի ծախսերը 4 տարվա կտրվածքով՝ ըստ վարչական և ֆոնդային բյուջեների ծախսերի՝ ներկայացնելով նաև ծառայությունների մատուցմանն ուղղվող ծախսերը: Ջերմուկ համայնքի բյուջեի ծախսերը յուրաքանչյուր տարի ավելացվել են՝ հիմք ընդունելով ֆինանսական համահարթեցման դոտացիաների հնարավոր աճի տեմպերը և աշխատակազմի նվազագույն աշխատավարձի մակարդակի բարձրացման փոխհատուցումից տրված գումարները:

*Աղյուսակ 14. Ջերմուկ համայնքի բյուջեի ծախսերը 4 տարվա կտրվածով*

*(հազ.դրամ)*

|  |  |  |  |  |  |  |  |
| --- | --- | --- | --- | --- | --- | --- | --- |
|  | | | **Մինչև խոշորոցումը** | **Խոշորացումից հետո** | | | |
| **I տարի** | **II տարի** | **III տարի** | **IV տարի** |
| **Ընդամենը ծախսեր** | | | **236 933,6** | **236 933,6** | **242 378** | **248 366** | **254 954** |
|  | **Վարչական բյուջեի ծախսեր** | | **194 663,7** | **183 874,7** | **186 052** | **188 448** | **19 083** |
|  | | **Այդ թվում ՝ծառայություն-ներին ուղղված ծախսեր** | **141 677,6** | **142 000,0** | **143 905** | **146 001** | **148 307** |
|  | **Ֆոնդային բյուջեի ծախսեր** | | **42 269,9** | **53 058,9** | **56 325** | **59 918** | **63 871** |

Բացի վերը նշվածից, Ջերմուկ համայնքը լուրջ ֆինանսական ակնկալիքներ կարող է ունենալ նաև ներքոհիշյալ ուղղություններից:

1. Կապված «Ֆինանսական համահարթեցման մասին» նոր օրենքի ընունման հետ: Այս մասով սպասվելիք գումարը կկազմի - **35.4 մլն դրամ:**
2. Ամուլսարի հանքավայրի շահագործումից Ջերմուկ խոշորացված համայնքը 2013 թվականից սկսած՝ յուրաքանչյուր տարի «Գեոթիմ» ՓԲԸ -ից կստանա է **57.6 մլն դրամ**  հողի վարձակալության վճարներ:

Ընդհանուր առմամբ, հաշվի առնելով բոլոր ուղղություններով ակնկալվող փոփոխությունները (համայնքների խշորացում, ֆինանսական համահարթեցման նոր մեխանիզմների ներդրում, նվազագույն աշխատավարձի շեմի բարձրացման հետ կապված փոխհատուցում, հանքարդյունաբերության գործարկում), Զառիթափ համայնքը մեկ տարվա ընթացքում կունենա լրացուցիչ (ազատված) **103.8 մլն դրամ**:

*Աղյուսակ 15. Ջերմուկ համայնքի բոլոր ողղություններով կանխատեսվող օգուտները*

*(հազ.դրամ)*

|  |  |  |  |
| --- | --- | --- | --- |
|  | **Ընդամենը ծախսեր** | **որից** | **Լրաչուցից (ազատված) միջոցներ[[15]](#footnote-15)** |
| **Վարչական բյուջե** |
| **Մինչև խոշորացումը** | **236 933,6** | **194 663,7** |  |
| **Խոշորացումից հետո** | **236 933,6** | **183 874,7** |  |
|  | | | |
| **Համայնքների խոշորացման արդյունքում (վարչական բյուջեի ծախսերի կրճատումից)** |  |  | **10 789** |
| **«Ֆինանսական համահարթեցման մասին» նոր օրենքի ընդունման արդյունքում** |  |  | **35 400** |
| **Ամուլսարի հանքավայրի շահագործման արդյունքում** |  |  | **57 600** |
| **Ընդամենը** |  |  | **103789** |

# Համայնքների խոշորացման արդյունքում համայնքային լիազորությունների և որոշ իրավական պահանջների վերանայման անհրաժեշտությունը

Նախքան համայնքների խոշորացումը, երբ խոշորացաված համայնքի կազմի մեջ մտնող վարչական միավորները ինքնուրույն համայնքներ են, նրանց միմյանց կապող ճանապարհները հանդիսանում են պետական (մարզային) ենթակայության ճանապարհներ: Դա նշանակում է, որ այդ ճանապարհների սպասարկումը (այդ թվում նաև կապիտալ նորոգումը) իրականացվում է պետական բյուջեի միջոցների հաշվին: Համայնքների խոշորացումից հետո այդ ճանապարհները դառնում են ներհամայնքային, և հետևաբար՝ դրանց սպասարկումը կատարվելու է համայնքի կողմից՝ իր բյուջեի միջոցների հաշվին: Տրամաբանական է, որ այս դեպքում այդ լիազորությունը հարկավոր է դիտարկել որպես պատվիրակված լիազորություն և պետական բյուջեից ստանալ համապատասխան ֆինանսավորում, կամ համայնքներին տրամադրել այդ աշխատանքների կատարման համար նպատակային դրամաշնորհներ:

ՀՀ օրենսդրության համաձայն՝ համայնքներն իրավունք ունեն ձևավորված վարչական բյուջեի պահուստային ֆոնդից հատկացումներ կատարելու ֆոնդային բյուջե և կատարելու կապիտալ ծախսեր: Օրենսդրությունը սահմանափակում է վարչական բյուջեի պահուստային ֆոնդի չափը՝ սահմանելով այն վարչական բյուջեի ընդհանուր եկամուտների 5-20 %-ի չափով: Համայնքների խոշորացման պարագայում, երբ վարչական բյուջեում վարչական ծախսերի տնտեսման հաշվին առաջանում են ազատ միջոցներ, երբեմն կարող են խոչընդոտներ առաջանալ այդ միջոցներն օգտագործելիս՝ անհրաժեշտ ծավալի կապիտալ ծրագրեր իրականացնելու համար: Իսկ խոշորացման պարագայում կապիտալ ծախսերի իրականացումը երբեմն լինում է օբյեկտիվ անհրաժեշտություն, քանի որ շատ դեպքերում նոր ծրագրերի իրականացումն իր մեջ ներառում է նաև կապիտալ ծախսերի իրականացում :

# Հավելվածներ

## Հավելված 1. Համայնքների խոշորացման արդյունքում վարչական ծախսերի կրճատումից առաջացող օգուտների հաշվարկման մոտեցումները

**Երբ խոշորացված համայնքի կազմի մեջ մտնում են տարբեր՝ քաղաքային և գյուղական կարգավիճակ ունեցող բնակավայրեր**

Համայնքների խոշորացման օգուտներն առաջին հերթին արտահայտվում են համայնքների վարչական ծախսերի կրճատմամբ: Պարզ է, որ նոր ձևավորված համայնքի աշխատակազմը չի կարող իր մեջ ներառել նախկին համայնքների աշխատակազմերն ամբողջությամբ[[16]](#footnote-16), այլ որոշակի փոփոխություններ կկրի: Որոշակի փոփոխություններ կկրեն նաև վարչական ծախսերը:

Գործնականում բավականին դժվար է հաշվարկել, թե կոնկրետ քանի միավոր հաստիք կկրճատվի և որքան գումար կազատվի համայնքների խոշորացման արդյունքում, քանի որ չկան համայնքի աշխատակազմի թվի վերաբերյալ սահմանված նորմատիվներ: Իհարկե, կան պաշտոններ, որոնց մասին միանշանակ կարելի է ասել, որ նոր ձևավորված մեկ համայնքում դրանք չեն կարող լինել մի քանի հատ: Սակայն երբ խոսքը վերաբերում է կոնկրետ մասնագետներին, շատ դժվար է ենթադրել, թե նրանցից քանիսը կկրճատվեն: Ավելին, նոր ձևավորված համայնքում,աշխատակազմի կրճատման արդյունքում տնտեսված գումարների հաշվին նոր ծառայությունների մատուցումը կարող է ենթադրել նաև նոր աշխատողների ներգրավում:

Դժվար է հաշվարկել նաև, թե ինչպիսին կլինեն նոր ձևավորված համայնքի վարչական ծախսերը, քանի որ դարձյալ չկան սահմանված նորմատիվներ:

Ելնելով վերը շարադրվածից՝ համայնքների խոշորացման արդյունքում վարչական ծախսերի կրճատման հաշվարկը կատարվում է միմիայն ***փորձագիտական գնահատմամբ***:

Հաշվարկները կատարելիս դիտարկվում է նաև խոշորացման արդյունքում նոր պաշտոնների ձևավորման և դրանց պահպանման հետ կապված ծախսերի առաջացման անհրաժեշտությունը: Խոսքը, մասնավորապես, վերաբերում է նոր ձևավորված համայնքի բնակավայրերում (բացի համայնքի կենտրոնի բնակավայրից) «վարչական ներկայացուցչի» պաշտոնին, որը կհանդիսանա նախկին համայնքի տարածքում նոր ստեղծված համայնքի ղեկավարի ներկայացուցիչը: Իհարկե, վարչական ներկայացուցչի գործառույթներն էականորեն կտարբերվեն համայնքի ղեկավարի գործառույթներից, և, բնականաբար, այդ հաստիքի պահպանման համար շատ մեծ ծախսեր չեն ենթադրի:

Այն դեպքում, երբ նոր համայնքը ձևավորվել է քաղաքային համայնքի շուրջ շրջակա գյուղական համայնքների խոշորացման արդյունքում, խոշորացումից առաջացող օգուտների հաշվարկման նպատակով կիրառվել է հետևյալ մոտեցումը:

Ենթադրվել է, որ քաղաքային համայնքի գործող վարչական ապարատի միջոցով հնարավոր կլինի սպասարկել խոշորացված համայնքն ամբողջությամբ: Եվ, փաստորեն, խոշորացվող համայնքի կազմի մեջ մտնող նախկին գյուղական համայնքների աշխատակազմերն ու դրանց պահպանման ծախսերը խոշորացման արդյունքում կկրճատվեն ամբողջությամբ:

Սրան զուգահեռ՝ այդ նույն բնակավայրերում կառաջանան նոր ծախսեր՝ կապված համայնքի ղեկավարի վարչական ներկայացուցչի հաստիքի ստեղծման և նրա պահպանման հետ:

Վարչական ներկայացուցչի պահպանման ծախսերը կարող են լինել տարբեր՝ կախված տվյալ բնակավայրի բնակչության թվից: Քանի որ բնակչության թվից կախված՝ տարբեր կլինի նաև վարչական ներկայացուցչի աշխատանքային ծանրաբեռնվածությունը:

Այսպես, խոշորացված համայնքի կազմի մեջ մտնող բոլոր բնակավայրերում կսահմանվի մեկ վարչական ներկայացուցչի հաստիք: 3000-ից ավելի բնակիչ ունեցող բնակավայրերում վարչական ներկայացուցիչները կունենան մեկ օգնական և գրասենյակի հավաքարար: 5000-ից ավելի բնակիչ ունեցող բնակավայրերում, համայնքի ավագանու որոշմամբ, կարող են սահմանվել լրացուցիչ հաստիքներ:

Վարչական ներկայացուցչի աշխատավարձը սահմանվել է՝ հիմք ընդունելով տվյալ բնակավայրի բնակչության թիվը:

Մինչև 300 բնակիչ ունեցող բնակավայրերում՝ 60000 դրամ, որը մոտավորապես համապատասխանում է նվազագույն աշխատավարձին՝ ներառյալ եկամտային հարկը: 300-ից ավել բնակիչ ունեցող հաջորդ յուրաքանչյուր միջակայքում ընդգրկված բնակավայրերի դեպքում վարչական ներկայացուցչի աշխատավարձը, նախորդ միջակայքի համեմատությամբ, կաճի մոտավորապես 20 %-ով: 300-500 բնակիչ ունեցող բնակավայրեր՝ 72000 դրամ, 500-1000 բնակիչ ունեցող բնակավայրեր՝ 86400 դրամ, 1000-3000 բնակիչ ունեցող բնակավայրեր՝ 103400 դրամ, 3000 և ավելի բնակիչ ունցող բնակավայրեր՝ համայնքի ղեկավարի աշխատավարձի 80 %-ը, բայց ոչ պակաս, քան ԱԺ պատգամավորի աշխատավարձի[[17]](#footnote-17) 40 %-ը, որը կազմում է 132638 դրամ:

Եթե տվյալ բնակավայրի բնակչության թիվը գերազանցում է 3000-ը, և, փաստորեն, առաջանում է նաև մեկ նոր՝ վարչական ներկայացուցչի օգնականի հաստիք, ապա վերջինիս աշխատավարձը սահմանվում է տվյալ բնակավայրի վարչական ներկայացուցչի աշխատավարձի 50 %-ի չափով, բայց ոչ պակաս, քան նվազագույն աշխատավարձը: Հավաքարարի աշխատավարձը սահմանվում է նվազագույն աշխատավարձի չափով:

Բացի աշխատավարձից՝ վարչական ներկայացուցչի պահպանման հետ կապված նախատեսվել են նաև որոշ այլ ծախսեր: Այս ծախսերը նույնպես սահմանվել են՝ հաշվի առնելով տվյալ բնակավայրի բնակչության թիվը:

Մասնավորապես, սահմանվել է, որ մինչև 300 բնակիչ ունեցող բնակավայրերում, գրասենյակի պահպանման ծախսեր չեն նախատեսվում: Նախատեսվում են միայն վարչական ներկայացուցչի գործունեությունը ապահովող տրանսպորտային, կապի և գրենական պարագաների (թուղթ, գրիչ և այլն) ձեռքբերման ծախսեր (աղյուսակ 16):

*Աղյուսակ 16. Վարչական ներկայացուցչի գործունեությունը ապահովող որոշ ծախսեր*

|  |  |  |  |
| --- | --- | --- | --- |
| **ՀՀ** | **Ծախսի անվանում** | **Ամսական ծախս (դրամ)** | **Տարեկան ծախս (դրամ)** |
| 1 | Տրանսպորտային ծախսեր | 15000 | 180000 |
| 2 | Հեռախոսային կապ | 3000 | 36000 |
| 3 | Գրենական պարագաներ | 2000 | 24000 |
|  | ***Ընդամենը ծախսեր*** | ***20000*** | ***240000*** |

300-ից ավելի բնակիչ ունեցող համայնքներում, բացի վերոհիշյալ ծախսերից, նախատեսվում են նաև վարչական ներկայացուցչի պահպանման գրասենյակային ծախսեր:

Աղյուսակ 17 – ում ներկայացված են 300-ից ավելի բնակիչ ունեցող բնակավայրերի վարչական ներկայացուցչի գործունեության համար անհրաժեշտ, ինչպես նաև վարչական ներկայացուցչի գրասենյակային ծախսերը: Բնակչության թվի յուրաքանչյուր հաջորդ միջակայքին պատկանող բնակավայրի վարչական ներկայացուցչի պահպանման ծախսերը նախորդի համեմատությամբ ավելացել են մոտավորապես 20 %-ով:

*Աղյուսակ 17 .Վարչական ներկայացուցչի պահպանման և գրասենյակային ծախսեր*

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **ՀՀ** | **Ծախսի անվանում** | **300-500 բնակիչ ունեցող բնակավայրեր** | | **500-1000 բնակիչ ունեցող բնակավայրեր** | | **1000-3000 բնակիչ ունեցող բնակավայրեր** | | **3000 և ավելի բնակիչ ունեցող բնակավայրեր** | |
| **Ամսական ծախս (դրամ)** | **Տարեկան ծախս (դրամ)** | **Ամսական ծախս (դրամ)** | **Տարեկան ծախս (դրամ)** | **Ամսական ծախս (դրամ)** | **Տարեկան ծախս (դրամ)** | **Ամսական ծախս (դրամ)** | **Տարեկան ծախս (դրամ)** |
| 1 | Էլեկտրաէներգիա | 10000 | 120000 | 12000 | 144000 | 14400 | 172800 | 17280 | 207360 |
| 2 | Տրանսպորտային ծախսեր | 15000 | 180000 | 18000 | 216000 | 21600 | 259200 | 25920 | 311040 |
| 3 | Հեռախոսային կապ | 3000 | 36000 | 3600 | 43200 | 4320 | 51840 | 5180 | 62160 |
| 4 | Գրենական պարագաներ | 2000 | 24000 | 2400 | 28800 | 2880 | 34560 | 3460 | 41520 |
| 5 | Այլ գրասենյակային ծախսեր | 5000 | 60000 | 6000 | 72000 | 7200 | 86400 | 8640 | 103680 |
|  | ***Ընդամենը ծախսեր*** | ***35000*** | ***420000*** | ***42000*** | ***504000*** | ***50400*** | ***604800*** | ***60480*** | ***725760*** |

## 

Հավելված 2. Հակիրճ տեղեկանք «Գեոթիմ» ՓԲԸ – ի կողմից Ամուլսարի հանքավայրի շահագործման և համայնքային հողի վաձակալության մասին

§¶»áÃÇÙ¦ ö´À-ի ·áñÍáõÝ»áõÃÛ³Ý Ù³ëÇÝ

Ñ³ÏÇñ× ï»Õ»Ï³Ýù

31.01.2013

2006Ã.-Çó §¶»áÃÇÙ¦ ÷³Ï µ³ÅÝ»ïÇñ³Ï³Ý ÁÝÏ»ñáõÃÛáõÝÁ, ÁÝ¹»ñùÝ û·ï³Ï³ñ Ñ³Ý³ÍáÝ»ñÇ ß³Ñ³·áñÍÙ³Ý Ýå³ï³Ïáí áõëáõÙÝ³ëÇñáõÃÛ³Ý ÉÇó»Ý½Ç³Ý»ñÇ Ñ³Ù³Ó³ÛÝ, »ñÏñ³µ³Ý³Ñ»ï³Ëáõ½³Ï³Ý ³ßË³ï³ÝùÝ»ñ ¿ Çñ³Ï³Ý³óñ»É ÐÐ ì³Ûáó ÒáñÇ Ù³ñ½Ç ²ÙáõÉë³ñÇ ï»Õ³Ù³ëáõÙ, áñÇ ³ñ¹ÛáõÝùáõÙ Ñ³ÛïÝ³µ»ñí»É ¿ ÐÐ ì³Ûáó ÒáñÇ ¨ êÛáõÝÇùÇ Ù³ñ½»ñÇ ë³ÑÙ³Ý³·ÉËÇÝ ·ïÝíáÕ ²ÙáõÉë³ñÇ Ñ³Ýù³í³ÛñÁ:

§¶»áÃÇÙ¦ ö´À-ի ÏáÕÙÇó Çñ³Ï³Ý³óñ³Í »ñÏñ³µ³Ý³Ñ»ï³Ëáõ½³Ï³Ý ³ßË³ï³ÝùÝ»ñÇ ³ñ¹ÛáõÝùáõÙ 2009 Ã.-Ç ÷»ïñí³ñÇ 23-ÇÝ ÐÐ ¿Ý»ñ·»ïÇÏ³ÛÇ ¨ µÝ³Ï³Ý å³ß³ñÝ»ñÇ Ý³Ë³ñ³ñáõÃÛ³Ý ³ßË³ï³Ï³½ÙÇ û·ï³Ï³ñ Ñ³Ý³ÍáÝ»ñÇ å³ß³ñÝ»ñÇ ·áñÍ³Ï³ÉáõÃÛáõÝ ¿ Ý»ñÏ³Û³óí»É ¨ Ñ³ëï³ïí»É (C1+C2) Ï³ñ·Ç 16,4 ï áëÏÇ ¨ 18,6 ÙÉÝ ïáÝÝ³ Ñ³Ýù³ù³ñ: 2009 Ã.-ÇÝ ÁÝÏ»ñáõÃÛáõÝÁ ÐÐ էÝ»ñ·»ïÇÏ³ÛÇ ¨ µÝ³Ï³Ý å³ß³ñÝ»ñÇ Ý³Ë³ñ³ñáõÃÛ³Ý ÏáÕÙÇó ëï³ó»É ¿ Ñ³Ýù³ñ¹ÛáõÝ³Ñ³ÝÙ³Ý Ñ³ïáõÏ ÉÇó»Ý½Ç³: 2009Ã.-ի ¹»Ïï»Ùµ»ñÇÝ ÷áñÓ³ùÝÝáõÃÛáõÝÝ»ñ ³ÝóÝ»Éáõó Ñ»ïá (ÐÐ բÝ³å³Ñå³ÝáõÃÛ³Ý ն³Ë³ñ³ñáõÃÛ³Ý ¨ ÐÐ ¿Ý»ñ·»ïÇÏ³ÛÇ ¨ µÝ³Ï³Ý å³ß³ñÝ»ñÇ Ý³Ë³ñ³ñáõÃÛ³Ý ÏáÕÙÇó) ëïáñ³·ñí»É ¿ Ñ³Ýù³ñ¹ÛáõÝ³Ñ³ÝÙ³Ý ÉÇó»Ý½³ÛÇÝ å³ÛÙ³Ý³·ÇñÁ ¨ ïñ³Ù³¹ñí»É ¿ Ñ³Ù³å³ï³ëË³Ý É»éÝ³Ñ³ïÏ³óáõÙ: ²Ûë ÷áõÉáõÙ ըÝÏ»ñáõÃÛ³Ý Ý»ñ¹ñáõÙÝ»ñÁ Ï³½Ù»É »Ý Ùáï 10 ÙÉÝ ¹áÉ³ñ:

Ð³ßíÇ ³éÝ»Éáí Ñ³Ýù³í³ÛñÇ åáï»ÝóÇ³ÉÁ՝ ÐÐ էÝ»ñ·»ïÇÏ³ÛÇ ¨ µÝ³Ï³Ý å³ß³ñÝ»ñÇ Ý³Ë³ñ³ñáõÃÛ³Ý ÏáÕÙÇó ïñí³Í áõëáõÙÝ³ëÇñáõÃÛ³Ý Ñ³ïáõÏ ÉÇó»Ý½Ç³Ý»ñÇ ÑÇÙ³Ý íñ³ ըÝÏ»ñáõÃÛáõÝն Çñ³Ï³Ý³óñ»É ¿ ³í»ÉÇ ù³Ý 100 Ñ³½³ñ Ù»ïñ Í³í³Éáí Ñáñ³ïÙ³Ý ³ßË³ï³ÝùÝ»ñ, áñÇ ÁÝÃ³óùáõÙ Éñ³óáõóÇã Ý»ñ¹ñí»É ¿ Ùáï 20ÙÉÝ ¹áÉ³ñ:

Æñ³Ï³Ý³óí³Í ³ßË³ï³ÝùÝ»ñÇ ³ñ¹ÛáõÝùÝ»ñáí 2011Ã.-ի ë»åï»Ùµ»ñÇ 16-ÇÝ ÐÐ ¿Ý»ñ·»ïÇÏ³ÛÇ ¨ µÝ³Ï³Ý å³ß³ñÝ»ñÇ Ý³Ë³ñ³ñáõÃÛ³Ý ³ßË³ï³Ï³½ÙÇ û·ï³Ï³ñ Ñ³Ý³ÍáÝ»ñÇ å³ß³ñÝ»ñÇ ·áñÍ³Ï³ÉáõÃÛ³Ý ÏáÕÙÇó ²ÙáõÉë³ñÇ áëÏáõ Ñ³Ýù³í³ÛñáõÙ Ñ³ëï³ïí»É ¿ 52,7 ï áëÏÇ ¨ 56 ÙÉÝ ïáÝÝ³ Ñ³Ýù³ù³ñ:

2012 Ã-Ç ÑáõÉÇëÇ 31-ÇÝ ÁÝÏ»ñáõÃÛáõÝÁ ÐÐ բÝ³å³Ñå³ÝáõÃÛ³Ý Ý³Ë³ñ³ñáõÃÛ³Ý ÏáÕÙÇó ëï³ó»É ¿ ²ÙáõÉë³ñÇ áëÏ»µ»ñ ùí³ñóÇïÝ»ñÇ Ñ³Ýù³í³ÛñÇ ß³Ñ³·áñÍÙ³Ý Ý³Ë³·ÍÇ í»ñ³µ»ñÛ³É շñç³Ï³ ÙÇç³í³ÛñÇ íñ³ ³½¹»óáõÃÛ³Ý ÷áñÓ³·Çï³Ï³Ý »½ñ³Ï³óáõÃÛ³Ý ¹ñ³Ï³Ý ·Ý³Ñ³ï³Ï³ÝÁ ¨ 2012Ã.-ի ë»åï»Ùµ»ñÇ 26-ÇÝ ÐÐ էÝ»ñ·»ïÇÏ³ÛÇ ¨ µÝ³Ï³Ý å³ß³ñÝ»ñÇ Ý³Ë³ñ³ñáõÃÛ³Ý ÏáÕÙÇó ïñ³Ù³¹ñí»É ¿ û·ï³Ï³ñ Ñ³Ý³ÍáÛÇ ³ñ¹ÛáõÝ³Ñ³ÝÙ³Ý Þ²Âì-29/245 ÃáõÛÉïíáõÃÛáõÝÁ ¨ ëïáñ³·ñí»É ¿ ÃÇí äì-245 ÁÝ¹»ñùû·ï³·áñÍÙ³Ý å³ÛÙ³Ý³·ÇñÁ: 2012Ã. ë»åï»Ùµ»ñÇÝ ÁÝÏ»ñáõÃÛáõÝÁ ëï³ó»É ¿ Ñ³Ù³å³ï³ëË³Ý É»éÝ³Ñ³ïÏ³óáõÙ` È»éÝ³Ñ³ïÏ³óÙ³Ý ³Ïï ÃÇí Èì-245:

ÐÐ úñ»Ýë¹ñáõÃÛ³Ý å³Ñ³ÝçÝ»ñÇÝ Ñ³Ù³å³ï³ëË³Ý ՝ ըÝÏ»ñáõÃÛáõÝն Çñ ·áñÍáõÝ»áõÃÛ³Ý ÁÝÃ³óùáõÙ Ñ³ñ³ÏÇó Ñ³Ù³ÛÝùÝ»ñÇ Ñ»ï ÏÝù»É ¿ ÑáÕ»ñÇ í³ñÓ³Ï³ÉáõÃÛ³Ý å³ÛÙ³Ý³·ñ»ñ, ÇÝãå»ë Ý³¨ »ñÏñ³µ³Ý³Ñ»ï³Ëáõ½³Ï³Ý ³ßË³ï³ÝùÝ»ñÇ Çñ³Ï³Ý³óÙ³Ý Ñ³Ù³ñ ³ÝÑñ³Å»ßï çñû·ï³·áñÍÙ³Ý ¨ û¹³ÛÇÝ ³í³½³Ý ³ñï³Ý»ïáõÙÝ»ñÇ Ñ³Ù³å³ï³ëË³Ý ÃáõÛÉïíáõÃÛáõÝÝ»ñ:

¼·³ÉÇ ïÝï»ë³Ï³Ý ½³ñ·³óáõÙÝ ³ñ¹»Ý ÇëÏ ÝÏ³ï»ÉÇ ¿ ³½¹³ÏÇñ Ñ³Ù³ÛÝùÝ»ñáõÙ Ñ³Ù³ÛÝù³ÛÇÝ µÛáõç»Ý»ñÇ ³×Ç ßÝáñÑÇí, áñÁ ÑÝ³ñ³íáñ ¿ ¹³ñÓ»É ըÝÏ»ñáõÃÛ³Ý ÏáÕÙÇó í×³ñíáÕ ÑáÕÇ í³ñÓ³Ï³ÉáõÃÛ³Ý Ñ³ñÏ»ñÇ ³ñ¹ÛáõÝùáõÙ: ÀÝÏ»ñáõÃÛ³Ý ÏáÕÙÇó Ñ³Ù³ÛÝù³ÛÇÝ µÛáõç»Ý»ñ Ï³ï³ñí³Í í×³ñáõÙÝ»ñն Áëï Ñ³Ù³ÛÝùÝ»ñÇ Ý»ñÏ³Û³óí³Í ¿ ëïáñ¨.

|  |  |  |  |  |  |
| --- | --- | --- | --- | --- | --- |
| **î³ñ»ÃÇí** | **Ð³Ù³ÛÝù** | **ÑáÕÇ Ýß³Ý³ÏáõÃÛáõÝ** | **î³ñ³Íù**  **Ñ³** | **1 Ñ³/ ï³ñ»Ï³Ý (ÐÐ¸)** | **ì×³ñí³Í ï³ñ»Ï³Ý (ÐÐ¸)** |
| **2012** | ê³ñ³í³Ý | ·ÛáõÕ³ïÝï»ë³Ï³Ý | 1735.5 | 6000 | 10413000 |
| ¶Ý¹»í³½ | ·ÛáõÕ³ïÝï»ë³Ï³Ý | 811.9 | 6000 | 4871400 |
| ¶áñ³Ûù | ·ÛáõÕ³ïÝï»ë³Ï³Ý | 845.2 | 6000 | 5071200 |
| **ÀÝ¹³Ù»ÝÁ** |  |  |  | **20 355 600** |
|  | | | | | |
| **2012** | **Ð³Ù³ÛÝù** | **ÑáÕÇ Ýß³Ý³ÏáõÃÛáõÝ** | **î³ñ³Íù**  **Ñ³** | **1 Ñ³/ ï³ñ»Ï³Ý (ÐÐ¸)** | **ì×³ñí³Í ï³ñ»Ï³Ý (ÐÐ¸)** |
| **2012** | ê³ñ³í³Ý | ²ñï³¹ñ³Ï³Ý | 131.5 | 186300 | 24498450 |
| ¶Ý¹»í³½ | ²ñï³¹ñ³Ï³Ý | 16.3 | 186300 | 3036690 |
| ¶áñ³Ûù | ²ñï³¹ñ³Ï³Ý | 245.2 | 124200 | 30453840 |
| **ÀÝ¹³Ù»ÝÁ** |  |  |  | **57 988 980** |
|  |  |  |  |  |  |
| **2013** | **Ð³Ù³ÛÝù** | **ÑáÕÇ Ýß³Ý³ÏáõÃÛáõÝ** | **î³ñ³Íù**  **Ñ³** | **1 Ñ³/ ï³ñ»Ï³Ý (ÐÐ¸)** | **ì×³ñÙ³Ý »ÝÃ³Ï³ ï³ñ»Ï³Ý(ÐÐ¸)** |
|  | ê³ñ³í³Ý | ²ñï³¹ñ³Ï³Ý | 973.2 | 186300 | 181307160 |
|  | ¶Ý¹»í³½ | ²ñï³¹ñ³Ï³Ý | 309.2 | 186300 | 57603960 |
|  | **ÀÝ¹³Ù»ÝÁ** |  |  |  | **238 911 120** |

Ð³Ý¹Çë³Ý³Éáí ëáóÇ³É³å»ë å³ï³ëË³Ý³ïáõ ÁÝÏ»ñáõÃÛáõÝ՝ §¶»áÃÇÙ¦ ö´À –ն ³½¹³ÏÇñ Ñ³Ù³ÛÝùÝ»ñáõÙ Çñ³Ï³Ý³óÝáõÙ ¿ É³ÛÝ³Í³í³É ëáóÇ³É³Ï³Ý Ý»ñ¹ñáõÙÝ»ñ ՝ Ýå³ëï»Éáí Ñ³Ù³ÛÝùÝ»ñÇ Ï³ÛáõÝ ïÝï»ë³Ï³Ý ½³ñ·³óÙ³ÝÁ: ²½¹³ÏÇñ Ñ³Ù³ÛÝùÝ»ñáõÙ Çñ³Ï³Ý³óվ»É »Ý ³í»ÉÇ ù³Ý 550 Ñ³½³ñ ¹áÉ³ñÇ ëáóÇ³É³Ï³Ý Íñ³·ñ»ñ՝ ÇÝãå»ë »ÝÃ³Ï³éáõóí³ÍùÝ»ñÇ Ýáñá·áõÙ`¹åñáó, Ù³ÝÏ³å³ñï»½, µáõÅÏ»ï, çñ³Ù³ï³Ï³ñ³ñáõÙ, ·³½³ýÇÏ³óáõÙ, ³ÛÝå»ë ¿É ³éáÕç³å³Ñ³Ï³Ý, ÏñÃ³Ï³Ý ¨ ³ÛÉ Íñ³·ñ»ñ: Ð³Ù³ÛÝùÝ»ñÇó ³ñ¹»Ý Ùáï³íáñ³å»ë 140 µÝ³ÏÇã ³ßË³ïáõÙ ¿ ÁÝÏ»ñáõÃÛáõÝáõÙ:

§¶»áÃÇÙ¦ ö´À-ի 100 % µ³ÅÝ»ï»ñÝ ¿ ÈÇ¹Ç³Ý èÇëáñëÇ½ ²ñÙ»ÝÇ³ ÈÇÙÇÃÇ¹ >> ըÝÏ»ñáõÃÛáõÝÁ, áñÁ Ñ³Ý¹Çë³ÝáõÙ ¿ Lydian International Ltd ËÙµÇ ³Ý¹³Ù: Lydian International-Ç Ëáßáñ µ³ÅÝ»ï»ñ»ñÝ »Ý ØÇç³½·³ÛÇÝ ýÇÝ³նë³Ï³Ý Ïáñåáñ³óÇ³Ý, Royal Bank of Canada-Ý, Amber Capital-Á, ì»ñ³Ï³éáõóÙ³Ý ¨ ½³ñ·³óÙ³Ý եվñáå³Ï³Ý µ³ÝÏÁ, Van Eck Global-Á, ÇÝãå»ë Ý³¨ ³ÛÉ ÇÝëïÇïáõóÇáÝ³É Ý»ñ¹ñáÕÝ»ñ, áñáÝóÇó ß³ï»ñÁ ³é³çÇÝ ³Ý·³Ù »Ý Ý»ñ¹ñáõÙ Çñ³Ï³Ý³óÝáõÙ Ð³Û³ëï³ÝáõÙ:

§¶»áÃÇÙ¦ ö´À ïÝûñ»Ý` Ð³ÛÏ ²ÉáÛ³Ý

1. <http://www.mta.gov.am/u_files/file/Hayecakarger/qax44-18_1.pdf> [↑](#footnote-ref-1)
2. Ջերմուկ համայնքը, գործող վարչատարածքային բաժանման համակարգում, կազմված է երկու բնակավայրից՝ Ջերմուկ քաղաքից և Կեչուտ գյուղից: [↑](#footnote-ref-2)
3. Բոլոր այն իրավական ակտերը, որոնք պարունակում են դրույթներ համայնքների քաղաքային կամ գյուղական կարգավիճակի մասին, փոփոխման ենթակա են: [↑](#footnote-ref-3)
4. Որպես հարկային բազաներ՝ հիմք են ընդունվել ՀՀ 2014 թ. պետական բյուջեից ՀՀ համայնքների բյուջեներին «Ֆինանսական համահարթեցման մասին» ՀՀ օրենքով սահմանված կարգով ֆինանսական համահարթեցման դոտացիաների գումարների հաշվարկներում օգտագործվող հողի հարկի և գույքահարկի գծով 2012 թ. ելակետային տվյալները : [↑](#footnote-ref-4)
5. Համաձայն 2014 -2016 թ. –ի միջնաժամկետ ծախսային ծրագրում ներառած ցուցանիշների: [↑](#footnote-ref-5)
6. Գույք, սարքավորումներ, համակարգչային ծրագրեր, ինտերնետ կապ և այլն: [↑](#footnote-ref-6)
7. Աղբյուրը՝ ՀՀ կրթության և գիտության նախարարություն: [↑](#footnote-ref-7)
8. Աղբյուրը՝ ՀՀ առողջապահության նախարարություն: [↑](#footnote-ref-8)
9. Փոքր բնակավայրերի ներկայացվածությունը համայնքի ավագանու կազմում ապահովելու նպատակով կարելի է այդ համայնքների համար սահմանել ավագանու տեղերի քվոտաներ, ինչը կապահովի յուրաքանչյուր բնակավայրից ավագանու առնվազն մեկ անդամի ներկայացուցչություն: [↑](#footnote-ref-9)
10. Աղբյուր՝ ՀՀ առողջապահության նախարարություն: [↑](#footnote-ref-10)
11. Վարչական շենքերը նախկին համայնքների վարչական շենքերն են: [↑](#footnote-ref-11)
12. Աղբյուրը՝ ՀՀ Տրանսպորտի և կապի նախարարություն: [↑](#footnote-ref-12)
13. Եթե խոշորացված համայնքի կազմի մեջ մտնող բնակավայրերից մեկում ջրամատակարարման համակարգի կառավարումը իրականացվում է «օպերատորի» կողմից, ապա նպատակահարկար է մնացած բնակավայրերի ջրամատակարարումը նույնպես հանձնել այդ «օպերատորին»: [↑](#footnote-ref-13)
14. Չբավարարող միջոցները կարելի է լրացնել բյուջեի ընդհանուր միջոցների հաշվին կամ տեղափոխել հաջորդ քառամյա ժամանակահատված: [↑](#footnote-ref-14)
15. Նոր ծառայությունների կազմակերպման կամ գոյություն ունեցող ծառայությունների ընդլայնման պարագայում, լրացուցիչ (ազատված) միջոցների մի մասը կուղղվի այդ ծախսերի ֆինանսավորամանը, որի արդյունքում նույն չափով կմեծանան վարչական բյուջեի ծախսերը: [↑](#footnote-ref-15)
16. Ակնհայտ է, որ համայնքների խոշորացման արդյունքում նոր ձևավորվող համայնքում չի կարող լինել մեկից ավելի համայնքի ղեկավար, աշխատակազմի քարտուղար և այլն: Ուստի, առաջանալու է նոր ձևավորված համայնքների հաստիքացուցակները վերանայելու և կրճատելու անհրաժեշտություն: [↑](#footnote-ref-16)
17. ՀՀ Ազգային ժողովի պատգամավորի պաշտոնային դրույքաչափը 2013 թ. հունվարի 1 – ից սահմանված է 331 հազար 595 դրամ (ներառյալ աշխատավարձից վճարվող եկամտային հարկը): [↑](#footnote-ref-17)