**Ուսումնասիրություն**

**համայնքների խոշորացումից առաջացող օգուտների և դրանց օգտագործման վերաբերյալ**

**Զառիթափ համայնք**

**(Զառիթափ, Արտավան, Սարավան, Խնձորուտ, Նոր Ազնաբերդ, Բարձրունի, Սերս, Մարտիրոս և Գոմք բնակավայրեր)**



ԵՐԵՎԱՆ 2013թ.

Բովանդակություն

[Ներածություն 3](#_Toc365233203)

[1. Զառիթափ համայնքի խոշորացման մոդելը և վերջինիս ընտրության հիմնավորումը 4](#_Toc365233204)

[2. Զառիթափ համայնքի խոշորացումից առաջացող օգուտները 6](#_Toc365233205)

[2.1.Համայնքների խոշորացման արդյունքում ՏԻ մակարդակում առաջացող չափելի օգուտները 6](#_Toc365233206)

[2.1.1. Համայնքների խոշորացման արդյունքում վարչական ծախսերի կրճատումից առաջացող օգուտները 6](#_Toc365233207)

[2.1.2. Համայնքների խոշորացման արդյունքում արդյունավետ հարկային վարչարարությունից առաջացող օգուտները 11](#_Toc365233208)

[2.1.3. Այլ չափելի օգուտներ 13](#_Toc365233209)

[2.1.4. Համայնքների խոշորացման արդյունքում ՏԻ մակարդակում առաջացող չափելի օգուտների հանրագումարը և կանխատեսումները գալիք 4 տարիների համար 15](#_Toc365233210)

[2.2. Այլ՝ ոչ չափելի օգուտներ 15](#_Toc365233211)

[2.3. Պետական մակարդակում առաջացող հնարավոր օգուտներ 16](#_Toc365233212)

[3. Զառիթափ համայնքի միջնաժամկետ զարգացման ծրագրային մոտեցումները 17](#_Toc365233213)

[3.1. Զառիթափ համայնքի իրավիճակի վերլուծությունը 18](#_Toc365233214)

[3.2. Համայնքում առկա հիմնահարցերն ու դրանց լուծմանն ուղղված ծրագրերը 30](#_Toc365233215)

[4. Համայնքում առկա հիմնահարցերի լուծմանն ուղղված առաջնահերթ ծրագրերը 33](#_Toc365233216)

[5. ՏԻ ոլորտին առնչվող այն առաջնահերթ ծրագրերը, որոնք հնարավոր է իրականացնել միջնաժամկետ (4 տարվա) ժամանակահատվածում խոշորացման արդյունքում առաջացող օգուտների հաշվին 38](#_Toc365233217)

[6. Համայնքի բյուջեի հիմնական ցուցանիշները 40](#_Toc365233218)

[7. Համայնքների խոշորացման արդյունքում համայնքային լիազորությունների և որոշ իրավական պահանջների վերանայման անհրաժեշտությունը 43](#_Toc365233219)

[Հավելվածներ 44](#_Toc365233220)

[Հավելված 1. Համայնքների խոշորացման արդյունքում վարչական ծախսերի կրճատումից առաջացող օգուտների հաշվարկման մոտեցումները 44](#_Toc365233221)

[Հավելված 2. Հակիրճ տեղեկանք «Գեոթիմ» ՓԲԸ – ի կողմից Ամուլսարի հանքավայրի շահագործման և համայնքային հողի վարձակալության մասին 48](#_Toc365233222)

[Հավելված 3. ՀՀ ՏԿՆ –ի կողմից պատրաստված տեղեկանք Զառիթափ համայնքի բնակավայրերը համայնքի կենտրոնին միացնող ճանապարհների մասին 50](#_Toc365233223)

# Ներածություն

Հայաստանում տեղական ինքնակառավարման համակարգի կայացմանը զուգընթաց, որպես առանցքային հիմնախնդիր, մշտապես ընդգծվում է ՀՀ վարչատարածքային կառուցվածքը, ավելի կոնկրետ` նրա մասնատվածության բարձր աստիճանը: Ըստ այդ կառուցվածքի ձևավորված վարչատարածքային միավորների գերակշիռ մասը փոքրաթիվ բնակչությամբ գյուղական համայնքներ են, որոնք բնակչությանը մատուցվող համայնքային ծառայությունները կամ իրականացնում են ցածր մակարդակով, կամ՝ ընդհանրապես չեն իրականացնում: Այս համայնքներում պետության կողմից հատկացվող ֆինանսական միջոցները հիմնականում ուղղվում են վարչական ծախսերին` ծառայությունների մատուցման վրա էական ազդեցություն չթողնելով, իսկ ներդրումային ծրագրերի իրականացումը դժվարանում է աշխատակազմի սահմանափակ կարողությունների պատճառով:

Գործող վարչատարածքային բաժանումը էական խոչընդոտ է հանդիսանում համայնքների կարողությունների ամրապնդման, սահմանափակ ֆինանսական միջոցների արդյունավետ ու նպատակային օգտագործման և տեղական ինքնակառավարման համակարգի բնականոն զարգացման համար:

Ստեղծված իրավիճակում, լուրջ անհրաժեշտություն է առաջացել համայնքների խոշորացման միջոցով օպտիմալացնել ՀՀ վարչատարածքային բաժանման համակարգը՝ որպես ուղենիշ ունենալով ՀՀ կառավարության 2011թ. նոյեմբերի 10-ին ընդունած «Համայնքների խոշորացման և միջհամայնքային միավորումների ձևավորման» հայեցակարգը[[1]](#footnote-1): Հայեցակարգային դրույթների շարքում կարևորագույն նշանակություն ունեն համայնքների խոշորացման սկզբունքները և չափորոշիչները, որոնք լուրջ նախապայման են խոշորացման միավորի (փնջի կամ սխեմայի) ձևավորման ժամանակ սուբյեկտիվ մոտեցումներից խուսափելու և խոշորացման գործընթացը առավել կառավարելի կազմակերպելու համար:

Ակնհայտ է, որ խոշորացման միավորի ձևավորման համար հայեցակարգային մոտեցումներին զուգահեռ, պակաս նշանակություն չունեն նաև այնպիսի գործոնները, որոնք նպաստավոր պայմաններ են ստեղծում արդեն խոշորացված համայնքի սոցիալ-տնտեսական հետագա զարգացման համար: Նման գործոններից են՝ խոշորացման փնջում քաղաքային համայնքի առկայությունը, բնակավայրերի համատեղ զարգացման հեռանկար (տեսլական) ունենալը, մեկ միասնական ապրանքանիշից (բրենդ) օգտվելու հնարավորությունը, պետական և համայնքային նշանակության հողատարածքներն ըստ համայնքների հնարավորինս հավասարաչափ բաշխելը և այլն:

# Զառիթափ համայնքի խոշորացման մոդելը և վերջինիս ընտրության հիմնավորումը

Զառիթափ խոշորացված համայնքը ձևավորվել է Զառիթափ, Արտավան, Սարավան, Խնձորուտ, Նոր Ազնաբերդ, Բարձրունի, Սերս, Մարտիրոս և Գոմք համայնքների խոշորացման արդյունքում: Մինչ Սարավան և Գոմք համայնքների խոշորացումը այդ համայնքները իրենց կազմում ունեցել են նաև այլ բնակավայրեր[[2]](#footnote-2): Խոշորացվող բոլոր համայնքներն ունեն գյուղական կարգավիճակ: Խոշորացման արդյունքում ձևավորված Զառիթափ համայնքը գյուղական կամ քաղաքային կարգավիճակ չի ունենա: Նախկին կարգավիճակները կշարունակեն կրել միայն համայնքի կազմի մեջ մտնող բնակավայրերը[[3]](#footnote-3):

Այս համայնքների խոշորացման փնջի կազմի ընտրությունը պայմանավորված է փնջի կազմում մեկ համեմատաբար խոշոր համայնքի (Զառիթափ) առկայությամբ, բնակավայրերի տեղաբաշխվածության նպատակահարմարության և ոչ հեռավոր անցյալում միասնական կառավարման համակարգ (Զառիթափը Վայքից առաջ եղել է Ազիզբեկով շրջանի շրջկենտրոնը, որի կազմում են գտնվել այս փնջի բոլոր խոշորացվող բնակավայրերը) ունենալու փաստով:

«Համայնքների խոշորացման և միջհամայնքային միավորումների ձևավորման» հայեցակարգում սահմանված չափորոշիչներին Զառիթափ համայնքի կազմի մեջ մտնող բնակավայրերը գրեթե ամբողջությամբ բավարարում են: Մասնակիորեն են բավարարում երկու չափորոշիչների մասով: Դրանցից մեկի (Նոր ձևավորվող համայնքի կենտրոնը, որպես կանոն, պետք է ունենա միացվող համայնքների նկատմամբ կենտրոնական դիրք, առնվազն 3000 բնակիչ և անհրաժեշտ նվազագույն ծավալի ենթակառուցվածքներ) պահանջները համայնքում բավարարել հնարավոր չէ, իսկ մյուսի (Նոր ձևավորվող համայնքի բնակավայրերի միջև հասարակական-տրանսպորտային հաղորդակցություն ապահովող ճանապարհների՝ առնվազն խճապատ, առկայություն) համապատասխանեցումը սահմանված պահանջներին դիտարկվելու է որպես առաջնահերթ իրականացման ենթակա ծրագիր և լուծվելու է խոշորացման գործընթացի ժամանակ: Ստորև ներկայացված են չափորոշիչների նկարագրերը:

* *Միացվող համայնքների ընդհանուր վարչական սահմանի առկայություն:* – Այս չափորոշչին Զառիթափ համայնքը բավարարում է ամբողջությամբ: Խնձորուտն ընդհանուր սահման ունի Մարտիրոս, Սերս և Նոր Ազնաբերդ բնակավայրերի հետ, Նոր Ազնաբերդը՝ Խնձորուտի, Սերսի և Բարձրունու հետ, Բարձրունին՝ Նոր Ազնաբերդի և Սերսի հետ, Սերսը՝ Խնձորուտի, Նոր Ազնաբերդի, Բարձրունու և Մարտիրոսի հետ, Մարտիրոսը՝ Խնձորուտի, Սերսի, Զառիթափի և Գոմքի հետ, Զառիթափը՝ Մարտիրոսի և Գոմքի հետ, Գոմքը՝ Զառիթափի, Մարտիրոսի և Արտավանի հետ, Արտավանը՝ Գոմքի, Զառիթափի և Սարավանի հետ, իսկ Սարավանը՝ Արտավանի հետ:
* *Նոր ձևավորվող համայնքի կենտրոնը, որպես կանոն, պետք է ունենա միացվող համայնքների նկատմամբ կենտրոնական դիրք, առնվազն 3000 բնակիչ և անհրաժեշտ նվազագույն ծավալի ենթակառուցվածքներ:* – Այս չափորոշչին Զառիթափը բավարարում է մասնակիորեն: Զառիթափը չունի լիարժեք կենտրոնական դիրք համայնքի կազմի մեջ մտնող բոլոր բնակավայրերի նկատմամբ: Սակայն համայնքի կազմի մեջ մտնող բնակավայրերի տարածքային բաշխվածությունն այնպիսին է, որ նրանցից ոչ մեկն էլ լիարժեք կենտրոնական դիրք չունի, բացի այդ, Խնձորուտ, Նոր Ազնաբերդ, Բարձրունի, Սերս, Մարտիրոս և Գոմք համայնքները մայրուղուն կապող ճանապարհը անցնում է Զառիթափ բնակավայրով: Զառիթափում կա 1483 բնակիչ, այսինքն՝ բնակչության թիվը փոքր է 3000-ից: Սակայն Զառիթափը համայնքի կազմի մեջ մտնող բնակավայրերից ամենամեծ բնակչություն ունեցող բնակավայրն է: Ստացվում է, որ համայնքի կենտրոնը չի բավարարում այս երկու պահանջները, սակայն համայնքում չկա որևէ այլ բնակավայր, որն ավելի լավ կբավարարեր նշյալ պահանջները: Համայնքի կենտրոնում կան գործող մանկապարտեզ, դպրոց, գրադարան, առողջապահական հիմնարկ:
* *Նոր ձևավորվող համայնքի բնակավայրերի հեռավորությունը համայնքի կենտրոնից, որպես կանոն, չպետք է գերազանցի 20 կմ-ը :* – Այս չափորոշչին կարելի է ասել, որ Զառիթափը բավարարում է ամբողջությամբ: Համայնքի կազմի մեջ մտնող բնակավայրերը համայնքի կենտրոնին կապող ամենաերկար ճանապարհը Սարավան – Զառիթափ ճանապարհն է, որի երկարությունը 21 կմ է: Մեկ կիլոմետրի տարբերությունը սահմանված չափորոշչի հետ լուրջ մեծ չէ, և պայմանականորեն կարելի է համարել, որ այս պահանջը բավարարված է:
* *Նոր ձևավորվող համայնքում պետք է առկա լինեն ՏԻՄ-երի պարտադիր լիազորությունների իրականացման համար անհրաժեշտ նվազագույն ենթակառուցվածքներ (մանկապարտեզ, բուժկետ, մշակույթի տուն/ակումբ) և միջնակարգ դպրոց:* – Այս չափորոշչին Զառիթափը բավարարում է ամբողջությամբ: Նշված ենթակառուցվածքներից բոլորն էլ համայնքում առկա են և գործում են:
* *Նոր ձևավորվող համայնքի բնակավայրերի միջև հասարակական տրանսպորտային հաղորդակցություն ապահովող ճանապարհների (առնվազն խճապատ) առկայություն:* – Այս չափորոշչին Զառիթափ համայնքը համապատասխանում է մասնակիորեն: Արտավան, Բարձրունի, Խնձորուտ և Նոր Ազնաբերդ բնակավայրերը համայնքի կենտրոնին կապող ճանապարհների մի մասը գտնվում են վատ վիճակում, նրանց ձմեռային անցանելիությունը սահմանափակ է:
* *Նոր ձևավորվող համայնքի բնակավայրերի՝ նախկինում համատեղ կառավարման մարմնի առկայություն (գյուղխորհուրդ, ավանային խորհուրդ, քաղխորհուրդ):* – Այս չափորոշչին Զառիթափը համապատասխանում է ամբողջությամբ: Խնձորուտը և Նոր Ազնաբերդը եղել են նախկին Խնձորուտ գյուղխորհրդի կազմում, Սերսը և Բարձրունին՝ նախկին Սերս գյուղխորհրդի կազմում, իսկ Արտավանը, Գոմքը, Զառիթափը, Մարտիրոսը և Սարավանը նախկինում եղել են առանձին գյուղխորհուրդներ:
* *Նոր ձևավորվող համայնքի բնակավայրերի բնակիչների համատեղելիություն և մենթալություն: Ազգային փոքրամասնություններով բնակեցված համայնքները կարող են խոշորացվել միայն առավելապես նույն ազգի ներկայացուցիչներով բնակեցված համայնքների հետ:* – Այս չափորոշչին Զառիթափը համապատասխանում է ամբողջությամբ: Համայնքի կազմի մեջ մտնող բնակավայրերում չկան ազգային փոքրամասնությունների ընդգծված կուտակումներ և մենթալության առումով համատեղելի են:

# Զառիթափ համայնքի խոշորացումից առաջացող օգուտները

## Համայնքների խոշորացման արդյունքում ՏԻ մակարդակում առաջացող չափելի օգուտները

Համայնքների խոշորացումը մի գործընթաց է, որն իր հետ բերում է բազմաթիվ փոփոխություններ, շոշափելի և ոչ շոշափելի արդյունքներ, կարճաժամկետ և երկարաժամկետ ազդեցություններ: Շատերի համար ակնհայտ է, որ համայնքների խոշորացման արդյունքում առաջանում են օգուտներ: Սակայն իրականում բավականին դժվար է թվային արտահայտությամբ գնահատել բոլոր հնարավոր արդյունքները: Այնուհանդերձ, որոշ օգուտների հաշվարկ, թեկուզև փորձագիտական դատողություններից ելնելով, կարելի է կատարել: Խոսքը մասնավորապես վերաբերում է հետևյալ ցուցանիշների հաշվարկներին.

* Համայնքների խոշորացման արդյունքում վարչական ծախսերի կրճատումից առաջացող օգուտներ.
* Համայնքների խոշորացման արդյունքում արդյունավետ հարկային վարչարարությունից առաջացող օգուտներ.
* Այլ չափելի օգուտներ:

## 2.1.1. Համայնքների խոշորացման արդյունքում վարչական ծախսերի կրճատումից առաջացող օգուտները

**Համայնքների խոշորացման արդյունքում վարչական ծախսերի կրճատումից առաջացող տնտեսական օգուտները Զառիթափ համայնքում**

Զառիթափ համայնքում համայնքների խոշորացման արդյունքում վարչական ծախսերի կրճատումից առաջացող տնտեսական օգուտները հաշվարկելու համար կիրառվել է միևնույն՝ գյուղական կարգավիճակ ունեցող համայնքների խոշորացման արդյունքում առաջացող տնտեսական օգուտների հաշվարկման համար սահմանված մոտեցումը (հավելված 1):

Համաձայն սահմանված մոտեցման՝ հաշվարկվել են նոր ձևավորված համայնքի վարչական ծախսերը՝ ներառյալ համայնքի կազմի մեջ մտնող (բացի համայնքի կենտրոնից) գյուղական բնակավայրերի վարչական ներկայացուցիչների պահպանման ծախսերը:

Զառիթափ համայնքի վարչական ծախսերը հաշվարկելու համար նախ ձևավորվել է համայնքի աշխատակազմը: Այդ նպատակով մեխանիկական գումարման միջոցով հաշվարկվել է Զառիթափ համայնքի կազմի մեջ մտնող նախկին համայնքների հաստիքների հանրագումարային թիվը, որը կազմում է 67,3 միավոր (աղյուսակ 1):

*Աղյուսակ 1. Զառիթափ համայնքի կազմի մեջ մտնող նախկին համայնքների հաստիքացուցակները*

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Հաստիքի անվանումը** | **Զառիթափ** | **Արտավան** | **Սարավան** | **Խնձորուտ** | **Նոր Ազնաբերդ** | **Բարձրունի** | **Սերս** | **Մարտիրոս** | **Գոմք** | ***Ընդամենը*** | **Դրույքաչափ՝ նվազագույն-առավելագույն (հազ. դրամ)** |
| ***Քաղաքական և հայեցողական պաշտոններ*** |  |  |  |  |  |  |  |  |  |  |  |
| Համայնքի ղեկավար | 1 | 1 | 1 | 1 | 1 | 1 | 1 | 1 | 1 | *9* | 180,0 |
| Համայնքի ղեկավարի տեղակալ |  |  |  |  |  |  |  | 1 |  | *1* | 90,0 |
| ***Համայնքային ծառայության պաշտոններ*** |  |  |  |  |  |  |  |  |  |  |  |
| Աշխատակազմի քարտուղար | 1 | 1 | 1 | 1 | 1 | 1 | 1 | 1 | 1 | *9* | 54,3 – 143,0 |
| Գլխավոր մասնագետ - ֆինանսիստ | 1 |  | 1 | 1 | 1 |  |  | 1 | 1 | *6* | 57,0 – 140,0 |
| Գլխավոր մասնագետ - հաշվապահ |  |  |  |  |  |  |  |  | 1 | *1* | 57,0 |
| Գլխավոր մասնագետ - գյուղատնտես |  |  |  | 1 |  |  |  |  |  | *1* | 73,0 |
| Գլխավոր մասնագետ |  |  | 1 |  |  |  |  |  |  | *1* | 140,0 |
| Առաջատար մասնագետ - ֆինանսիստ |  |  |  |  |  |  | 1 |  |  | *1* | 54,3 |
| Առաջատար մասնագետ - հաշվապահ |  | 1 |  |  |  |  | 1 |  |  | *2* | 54,3 – 67,0 |
| Առաջատար մասնագետ | 4 |  | 1 |  |  | 2 |  | 1 |  | *8* | 53,9 – 100,0 |
| ***Քաղաքացիական աշխատանք*** |  |  |  |  |  |  |  |  |  |  |  |
| Անասնաբույժ | 0,5 |  |  |  |  |  |  |  |  | *0,5* | 60,0 |
| Մշակույթի տան տնօրեն | 1 |  | 1 |  |  |  | 0,5 | 1 | 0,5 | *4* | 46,3 – 63,0 |
| Մշակույթի տան աշխատակից | 1 |  |  |  |  |  |  |  |  | *1* | 50,0 |
| Գրադարանավար | 1 | 0,5 | 1 | 0,5 | 0,3 | 0,7 | 0,5 | 0,7 | 0,5 | *5,7* | 40,0 – 55,6 |
| Գեղմասվար |  |  | 1 |  |  |  |  |  |  | *1* | 52,0 |
| Ակումբի վարիչ |  |  |  | 0,5 |  |  |  |  |  | *0,5* | 46,3 |
| ***Տեխնիկական սպասարկում իրականացնող անձնակազմ*** |  |  |  |  |  |  |  |  |  |  |  |
| Օպերատոր | 1 |  |  | 1 |  | 1 |  |  |  | *3* | 46,3 – 65,0 |
| Համակարգչային օպերատոր |  |  |  |  |  |  |  | 1 |  | *1* | 60,0 |
| Տեխնիկական աշխատող - հավաքարար |  |  |  |  |  |  | 0,5 | 0,4 |  | *0,9* | 46,3 – 55,6 |
| Հավաքարար | 1 | 0,5 | 1 | 0,7 | 0,3 | 0,8 |  |  | 0,5 | *4,8* | 46,3 – 50,0 |
| Վարորդ | 1 |  |  |  |  |  |  |  |  | *1* | 55,0 |
| Գործավար | 1 |  |  |  |  |  |  |  |  | *1* | 55,0 |
| Պահակ | 1 |  |  | 0,7 |  | 0,7 |  |  |  | *2,4* | 46,3 – 55,0 |
| Ջրվար |  |  | 1 |  |  |  |  |  |  | *1* | 47,0 |
| Խմելու ջրի սպասարկող մասնագետ |  |  |  |  |  |  | 0,5 |  |  | *0,5* | 55,6 |
| *Ընդամենը* | *15,5* | *4* | *10* | *7,4* | *3,6* | *7,2* | *6* | *8,1* | *5,5* | *67,3* |  |

Այնուհետև ձևավորվել է Զառիթափ համայնքի աշխատակազմը, որտեղ նախատեսվել են 36,5 միավոր հաստիքներ՝ ներառյալ համայնքի կազմի մեջ մտնող բնակավայրերի (առանց համայնքի կենտրոնի) վարչական ներկայացուցիչների հաստիքները (աղյուսակ 2):

*Աղյուսակ 2. Զառիթափ համայնքի առաջարկվող հաստիքացուցակը և պահպանման ծախսերը*

|  |  |  |  |
| --- | --- | --- | --- |
| **Հաստիքի անվանումը** | **Հաստիքա**  **յին միավոր** | **Դրույքաչափ (հազ. դրամ)** | **Ծախսեր (հազ. դրամ)** |
| ***Քաղաքական և հայեցողական պաշտոններ*** | | | |
| Համայնքի ղեկավար | 1 | 190,0 | 2280,0 |
| Համայնքի ղեկավարի տեղակալ | 1 | 150,0 | 1800,0 |
| ***Համայնքային ծառայության պաշտոններ*** | | | |
| Աշխատակազմի քարտուղար | 1 | 143,0 | 1716,0 |
| Գլխավոր մասնագետ - ֆինանսիստ | 1 | 140,0 | 1680,0 |
| Գլխավոր մասնագետ | 1 | 140,0 | 1680,0 |
| Առաջատար մասնագետ | 3 | 120,0 | 4320,0 |
| 1-ին կարգի մասնագետ | 2 | 100,0 | 2400,0 |
| 2-րդ կարգի մասնագետ | 2 | 80,0 | 1920,0 |
| ***Քաղաքացիական աշխատանք*** | | | |
| Անասնաբույժ | 0,5 | 60,0 | 360,0 |
| Մշակույթի տան տնօրեն | 4 | 63,0 | 3024,0 |
| Մշակույթի տան աշխատակից | 1 | 60,0 | 720,0 |
| Գրադարանավար | 1 | 60,0 | 720,0 |
| Ակումբի վարիչ | 0,5 | 60,0 | 360,0 |
| ***Տեխնիկական սպասարկում իրականացնող անձնակազմ*** | | | |
| Համակարգչային օպերատոր | 1 | 80,0 | 960,0 |
| Հավաքարար | 2 | 70,0 | 1680,0 |
| Վարորդ | 1 | 80,0 | 960,0 |
| Գործավար | 1 | 80,0 | 960,0 |
| Տնտեսվար | 1 | 80,0 | 960,0 |
| Պահակ | 2 | 70,0 | 1680,0 |
| Ջրվար | 1 | 60,0 | 720,0 |
| Խմելու ջրի սպասարկող մասնագետ | 0,5 | 60,0 | 360,0 |
| ***Վարչական ներկայացուցիչներ*** | | | |
| Արտավանի վարչական ներկայացուցիչ | 1 | 60,0 | 720,0 |
| Սարավանի վարչական ներկայացուցիչ | 1 | 60,0 | 720,0 |
| Խնձորուտի վարչական ներկայացուցիչ | 1 | 72,0 | 864,0 |
| Նոր Ազնաբերդի վարչական ներկայացուցիչ | 1 | 60,0 | 720,0 |
| Բարձրունու վարչական ներկայացուցիչ | 1 | 72,0 | 864,0 |
| Սերսի վարչական ներկայացուցիչ | 1 | 60,0 | 720,0 |
| Մարտիրոսի վարչական ներկայացուցիչ | 1 | 86,4 | 1036,8 |
| Գոմքի վարչական ներկայացուցիչ | 1 | 60,0 | 720,0 |
| ***Ընդամենը*** | ***36,5*** |  | ***37624,8*** |

Ծանոթություն:

Զառիթափ համայնքի հաստիքացուցակն առաջարկելիս կատարվել են մի շարք ճշգրտումներ:

Մասնավորապես, զրոյացվել են գլխավոր մասնագետ – հաշվապահ, գլխավոր մասնագետ – գյուղատնտես, առաջատար մասնագետ – ֆինանսիստ, առաջատար մասնագետ – հաշվապահ, տեխնիկական աշխատող – հավաքարար, գեղմասվար և օպերատոր հաստիքները:

Զառիթափ համայնքը, համաձայն ՀԾՔՄ-ի, մտնում է համայնքների դասակարգման 5-րդ խմբի մեջ: ՀԾՔՄ-ով առաջարկվող 5-րդ խմբին պատկանող համայնքների համար տիպային հաստիքացուցակներում կան հաստիքներ, որոնք չեն եղել Զառիթափի կազմի մեջ մտնող նախկին համայնքների հաստիքացուցակներում: Դրանք ավելացվել են առաջարկվող հաստիքացուցակում: Մասնավորապես, ձևավորվել են 2 - ական միավոր 1-ին և 2-րդ կարգի մասնագետների, ինչպես նաև մեկ միավոր տնտեսվարի նոր հաստիքներ:

Ճշգրտվել են համայնքի ղեկավարի, համայնքի ղեկավարի տեղակալի, առաջատար մասնագետների, համակարգչային օպերատորի, վարորդի, պահակի և հավաքարարի աշխատավարձերը, համապատասխանեցվելով ՀԾՔՄ-ում սահմանված մակարդակների հետ:

2013 թ. հուլիսի 1-ից նվազագույն աշխատավարձը սահմանված է 45,0 հազար դրամ՝ առանց եկամտային հարկի: Բոլոր այն հաստիքների դրույքաչափերը, որոնք ցածր են եղել սահմանված նվազագույն աշխատավարձից, բարձրացվել են մինչև վերջինիս մակարդակին: Դրանք են՝ մշակույթի տան աշխատակից, գրադարանավար, ակումբի վարիչ, գործավար, ջրվար և խմելու ջրի սպասարկող մասնագետ հաստիքները: Բարձրացվել է նաև գործավարի աշխատավարձը՝ հավասարեցվելով համակարգչային օեպրատորի աշխատավարձին:

Համայնքի կազմի մեջ մտնող և համայնքի կենտրոն չհանդիսացող Արտավան, Սարավան, Նոր Ազնաբերդ, Սերս և Գոմք բնակավայրերի բնակչության թիվը փոքր է 300-ից: Այս բնակավայրերի վարչական ներկայացուցիչների աշխատավարձը սահմանվել է 60,0 հազար դրամ՝ համաձայն սահմանված մոտեցման: Խնձորուտ և Բարձրունի բնակավայրերի բնակչության թիվը գտնվում է 300 -500 միջակայքում: Այդ պատճառով վարչական ներկայացուցիչների աշխատավարձը սահմանվել է 72,0 հազար դրամ: Մարտիրոսի բնակչության թիվը գտնվում է 500 -1000 միջակայքում և վերջինիս վարչական ներկայացուցչի աշխատավարձը սահմանվել է 86,4 հազար դրամ: Համայնքի կազմի մեջ մտնող Ուղեձոր և Ախտա բնակավայրերում բնակչություն չկա, իսկ Կապույտի բնակչության թիվը շատ փոքր է: այդ պատճառով այդ բնակավայրերում վարչական ներկայացուցչի հաստիք չի նախատեսվել:

Համայնքի վարչական ծախսերը հաշվարկելու համար հիմք են ընդունվել ՀԾՔՄ-ի համայնքների դասակարգման 5-րդ խմբի (որին պատկանում է Զառիթափ համայնքը) համար առաջարկվող վարչական ծախսերը, ձևավորված հաստիքացուցակի պահպանման ծախսերն ու վարչական ներկայացուցիչների գրասենյակների պահպանման ծախսերը: Արդյունքում Զառիթափ համայնքի առաջարկվող վարչական ծախսերը կազմել են **50308,8 հազար դրամ** (աղյուսակ 3):

*Աղյուսակ 3. Զառիթափ համայնքի առաջարկվող վարչական ծախսերը*

|  |  |  |
| --- | --- | --- |
| **ՀՀ** | **Բյուջետային ծախսերի անվանումներ** | **Ծախսեր (հազ. դրամ)** |
| **Ա** | **ԸՆԹԱՑԻԿ ԾԱԽՍԵՐ, այդ թվում`** | **44464,8** |
| **1** | **Աշխատանքի վարձատրություն** | **37624,8** |
| **2** | **Ծառայությունների և ապրանքների ձեռքբերում,** այդ թվում՝ | **5840,0** |
| 2.1 | Շարունակական ծախսեր, այդ թվում՝ | 1400,0 |
|  | *-Էներգետիկ ծառայություններ* | *1000,0* |
|  | *-Կոմունալ ծառայություններ* | *220,0* |
|  | *-Կապի ծառայություններ* | *180,0* |
| 2.2 | Գործուղումների և շրջագայությունների ծախսեր, այդ թվում՝ | 340,0 |
|  | -Ներքին գործուղումներ | *150,0* |
|  | -Այլ տրանսպորտային ծախսեր | *190,0* |
| 2.3 | Պայմանագրային այլ ծառայությունների ձեռքբերում, այդ թվում՝ | 1100,0 |
|  | -Վարչական ծառայություններ | *100,0* |
|  | -Համակարգչային ծառայություններ | *220,0* |
|  | -Տեղեկատվական ծառայություններ | *240,0* |
|  | -Կառավարչական ծառայություններ | *110,0* |
|  | -Ներկայացուցչական ծախսեր | *200,0* |
|  | -Ընդհանուր բնույթի այլ ծառայություններ | *230,0* |
| 2.4 | Ընթացիկ նորոգում և պահպանում, այդ թվում՝ | 1700,0 |
|  | -Շենքերի և կառույցների ընթացիկ նորոգում և պահպանում | *1200,0* |
|  | -Մեքենաների և սարքավորումների ընթացիկ նորոգում և պահպանում | *500,0* |
| 2.5 | Նյութեր, այդ թվում՝ | 1300,0 |
|  | -Գրասենյակային նյութեր և հագուստ | *700,0* |
|  | -Տրանսպորտային նյութեր | *200,0* |
|  | -Հատուկ նպատակային այլ նյութեր | *400,0* |
| 3 | **Այլ ծախսեր**, այդ թվում՝ | **1000,0** |
|  | -Պահուստային միջոցներ | *500,0* |
|  | -Այլ ծախսեր | *500,0* |
| **Բ** | **ՈՉ ՖԻՆԱՆՍԱԿԱՆ ԱԿՏԻՎՆԵՐԻ ԳԾՈՎ ԾԱԽՍԵՐ, այդ թվում՝** | **3300,0** |
| 1 | **Հիմնական միջոցներ**, այդ թվում՝ | **3300,0** |
|  | -Շենքեր և շինություններ | 2000,0 |
|  | -Մեքենաներ և սարքավորումներ | 800,0 |
|  | -Այլ հիմնական միջոցներ | 500,0 |
| **Գ** | **ՎԱՐՉԱԿԱՆ ՆԵՐԿԱՅԱՑՈՒՑԻՉՆԵՐԻ ԳՐԱՍԵՆՅԱԿԻ ՊԱՀՊԱՆՄԱՆ ԾԱԽՍԵՐ** | **2544,0** |
|  | Արտավանի վարչական ներկայացուցչի պահպանման ծախսեր | 240,0 |
|  | Սարավանի վարչական ներկայացուցչի պահպանման ծախսեր | 240,0 |
|  | Խնձորուտի վարչական ներկայացուցչի գրասենյակի պահպանման ծախսեր | 420,0 |
|  | Նոր Ազնաբերդի վարչական ներկայացուցչի պահպանման ծախսեր | 240,0 |
|  | Բարձրունու վարչական ներկայացուցչի գրասենյակի պահպանման ծախսեր | 420,0 |
|  | Սերսի վարչական ներկայացուցչի պահպանման ծախսեր | 240,0 |
|  | Մարտիրոսի վարչական ներկայացուցչի գրասենյակի պահպանման ծախսեր | 504,0 |
|  | Գոմքի վարչական ներկայացուցչի պահպանման ծախսեր | 240,0 |
|  | ***ԸՆԴԱՄԵՆԸ ԾԱԽՍԵՐ (Ա+Բ+Գ)*** | ***50308,8*** |

Ասպիսով, Զառիթափում համայնքների խոշորացման արդյունքում վարչական ծախսերի կրճատումից առաջացող տնտեսական օգուտները կազմել են **18 272,4 հազար դրամ** (աղյուսակ 4):

*Աղյուսակ 4. Զառիթափում համայնքների խոշորացման արդյունքում վարչական ծախսերի կրճատումից առաջացող տնտեսական օգուտները*

*(հազար դրամ)*

|  |  |  |  |  |  |  |  |
| --- | --- | --- | --- | --- | --- | --- | --- |
| **ՀՀ** | **Բնակավայ**  **րի անվանում** | **Ընդամենը վարչական ծախսեր**  **(2012 թ. փաստացի)** | **Որից** | | **Նախքան խոշորաց**  **նելը**  **վարչական ծախսեր** | **Խոշորա**  **ցումից հետո վարչական ծախսեր** | **Տնտեսա**  **կան օգուտներ** |
| **Վարչական բյուջե** | **Ֆոնդային բյուջե** |
| 1 | Զառիթափ | 14177,6 | 13919,6 | 258,0 | **68 581,2** | **50 308,8** | **18 272,4** |
| 2 | Արտավան | 4661,3 | 4661,3 | 0,0 |
| 3 | Սարավան | 16904,4 | 11504,4 | 5400,0 |
| 4 | Խնձորուտ | 6839,2 | 6749,2 | 90,0 |
| 5 | Նոր Ազնաբերդ | 3330,2 | 3330,2 | 0,0 |
| 6 | Բարձրունի | 5112,9 | 5112,9 | 0,0 |
| 7 | Սերս | 4281,1 | 4281,1 | 0,0 |
| 8 | Մարտիրոս | 9067,8 | 8183,8 | 884,0 |
| 9 | Գոմք | 4206,8 | 4206,8 | 0,0 |
|  | *Ընդամենը* | *68581,2* | *61949,2* | *6632,0* |

## 2.1.2. Համայնքների խոշորացման արդյունքում արդյունավետ հարկային վարչարարությունից առաջացող օգուտները

Համայնքների խոշորացման արդյունքում օգուտներ կարող են առաջանալ արդյունավետ հարկային վարչարարությունից:

*Աղյուսակ 5. Զառիթափ համայնքի հարկերի գանձման մակարդակը (2012 թ.) և վերջինիս բարձրացման հնարավոր ռեզերվները*

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|  |  | **Գույքահարկ** | | | | | **Հողի հարկ** | | | | | **Ընդամենը ռեզերվներ** |
| **ՀՀ** | **Բնակավայրի անվանում** | **Հարկային բազա[[4]](#footnote-4)** (հ.դրամ) | **Փաստացի գանձում** (հ.դրամ)(2012թ. համայնքի բյուջե մուտքագրված գույքահարկ) | **Գանձման մակարդակ (**%) | **4 տարի հետո գանձման մակարդակի աճ (**%) | **Գանձման մակարդակի փոփոխությունից** (հ.դրամ) | **Հարկային բազա** | **Փաստացի գանձում** (հ.դրամ)(2012թ. համայնքի բյուջե մուտքագրված գույքահարկ) | **Գանձման մակարդակ (**%) | **4 տարի հետո գանձման մակարդակի աճ (**%) | **Գանձման մակարդակի փոփոխությունից** (հ.դրամ) |
| 1 | Զառիթափ | 2,382.0 | 2,712.5 | 113.9 |  |  | 1,590.8 | 1,981.3 | 124.5 |  |  |  |
| 2 | Արտավան | 184.6 | 188.4 | 102.1 | 955.2 | 1,019.1 | 106.7 |
| 3 | Սարավան | 215.0 | 257.2 | 119.6 | 892.0 | 1,177.0 | 132.0 |
| 4 | Խնձորուտ | 262.0 | 265.7 | 101.4 | 600.0 | 598.6 | 99.8 |
| 5 | Նոր Ազնաբերդ | 66.8 | 57.3 | 85.8 | 146.0 | 141.7 | 97.1 |
| 6 | Բարձրունի | 360.0 | 397.4 | 110.4 | 560.0 | 32.6 | 5.8 |
| 7 | Սերս | 137.0 | 156.6 | 114.3 | 606.8 | 491.6 | 81.0 |
| 8 | Մարտիրոս | 320.0 | 572.3 | 178.8 | 1,570.0 | 1,814.4 | 115.6 |
| 9 | Գոմք | 154.0 | 156.9 | 101.9 | 620.0 | 656.8 | 105.9 |
|  | ***Ընդամենը*** | 4,081.4 | 4,764.3 | 116.7 | ***100*** |  | 7,540.8 | 7,913.1 | 104.9 | ***100*** |  |  |

Զառիթափի խոշորացման փնջում ընդգրկված համայնքների կողմից 2012 թվականին հողի հարկի և գույքահարկի գծով հավաքագրված գումարների ընդհանուր արժեքը (հողի հարկ 7 913.1 հազ.դրամ և գույքահարկ 4 764.3 հազ. դրամ) գերազանցել է այդ համայնքների հարկային բազաների մեկ տարվա ցուցանիշների հանրագումարին (համապատասխանաբար՝ 7 540.8 հազ.դրամ և 4 081.4 հազ.դրամ): Այս հանգամանքը պայմանավորված է 2012 թվականին համայնքների կողմից նախորդ տարիներին կուտակած հարկային ապառքների գանձումով:

Սա նշանակում է, որ Զառիթափ համայնքի կողմից տեղական հարկերի գծով նույնիսկ 100% գանձման մակարդակ ապահովելու պայմաններում հաջորդ տարիներին համայնքի բյուջե ավել գումար չի մուտքագրվի, քան մուտքագրվել է 2012թվականին: Հետևաբար այս ուղղությամբ Զառիթափ համայնքում զգալի ռեզերվներ չկան:

## 2.1.3. Այլ չափելի օգուտներ

2013 թ. հուլիսի 1-ից հանրապետությունում 10 հազար դրամով բարձրացվել է նվազագույն ամսական աշխատավարձը: Աշխատավարձի բարձրացման հետ կապված՝ համայնքային բյուջեներում առաջացած լրացուցիչ ծախսերի ֆինանսավորման նպատակով Կառավարությունը, համաձայն 2013 թ. հունիսի 27-ի թիվ 661 - Ն որոշման, իր պահուստային ֆոնդից փոխհատուցելու է (սուբվենցիաների տրամադրում) այդ ծախսերը:

Համայնքների խոշորացման արդյունքում Զառիթափ, Արտավան, Սարավան, Խնձորուտ, Նոր Ազնաբերդ, Բարձրունի, Սերս, Մարտիրոս և Գոմք համայնքների համար վերը նշված ուղղությամբ նախատեսված փոխհատուցման գումարները կարելի է դիտարկել որպես օգուտներ:

Աղյուսակ 6–ում բերված տվյալներից պարզ է դառնում, որ Զառիթափ համայնքի կազմի մեջ մտնող նախկին համայնքների աշխատակազմերի նվազագույն աշխատավարձի մակարդակի բարձրացման փոխհատուցումից առաջացած օգուտները կազմում են 4 155.6 հազ. դրամ:

*Աղյուսակ 6. Զառիթափ համայնքի կազմի մեջ մտնող նախկին համայնքների աշխատակազմի նվազագույն աշխատավարձի մակարդակի բարձրացման փոխհատուցումից առաջացած օգուտներ*

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Համայնքներ | **Զառիթափ** | **Արտավան** | **Սարավան** | **Խնձորուտ** | **Նոր Ազնաբերդ** | **Բարձրունի** | **Սերս** | **Մարտիրոս** | **Գոմք** | **Ընդամենը** |
| **Փոխհատուցման գումար-ներից[[5]](#footnote-5) առաջացած օգուտներ** (հազ. դրամ) | 909.0 | 172.1 | 302.4 | 431.9 | 173.0 | 496.2 | 715.7 | 461.9 | 493.4 | **4155.6** |

Ծանոթություն:

Հաշվարկները կատարված են 2013թ.–ի հուլիսի 1-ից մինչև դոկտեմբերի 31-ը ընկած ժամանակահատվածի (6 ամիս) համար: Հաջորդող տարիներին, այդ նպատակով հատկացվող փոխհատուցունմների տրամադրման դեպքում, փոխհատուցման գումարը յուրաքանչյուր տարվա համար կլինի կրկնակի:

**Ֆինանսական համահարթեցման դոտացիաներ**

Ֆինանսական համահարթեցման սկզբունքով պետական բյուջեից համայնքներին հատկացվող դոտացիաների տրամադրման գործող կարգի համաձայն՝ Զառիթափ համայնքի կազմի մեջ մտնող նախկին համայնքների համահարթեցման դոտացիաների գումարը 2013թ. համար նախատեսված է.

* Զառիթափ - 19600.8 հազ.դրամ,
* Արտավան - 3500.0 հազ.դրամ,
* Սարավան - 3500.0 հազ.դրամ,
* Խնձորուտ - 7481.3 հազ.դրամ,

58 837.8 հազ.դրամ

* Նոր Ազնաբերդ - 3669. 2 հազ.դրամ,
* Բարձրունի - 5790.6 հազ.դրամ,
* Սերս - 3566.6 հազ.դրամ,
* Մարտիրոս - 8229.3 հազ.դրամ,
* Գոմք - 3500.0 հազ.դրամ,

Զառիթափ խոշորացված համայնքի համահարթեցման դոտացիայի չափը, եթե այն հաշվարկվեր 2013թ.–ի համար, նույն օրենքի կիրարկման պայմաններում կկազմեր մոտավորապես 53,9 մլն դրամ[[6]](#footnote-6):

Հաշվի առնելով, որ «Ֆինանսական համահարթեցման մասին» նոր օրենքի նախագիծը գտնվում գտնվում է Ազգային Ժողովում , ուշագրավ կլինի դիտարկել Զառիթափ խոշորացված համայնքի կազմի մեջ մտնող համայնքների համահարթեցման դոտացիաների գումարների մոտավոր արժեքները՝պայմանականորեն պատկերացնելով որ այդ օրենքը գործել է 2013թ. –ի դոտացիաների հաշվարկների համար:

* Զառիթափ - 24800 հազ.դրամ,
* Արտավան - 6900 հազ.դրամ,
* Սարավան - 6400 հազ.դրամ,
* Խնձորուտ - 10300 հազ.դրամ,

87800 հազ.դրամ

* Նոր Ազնաբերդ - 5300 հազ.դրամ,
* Բարձրունի - 8400 հազ.դրամ,
* Սերս - 6400 հազ.դրամ,
* Մարտիրոս - 11800 հազ.դրամ,
* Գոմք - 7500 հազ.դրամ,

Սա նշանակում է, որ Զառիթափ խոշորացված համայնքի կազմի մեջ մտնող նախկին համայնքներին հատկացվող համահարթեցման դոտացիաները, «Ֆինանսական համահարթեցման մասին» նոր օրենքի ընդունումից հետո կավելանան մոտավոր հաշվարկներով 29.0 մլն դրամով:

Զառիթափ խոշորացված համայնքի համար, նոր օրենքի պայմաններում, համահարթեցման դոտացիայի գումարը կկազմի 90200 հազ.դրամ, ինչը 36.3 մլն դրամով ավելի է ներկա գործող օրենքի պայմաններում հաշվարկված գումարից:

Միաժամանակ հարկավոր է նկատի ունենալ որ, համահարթեցման դոտացիաների ընդհանուր գումարը յուրաքանչյուր տարի մոտավորապես 10 % -ով աճի միտում[[7]](#footnote-7) ունի:

Զառիթափ խոշորացված համայնքի կազմում գտնվող նախկին Սարավան համայնքի տարածքի մի մասը, ըստ «Գեոթիմ» փակ բաժնետիրական ընկերության տվյալների, ներառված է ՀՀ Վայոց Ձորի և Սյունիքի մարզերի սահմանագլխին գտնվող **Ամուլսարի օգտակար հանածոների հանքավայրի** մեջ: Ընկերությունը ՀՀ օրենսդրության պահանջներին համապատասխան՝ հարակից համայնքների հետ կնքել է հողի վարձակալության պայմանագրեր: Ըստ այդ պայմանագրերի՝ Սարավան նախկին համայնքը, իսկ համայնքների խոշորացումից հետո՝ Զառիթափ համայնքը, միայն 2013 թ.-ին «Գեոթիմ» ՓԲԸ ից ստանալու է **181.3 մլն դրամ** հողի վարձակալության վճար (տես հավելված 2): Այդ վճարումերը Զառիթափ համայնքի համար կրելու են շարունակական բնույթ, իսկ ֆինանսական միջոցները ուղղվելու են Զառիթափ համայնքի բոլոր բնակավայրերի սոցիալ տնտեսական հիմնահարցերի լուծմանը:

## 2.1.4. Համայնքների խոշորացման արդյունքում ՏԻ մակարդակում առաջացող չափելի օգուտների հանրագումարը և կանխատեսումները գալիք 4 տարիների համար

Աղյուսակ 7–ում բերված են չափելի օգուտների ամփոփ տվյալները և հաջորդ 4 տարիների՝ նույն ուղղություններով օգուտների կանխատեսումները: Վերջիններիս համաձայն՝ համայնքների խոշորացման արդյունքում Զառիթափ համայնքի մասշտաբով ՏԻ մակարդակում առաջանում է տարեկան **26583,6** հազ.դրամ և քառամյա ժամանակահատվածում՝ **106334,4** հազ.դրամ օգուտ:

*Աղյուսակ 7. Զառիթափ համայնքի չափելի օգուտների ամփոփ տվյալները և քառամյա ժամանակահատվածի կանխատեսումները (հազ.դրամ)*

|  |  |  |  |
| --- | --- | --- | --- |
|  | **Չափելի օգուտները** | **Մեկ տարվա հաշվարկով** | **Քառամյա ժամանակահատվածում** |
| 1 | Վարչական ծախսերի կրճատումից | **18272,4** | **73089,6** |
| 2 | Արդյունավետ հարկային վարչարարությունից | **0** | **0** |
| 3 | Այլ չափելի օգուտներ  *(4155.6\* 2 կիսամյակ)* | **8311,2** | **33244,8** |
|  | **Ընդամենը** | **26583,6** | **106334,4** |

## Այլ՝ ոչ չափելի օգուտներ

**Կառավարման արդյունավետության բարձրացում**

Համայնքների խոշորացումը նպաստելու է կառավարման համակարգի արդյունավետության բարձրացմանը, մասնավորապես դա արտահայտվելու է տեղերում կադրային ապահովվածության և աշխատատեղերի կահավորման[[8]](#footnote-8) վրա: Արդյունավետ կառավարման վրա կարող է դրական ազդեցություն ունենալ նաև ներքին և արտաքին վերահսկողության մեխանիզմների զարգացումը, որը մեծապես կապված է լինելու ավագանու ինստիտուտի զարգացման հետ:

**Մասշտաբի էֆեկտ**

Ինչքան մեծանում են ծառայությունների մատուցման ծավալները, այնքան փոքրանում է միավոր ծառայության մատուցման ինքնարժեքը: Այս դրույթը միջազգային պրակտիկայում ընդունված է անվանել «մասշտաբի էֆեկտ», որը համայնքների խոշորացման տարբերակում նշանակում է՝ ինչքան մեծ են համայնքները, այնքան էժան կարող են լինել համայնքի կողմից մատուցվող ծառայությունները:

**Համայնքային ենթակառուցվածքների օպտիմալ տեղաբաշխում**

Օպտիմալ տեղաբաշխում ասելով ՝ պետք է հասկանալ հանրային ծառայություններ մատուցող ենթակառուցվածքների՝ աշխարհագրական իմաստով այնպիսի տեղակայում, որը հնարավորություն կտար առավելագույնս ապահովելու ծառայությունների մատուցման հասանելիությունն ու մատչելիությունը՝ միաժամանակ ապահովելով այդ ծառայությունների իրականացման համար կատարված ծախսերի արդյունավետությունն ու նպատակայնությունը:

**Ծառայությունների ինքնարժեքի** վրա, բացի վերը նշվածներից, ազդում են նաև այլ գործոններ, մասնավորապես՝ ինքնարժեքի նվազեցման պատճառ կարող են հանդիսանալ ծառայությունների մատուցումն ապահովող ենթակառուցվածքների ուղղությամբ իրականացված կապիտալ ներդրումային ծրագրերը (հիմնական միջոցների կապիտալ նորոգումը կամ նորերի ձեռք բերումը և այլն):

Համայնքների խոշորացումը դիտարկվում է որպես ապակենտրոնացման գործընթացի կարևոր բաղադրիչ և նախապայման: Հայաստանում գործող մի շարք միջազգային դոնոր կազմակերպություններ լուրջ հետաքրքրված են այս բարեփոխումների ընթացքով և պատրաստակամ են **ֆինանսական ու խորհրդատվական աջակցություն** ցուցաբերելու՝ համայնքների խոշորացման գործընթացը ավելի սահուն և արդյունավետ իրականացնելու համար: Այս ներդրումները նույնպես կարելի է դիտարկել որպես խոշորացման գործընթացին նվիրված ոչ չափելի օգուտներ:

## Պետական մակարդակում առաջացող հնարավոր օգուտներ

**Կրթություն**

Վայոց Ձորի մարզի Զառիթափ համայնքի խոշորացման արդյունքում հնարավոր է միավորում (բրգաձև կառավարում) Սերս, Մարտիրոս, Բարձրունի համայնքների դպրոցների համար: Ընդհանուր ղեկավարումը և հաշվապահությունը կիրականացվի Մարտիրոսի միջնակարգ դպրոցում, որտեղ սովորում է 118 երեխա, նախագծային հզորությունը 330 երեխայի համար է: Սերս-Մարտիրոս հեռավորությունը 4կմ է, Սերսի հիմնական դպրոցի սովորողների թիվը՝ 17 է, շենքի նախագծային հզորությունը՝ 190 երեխայի համար:

Փոխադրամիջոց տրամադրելու դեպքում հնարավոր է Սերսի հիմնական դպրոցի սովորողներին տեղափոխել Մարտիրոսի միջնակարգ դպրոց: Ճանապարհը լավն է:

Մարտիրոս-Բարձրունի հեռավորությունը 12 կմ է: Բարձրունու դպրոցը միջնակարգ է, սովորողների թիվը 52 է, շենքի նախագծային հզորությունը՝ 197:

Ճանապարհը վերանորոգելու դեպքում միավորում (բրգաձև կառավարում) հնարավոր է նաև Զառիթափ-Գոմք համայնքների դպրոցների համար: Զառիթափ-Գոմք հեռավորությունը 7-10 կմ է, ճանապարհը վատն է: Ընդհանուր ղեկավարումն ու հաշվապահությունն իրականացնել Զառիթափի միջնակարգ դպրոցում, որտեղ սովորում է 177 երեխա, իսկ Գոմքի միջնակարգ դպրոցում, որտեղ սովորում է 34 երեխա, թողնել միայն տեղակալ:

Արտավան (54 երեխա), Սարավան (22 երեխա), Խնձորուտ (90 երեխա) համայնքները կպահպանեն իրենց կարգավիճակը, քանի որ նոր ստեղծվող կենտրոնից համայնքների հեռավորությունը 18-23 կմ է, իրար միջև հեռավորությունը՝ 12-45 կմ:

Նոր Ազնաբերդ համայնքը դպրոց չունի:

**Առողջապահություն**

Զառիթափի ԱԱՊԿ-ն կառուցվել և հագեցվել է 2002թ. ՀԲ -ի ԱՎԾ շրջանակներում և սպասարկում է նաև Խնձորուտ, Նոր Ազնաբերդ, Բարձրունի և Սերս համայնքների բնակչությանը: ԱԱՊԿ-Ն ունի նաև շտապօգնության մեքենա, որը ներկա պահին չի օգտագործվում: Զառիթափի ԱԱՊԿ-ն սպասարկվում է երկու բժշկի կողմից: Տարածքային առումով միավորվող գյուղերը ավելի մոտ են Զառիթափին և կարող են սպասարկվել ԱԱՊԿ-ի կողմից`բնակչության ազատ հավաքագրման դեպքում:

# Զառիթափ համայնքի միջնաժամկետ զարգացման ծրագրային մոտեցումները

Զառիթափ համայնքում համայնքների խոշորացման արդյունքում գոյացած օգուտները ուղղվելու են՝

* գոյություն ունեցող ծառայությունների ընդլայնմանը և որակի բարձրացմանը,
* նոր ծառայությունների մատուցմանը,
* ենթակառուցվածքների վերականգնմանն ու նոր ենթակառուցվածքների ստեղծմանը,
* կապիտալ արժեքների ձևավորմանը,
* և այլն:

Համայնքի ֆինանսական միջոցների տնօրինումը համայնքի տեղական ինքնակառավարման մարմինների բացառիկ լիազորությունն է, հետևաբար՝ շատ դժվար է կանխատեսել, թե այդ միջոցները որ ուղղություններով կծախսվեն: Միաժամանակ ակնհայտ է, որ իրականացվող ծրագրերը պետք է ուղղված լինեն համայնքի կազմի մեջ մտնող բոլոր բնակավայրերում առկա հիմնախնդիրների լուծմանը: Սույն ուսումնասիրության շրջանակներում կատարված համայնքի իրավիճակի վերլուծությունը, հիմնահարցերի բացահայտումը, ծրագրերի կազմումը և ծրագրերի առաջնահերթությունների սահմանումը իրականացվել են փորձագիտական մոտեցմամբ և հետագայում կարող են օգտագործվել խորհրդատվական նպատակներով:

## Զառիթափ համայնքի իրավիճակի վերլուծությունը

1. **Ընդհանուր տվյալներ**

Խոշորացված Զառիթափ համայնքը (այսուհետև՝ Զառիթափ համայնք) կազմավորվել է նախկին Զառիթափ, Արտավան, Սարավան, Խնձորուտ, Նոր Ազնաբերդ, Բարձրունի, Սերս, Մարտիրոս և Գոմք (գյուղական) համայնքների միավորումից:



Համայնքն ունի 46873,65 հա տարածք: Համայնքի կենտրոնն է Զառիթափ գյուղը: Համայնքի կենտրոնի հեռավորությունը մայրաքաղաքից կազմում է 150 կմ, իսկ մարզկենտրոնից՝ 30 կմ:

1. **Պատմական ակնարկ**

Զառիթափ համայնքի կազմի մեջ մտնող Զառիթափ, Խնձորուտ, Սերս, Արտավան և Բարձրունի գյուղերում բնակություն են հաստատել 1828-1829 թթ. Պարսկաստանի Խոյ և Սալմաստ գավառներից գաղթած հայերը:

Ենթադրվում է, որ Զառիթափը հին Փշոնք գյուղն է, որը հետագայում կոչվել է Փաշալու: Փշոնքը հիշատակվում է 13-րդ դարից: Գյուղի տարածքում գտնվում են հնագույն ամրոցի հետքեր:

Արտավան գյուղը գտնվում է Վայք-Սիսիան խճուղու աջ կողմում՝ մարզի հարավարևելյան մասում: Գյուղը հիմնադրվել է 10-րդ դարում: Մինչև 1949 թ. գյուղը կոչվել է Ջուլ, որից հետո վերանվանվել է Արտավան:

Սարավանը վերաբնակեցվել է 1988 թ.: Գյուղի տարածքում հիշատակվում է 781 թ. թվագրված Թերփ բնակավայրը: Կան նաև խաչքարեր և գերեզմանաքարեր, որոնք վկայում են, որ գյուղն ավելի հին պատմություն ունի:

Նոր Ազնաբերդ գյուղը (նախկինում Գյուլիստան) կառուցվել է 1949 թ., բնակեցված է եղել Ադրբեջանցիներով: 1988 թ. գյուղը վերաբնակեցվել է Նախիջևանի Զնաբերդ գյուղից բռնագաղթած հայ ընտանիքներով:

Բարձրունին նախկինում կոչվել է «Սուլթանբեկ»: Գյուղի տարածքում պահպանվել են 7-րդ դարի խաչքարեր, ինչպես նաև զարդաքարերով, սրբատաշ քարերով կիսավեր կառույցներ:

Սերսի հիմնադրման տարեթիվն անհայտ է: Գյուղի եկեղեցում հիմնադրման տարեթիվը նույնպես անհայտ է: Հայտնի է, որ այն վերանորոգվել է 1525 թ.: Գյուղում կան մի շարք պատմական կոթողներ՝ 14-րդ դարի Մեծ Սուրբ վանք-մատուռը, 17-րդ դարի Թուկ Մանուկ վանք-մատուռը, 19-րդ դարի Սուրբ Աստվածածին եկեղեցին:

Մարտիրոս գյուղը հիմնադրվել է 1283 թ.: Այն գտնվում է Գոգի լեռան ստորին լանջին: Գյուղի կենտրոնում պահպանվել են ՍԲ վկայարան երկրորդ Երուսաղեմ եկեղեցին, Վիմափոր եկեղեցին: 1970 թ., ելնելով սողանքային երևույթների ակտիվությունից, գյուղը տեղափոխվել է 21 կմ հարավ-արևմուտք: 1985-1990 թթ. նոր գյուղի շինարարական աշխատանքները դադարեցվել են: Մարտիրոսն իր մեջ ներառում է երկու Մարտիրոս՝ հին և նոր:

Գոմքը հիշատակվում է Ստեփանոս Օրբելյանի «Պատմություն նահանգին Սիսական» աշխատության մեջ: Գյուղի տարածքում պահպանվել է 1263 թ. կառուցված խաչքար-մատուռը: Կան նաև 16-17-րդ դարերում կառուցված եկեղեցու ավերակներ: 1989 թ. գյուղը վերաբնակացվել է Ադրբեջանից՝ հիմնականում Սումգայիթից, Կիրովաբադից և Բաքվից բռնագաղթած հայերով:

1. **Ֆիզիկա-աշխարհագրական պայմաններ**

Համայնքի կազմի մեջ մտնող բնակավայրերի բարձրությունը ծովի մակարդակից կազմում է 1400-2100 մ: Կլիման ձմռանը ցրտաշունչ է, ամռանը՝ զով: Հաճախակի են չորային, երաշտ տարիները:

Զառիթափ գյուղը գտնվում է Վայքի լեռնաշղթայի հարավ-արևելյան մասում: Գյուղը փռված է 7 բլուրների վրա, գյուղամիջով անցնում է Փշոնք գետը, որին միանում են 4 փոքր վտակներ: Մարտիրոս գյուղը գտնվում է ակտիվ սողանքի գոտում: Չնայած 2000 թ. կատարված ջրահեռացման աշխատանքներին, սողանքը շարունակվում է: Նոր Ազնաբերդ գյուղի միջով են հոսում Ջահուկ և Լվիս գետակները: Սերս գյուղը գտնվում է Վայքի լեռնաշղթայի լանջերին՝ Սերս գետի հովտում՝ բարձրադիր և համեմատաբար ջրառատ վայրում:

1. **Ժողովրդագրություն**

Զառիթափ համայնքի բնակչության ընդհանուր թիվը կազմում է 4260 մարդ, որոնցից 2243-ը տղամարդիկ են, իսկ 2017-ը՝ կանայք (աղյուսակ 8): Համայնքի բնակչության 1/3-ը բնակվում է համայնքի կենտրոնում: Համայնքի կազմի մեջ մտնող ինը բնակավայրերից հինգի բնակչության թիվը փոքր է 300-ից: Բնակչության 60 %-ը միջին տարիքի բնակչությունն է (18-60 տարեկան): Թոշակառուները կազմում են համայնքի բնակչության 17 %-ը:

*Աղյուսակ 8. Զառիթափ համայնքի ժողովրդագրությունը*

*(2013 թ. հունվարի 1-ի տվյալներով)*

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **ՀՀ** | **Ցուցանիշ** | **Չափման միավոր** | **Ընդամենը համայնքում** | **Ըստ համայնքի կազմի մեջ մտնող վարչական միավորների** | | | | | | | | |
| **Զառիթափ** | **Արտավան** | **Սարավան** | **Բարձրունի** | **Գոմք** | **Մարտիրոս** | **Նոր Ազնաբերդ** | **Սերս** | **Խնձորուտ** |
|  | Տնային տնտեսություններ | ծուխ | 1393 | 479 | 96 | 75 | 118 | 117 | 215 | 62 | 67 | 164 |
|  | Բնակչության թվաքանակ | մարդ | 4260 | 1483 | 258 | 276 | 435 | 224 | 694 | 151 | 247 | 492 |
| • | Տղամարդիկ | մարդ | 2243 | 809 | 127 | 146 | 239 | 100 | 345 | 80 | 137 | 260 |
| • | Կանայք | մարդ | 2017 | 674 | 131 | 130 | 196 | 124 | 349 | 71 | 110 | 232 |
| • | Նախադպրոցական տարիքի երեխաներ (0-6 տ.) | մարդ | 318 | 137 | 17 | 7 | 21 | 20 | 50 | 10 | 9 | 47 |
| • | Դպրոցական տարիքի երեխաներ (7-18տ.) | մարդ | 656 | 222 | 53 | 22 | 64 | 40 | 122 | 23 | 33 | 77 |
| • | Միջին տարիքի բնակչություն (18-60 տ.) | մարդ | 2569 | 848 | 145 | 218 | 264 | 142 | 445 | 94 | 105 | 308 |
|  | Թոշակառուներ | մարդ | 717 | 276 | 43 | 29 | 86 | 22 | 77 | 24 | 100 | 60 |
|  | Աշխատունակ բնակչություն | մարդ | 2264 | 840 | 135 | 120 | 225 | 140 | 334 | 90 | 110 | 270 |
|  | Գործազուրկներ (զբաղվա-ծության կենտր. գրանցված) | մարդ | - | 10 |  |  | 3 | 2 | 1 | - | - | 1 |
|  | Անապահով ընտանիքների թիվը (սոցիալական ծառա յությունում գրանցված) | ծուխ | 197 | 57 | 15 | 10 | 15 | 12 | 36 | 17 | 11 | 24 |
|  | Ընտանեկան նպաստ ստացող տնային տնտ. | ծուխ | 167 | 52 | 13 | 7 | 13 | 11 | 25 | 15 | 10 | 21 |
| • | «Փարոս» համակարգում ընդգրկված տնային տնտ. | ծուխ | 187 | 57 | 15 | 7 | 15 | 11 | 30 | 17 | 11 | 24 |
|  | Փախստականներ | մարդ | 500 | 16 | 35 | 89 | 2 | 186 | 12 | 151 | 2 | 7 |
|  | Հաշմանդամներ | մարդ | 215 | 54 | 17 | 12 | 22 | 8 | 46 | 8 | 16 | 32 |

1. **Տեղական ինքնակառավարման մարմիններ**

Զառիթափ համայնքի ավագանին բաղկացած է լինելու 11 անդամից[[9]](#footnote-9):

Համայնքի ղեկավարի աշխատակազմը բաղկացած է լինելու 36,5 հաստիքային միավորից՝ ներառյալ համայնքի ղեկավարի հաստիքն ու համայնքի կազմի մեջ մտնող բնակավայրերի վարչական ներկայացուցիչների հաստիքները (աղյուսակ 9):

*Աղյուսակ 9. Համայնքի ղեկավարի աշխատակազմի հաստիքները*

|  |  |  |
| --- | --- | --- |
| **Հաստիքի անվանումը** | **Հաստիքային միավոր** | **Դրույքաչափ (հազ. դրամ)** |
| ***Քաղաքական և հայեցողական պաշտոններ*** | |  |
| Համայնքի ղեկավար | 1 | 190,0 |
| Համայնքի ղեկավարի տեղակալ | 1 | 150,0 |
| ***Համայնքային ծառայության պաշտոններ*** | | |
| Աշխատակազմի քարտուղար | 1 | 143,0 |
| Գլխավոր մասնագետ - ֆինանսիստ | 1 | 140,0 |
| Գլխավոր մասնագետ | 1 | 140,0 |
| Առաջատար մասնագետ | 3 | 120,0 |
| 1-ին կարգի մասնագետ | 2 | 100,0 |
| 2-րդ կարգի մասնագետ | 2 | 80,0 |
| ***Քաղաքացիական աշխատանք*** | | |
| Անասնաբույժ | 0,5 | 60,0 |
| Մշակույթի տան տնօրեն | 4 | 63,0 |
| Մշակույթի տան աշխատակից | 1 | 60,0 |
| Գրադարանավար | 1 | 60,0 |
| Ակումբի վարիչ | 0,5 | 60,0 |
| ***Տեխնիկական սպասարկում իրականացնող անձնակազմ*** | | |
| Համակարգչային օպերատոր | 1 | 80,0 |
| Հավաքարար | 2 | 70,0 |
| Վարորդ | 1 | 80,0 |
| Գործավար | 1 | 80,0 |
| Տնտեսվար | 1 | 80,0 |
| Պահակ | 2 | 70,0 |
| Ջրվար | 1 | 60,0 |
| Խմելու ջրի սպասարկող մասնագետ | 0,5 | 60,0 |
| ***Վարչական ներկայացուցիչներ*** | | |
| Արտավանի վարչական ներկայացուցիչ | 1 | 60,0 |
| Սարավանի վարչական ներկայացուցիչ | 1 | 60,0 |
| Խնձորուտի վարչական ներկայացուցիչ | 1 | 72,0 |
| Նոր Ազնաբերդի վարչական ներկայացուցիչ | 1 | 60,0 |
| Բարձրունու վարչական ներկայացուցիչ | 1 | 72,0 |
| Սերսի վարչական ներկայացուցիչ | 1 | 60,0 |
| Մարտիրոսի վարչական ներկայացուցիչ | 1 | 86,4 |
| Գոմքի վարչական ներկայացուցիչ | 1 | 60,0 |
| ***Ընդամենը*** | ***36,5*** |  |

1. **Կրթություն, մշակույթ և սպորտ**

Զառիթափ համայնքում կան 2 գործող մանկապարտեզներ, որոնցից մեկը գտնվում է համայնքի կենտրոնում, իսկ մյուսը՝ Գոմքում: Գոմքի մանկապարտեզը վերանորոգվել է 2012 թ. <<Քոունթերփարթ ինթերնեյշնլ>> միջազգային կազմակերպության աջակցությամբ: Համայնքի կազմի մեջ մտնող մյուս բնակավայրերում մանկապարտեզներ չկան:

Համայնքում գործում են 8 դպրոցներ` մեկական՝ համայնքի կազմի մեջ մտնող բոլոր բնակավայրերում, բացի Նոր Ազնաբերդ բնակավայրից: Նոր Ազնաբերդում դպրոց չկա: Երեխաները հաճախում են Խնձորուտի դպրոցը: Զառիթափի դպրոցը վերանորոգված է, սակայն անմխիթար վիճակում է գտնվում դպրոցի խմելու ջրի ցանցը և վերանորոգման կարիք ունի: Արտավանի և Գոմքի դպրոցի շենքերը վերանորոգման կարիք ունեն: Անմխիթար վիճակում են նրանց խմելու ջրի ցանցերն ու սանհանգույցները: Սարավանի դպրոցը չունի սպորտդահլիճ, չկան լաբորատոր գույք և սարքավորումներ: Խնձորուտի դպրոցը վերանորոգված է: Բարձրունու դպրոցը կարիք ունի նոր գույքի և լաբորատոր սարքավորումների: Սերսի դպրոցը վերանորոգված է, սակայն նույնպես կարիք ունի նոր գույքի և լաբորատոր սարքավորումների: Մարտիրոսի դպրոցի տանիքը հիմնանորոգված է, սակայն անմխիթար վիճակում են գտնվում դպրոցի ջրի ցանցն ու սանհանգույցը:

Մշակութային հիմնարկները համայնքում շատ չեն, եղածների մի մասն էլ գտնվում է վատ վիճակում: Գործող մշակույթի տներ կան Սարավան, Բարձրունի, Սերս, Մարտիրոս և Գոմք բնակավայրերում: Նոր Ազնաբերդի մշակույթի տունը չի գործում: Սարավանի մշակույթի տունը վերանորոգման կարիք ունի: Մարտիրոսի մշակույթի տան շենքում է տեղակայված նաև գրադարանը: Շենքը կառուցվել է 1982թ, ներկայումս գտնվում է վատթար վիճակում և վերանորոգման խիստ կարիք ունի: Գոմքի մշակույթի տունը գտնվում է նույն շենքում, ինչ գրադարանը, փոստը, հեռախոսակայանը, բուժկետը և երիտասարդական կենտրոնը: Շենքը վերանորոգման կարիք ունի: 2010 թ. Սոց Ներդրումների Հիմնադրամի աջակցությամբ վերանորոգվել է շենքի տանիքը, իսկ 2012թ. <<Քոունթերփարթ Ինթերնեյշնլ >> միջազգային կազմակերպության աջակցությամբ նորոգվել է շենքի՝ երիտասարդական կենտրոնի մասը: Համեմատաբար լավ վիճակում են գնտվում Բարձրունու և Սերսի մշակույթի տները: 2012 թ. վերանորոգվել են Բարձրունու մշակույթի տան դահլիճն ու տանիքը: Իսկ Սերսի մշակույթի տունը վերանորոգվել է 2009 թ. Սոցիալական ներդրումների հիմնադրամի աջակցությամբ: Զառիթափում անհրաժեշտ է ավարտին հասցնել մշակույթի տան շենքի շինարարությունը:

Համայնքում կա գործող մեկ համայնքային կենտրոն՝ Արտավանում:

Համայնքի կազմի մեջ մտնող բնակավայրերից գործող գրադարաններ ունեն Զառիթափը, Սարավանը, Խնձորուտը, Նոր Ազնաբերդը, Սերսը, Մարտիրոսը և Գոմքը: Գրադարանների գրքային ֆոնդը մաշված է: Զառիթափի գրադարանը վերանորոգման կարիք ունի:

Համայնքում գործում են 2 երիտասարդական կենտրոններ: Բարձրունու երիտասարդական կենտրոնը կառուցվել է 2012 թ. <<Քոունթերփարթ Ինթերնեյշնլ>> միջազգային կազմակերպության աջակցությամբ, իսկ Մարտիրոսինը՝ վերանորոգվել 2012թ. պետական բյուջեի միջոցների հաշվին:

Արտադպրոցական կրթության և սպորտի ոլորտում ծառայություններ մատուցող հիմնարկներ համայնքում չկան:

*Աղյուսակ 10. Զառիթափ համայնքի գործող կրթական և մշակութային հիմնարկները*

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **ՀՀ** | **Բնակավայրեր** | **Մանկապարտեզ** | | | **Դպրոց** | | | **Մշակույթի տուն** | | |
| **Քանակը** | **Երեխաների թիվը** | **Աշխատողների թիվը** | **Քանակը** | **Աշակերտների թիվը[[10]](#footnote-10)** | **Աշխատողների թիվը** | **Քանակը** | **Շահառուների թիվը** | **Աշխատողների թիվը** |
| 1 | Զառիթափ | 1 | 50 | 10 | 1 | 179 | 28 | - | - | - |
| 2 | Արտավան | - | - | - | 1 | 61 | 21 | - | - | - |
| 3 | Սարավան | - | - | - | 1 | 22 | 13 | 1 | 12 | 1 |
| 4 | Խնձորուտ | - | - | - | 1 | 91 | 30 | - | - | - |
| 5 | Նոր Ազնաբերդ | - | - | - | - | - | - | - | - | - |
| 6 | Բարձրունի | - | - | - | 1 | 47 | 13 | 1 | 120 | 1 |
| 7 | Սերս | - | - | - | 1 | 17 | 13 | 1 | 40 | 1 |
| 8 | Մարտիրոս | - | - | - | 1 | 116 | 27 | 1 | 20 | 1 |
| 9 | Գոմք | 1 | - | - | 1 | 36 | 20 | 1 | 50 | 2 |
|  | *Ընդամենը* | *2* |  |  | *8* | *569* | *165* | *5* | *242* | *6* |

1. **Առողջապահություն**

Զառիթափ համայնքի կենտրոնում որպես առողջապահական հիմնարկ գործում է Զառիթափի ԱԱՊԿ-ն, որը վերանորոգված է, ունի 6 աշխատող: Սարավանի բուժկետը վերանորոգվել է 2007թ.: Բարձրաշենում ևս կա բուժկետ, որը կառուցվել է 2001թ.: Գոմքի և Սերսի բուժկետերը վերանորոգվել են <<Օքսֆամ>> միջազգային կազմակերպության աջակցությամբ: Մեկական բուժկետեր կան նաև Մարտիրոս, Արտավան, Խնձորուտ ու Նոր Ազնաբերդ բնակավայրերում: Նշյալ բոլոր բուժկետերն ունեն 1-ական աշխատող:

Համայնքի կազմի մեջ մտնող առողջապահական բոլոր հիմնարկներում առկա է նոր գույքի և սարքավորումների ձեռքբերման կարիք:

1. **Համայնքի սեփականություն**

Զառիթափ համայնքի սեփականությունը ներկայացված է աղյուսակ 11-ում:

*Աղյուսակ 11. Զառիթափ համայնքի սեփականությունը*

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **ՀՀ** | **Անվանում** | **Չափման միավոր** | **Ըստ համայնքի կազմի մեջ մտնող վարչական միավորների** | | | | | | | | |
| **Զառիթափ** | **Արտավան** | **Սարավան** | **Բարձրունի** | **Գոմք** | **Մարտիրոս** | **Նոր Ազնաբերդ** | **Սերս** | **Խնձորուտ** |
| 1 | Վարչական շենք[[11]](#footnote-11) | հատ | 1 | 1 | 1 | 1 |  |  | 1 | 1 | 1 |
| 2 | Ջրմուղի ցանց 4 միավոր | գծմ | 1 | 1 | 1 | 1 |  | 1 | 1 | 1 | 1 |
| 3 | Ոռոգման ցանց 2 միավոր | գծմ | 1 | 1 | 1 | 1 |  | 1 |  | 1 | 1 |
| 4 | Գրադարան | հատ |  | 1 | 1 | 1 | 1 | 1 | 1 |  |  |
| 5 | Բուժկետ | հատ |  | 1 | 1 | 1 | 1 |  | 1 |  |  |
| 6 | Ներհամայնքային ճանապ. | գծմ |  | 1 | 1 | 1 |  | 15 | 1 |  | 1 |
| 7 | Մշակույթի տուն | հատ |  |  | 1 | 1 | 1 | 1 | 1 | 1 |  |
| 8 | Գյուղտեխնիկա և գործիքներ | հատ |  |  | 2 | 1 |  |  | 3 |  |  |
| 12 | Հուշարձան | հատ |  |  |  | 1 |  | 1 | 1 | 1 | 1 |
| 13 | Գերեզմանատուն | հատ |  |  |  |  |  | 1 | 1 | 1 | 3 |
| 14 | Ծառայողական մեքենա | հատ |  |  |  |  | 1 |  |  |  |  |
| 15 | Անասնագոմ | հատ |  |  |  |  | 1 |  |  |  |  |
| 16 | Բաղնիք | հատ |  |  |  |  | 1 |  |  |  |  |
| 17 | Ներհամայնքային կամուրջ | հատ |  |  |  |  |  | 1 | 1 | 2 | 2 |
| 18 | Պահեստ մոդուլ | հատ |  |  |  |  |  |  |  |  | 1 |
| 19 | Եկեղեցի | հատ |  |  |  |  |  |  |  |  | 2 |

1. **Բնություն և շրջակա միջավայրի պաշտպանություն**

Համայնքի համար կարևոր նշանակություն ունի կարկտակայանի տեղադրումը, քանի որ կարկուտը հաճախ է փչացնում բերքը: Արտավանում և Սարավանում սելավատարի բացակայության պատճառով անձրևների ժամանակ գյուղերում լուրջ խնդիրներ են առաջանում: Մարտիրոսի ամենամեծ հիմնախնդիրը սողանքն է: Այստեղ վթարային է բնակֆոնդի 85%-ը: Չնայած կատարված ջրահեռացման աշխատանքներին, սողանքը շարունակում է ակտիվ մնալ: Խնձորուտի չորային կլիմայի գերակայության պայմաններում ոռոգման ցանցի անմխիթար վիճակի հետևանքով սրվում է անապատացման խնդիրը: Սելավատարի բացակայության պատճառով լանջերին գտնվող 150 հա հողատարածություններ գտնվում են կորոզիայի և հողատարության վտանգի տակ:

1. **Բնակարանային տնտեսություն**

Համայնքում կան 961 հատ բնակելի տներ և 52 հատ բազմաբնակարանային շենքեր, որտեղ կա 115 բնակարան: Բազմաբնակարանային շենքերը բոլորը գտնվում են Մարտիրոս բնակավայրում: Բնակելի տների 1/3-ը՝ 310 հատ, գտնվում են համայնքի կենտրոնում: Արտավանի բնակելի տների թիվը կազմում է 106 հատ, Սարավանինը՝ 86 հատ, Խնձորուտինը`112 հատ, Նոր Ազնաբերդինը՝ 44 հատ, Բարձրունունը՝ 125 հատ, Սերսինը՝ 80 հատ, Մարտիրոսինը՝ 11 հատ և Գոմքինը՝ 87 հատ:

Համայնքում կան 55 վթարային տներ և շենքեր, որոնցից մեկը գտնվում է Սերսում, իսկ մնացյալը՝ Մարտիրոսում: Փաստորեն, Մարտիրոսի առանձնատների և շենքերի մեծ մասը վթարային վիճակում է, ինչի պատճառը գյուղի սողանքային գոտում գտնվելն է:

Բնակարանային տնտեսության ոլորտում համայնքի կազմի մեջ մտնող բոլոր բնակավայրերում առկա են հիմնախնդիրներ, ինչի պատճառը հիմնականում բնակչության ծանր սոցիալական վիճակն է: Համայնքում կան զգալի քանակությամբ կիսակառույց շենքեր, որոնք ավարտին հասցնելու կարիք կա: Բնակելի տները մեծ մասամբ շատ մաշված են և վերանորոգման կարիք ունեն: Նոր բնակարաններով ապահովման կարիք ունեն համայնքի երիտասարդ ընտանիքները :

1. **Փողոցային լուսավորություն**

Համայնքի կազմի մեջ գնտվող ոչ մի բնակավայրում չկա փողոցային լուսավորություն:

1. **Աղբահանություն**

Համայնքի կազմում գտնվող բոլոր բնակավայրերում աղբահանությունը կատարվում է անհատական եղանակով: Սարավանում և Խնձորուտում աղբը հավաքելու համար կան հատկացված մեքենաներ: Զառիթափում, Արտավանում և Մարտիրոսում աղբը հիմնականում այրվում է:

1. **Խմելու ջրի ջրամատակարարում և ջրահեռացում**

Զառիթափում, Արտավանում և Սարավանում բնակչության համապատասխանաբար 100, 99 և 99 տոկոսն ապահովված է շուրջօրյա ջրամատակարարմամբ, որի համար գումար չի վճարում:

Զառիթափի ջրամատակարարման համակարգը կառուցվել է 1948-1968թթ.: Հատկապես քայքայված վիճակում է արտաքին 1.5 կմ հատվածը և ներքին ցանցն ամբողջությամբ:

Արտավանի ջրամատակարարման համակարգը կառուցվել է 1960թ.: Ջրագծի երկարությունը 12 կմ է: Ջրագիծն անցնում է լեռնային տարածքով և հաճախակի սելավների պատճառով խողովակները ջարդվում են: Մաշված խողովակների պատճառով ջրի կորուստը կազմում է 20-30%:

Խմելու ջրի խնդիր Սարավանը չունի:

Բարձրունու, Նոր Ազնաբերդի, Սերսի և Մարտիրոսի բնակչության 100 տոկոսն ապահովված է շուրջօրյա ջրամատակարարմամբ, որի համար գումար չի վճարում: Անմխիթար վիճակում է գտնվում Բարձրունու սարի ջրավազանը և 500 գծմ ջրագիծը: Մարտիրոսի խմելու ջրի գրագիծը կառուցվել է 1972թ. և մաշված վիճակում է: Մեծ է ջրի կորուստը: Վերանորոգման կարիք ունի Սերսի խմելու ջրի ցանցի մի մասը:

Գոմքի և Խնձորուտի տնային տնտեսությունների 80 տոկոսն ապահովված է շուրջօրյա ջրամատակարարմամբ՝ անվճար հիմունքով: Գոմքի խմելու ջրագիծը անմխիթար վիճակում է: Պետք է ամբողջովին փոխվի 3 կմ ներքին ցանցը և 3 կմ արտաքին ցանցը: Խողովակները ամբողջովին փտել են և քայքայվել են, մեծ է ջրի կորուստը: Խնձորուտի խմելու ջրամատակարարման համակարգը կառուցվել է 1980թ, քայքայված վիճակում է: Մեծ է ջրի կորուստը: Խմելու ջրի ցանցը վերանորոգման կարիք ունի: Այս բնակավայրերում քայքայված խողովակներից կեղտաջրերը թափանցում են խմելու ջրի ցանց՝ վտանգելով բնակչության առողջությունը:

Նախորդ տարիների ընթացքում ոլորտում կատարվել են մի որոշ աշխատանքներ: Վերանորոգվել է Զառիթափի խմելու ջրի արտաքին ցանցի մի մասը, Խնձորուտի խմելու ջրի ներքին ցանցի մի մասը, հիմնանորոգվել է Նոր Ազնաբերդի խմելու ջրի ցանցը, Բարձրունու խմելու ջրի արտաքին ցանցը, Սերսի խմելու ջրի ցանցի մի մասը և Գոմքի խմելու ջրի ներքին ցանցի մի մասը:

Գոմքում խմելու ջրի ջրամատակարարումն իրականացվում է ՀՋԿ ՓԲԸ-ի կողմից: Համայնքի կազմի մեջ մտնող մնացյալ բնակավայրերում ջրամատակարարումը չի իրականացվում որևէ օպերատորի կողմից:

1. **Կոյուղի**

Զառիթափն ու Արտավանը ունեն կոյուղագծեր: Կոյուղագծերին միացված են Զառիթափի ընտանիքների 65%-ը, իսկ Արտավանի ընտանիքների՝ 30 %-ը: Սարավանը, Բարձրաշենը, Գոմքը, Մարտիրոսը, Նոր Ազնաբերդը, Սերսը, Խնձորուտը կոյուղի չունեն: Մարտիրոսի կոյուղին կառուցվել է 1975թ. և քայքայված վիճակում է: Ամբողջ կեղտաջրերը դուրս են գալիս համայնքի փողոցները, առաջանում է խիստ հակասանիտարական վիճակ, նպաստում է համայնքում առկա սողանքային երևույթների ակտիվացմանը:

1. **Գյուղատնտեսություն**

Զառիթափ համայնքի գյուղատնտեսական հիմնական ուղղվածությունն են անասնապահությունը, դաշտային մշակաբույսերի աճեցումը և այգեգործությունը: Հիմնականում մշակվում են ցորեն, գարի, առվույտ, կարտոֆիլ, կաղամբ, այլ բանջարա-բոստանային կուլտուրաներ, սխտոր, կերային կուլտուրաներ:

Համայնքում գյուղատնտեսությունը կախված է բնության քմահաճույքներից: Անձրևային տարիներին որոշ չափով հնարավոր է լինում բերք հավաքել, իսկ երաշտի տարիներին բերքի 80% -ը ոչնչանում է: Համայնքում զարգացած է նաև անասնապահությունը: Սակայն երաշտ տարիներին անասնապահությամբ զբաղվողները մեծ դժվարություններ են ունենում խոտի և խտացված կերի ձեռք բերման հարցում: Համայնքում զարգանում է մեղվաբուծությունը: Բնակլիմայական պայմաններից կախված՝ համայնքում գյուղատնտեսության արտադրողականությունը շատ ցածր է: Արտադրանքն ունի բարձր ինքնարժեք: Համայնքում զբաղվում են նաև այգեգործությամբ, սակայն ճյուղը դարձել է ոչ եկամտաբեր:

Համայնքում մեծ տոկոս են կազմում անջրդի հողատեսքերը:

Համայնքի կազմի մեջ մտնող բոլոր բնակավայրերում առկա են ոռոգման համակարգեր, սակայն բնակավայրերի մեծ մասում այս համակարգերի հետ կապված կան լուրջ խնդիրներ: Ընդլայնման անհրաժեշտություն ունի Զառիթափի ոռոգման ջրի ցանցը: Անմխիթար, քայքայված վիճակում են գտնվում Արտավանի, Խնձորուտի ոռոգման ջրի ցանցերը: Վերանորոգման կարիք ունի նաև Սերսի ոռոգման ջրի ցանցը: Գոմքում անհրաժեշտ է կառուցել նոր ջրատար, քանի որ ջուրը չի բավականացնում, և հաճախ խմելու ջուրն է օգտագործվում ոռոգման համար: Նոր ջրատարի կարիք է զգացվում նաև Խնձորուտում: Սարավանում ոռոգման ջրի ներքին ցանց չկա, առուներից եկող ջուրը քանդում է ճանապարհները: Նոր Ազնաբերդ մտնող մայր առուները հաճախ են լցվում տիղմով, քանդվում են: Անհարաժեշտ է 3000 մ երկարությամբ մայր առուն անցկացնել կիսախողովակներով: Բարձրունու ոռոգման ջրամբարը գտնվում է գյուղից 6 կմ վերև: Կառուցվել է 1990թ. և ունի 90000 խմ տարողություն: Վերջին տարիներին սողանքների պատճառով առաջացել են մեծ ճեղքվածքներ, ինչի պատճառով մեծ է ջրի արտահոսքը, և միայն 50%-ով է բավարարում գյուղի բնակչության կարիքները: Անհրաժեշտ է սարի հետև կոչվող տարածքում կառուցել 5000 մ ջրագիծ, քանի որ առվով հոսքը տալիս է մեծ կորուստներ:

Բացի ոռոգման համակարգի հետ կապված խնդիրներից, համայնքում գյուղատնտեսությունը զարգացնելու համար կան գյուղմթերքների իրացման հետ կապված դժվարություններ, գյուղտեխնիկայի պակաս: Գոմքում շուտով կգործարկվի պանրի գործարան, որը կմթերի արտադրված կաթը: Այստեղ կառուցվել է սառնարան:

1. **Արդյունաբերություն**

Զառիթափ համայնքնի կենտրոնում նախկինում գործել է էլեկտրական ապարատների գործարանը, որտեղ աշխատել են բարձր որակավորմամբ 150 աշխատողներ: Այժմ գործարանը մատնված է անգործության և չի գործում:

1. **Ճանապարհային տնտեսություն**

Համայնքի կազմի մեջ մտնող բոլոր բնակավայրերը ունեն համայնքի կենտրոնի հետ կապող ճանապարհներ: Գոմք բնակավայրը համայնքի կենտրոնին կապող ճանապարհն ունի 10 կմ երկարություն, Սարավանը՝ 21 կմ, Մարտիրոսը՝ 7 կմ երկարություն, Սերսը՝ 12 կմ երկարություն: Նշյալ ճանապարհները ասֆալտապատ են և ձմռանը լիովին անցանելի են: Արտավան բնակավայրը համայնքի կենտրոնին կապող ճանապարհի երկարությունը 20 կմ է, Բարձրունին՝ 18 կմ: Այս ճանապարհների մի մասը լավ վիճակում է գտնվում, մյուս մասը՝ վատ: Ձմեռային անցանելիությունը սահմանափակ է: Խնձորուտ և Նոր Ազնաբերդ բնակավայրերը համայնքի կենտրոնին կապող ճանապարհներն ունեն համապատասխանաբար 17 և 16 կմ երկարություն, նրանց 1/3 մասը վատ վիճակում է գնտվում, իսկ մնացյալը՝ լավ: Ձմեռային անցանելիությունը դարձյալ սահմանափակ է:

Հավելված 3 –ում ներկայացված է ՀՀ Տրանսպորտի և կապի նախարարության կողմից պատրաստված տեղեկանքը Զառիթափ համայնքի բնակավայրերը համայնքի կենտրոնին միացնող ճանապարհների վիճակի և դրանց վերանորոգման ու վերականգնման հետ կապված ծախսերի մասին:

Անբարեկարգ, քայքայված վիճակում են և դժվարանցանելի են համայնքի կազմի մեջ մտնող բոլոր բնակավայրերի ներքին ճանապարհները: Վերանորոգման կարիք ունեն նաև հանդամիջյան ճանապարհները, այդ թվում՝ Սերսից դեպի Լվիս հանդամաս (3 կմ) և դեպի Գոգի լեռը (5 կմ) տանող հանդամիջյան ճանապարհները, որոնք ունեն ռազմավարական նշանակություն:

1. **Տրանսպորտ և կապ**

Համայնքի կազմի մեջ մտնող բոլոր բնակավայրերում առկա է տրանսպորտային երթուղի: Համայնքի ավտոմեքենաների ընդհանուր քանակը կազմում է 416, որից մարդատար են՝ 301-ը , բեռնատար՝ 115-ը: Համայնքի բոլոր բնակավայրերում առկա են նաև հեռախոսային հաղորդակցություն, տեղական ԱՀԿ, բջջային հեռախոսի ծածկվածություն, գրեթե բոլոր բնակավայրերում՝ փոստային ծառայություն և հինգ բնակավայրերում՝ ինտերնետ կապ (աղյուսակ 12):

*Աղյուսակ 12. Տրանսպորտը և կապը բնութագրող ցուցանիշներ*

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **ՀՀ** | **Ցուցանիշ** | **Ըստ համայնքի կազմի մեջ մտնող վարչական միավորների** | | | | | | | | |
| **Զառիթափ** | **Արտավան** | **Սարավան** | **Բարձրաշեն** | **Գոմք** | **Մատիրոս** | **Նոր Ազնաբերդ** | **Սերս** | **Խնձորուտ** |
| 1 | Բնակավայրից տրանսպոր-տային երթուղու առկայություն | Այո | Այո | Այո | Այո | Այո | Այո | Այո | Այո | Այո |
| 2 | Ավտոմեքենաների ընդհանուր քանակ, այդ թվում՝ | 137 | 42 | 27 | 59 | 12 | 62 | 10 | 18 | 49 |
| * *մարդատար* | 84 | 27 | 25 | 47 | 8 | 44 | 10 | 14 | 42 |
| * *բեռնատար* | 53 | 15 | 2 | 12 | 4 | 18 | 0 | 4 | 7 |
| 3 | Հեռախոսային հաղորդակ-ցության առկայություն | Այո | Այո | Այո | Այո | Այո | Այո | Այո | Այո | Այո |
| 4 | Տեղական ԱՀԿ առկայություն | Այո | Այո | Այո | Այո | Այո | Այո | Այո | Այո | Այո |
| 5 | Բջջային հեռախոսի ծածկվածություն | Այո | Այո | Այո | Այո | Այո | Այո | Այո | Այո | Այո |
| 6 | Փոստային ծառայության առկայություն | Այո | Այո | Այո | Այո | Այո | Այո | Ոչ | Այո | Այո |
| 7 | Ինտերնետ կապի առկայություն | 4.1 Մբ/վ,  USB modem | - | 0.25 Մբ/վ,  USB modem | 0.5 Մբ/վ,  USB modem | 1 Մբ/վ,  USB modem | - | - | - | 0.25 Մբ/վ,  USB modem |

1. **Առևտուր և սպասարկում**

Զառիթափ համայնքի կենտրոնում առևտրի և սպասարկումների փոքր և միջին օբյեկտների թիվը կազմում է 10, որից 8-ը առևտրի մանր կրպակներ են: Արտավանում, Սարավանում և Խնձորուտում առևտրի և սպասարկումների փոքր ու միջին օբյեկտների թիվը կազմում է համապատասխանաբար 2, 4 և 3, որոնք բոլորն էլ առևտրի մանր կրպակներ են: Բարձրաշենում, Սերսում և Նոր Ազնաբերդում կան ընդամենը մեկական առևտրի կրպակներ:

1. **Հողօգտագործում**

Համայնքի կազմի մեջ մտնող բնակավայրերում մեկ տնտեսությանը պատկանող հողերի միջին չափը կազմում է հիմնականում 2,1 – 5 հա: Այս ցուցանիշը համեմատաբար ցածր է Զառիթափ, Գոմք, Նոր Ազնաբերդ և Խնձորուտ բնակավայրերում:

Համայնքի կազմի մեջ մտնող բոլոր բնակավայրերում, բացի Զառիթափից, մեկ տնտեսությանը պատկանող գյուղատնտեսական հողամասերի քանակը կազմում է 2-3 հողակտոր:

Ընդհանուր առմամբ, համայնքում բարձր է չմշակվող հողամասերի քանակությունը:

Համայնքում հողազուրկ տնային տնտեսություններ կան Զառիթափ, Սարավան, Գոմք, Մարտիրոս և Նոր Ազնաբերդ բնակավայրերում: Հողազուրկ տնային տնտեսությունների թիվը մեծ է Սարավան և Գոմք բնակավայրերում:

*Աղյուսակ 13. Համայնքի հողօգտագործման ցուցանիշներ*

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **ՀՀ** | **Ցուցանիշ** | **Ըստ համայնքի կազմի մեջ մտնող վարչական միավորների** | | | | | | | | |
| **Զառիթափ** | **Արտավան** | **Սարավան** | **Բարձրաշեն** | **Գոմք** | **Մարտիրոս** | **Նոր Ազնաբերդ** | **Սերս** | **Խնձորուտ** |
| 1 | Մեկ տնտ. պատկանող գյուղատնտեսական հողերի միջին չափը (հա) | 0.6-1.0 հա | 2.1-5 հա | 2.1-5 հա | 2.1-5 հա | 1-2 հա | 2.1-5 հա | 1-2 հա | 2.1-5 հա | 1-2 հա |
| 2 | Մեկ տնտ. պատկանող գյուղատնտեսական հողակտորների քանակը | 1 հող | 2-3 հող | 2-3 հող | 2-3 հող | 2-3 հող | 2-3 հող | 2-3 հող | 2-3 հող | 2-3 հող |
| 3 | Չմշակվող հողերի տոկոսը՝   * քաղաքացիների սեփականության | 20 | 20 | 40 | 32 | 41 | 50 | 50 | 40 | 70 |
| * համայնքային սեփականության | 40 | 50 | 60 | 20 | 70 | 70 | 60 | 80 | 50 |
| * պետական սեփականության | 50 | 70 | 70 | 50 | 50 | 80 | 80 | 80 | - |
| 4 | Տնամերձ հողամաս. թիվը | 403 | 106 | 90 | 145 | 112 | 215 | 62 | 90 | 164 |
| 5 | Հողազուրկ տնտ. թիվը | 8 | - | 30 | - | 28 | 7 | 9 | - | - |

## Համայնքում առկա հիմնահարցերն ու դրանց լուծմանն ուղղված ծրագրերը

|  |  |  |
| --- | --- | --- |
|  | **Հիմնահարցեր** | **Հիմնահարցերի լուծմանն ուղղված ծրագրեր** |
| ***Տեղական ինքնակառավարման լիազարություններ*** | | |
| 1 | Համայնքում գործող մշակույթի տների շենքային պայմանների բարելավման անհրաժեշտություն | Սարավանի մշակույթի տան վերանորոգում |
| Մարտիրոսի մշակույթի տան վերանորոգում |
| Զառիթափի մշակույթի տան շինարարության ավարտում |
| Նոր Ազնաբերդի մշակույթի տան հիմնանորոգում |
| Գոմքի մշակույթի տան շենքի վերանորոգում |
| 2 | Համայնքի գրադարանների կողմից մատուցվող ծառայությունների որակի բարձրացման անհրաժեշտություն | Զառիթափի գրադարանի վերանորոգում |
| Գրադարանների գրքային ֆոնդի թարմացում, համալրում |
| 3 | Համայնքի բնակավայրերից շատերում նախադպրոցական և ամբողջ համայնքում արտադպրոցական դաստիարակության հնարավորությունների բացակայություն | Համայնքում երաժշտական, արվեստի, գեղարվեստի դպրոցների կազմակերպում |
| Համայնքի բնակավայրերի շահառուների համար նախադպրոցական և արտադպրոցական դաստիարակության հնարավորությունների ստեղծում |
| 4 | Համայնքի վարչական շենքի հնարավորությունների ընդլայնում | Համայնքի կենտրոնի վարչական շենքի վերանորոգում և նոր գույքի ու սարքավորումների ձեռքբերում |
| 5 | Համայնքում փողոցային լուսավորության բացակայություն | Համայնքի բնակավայրերում փողոցային լուսավորության կազմակերպում |
| 6 | Համայնքում աղբահանության համակարգի անբավարար վիճակ | Համայնքի բոլոր բնակավայրերում աղբահանության կազմակերպում |
| 7 | Համայնքի խմելու ջրի ջրամատակարարման համակարգի բարելավման անհրաժեշտություն | Զառիթափի խմելու ջրի արտաքին ցանցի 1,5 կմ հատվածի հիմնանորոգում |
| Զառիթափի խմելու ջրի ներքին ցանցի հիմնանորոգում |
| Արտավանի խմելու ջրի ջրագծի վերանորոգում |
| Բարձրունու սարի ջրավազանի վերանորոգում |
| Բարձրունու խմելու ջրի 500 գծմ ջրագծի վերանորոգում |
| Մարտիրոսի խմելու ջրի ջրագծի վերանորոգում |
| Գոմքի խմելու ջրի 3 կմ ներքին ցանցի և 3 կմ արտաքին ցանցի նորով փոխարինում |
| Խնձորուտի խմելու ջրի ջրագծի մի մասի վերանորոգում |
| Սերսի խմելու ջրի ջրագծի մի մասի վերանորոգում |
| 8 | Համայնքում կոյուղու համակարգի անբավարար վիճակ | Մարտիրոսի կոյուղու համակարգի վերանորոգում |
| Սարավանում Բարձրաշենում, Գոմքում, Նոր Ազնաբերդում, Սերսում և Խնձորուտում կոյուղու համակարգի կառուցում |
| 9 | Համայնքում գյուղատնտեսության զարգացման սահմանափակ հնարավորություններ | Զառիթափի ոռոգման ջրի ցանցի ընդլայնում |
| Արտավանի ոռոգման ջրի ցանցի վերանորոգում |
| Խնձորուտի ոռոգման ջրի ցանցի վերանորոգում |
| Սերսի ոռոգման ջրի ցանցի վերանորոգում |
| Գոմքում ոռոգման նոր ջրատարի կառուցում |
| Խնձորուտում ոռոգման նոր ջրատարի կառուցում |
| Նոր Ազնաբերդի 3000 մ երկարությամբ ոռոգման մայր առուները կիսախողովակներով անցկացում |
| Բարձրունու ոռոգման ջրամբարի վերանորոգում |
| Բարձրունի գյուղի համար սարի ետևում 5000 մ երկարությամբ ոռոգման ջրագծի կառուցում |
| Համայնքում գյուղատնտեսությամբ զբաղվող տնտեսությունների համար բազմապրոֆիլ գյուղտեխնիկայից օգտվելու հնարավորությունների ստեղծում |
| Համայնքում գյուղատնտեսությամբ զբաղվող տնտեսությունների համար գյուղմթերքների իրացման հնարավորությունների ստեղծում |
| 10 | Համայնքի կազմի մեջ մտնող բնակավայրերի ճանապարհների ներքին ցանցի անբարեկարգ վիճակ | Զառիթափ բնակավայրի ճանապարհների ներքին ցանցի վերանորոգում |
| Արտավան բնակավայրի ճանապարհների ներքին ցանցի վերանորոգում |
| Սարավան բնակավայրի ճանապարհների ներքին ցանցի վերանորոգում |
| Խնձորուտ բնակավայրի ճանապարհների ներքին ցանցի վերանորոգում |
| Նոր Ազնաբերդ բնակավայրի ճանապարհների ներքին ցանցի վերանորոգում |
| Բարձրունի բնակավայրի ճանապարհների ներքին ցանցի վերանորոգում |
| Սերս բնակավայրի ճանապարհների ներքին ցանցի վերանորոգում |
| Սերսից դեպի Լվիս հանդամաս (3 կմ) և դեպի Գոգի լեռը տանող (5 կմ) հանդամիջյան ճանապարհների վերանորոգում |
| Մարտիրոս բնակավայրի ճանապարհների ներքին ցանց, այդ թվում՝ հին և նոր գյուղերը միմյանց կապող ճանապարհի վերանորոգում |
| Գոմք բնակավայրի ճանապարհների ներքին ցանցի վերանորոգում |
| 11 | Արտավանում և Սարավանում սելավատարի բացակայություն | Արտավան և Սարավան բնակավայրերում սելավատարների կառուցում |
| 12 | Մարտիրոսում սողանքաների առկայություն | Մարտիրոսում հակասողանքային միջոցառումների կազմակերպում |
| ***Պետական կառավարման լիազորություններ*** | | |
| 1 | Համայնքի կազմի մեջ մտնող բնակավայրերի դպրոցների շենքային և գույքային պայմանների բարելավման անհրաժեշտություն | Զառիթափի դպրոցի խմելու ջրի ցանցի վերանորոգում |
| Արտավանի դպրոցի շենքի, խմելու ջրի ցանցի և սանհանգույցի վերանորոգում |
| Սարավանի դպրոցի համար մարզադահլիճի կառուցում |
| Սարավանի դպրոցի համար լաբորատոր գույքի և սարքավորումների ձեռբերում |
| Բարձրունու դպրոցի համար նոր գույքի և լաբորատոր սարքավորումների ձեռքբերում |
| Սերսի դպրոցի համար նոր գույքի և լաբորատոր սարքավորումների ձեռքբերում |
| Մարտիրոսի դպրոցի ջրի ցանցի և սանհանգույցի վերանորոգում |
| Գոմքի դպրոցի շենքի, խմելու ջրի ցանցի և սանհանգույցի վերանորոգում |
| 2 | Մարտիրոսում սողանքների պատճառով վթարային տների առկայություն | Մարտիրոսում վթարային տների ամրացում և վերանորոգում |
| 3 | Երիտասարադ ընտանիքներին նոր բնակարան-ներով ապահովելու անհրաժեշտություն | Երիտասարդ ընտանիքների համար բնակարանների կառուցման խրախուսում |
| 4 | Համայնքի բնակարանային ֆոնդի բարելավման անհրաժեշտություն | Կիսակառույց շենքերի վերջնական կառուցապատում |
| Վերանորոգման ենթակա բնակարանների վերանորոգում |
| 5 | Համայնքի բոլոր բնակավայրերում ջրամատակարարման համակարգի կառավարման միասնական մոդել ունենալու անհրաժեշտություն[[12]](#footnote-12) | Համայնքի բոլոր բնակավայրերի ջրամատակարարման համակարգերի կառավարումը հանձնել ՀՋԿ ՓԲԸ –ին, որը արդեն իսկ հանդիսանում է Գոմքի ջրամատակարարման օպերատորը |
| 6 | Համայնքի կազմի մեջ մտնող բնակավայրերը համայնքի կենտրոնին կապող ճանապարհների բարեկարգման անհրաժեշտություն | Ըստ հավելված 3 –ում բերված ցանկի |
| 7 | Համայնքում կարկուտից պաշտպանվելու հնարավորությունների բացակայություն | Համայնքում հակակարկտային կայանի հիմնում |
| 8 | Համայնքում գործող բուժական բոլոր հիմնարկների համար նոր գույքի և սարքավորումների ձեռքբերման անհրաժեշտություն | Համայնքում գործող բուժական բոլոր հիմնարկների համար նոր գույքի և սարքավորումների ձեռքբերում |

# Համայնքում առկա հիմնահարցերի լուծմանն ուղղված առաջնահերթ ծրագրերը

Համայնքում առկա հիմնահարցերի լուծմանն ուղղված ծրագրերի առաջնահերթություններ սահմանելը գործնականում բավականին դժվար է, հատկապես, երբ այդ համայնքը, որպես այդպիսին, դեռևս ձևավորված չէ: Այս պարագայում առաջնահերթությունների սահմանման ժամանակ, որպես կողմնորոշիչ են օգտագործվել փորձագիտական հիպոթետիկ դատողություններն ու պատկերացումները համայնքի մասին՝ միաժամանակ համայնքը դիտարկելով որպես տեղական ինքնակառավարման ինքնուրույն սուբյեկտ, որտեղ գոյատևելու համար անհրաժեշտ է ունենալ գոնե նվազագույն ենթակառուցվածքներ և ծառայություններ:

Ցանկացած համայնքում տեղական ինքնակառավարումը կյանքի կոչելու առաջնահերթ պայման է կառավարման մարմնի առկայությունը, նրա դիրքն ու հեղինակությունը: Վերանորոգված և կահավորված վարչական շենքի առկայությունը կարևոր պայման է բնակչության շրջանում վստահության և հավատի մթնոլորտ ձևավորելու, իշխանության ուժն ու կարողությունները ընդգծելու, ինչպես նաև կառավարման ապարատի (աշխատակազմի) արդյունավետ աշխատանքը խթանելու համար: Այս իմաստով, հատկապես խոշորացման հետևանքով ձևավորված համայնքի համար պատշաճ տեսքի և բավարար հնարավորություններ ունեցող վարչական շենքի առկայությունը դիտվում է որպես առաջնայնություն:

Առաջնահերթությունների հաջորդ շարքը վերաբերում է ՏԻՄ–երին օրենքով ամրագրված այն լիազորություններին, որոնք ենթադրում են բնակչությանը առաջին անհրաժեշտության (կենսապահովման) ծառայությունների մատուցում: Այդպիսիներից են ջրամատակարարումը, աղբահանությունը, նախադպրոցական դաստիարակությունը, միջբնակավայրային հաղորդակցությունը (ճանապարհներ, տրանսպորտ, կապ) և այլն:

Համայնքի համար (հատկապես գյուղական բնակավայրեր ունեցող) առաջնային կարող է լինել նաև այնպիսի ծրագրերի իրականացումը, որոնք չեն դասվում համայնքի ղեկավարի պարտադիր լիազորությունների շարքին, սակայն անհրաժեշտ են տեղերում անհատական տնտեսությունների գործունեությանը նպաստելու, նրանց կողմից եկամուտ ձևավորելու, հետևաբար՝ նաև համայնքում ապրելու և տնտեսությունը զարգացնելու համար: Այդպիսի ծրագրերից են, մասնավորապես, արդիական գյուղատնտեսական տեխնիկայի հավաքակայանի ստեղծումը, գյուղմթերքների մթերման հնարավորությունների ապահովումը և այլն:

Այս պատկերացումներից ելնելով՝ 3.2 կետում նշված ծրագրերի ցանկից խոշորացվող համայնքների ղեկավարների հետ խորհրդակցության արդյունքում ընտրվել են առավել առաջնահերթ 10 ծրագրերը, դասակարգվել են ըստ առաջնահերթության և գնահատվել նրանց մոտավոր արժեքները:

*Աղյուսակ 14 . Հիմնահարցերի լուծմանն ուղղված 10 առաջնահերթ ծրագրերը և դրանց արժեքը*

|  |  |  |  |
| --- | --- | --- | --- |
| **ՀՀ** | **Ծրագրի անվանումը** | **Ծրագրի արժեքը** (հազ.դրամ) | **Ծրագրի բաղադրիչները** |
| **ՏԻ լիազորություններ** | | | |
| 1 | Համայնքի կենտրոնի վարչական շենքի վերանորոգում և նոր գույքի ու սարքավորումների ձեռքբերում | **67 500** | Վարչական շենքի տանիքի վերանորոգում – 25 000 հազ.դրամ, վարչական շենքի ներքին հարդարման աշխատանքների կատարում, նոր աշխատասենյակների ավելացում – 20 000 հազ.դրամ: |
| Նոր աշխատատեղերի համար գույքի և սարքավորումների ձեռք բերում – 10 000 հազ. դրամ: |
| Համայնքի բնակավայրերի միջև տրանսպորտային հաղորդակցությունը ակտիվացնելու, համայնքային ծառայությունների մատչելիությունը մեծացնելու նպատակով մինչև 25 տեղանոց նոր ավտոբուսի ձեքբերում – 12500 հազ.դրամ: |
| 2 | Համայնքում երաժշտական, արվեստի, գեղարվեստի դպրոցների կազմակերպում:  Համայնքի բնակավայրերի շահառուների համար նախադպրոցական և արտադպրոցական դաստիարակության հնարավորությունների ստեղծում | **42 500** | Զարիթափ համայնքի դպրոցի ազատ դասասենյակներում արվեստի, գեղարվեստի և երաժշտական խմբերի կազմակերպում:  Կապիտալ ծախսեր (վերանորոգում, գույքի ձեռքբերում)– 6 000 հազ.դրամ, վարչական ծախսեր – 3 000 հազ.դրամ: |
| Համայնքի բոլոր գյուղական բնակավայրերում, 4-5 տարեկան երեխաների համար, պետական ծրագրի շրջանակներում, դպրոցի շենքում կազմակերպվել է նախադպրոցական ծառայություն: |
| Համայնքի կենտրոնում գործող մանկապարտեզի վերանորոգում – 30000 հազ.դրամ : Գործող 2 խմբերի պայմանների բարելավում և մեկ նոր խմբի ավելացում: Վարչական ծախսեր մեկ լրացուցիչ խմբի համար – 3500 հազ.դրամ: |
| 3 | Համայնքի բոլոր բնակավայրերում աղբահանության կազմակերպում | **30 000** | Աղբատար մեքենայի և աղբարկղերի ձեռք բերում - 25 000 հազ.դրամ:  Աղբահանության հետ կապված վարչական ծախսերը, որպես ինքնածախսածածկվող ծառայություն, կֆինանսավորվեն ծառայությունից օգտվողների հաշվին: |
| Վայք համայնքի հետ համատեղ բաժնեմասային մասնակցությամբ նոր աղբավայրի կառուցվում – 5 000հազ.դրամ |
| 4 | Համայնքում գործող մշակույթի տների շենքային պայմանների բարելավման անհրաժեշտություն | **300 000** | Զառիթափ բնակավայրում կիսակառույց մշակույթի տան շինարարության ավարտում, գույքի ձեռքբերում – 300 000 հազ.դրամ: |
| 5 | Համայնքի բնակավայրերում փողոցային լուսավորության կազմակերպում | **27 000** | Համայնքի կենտրոնում փողոցային լուսավորության անցկացում – 10000 հազ.դրամ:  Համայնքի մնացած բնակավայրերում մասնակի (բնակավայրի կենտրոնում) լուսավորության անցկացում: 8 բնակ X 1500 հազ.դրամ =12000 հազ.դրամ» |
| Համայնքում լուսավորության հետ կապված վարչական ծախսեր – 5000 հազ.դրամ |
| 6 | Համայնքում գյուղատնտեսության զարգացման աջակցում | **16 200** | Մեկ բազմապրոֆիլ գյուղտեխնիկայի ձեռք բերում:  Տրակտոր (Բելոռուս) - 7000 հազ. դրամ, խոտմամլիչ - 4000 հազ. դրամ, գութան – 350 հազ.դրամ, շարքացան -2500 հազ.դրամ, հնձիչ – 1500 հազ.դրամ, փոցխ – 850 հազ.դրամ |
| 7 | Համայնքի կազմի մեջ մտնող բնակավայրերի ճանապարհների ներքին ցանցի բարեկարգում | **50 000** | Համայնքի բնակավայրերի ներբնակավայրային ճանապարհների և փողոցների վերանորոգում – 50000 հազ.դրամ |
| 8 | Համայնքում մշակութային կյանքի ակտիվացում |  | ----------------- |
| 9 | Համայնքի գրադարանային ծառայության որակի բարձրացում |  | ------------------ |
| 10 | Համայնքի խմելու ջրի ջրամատակարարման համակարգի ներքին ցանցի վերանորոգում |  | -------------------  Համայնքի բնակավայրերի ջրամատակարարման համակարգերի կառավարումը ՀՋԿ ՓԲԸ –ին փոխանցում պայմաններում այս ծրագիրն առաջնահերթությունների ցանկից դուրս է գալիս: |
|  | ***Պետական կառավարման լիազորություններ*** | | |
| 1 | Համայնքի կազմի մեջ մտնող բնակավայրերը համայնքի կենտրոնին կապող ճանապարհների բարեկարգում | **2 456 508** | Հաշվարկները բերված են հավելված 3- ում |
| 2 | Համայնքի կազմի մեջ մտնող բնակավայրերի դպրոցների շենքային և գույքային պայմանների բարելավում |  |  |
| 3 | Համայնքի բոլոր բնակավայրերի ջրամատակարարման համակարգերի կառավարումը ՀՋԿ ՓԲԸ –ին փոխանցում, որն արդեն իսկ հանդիսանում է Գոմքի ջրամատակարարման օպերատորը |  |  |
| 4 | Համայնքում գործող բուժական բոլոր հիմնարկների համար նոր գույքի և սարքավորումների ձեռք բերում |  |  |
| 5 | Համայնքում հակակարկտային կայանի հիմնում |  |  |

# ՏԻ ոլորտին առնչվող այն առաջնահերթ ծրագրերը, որոնք հնարավոր է իրականացնել միջնաժամկետ (4 տարվա) ժամանակահատվածում խոշորացման արդյունքում առաջացող օգուտների հաշվին

Ինչպես վերևում արդեն նշվեց, Զառիթափ խոշորացված համայնքը, խոշորացման արդյունքում ապահովելով բոլոր նախկին համայնքներում մինչ խոշորացումը եղած ծառայությունների փաստացի մակարդակը, տարեկան ունենալու է **26583,6** մլն. դրամ ազատ միջոցներ: Այդ միջոցները հիմնականում ուղղվելու են աղյուսակ 15–ում բերված առաջնահերթ ծրագրերի ֆինանսավորմանը, որի ժամանակ որպես համաֆինանսավորող կողմ կարող են հանդես գալ նաև պետությունը կամ այլ դոնոր կազմակերպություններ: Այս համագործակցությունը լուրջ հնարվորություններ կարող է ստեղծել համայնքում խիստ անհրաժեշտ, նույնիսկ լուրջ ծախսատար ծրագրեր ֆինասավորելու և վարկային միջոցներ ներգրավելու համար:

Աղյուսակ 15-ում բերված է այն առաջնահերթ ծրագրերի նկարագրությունը, որոնք հնարավոր է իրականացնել խոշորացման միջոցով տնտեսված ֆինանսական միջոցների հաշվին՝ 4 տարի ժամանակահատվածում:

*Աղյուսակ 15. Ֆինանսավորման ենթակա ծրագրերի ցանկը և նկարագրությունը*

|  |  |  |  |
| --- | --- | --- | --- |
| **ՀՀ** | **Ծրագրի անվանումը** | **Ծրագրի նկարագրությունը** | **Ծրագրի արժեքը** (հազ.դրամ) |
| 1 | Համայնքի կենտրոնի վարչական շենքի վերանորոգում և նոր գույքի ու սարքավորումների ձեռքբերում | Վարչական շենքի տանիքի վերանորոգում: | **25 000** |
| Վարչական շենքի ներքին հարդարման աշխատանքների կատարում, նոր աշխատասենյակների ավելացում: | **20 000** |
| Նոր աշխատատեղերի համար գույքի և սարքավորումների ձեռք բերում: | **10 000** |
| Համայնքի բնակավայրերի միջև տրանսպորտային հաղորդակցությունը ակտիվացնելու, համայնքային ծառայությունների մատչելիությունը մեծացնելու նպատակով, մինչև 25 տեղանոց նոր ավտոբուսի ձեքբերում: | **12 500** |
| 2 | Համայնքում արտադպրոցական ծառայությունների կազմակերպում: | Զառիթափ համայնքի դպրոցի ազատ դասասենյակներում արվեստի, գեղարվեստի և երաժշտական խմբերի կազմակերպում: |  |
| Կապիտալ ծախսեր (վերանորոգում, գույքի ձեռքբերում): | **6 000** |
| Վարչական ծախսեր: | **3 000** |
| Համայնքում մանկապ. ծառայության ընդլայնում | Համայնքի կենտրոնում գործող մանկապարտեզի վերանորոգում: | **30 000** |
| Վարչական ծախսեր մեկ լրացուցիչ խմբի համար: | **3 500** |
| 3 | Համայնքի բոլոր բնակավայրերում աղբահանության կազմակերպում | Աղբատար մեքենայի և աղբարկղերի ձեռք բերում: | **25 000** |
| **Ընդամենը[[13]](#footnote-13)** | | | **135 000** |

Ծանոթություն:

Լրացուցիչ ֆինանսական միջոցների առկայության, կամ վերը նշված ծրագրերը այլ միջոցներով իրականացնելու պայմաններում, կարելի է շարունակել սույն ցանկը աղյուսակ 14 – ում բերված առաջնահերթությամբ: Մասնավորապես՝ համայնքում գործող մշակույթի տների շենքային պայմանների բարելավում, համայնքի բնակավայրերի փողոցային լուսավորում և այլն:

# Համայնքի բյուջեի հիմնական ցուցանիշները

Աղյուսակ 16-ում ներկայացված են Զառիթափ համայնքի բյուջեի հիմնական ցուցանիշները մինչև խոշորացնելը՝ ըստ համայնքի կազմի մեջ մտնող նախկին համայնքների և խոշորացնելուց հետո: Մասնավորապես, այստեղ ներկայացված են համայնքի ընդհանուր ծախսերի բաժանումն ըստ վարչական և ֆոնդային մասերի, ինչպես նաև ըստ վարչական ծախսերի (կառավարման ապարատի պահպանում) և ծառայությունների մատուցումն արտահայտող ծախսերի: Աղյուսակից երևում է, որ խոշորացման արդյունքում ավելացել են ֆոնդային բյուջեի ծախսերն ու ծառայությունների մատուցմանն ուղղվող ծախսերը, ինչը դրական երևույթ է:

*Աղյուսակ 16. Զառիթափ համայնքի կազմի մեջ մտնող նախկին համայնքների բյուջեների ծախսերը (2012 թ. փաստ)*

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **ՀՀ** | **Համայնք** | **Ընդամենը ծախսեր** | | | **Ընդհանուր բնույթի հանրային ծառայություններ** | **Ծառայությունների մատուցումն արտացոլող ծախսեր** | | | | | |
| **Ընդամենը** | **Վարչական մաս** | **Ֆոնդային մաս** | **Տնտեսական հարաբերություններ** | **Շրջակա միջավայրի պաշտպանություն** | **Բնակարանային շինարարություն և կոմունալ ծառայություն** | **Հանգիստ, մշակույթ և կրոն** | **Կրթություն** | **Սոցիալական պաշտպանություն** |
| 1 | **Զառիթափ** | 25 948,6 | 24 485,5 | 1 463,1 | 14 177,6 | 130,0 | 797,2 | 278,0 | 1 671,0 | 7 000,0 | 1 895,0 |
| 2 | **Արտավան** | 6 190,6 | 5 616,8 | 573,8 | 4 661,3 | 573,8 | 0,0 | 0,0 | 494,5 | 0,0 | 461,0 |
| 3 | **Սարավան** | 44 271,2 | 16 390,5 | 27 880,6 | 16 904,4 | 22 604,0 | 0,0 | 0,0 | 3 632,7 | 0,0 | 1 130,1 |
| 4 | **Խնձորուտ** | 9 742,6 | 10 058,9 | -316,3 | 6 839,2 | -406,3 | 0,0 | 70,0 | 1 005,5 | 0,0 | 2 234,2 |
| 5 | **Նոր Ազնաբերդ** | 4 819,7 | 4 819,7 | 0,0 | 3 330,2 | 0,0 | 0,0 | 0,0 | 328,5 | 0,0 | 1 161,0 |
| 6 | **Բարձրունի** | 6 672,2 | 6 672,2 | 0,0 | 5 112,9 | 0,0 | 0,0 | 0,0 | 293,7 | 0,0 | 1 265,6 |
| 7 | **Սերս** | 4 947,3 | 4 947,3 | 0,0 | 4 281,1 | 0,0 | 0,0 | 0,0 | 666,2 | 0,0 | 0,0 |
| 8 | **Մարտիրոս** | 14 062,4 | 11 184,8 | 2 877,6 | 9 067,8 | 0,0 | 650,0 | 0,0 | 3 199,6 | 435,0 | 710,0 |
| 9 | **Գոմք** | 662,7 | 4 693,8 | -4 031,1 | 4 206,8 | -4 031,1 | 0,0 | 0,0 | 487,0 | 0,0 | 0,0 |
|  | **Ընդամենը** | 117 317,3 | 88 869,6 | 28 447,7 | 68 581,2 | 18 870,4 | 1 447,2 | 348,0 | 11 778,7 | 7 435,0 | 8 856,9 |
|  |  |  |  |  |  |  |  |  |  |  |  |
| **Զառիթափ** (խոշորացված) | | **117 317,3** | **65 697,6** | **51 619,7** | **50 308,8** | **67 008,5** | | | | | |

Զառիթափ համայնքում համայնքների խոշորացման արդյունքում մեծացել են ֆոնդային բյուջեի ծախսերը ՝ 22,6 %-ից հասնելով մինչև 41,1 %-ի: 8,8 %-ով ավելացել են նաև վարչական բյուջեի ծախսերի կազմում ծառայությունների մատուցմանն ուղղվող ծախսերը, ինչը նշանակում է, որ նույն տոկոսով նվազել են կառավարման ապարատի պահպանման ծախսերը (աղյուսակ 17):

*Աղյուսակ 17. Զառիթափ համայնքի բյուջեի հիմնական ցուցանիշները մինչև խոշորացնելը և խոշորացնելուց հետո*

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | **Ընդամենը ծախսեր[[14]](#footnote-14)** | | **Այդ թվում** | | | | | | |
| **Վարչական բյուջեի ծախսեր** | | | | | **Ֆոնդային բյուջեի ծախսեր** | |
| **Ընդամենը** | | **Այդ թվում՝ ծառայություններին ուղղված ծախսեր** | | |
| **Հազ.դրամ** | **%** | **Հազ.դրամ** | **%** | **Հազ.դրամ** | **% ընդհանուրից** | **% վարչական բյուջեից** | **Հազ.դրամ** | **%** |
| **Մինչև խոշորացումը** | **125 628,5** | **100,0** | **97 180,8** | **77,4** | **26 920,5** | **21,4** | **27,7** | **28 447,7** | **22,6** |
| **Խոշորացումից հետո** | **125 628,5** | **100,0** | **74008,8** | **58,9** | **27 000,0** | **21,5** | **36,5** | **51 619,7** | **41,1** |

Աղյուսակ 18 - ում ներկայացված են Զառիթափ խոշորացված համայնքի բյուջեի ծախսերը 4 տարվա կտրվածքով՝ ըստ վարչական և ֆոնդային բյուջեների ծախսերի՝ ներկայացնելով նաև ծառայությունների մատուցմանն ուղղվող ծախսերը: Զառիթափ համայնքի բյուջեի ծախսերը յուրաքանչյուր տարի ավելացվել են՝ հիմք ընդունելով ֆինանսական համահարթեցման դոտացիաների հնարավոր աճի տեմպերը և աշխատակազմի նվազագույն աշխատավարձի մակարդակի բարձրացման փոխհատուցումից տրված գումարները:

*Աղյուսակ 18 Զառիթափ համայնքի բյուջեի ծախսերը 4 տարվա կտրվածով*

|  |  |  |  |  |  |  |  |
| --- | --- | --- | --- | --- | --- | --- | --- |
|  | | | **Մինչև խոշորոցումը** | **Խոշորացումից հետո** | | | |
| **I տարի** | **II տարի** | **III տարի** | **IV տարի** |
| **Ընդամենը ծախսեր** | | | 125 628,5 | 125 628,5 | 139 300 | 145 200 | 151 800 |
|  | **Վարչական բյուջեի ծախսեր** | | 97 180,8 | 74 008,8 | 81 000 | 84 000 | 87 500 |
|  | | **Այդ թվում՝ ծառայություն-ներին ողղված ծախսեր** | 26 920,5 | 27 000,0 | 31 000 | 33 000 | 37 000 |
|  | **Ֆոնդային բյուջեի ծախսեր** | | 28 447,7 | 51 619,7 | 58 300 | 61 200 | 64 300 |

Բացի վերը նշվածից, Զառիթափ համայնքը լուրջ ֆինանսական ակնկալիքներ կարող է ունենալ նաև ներքոհիշյալ ուղղություններից:

1. Կապված «Ֆինանսական համահարթեցման մասին» նոր օրենքի ընունման հետ: Այս մասով սպասվելիք գումարը կկազմի - **36.3 մլն դրամ:**
2. Ամուլսարի հանքավայրի շահագործումից Զառիթափ խոշորացված համայնքը 2013 թվականից սկսած՝ յուրաքանչյուր տարի «Գեոթիմ» ՓԲԸ -ից կստանա է **181.3 մլն դրամ**  հողի վարձակալության վճարներ:

# Համայնքների խոշորացման արդյունքում համայնքային լիազորությունների և որոշ իրավական պահանջների վերանայման անհրաժեշտությունը

Նախքան համայնքների խոշորացումը, երբ խոշորացված համայնքի կազմի մեջ մտնող վարչական միավորները ինքնուրույն համայնքներ են, նրանց միմյանց կապող ճանապարհները հանդիսանում են պետական (մարզային) ենթակայության ճանապարհներ: Դա նշանակում է, որ այդ ճանապարհների սպասարկումը (այդ թվում նաև կապիտալ նորոգումը) իրականացվում է պետական բյուջեի միջոցների հաշվին: Համայնքների խոշորացումից հետո այդ ճանապարհները դառնում են ներհամայնքային, և հետևաբար՝ դրանց սպասարկումը կատարվելու է համայնքի կողմից՝ իր բյուջեի միջոցների հաշվին: Տրամաբանական է, որ այս դեպքում այդ լիազորությունը հարկավոր է դիտարկել որպես պատվիրակված լիազորություն և պետական բյուջեից ստանալ համապատասխան ֆինանսավորում, կամ համայնքներին տրամադրել այդ աշխատանքների կատարման համար նպատակային դրամաշնորհներ:

Զառիթափ համայնքի տարբերակում այդ գումարները կազմում են ????? հազ.դրամ:

ՀՀ օրենսդրության համաձայն՝ համայնքներն իրավունք ունեն ձևավորված վարչական բյուջեի պահուստային ֆոնդից հատկացումներ կատարել ֆոնդային բյուջե և կատարել կապիտալ ծախսեր: Օրենսդրությունը սահմանափակում է վարչական բյուջեի պահուստային ֆոնդի չափը՝ սահմանելով այն վարչական բյուջեի ընդհանուր եկամուտների 5-20 %-ի չափով: Համայնքների խոշորացման պարագայում, երբ վարչական բյուջեում վարչական ծախսերի տնտեսման հաշվին առաջանում են ազատ միջոցներ, երբեմն կարող են խոչընդոտներ առաջանալ այդ միջոցներն օգտագործելիս՝ անհրաժեշտ ծավալի կապիտալ ծրագրեր իրականացնելու համար: Իսկ խոշորացման պարագայում կապիտալ ծախսերի իրականացումը երբեմն լինում է օբյեկտիվ անհրաժեշտություն, քանի որ շատ դեպքերում նոր ծրագրերի իրականացումն իր մեջ ներառում է նաև կապիտալ ծախսերի իրականացում: Օրինակ՝ Զառիթափ համայնքում աղբահանության կազմակերպումը կապված է նոր աղբատար մեքենայի և աղբարկղերի ձեռքբերման հետ:

# Հավելվածներ

## Հավելված 1. Համայնքների խոշորացման արդյունքում վարչական ծախսերի կրճատումից առաջացող օգուտների հաշվարկման մոտեցումները

**Երբ խոշորացված համայնքի կազմի մեջ մտնում են միևնույն, այն է՝ գյուղական կարգավիճակ ունեցող բնակավայրեր**

Համայնքների խոշորացման տնտեսական օգուտներն առաջին հերթին արտահայտվում են համայնքների վարչական ծախսերի կրճատմամբ: Պարզ է, որ նոր ձևավորված համայնքի աշխատակազմը չի կարող իր մեջ ներառել նախկին համայնքների աշխատակազմերն ամբողջությամբ[[15]](#footnote-15), այլ որոշակի փոփոխություններ կկրի: Որոշակի փոփոխություններ կկրեն նաև վարչական ծախսերը:

Գործնականում բավականին դժվար է հաշվարկել, թե կոնկրետ քանի միավոր հաստիք կկրճատվի և որքան գումար կազատվի համայնքների խոշորացման արդյունքում, քանի որ չկան համայնքի աշխատակազմի թվի վերաբերյալ սահմանված նորմատիվներ: Իհարկե, կան պաշտոններ, որոնց մասին միանշանակ կարելի է ասել, որ նոր ձևավորված մեկ համայնքում դրանք չեն կարող լինել մի քանի հատ: Սակայն երբ խոսքը վերաբերվում է կոնկրետ մասնագետներին, շատ դժվար է ենթադրել, թե նրանցից քանիսը կկրճատվեն: Ավելին, նոր ձևավորված համայնքում աշխատակազմի կրճատման արդյունքում տնտեսված գումարների հաշվին նոր ծառայությունների մատուցումը կարող է ենթադրել նաև նոր աշխատողների ներգրավում:

Դժվար է հաշվարկել նաև, թե ինչպիսին կլինեն նոր ձևավորված համայնքի վարչական ծախսերը, քանի որ դարձյալ չկան սահմանված նորմատիվներ:

Ելնելով վերը շարադրվածից՝ համայնքների խոշորացման արդյունքում վարչական ծախսերի կրճատման հաշվարկը կատարվում է միմիայն ***փորձագիտական գնահատմամբ***:

Հաշվարկները կատարելիս դիտարկվում է նաև խոշորացման արդյունքում նոր պաշտոնների ձևավորման և դրանց պահպանման հետ կապված ծախսերի առաջացման անհրաժեշտությունը: Խոսքը, մասնավորապես, վերաբերվում է նոր ձևավորված համայնքի բնակավայրերում (բացի համայնքի կենտրոնի բնակավայրից) «վարչական ներկայացուցչի» պաշտոնին, որը կհանդիսանա նախկին համայնքի տարածքում նոր ստեղծված համայնքի ղեկավարի ներկայացուցիչը: Իհարկե, վարչական ներկայացուցչի գործառույթներն էականորեն կտարբերվեն համայնքի ղեկավարի գործառույթներից, և բնականաբար, այդ հաստիքի պահպանման համար շատ մեծ ծախս չեն ենթադրի:

Այն դեպքում, երբ նոր համայնքը ձևավորվել է միևնույն, այն է՝ գյուղական կարգավիճակ ունեցող համայնքների խոշորացման արդյունքում, խոշորացումից առաջացող տնտեսական օգուտների հաշվարկման նպատակով կիրառվել է հետևյալ մոտեցումը:

Հաշվարկվել են նոր ձևավորված համայնքի վարչական ծախսերը՝ ներառյալ համայնքի կազմի մեջ մտնող բնակավայրերի (առանց համայնքի կենտրոնի) վարչական ներկայացուցիչների պահպանման ծախսերը: Խոշորացված համայնքի կազմի մեջ մտնող նախկին բոլոր գյուղական համայնքների (ներառյալ համայնքի կենտրոնի) վարչական ծախսերի հանրագումարից հանվել են նոր ձևավորված համայնքի համար հաշվարկված վարչական ծախսերը: Այդ տարբերությունն էլ հենց իրենից ներկայացնում է վարչական ծախսերի կրճատումից առաջացող տնտեսական օգուտը:

Նոր ձևավորված համայնքի վարչական ծախսերը հաշվարկելու համար նախ ձևավորվել է համայնքի հաստիքացուցակը: Այդ նպատակով գումարվել են համայնքի կազմի մեջ մտնող բոլոր նախկին համայնքների հաստիքացուցակներում ընդգրկված հաստիքային միավորները և այնուհետև կատարվել են կրճատումներ հետևյալ կերպ.

* Մինչև 1 միավոր կրճատվել են բոլոր այն հաստիքները, որոնք ենթադրում են վարչական բնույթի աշխատանք, օրինակ, համայքնի ղեկավարի հաստիքը:
* Չի զրոյացվել ոչ մի հաստիքային միավոր, այսինքն՝ առնվազն մեկ միավոր պահպանվել են հաստիքացուցակի անվանացանկում տեղ գտած բոլոր հաստիքները:
* Քանի որ հստակ հայտնի չեն մասնագետների գործառույթները, ապա շատ դժվար է ասել, թե որ մասնագետները կկրճատվեն և քանի միավոր հաստիքի անհրաժեշտություն կառաջանա: Այդ պատճառով յուրաքանչյուր համայնքում, ելնելով փորձագիտական դատողություններից, սահմանվել են մասնագետների տարբեր թվով հաստիքներ:
* Եթե համայնքի ղեկավարի հաստիքացուցակում ներառված են ուղղակիորեն ծառայությունների մատուցում ենթադրող հաստիքներ, օրինակ, մշակույթի տան աշխատող, ակումբավար և այլն, ապա նման հաստիքներն ընդհանրապես չեն կրճատվել: Բացառություն է կազմում գրադարանավարի հաստիքը, որը կրճատվել է մինչև մեկ միավոր:

Ինչ վերաբերվում է նոր ձևավորված համայնքի աշխատակիցների աշխատավարձին, ապա դրանք սահմանվել են` հիմք ընդունելով գործող համայնքներում համապատասխան հաստիքային միավորի դրույքաչափերից ամենաբարձրը: Այս եղանակով սահմանված աշխատավարձերը համադրվել են համայնքի ծախսային քաղաքականության մեթոդաբանությամբ[[16]](#footnote-16) (ՀԾՔՄ) սահմանված համայնքների այն խբմի համար առաջարկվող հաստիքացուցակում սահմանված աշխատավարձերի հետ, որին պատկանում է նոր ձևավորված համայնքը: Եթե որևէ հաստիքի գծով առաջարկվող աշխատավարձն ավելի ցածր է, քան ՀԾՔՄ-ով առաջարկվողը, ապա որպես հիմք է ընդունվել ՀՔԾՄ-ում սահմանված աշխատավարձը, այսինքն՝ ավելի բարձր աշխատավարձը:

Հաշվարկների կատարման ժամանակ երբեմն անհրաժեշտություն է առաջացել որոշակիորեն շեղվելու նշված մոտեցումներից` ելնելով նպատակահարմարությունից: Այսպես, երբեմն հանդիպում են այնպիսի դեպքեր, երբ մի համայնքում, օրինակ, պահակի աշխատավարձը մոտ է կամ նույնիսկ ավելի է մյուս համայնքի աշխատակազմի ղեկավարի աշխատավարձից: Նման դեպքերում կատարվել են որոշակի ճշգրտումներ: Բացի այդ, երբեմն ելնելով նպատակահարմարությունից, զրոյացվել են որոշ հաստիքային միավորներ: Նման ճշգրտումները, եթե այդպիսիք կան, ներկայացված են կոնկրետ համայնքի համար կատարվող հաշվարկների մեջ:

Կրճատումների արդյունքում նոր ձևավորված հաստիքացուցակը համադրվել է ՀԾՔՄ-ում սահմանված համայնքների այն խմբի համար առաջարկվող հաստիքացուցակի հետ, որին պատկանում է նոր ձևավորված համայնքը: Համադրման արդյունքում ճշգրտումներ են կատարվել առաջարկվող հաստիքացուցակում այն տրամաբանությամբ, որ ՀԾՔՄ-ում ներկայացված հաստիքներն ամբողջ անվանացանկով և հաստիքային միավորների քանակությամբ ներառված լինեն առաջարկվող հաստիքացուցակում: Եթե ՀԾՔՄ-ում կան հաստիքներ, որոնք բացակայում են առաջարկվող հաստիքացուցակում, ապա դրանք ավելացվում են, սահմանված աշխատավարձի մակարդակներով: Կամ եթե առաջարկվող հաստիքացուցակում որևէ հաստիքային միավոր տեղ գտել ավելի քիչ քանակությամբ, քան ներկայացված է ՀԾՔՄ-ում, ապա վերջինիս քանակը բարձրացվում է մինչև ՀԾՔՄ-ում սահմանված քանակը:

Նոր ձևավորված հաստիքացուցակում ներառվել են նաև համայնքի կազմի մեջ մտնող (բացի համայնքի կենտրոնից) բնակավայրերի վարչական ներկայացուցիչների և նրանց աշխատակազմերի (եթե այդպիսիք կսահմանվեն) հաստիքները՝ հիմք ընդունելով տվյալ բնակավայրի բնակչության թիվը:

Այսպես, խոշորացված համայնքի կազմի մեջ մտնող բոլոր բնակավայրերում սահմանվել է մեկ վարչական ներկայացուցչի հաստիք: Նախատեսվել է նաև, որ 3000-ից ավելի բնակիչ ունեցող բնակավայրերում վարչական ներկայացուցիչները կունենան մեկ օգնական և գրասենյակի հավաքարար: 5000-ից ավելի բնակիչ ունեցող բնակավայրերում համայնքի ավագանու որոշմամբ կարող են սահմանվել լրացուցիչ հաստիքներ:

Վարչական ներկայացուցչի աշխատավարձը սահմանվել է՝ հիմք ընդունելով տվյալ բնակավայրի բնակչության թիվը:

Մինչև 300 բնակիչ ունեցող բնակավայրեր՝ 60000 դրամ, որը մոտավորապես համապատասխանում է նվազագույն աշխատավարձին՝ ներառյալ եկամտային հարկը: 300-ից ավելի բնակիչ ունեցող հաջորդ յուրաքանչյուր միջակայքում ընդգրկված բնակավայրերի դեպքում վարչական ներկայացուցչի աշխատավարձը նախորդ միջակայքի համեմատությամբ կաճի մոտավորապես 20 %-ով: 300-500 բնակիչ ունեցող բնակավայրեր՝ 72000 դրամ, 500-1000 բնակիչ ունեցող բնակավայրեր՝ 86400 դրամ, 1000-3000 բնակիչ ունեցող բնակավայրեր՝ 103400 դրամ, 3000 և ավելի բնակիչ ունցող բնակավայրեր՝ համայնքի ղեկավարի աշխատավարձի 80 %-ը, բայց ոչ պակաս, քան ԱԺ պատգամավորի աշխատավարձի[[17]](#footnote-17) 40 %-ը, որը կազմում է 132638 դրամ:

Եթե տվյալ բնակավայրի բնակչության թիվը գերազանցում է 3000-ը, և փաստորեն առաջանում է նաև մեկ նոր՝ վարչական ներկայացուցչի օգնականի հաստիք, ապա վերջինիս աշխատավարձը սահմանվում է տվյալ բնակավայրի վարչական ներկայացուցչի աշխատավարձի 50 %-ի չափով, բայց ոչ պակաս, քան նվազագույն աշխատավարձը: Հավաքարարի աշխատավարձը սահմանվում է նվազագույն աշխատավարձի չափով:

Այսպիսով, նոր ձևավորված համայնքի վարչական ծախսերը հաշվարկելու համար աշխատավարձի գծով ծախսերը հաշվարկվել են՝ ելնելով վերոնշյալ մոտեցմամբ սահմանված հաստիքացուցակի հաստիքային միավորներից և պաշտոնային դրույքաչափերից, իսկ մնացյալ ծախսերը, որոնք կապված են համայնքի վարչական շենքի պահպանման և աշխատակազմի բնականոն աշխատանքն ապահովելու հետ, սահմանելու համար հիմք են ընդունվել ՀԾՔՄ-ում սահմանված համայնքների այն խմբի համար առաջարկվող վարչական ծախսերը, որին պատկանում է տվյալ համայնքը:

Համայնքի վարչական ծախսերում նախատեսվել են նաև վարչական ներկայացուցչի գրասենյակի պահպանման ծախսերը, որոնք նույնպես, ինչպես և վարչական ներկայացուցչի աշխատավարձը, կապվել են տվյալ բնակավայրի բնակչության թվի հետ:

Մասնավորապես, սահամավել է, որ մինչև 300 բնակիչ ունեցող բնակավայրերում գրասենյակի պահպանման ծախսեր չեն նախատեսվում: Նախատեսվում են միայն վարչական ներկայացուցչի գործունեությունը ապահովող տրանսպորտային, կապի և գրենական պարագաների (թուղթ, գրիչ և այլն) ձեռքբերման ծախսեր, (աղյուսակ 19):

*Աղյուսակ 19. Վարչական ներկայացուցչի գործունեությունը ապահովող որոշ ծախսեր*

|  |  |  |  |
| --- | --- | --- | --- |
| **ՀՀ** | **Ծախսի անվանում** | **Ամսական ծախս (դրամ)** | **Տարեկան ծախս (դրամ)** |
| 1 | Տրանսպորտային ծախսեր | 15000 | 180000 |
| 2 | Հեռախոսային կապ | 3000 | 36000 |
| 3 | Գրենական պարագաներ | 2000 | 24000 |
|  | ***Ընդամենը ծախսեր*** | ***20000*** | ***240000*** |

300-ից ավելի բնակիչ ունեցող համայնքներում, բացի վերոհիշյալ ծախսերից, նախատեսվում են նաև վարչական ներկայացուցչի պահպանման գրասնեյակային ծախսեր:

Աղյուսակ 20 – ում ներկայացված են 300-ից ավելի բնակիչ ունեցող բնակավայրերի վարչական ներկայացուցչի գործունեության համար անհրաժեշտ, ինչպես նաև վարչական ներկայացուցչի գրասնեյակային ծախսերը: Բնակչության թվի յուրաքանչյուր հաջորդ միջակայքին պատկանող բնակավայրի վարչական ներկայացուցչի պահպանման ծախսերը նախորդի համեմատությամբ ավելացել են մոտավորապես 20 %-ով:

*Աղյուսակ 20. Վարչական ներկայացուցչի պահպանման և գրասենյակային ծախսեր*

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **ՀՀ** | **Ծախսի անվանում** | **300-500 բնակիչ ունեցող բնակավայրեր** | | **500-1000 բնակիչ ունեցող բնակավայրեր** | | **1000-3000 բնակիչ ունեցող բնակավայրեր** | | **3000 և ավելի բնակիչ ունեցող բնակավայրեր** | |
| **Ամսական ծախս (դրամ)** | **Տարեկան ծախս (դրամ)** | **Ամսական ծախս (դրամ)** | **Տարեկան ծախս (դրամ)** | **Ամսական ծախս (դրամ)** | **Տարեկան ծախս (դրամ)** | **Ամսական ծախս (դրամ)** | **Տարեկան ծախս (դրամ)** |
| 1 | Էլեկտրաէներգիա | 10000 | 120000 | 12000 | 144000 | 14400 | 172800 | 17280 | 207360 |
| 2 | Տրանսպորտային ծախսեր | 15000 | 180000 | 18000 | 216000 | 21600 | 259200 | 25920 | 311040 |
| 3 | Հեռախոսային կապ | 3000 | 36000 | 3600 | 43200 | 4320 | 51840 | 5180 | 62160 |
| 4 | Գրենական պարագաներ | 2000 | 24000 | 2400 | 28800 | 2880 | 34560 | 3460 | 41520 |
| 5 | Այլ գրասնեյակային ծախսեր | 5000 | 60000 | 6000 | 72000 | 7200 | 86400 | 8640 | 103680 |
|  | ***Ընդամենը ծախսեր*** | ***35000*** | ***420000*** | ***42000*** | ***504000*** | ***50400*** | ***604800*** | ***60480*** | ***725760*** |

## Հավելված 2. Հակիրճ տեղեկանք «Գեոթիմ» ՓԲԸ – ի կողմից Ամուլսարի հանքավայրի շահագործման և համայնքային հողի վաձակալության մասին

§¶»áÃÇÙ¦ ö´À-ի ·áñÍáõÝ»áõÃÛ³Ý Ù³ëÇÝ

Ñ³ÏÇñ× ï»Õ»Ï³Ýù

31.01.2013

2006Ã.-Çó §¶»áÃÇÙ¦ ÷³Ï µ³ÅÝ»ïÇñ³Ï³Ý ÁÝÏ»ñáõÃÛáõÝÁ, ÁÝ¹»ñùÝ û·ï³Ï³ñ Ñ³Ý³ÍáÝ»ñÇ ß³Ñ³·áñÍÙ³Ý Ýå³ï³Ïáí áõëáõÙÝ³ëÇñáõÃÛ³Ý ÉÇó»Ý½Ç³Ý»ñÇ Ñ³Ù³Ó³ÛÝ, »ñÏñ³µ³Ý³Ñ»ï³Ëáõ½³Ï³Ý ³ßË³ï³ÝùÝ»ñ ¿ Çñ³Ï³Ý³óñ»É ÐÐ ì³Ûáó ÒáñÇ Ù³ñ½Ç ²ÙáõÉë³ñÇ ï»Õ³Ù³ëáõÙ, áñÇ ³ñ¹ÛáõÝùáõÙ Ñ³ÛïÝ³µ»ñí»É ¿ ÐÐ ì³Ûáó ÒáñÇ ¨ êÛáõÝÇùÇ Ù³ñ½»ñÇ ë³ÑÙ³Ý³·ÉËÇÝ ·ïÝíáÕ ²ÙáõÉë³ñÇ Ñ³Ýù³í³ÛñÁ:

§¶»áÃÇÙ¦ ö´À-ի ÏáÕÙÇó Çñ³Ï³Ý³óñ³Í »ñÏñ³µ³Ý³Ñ»ï³Ëáõ½³Ï³Ý ³ßË³ï³ÝùÝ»ñÇ ³ñ¹ÛáõÝùáõÙ 2009 Ã.-Ç ÷»ïñí³ñÇ 23-ÇÝ ÐÐ ¿Ý»ñ·»ïÇÏ³ÛÇ ¨ µÝ³Ï³Ý å³ß³ñÝ»ñÇ Ý³Ë³ñ³ñáõÃÛ³Ý ³ßË³ï³Ï³½ÙÇ û·ï³Ï³ñ Ñ³Ý³ÍáÝ»ñÇ å³ß³ñÝ»ñÇ ·áñÍ³Ï³ÉáõÃÛáõÝ ¿ Ý»ñÏ³Û³óí»É ¨ Ñ³ëï³ïí»É (C1+C2) Ï³ñ·Ç 16,4 ï. áëÏÇ ¨ 18,6 ÙÉÝ ïáÝÝ³ Ñ³Ýù³ù³ñ: 2009 Ã.-ÇÝ ÁÝÏ»ñáõÃÛáõÝÁ ÐÐ էÝ»ñ·»ïÇÏ³ÛÇ ¨ µÝ³Ï³Ý å³ß³ñÝ»ñÇ Ý³Ë³ñ³ñáõÃÛ³Ý ÏáÕÙÇó ëï³ó»É ¿ Ñ³Ýù³ñ¹ÛáõÝ³Ñ³ÝÙ³Ý Ñ³ïáõÏ ÉÇó»Ý½Ç³: 2009Ã.-ի ¹»Ïï»Ùµ»ñÇÝ ÷áñÓ³ùÝÝáõÃÛáõÝÝ»ñÁ ³ÝóÝ»Éáõó Ñ»ïá (ÐÐ բÝ³å³Ñå³ÝáõÃÛ³Ý ն³Ë³ñ³ñáõÃÛ³Ý ¨ ÐÐ ¿Ý»ñ·»ïÇÏ³ÛÇ ¨ µÝ³Ï³Ý å³ß³ñÝ»ñÇ Ý³Ë³ñ³ñáõÃÛ³Ý ÏáÕÙÇó) ëïáñ³·ñí»É ¿ Ñ³Ýù³ñ¹ÛáõÝ³Ñ³ÝÙ³Ý ÉÇó»Ý½³ÛÇÝ å³ÛÙ³Ý³·ÇñÁ ¨ ïñ³Ù³¹ñí»É ¿ Ñ³Ù³å³ï³ëË³Ý É»éÝ³Ñ³ïÏ³óáõÙ: ²Ûë ÷áõÉáõÙ ըÝÏ»ñáõÃÛ³Ý Ý»ñ¹ñáõÙÝ»ñÁ Ï³½Ù»É »Ý Ùáï 10 ÙÉÝ ¹áÉ³ñ:

Ð³ßíÇ ³éÝ»Éáí Ñ³Ýù³í³ÛñÇ åáï»ÝóÇ³ÉÁ՝ ÐÐ էÝ»ñ·»ïÇÏ³ÛÇ ¨ µÝ³Ï³Ý å³ß³ñÝ»ñÇ Ý³Ë³ñ³ñáõÃÛ³Ý ÏáÕÙÇó ïñí³Í áõëáõÙÝ³ëÇñáõÃÛ³Ý Ñ³ïáõÏ ÉÇó»Ý½Ç³Ý»ñÇ ÑÇÙ³Ý íñ³ ըÝÏ»ñáõÃÛáõÝն Çñ³Ï³Ý³óñ»É ¿ ³í»ÉÇ ù³Ý 100 Ñ³½³ñ Ù»ïñ Í³í³Éáí Ñáñ³ïÙ³Ý ³ßË³ï³ÝùÝ»ñ, áñÇ ÁÝÃ³óùáõÙ Éñ³óáõóÇã Ý»ñ¹ñí»É ¿ Ùáï 20ÙÉÝ ¹áÉ³ñ:

Æñ³Ï³Ý³óí³Í ³ßË³ï³ÝùÝ»ñÇ ³ñ¹ÛáõÝùÝ»ñáí 2011Ã.-ի ë»åï»Ùµ»ñÇ 16-ÇÝ ÐÐ ¿Ý»ñ·»ïÇÏ³ÛÇ ¨ µÝ³Ï³Ý å³ß³ñÝ»ñÇ Ý³Ë³ñ³ñáõÃÛ³Ý ³ßË³ï³Ï³½ÙÇ û·ï³Ï³ñ Ñ³Ý³ÍáÝ»ñÇ å³ß³ñÝ»ñÇ ·áñÍ³Ï³ÉáõÃÛ³Ý ÏáÕÙÇó ²ÙáõÉë³ñÇ áëÏáõ Ñ³Ýù³í³ÛñáõÙ Ñ³ëï³ïí»É ¿ 52,7 ï áëÏÇ ¨ 56 ÙÉÝ ïáÝÝ³ Ñ³Ýù³ù³ñ:

2012 Ã-Ç ÑáõÉÇëÇ 31-ÇÝ ÁÝÏ»ñáõÃÛáõÝÁ ÐÐ բÝ³å³Ñå³ÝáõÃÛ³Ý Ý³Ë³ñ³ñáõÃÛ³Ý ÏáÕÙÇó ëï³ó»É ¿ ²ÙáõÉë³ñÇ áëÏ»µ»ñ ùí³ñóÇïÝ»ñÇ Ñ³Ýù³í³ÛñÇ ß³Ñ³·áñÍÙ³Ý Ý³Ë³·ÍÇ í»ñ³µ»ñÛ³É Þñç³Ï³ ÙÇç³í³ÛñÇ íñ³ ³½¹»óáõÃÛ³Ý ÷áñÓ³·Çï³Ï³Ý »½ñ³Ï³óáõÃÛ³Ý ¹ñ³Ï³Ý ·Ý³Ñ³ï³Ï³ÝÁ ¨ 2012Ã.-ի ë»åï»Ùµ»ñÇ 26-ÇÝ ÐÐ էÝ»ñ·»ïÇÏ³ÛÇ ¨ µÝ³Ï³Ý å³ß³ñÝ»ñÇ Ý³Ë³ñ³ñáõÃÛ³Ý ÏáÕÙÇó ïñ³Ù³¹ñí»É ¿ û·ï³Ï³ñ Ñ³Ý³ÍáÛÇ ³ñ¹ÛáõÝ³Ñ³ÝÙ³Ý Þ²Âì-29/245 ÃáõÛÉïíáõÃÛáõÝÁ ¨ ëïáñ³·ñí»É ¿ ÃÇí äì-245 ÁÝ¹»ñùû·ï³·áñÍÙ³Ý å³ÛÙ³Ý³·ÇñÁ: 2012Ã. ë»åï»Ùµ»ñÇÝ ÁÝÏ»ñáõÃÛáõÝÁ ëï³ó»É ¿ Ñ³Ù³å³ï³ëË³Ý É»éÝ³Ñ³ïÏ³óáõÙ` È»éÝ³Ñ³ïÏ³óÙ³Ý ³Ïï ÃÇí Èì-245:

ÐÐ úñ»Ýë¹ñáõÃÛ³Ý å³Ñ³ÝçÝ»ñÇÝ Ñ³Ù³å³ï³ëË³Ý ՝ ըÝÏ»ñáõÃÛáõÝն Çñ ·áñÍáõÝ»áõÃÛ³Ý ÁÝÃ³óùáõÙ Ñ³ñ³ÏÇó Ñ³Ù³ÛÝùÝ»ñÇ Ñ»ï ÏÝù»É ¿ ÑáÕ»ñÇ í³ñÓ³Ï³ÉáõÃÛ³Ý å³ÛÙ³Ý³·ñ»ñ, ÇÝãå»ë Ý³¨ »ñÏñ³µ³Ý³Ñ»ï³Ëáõ½³Ï³Ý ³ßË³ï³ÝùÝ»ñÇ Çñ³Ï³Ý³óÙ³Ý Ñ³Ù³ñ ³ÝÑñ³Å»ßï çñû·ï³·áñÍÙ³Ý ¨ û¹³ÛÇÝ ³í³½³Ý ³ñï³Ý»ïáõÙÝ»ñÇ Ñ³Ù³å³ï³ëË³Ý ÃáõÛÉïíáõÃÛáõÝÝ»ñ:

¼·³ÉÇ ïÝï»ë³Ï³Ý ½³ñ·³óáõÙÝ ³ñ¹»Ý ÇëÏ ÝÏ³ï»ÉÇ ¿ ³½¹³ÏÇñ Ñ³Ù³ÛÝùÝ»ñáõÙ Ñ³Ù³ÛÝù³ÛÇÝ µÛáõç»Ý»ñÇ ³×Ç ßÝáñÑÇí, áñÁ ÑÝ³ñ³íáñ ¿ ¹³ñÓ»É ըÝÏ»ñáõÃÛ³Ý ÏáÕÙÇó í×³ñíáÕ ÑáÕÇ í³ñÓ³Ï³ÉáõÃÛ³Ý Ñ³ñÏ»ñÇ ³ñ¹ÛáõÝùáõÙ: ÀÝÏ»ñáõÃÛ³Ý ÏáÕÙÇó Ñ³Ù³ÛÝù³ÛÇÝ µÛáõç»Ý»ñ Ï³ï³ñí³Í í×³ñáõÙÝ»ñն Áëï Ñ³Ù³ÛÝùÝ»ñÇ Ý»ñÏ³Û³óí³Í ¿ ëïáñ¨.

|  |  |  |  |  |  |
| --- | --- | --- | --- | --- | --- |
| **î³ñ»ÃÇí** | **Ð³Ù³ÛÝù** | **ÑáÕÇ Ýß³Ý³ÏáõÃÛáõÝ** | **î³ñ³Íù**  **Ñ³** | **1 Ñ³/ ï³ñ»Ï³Ý (ÐÐ¸)** | **ì×³ñí³Í ï³ñ»Ï³Ý (ÐÐ¸)** |
| **2012** | ê³ñ³í³Ý | ·ÛáõÕ³ïÝï»ë³Ï³Ý | 1735.5 | 6000 | 10413000 |
| ¶Ý¹»í³½ | ·ÛáõÕ³ïÝï»ë³Ï³Ý | 811.9 | 6000 | 4871400 |
| ¶áñ³Ûù | ·ÛáõÕ³ïÝï»ë³Ï³Ý | 845.2 | 6000 | 5071200 |
| **ÀÝ¹³Ù»ÝÁ** |  |  |  | **20 355 600** |
|  | | | | | |
| **2012** | **Ð³Ù³ÛÝù** | **ÑáÕÇ Ýß³Ý³ÏáõÃÛáõÝ** | **î³ñ³Íù**  **Ñ³** | **1 Ñ³/ ï³ñ»Ï³Ý (ÐÐ¸)** | **ì×³ñí³Í ï³ñ»Ï³Ý (ÐÐ¸)** |
| **2012** | ê³ñ³í³Ý | ²ñï³¹ñ³Ï³Ý | 131.5 | 186300 | 24498450 |
| ¶Ý¹»í³½ | ²ñï³¹ñ³Ï³Ý | 16.3 | 186300 | 3036690 |
| ¶áñ³Ûù | ²ñï³¹ñ³Ï³Ý | 245.2 | 124200 | 30453840 |
| **ÀÝ¹³Ù»ÝÁ** |  |  |  | **57 988 980** |
|  |  |  |  |  |  |
| **2013** | **Ð³Ù³ÛÝù** | **ÑáÕÇ Ýß³Ý³ÏáõÃÛáõÝ** | **î³ñ³Íù**  **Ñ³** | **1 Ñ³/ ï³ñ»Ï³Ý (ÐÐ¸)** | **ì×³ñÙ³Ý »ÝÃ³Ï³ ï³ñ»Ï³Ý(ÐÐ¸)** |
|  | ê³ñ³í³Ý | ²ñï³¹ñ³Ï³Ý | 973.2 | 186300 | 181307160 |
|  | ¶Ý¹»í³½ | ²ñï³¹ñ³Ï³Ý | 309.2 | 186300 | 57603960 |
|  | **ÀÝ¹³Ù»ÝÁ** |  |  |  | **238 911 120** |

Ð³Ý¹Çë³Ý³Éáí ëáóÇ³É³å»ë å³ï³ëË³Ý³ïáõ ÁÝÏ»ñáõÃÛáõÝ՝ §¶»áÃÇÙ¦ ö´À –ն ³½¹³ÏÇñ Ñ³Ù³ÛÝùÝ»ñáõÙ Çñ³Ï³Ý³óÝáõÙ ¿ É³ÛÝ³Í³í³É ëáóÇ³É³Ï³Ý Ý»ñ¹ñáõÙÝ»ñ ՝ Ýå³ëï»Éáí Ñ³Ù³ÛÝùÝ»ñÇ Ï³ÛáõÝ ïÝï»ë³Ï³Ý ½³ñ·³óÙ³ÝÁ: ²½¹³ÏÇñ Ñ³Ù³ÛÝùÝ»ñáõÙ Çñ³Ï³Ý³óվ»É »Ý ³í»ÉÇ ù³Ý 550 Ñ³½³ñ ¹áÉ³ñÇ ëáóÇ³É³Ï³Ý Íñ³·ñ»ñ՝ ÇÝãå»ë »ÝÃ³Ï³éáõóí³ÍùÝ»ñÇ Ýáñá·áõÙ`¹åñáó, Ù³ÝÏ³å³ñï»½, µáõÅÏ»ï, çñ³Ù³ï³Ï³ñ³ñáõÙ, ·³½³ýÇÏ³óáõÙ, ³ÛÝå»ë ¿É ³éáÕç³å³Ñ³Ï³Ý, ÏñÃ³Ï³Ý ¨ ³ÛÉ Íñ³·ñ»ñ: Ð³Ù³ÛÝùÝ»ñÇó ³ñ¹»Ý Ùáï³íáñ³å»ë 140 µÝ³ÏÇã ³ßË³ïáõÙ ¿ ÁÝÏ»ñáõÃÛáõÝáõÙ:

§¶»áÃÇÙ¦ ö´À-ի 100 % µ³ÅÝ»ï»ñÝ ¿ <<ÈÇ¹Ç³Ý èÇëáñëÇ½ ²ñÙ»ÝÇ³ ÈÇÙÇÃÇ¹ >> ըÝÏ»ñáõÃÛáõÝÁ, áñÁ Ñ³Ý¹Çë³ÝáõÙ ¿ Lydian International Ltd ËÙµÇ ³Ý¹³Ù: Lydian International-Ç Ëáßáñ µ³ÅÝ»ï»ñ»ñÝ »Ý ØÇç³½·³ÛÇÝ ýÇÝ³նë³Ï³Ý Ïáñåáñ³óÇ³Ý, Royal Bank of Canada-Ý, Amber Capital-Á, ì»ñ³Ï³éáõóÙ³Ý ¨ ½³ñ·³óÙ³Ý եվñáå³Ï³Ý µ³ÝÏÁ, Van Eck Global-Á, ÇÝãå»ë Ý³¨ ³ÛÉ ÇÝëïÇïáõóÇáÝ³É Ý»ñ¹ñáÕÝ»ñ, áñáÝóÇó ß³ï»ñÁ ³é³çÇÝ ³Ý·³Ù »Ý Ý»ñ¹ñáõÙ Çñ³Ï³Ý³óÝáõÙ Ð³Û³ëï³ÝáõÙ:

§¶»áÃÇÙ¦ ö´À ïÝûñ»Ý` Ð³ÛÏ ²ÉáÛ³Ý

## Հավելված 3. ՀՀ ՏԿՆ –ի կողմից պատրաստված տեղեկանքը, Զառիթափ համայնքի բնակավայրերը համայնքի կենտրոնին միացնող ճանապարհների մասին

|  |  |  |  |  |  |  |
| --- | --- | --- | --- | --- | --- | --- |
| **Գյուղերի անվանումները** | **Հեռավորու-թյունը կենտրոնից (կմ)** | **Ծածկի տեսակը** | | **Ծածկի վիճակը** | **Նորոգման տեսակը** | **Պահանջվող գումարը (1000 դր.)** |
| **Ա/Բ** | **Կոպճային** |
| **Արտավան** | 21 | ա/բ |  | 6 կմ վատ | փոսային նոր.  ա/բ ծածկ 5սմ | 226800 |
|
| **Սարավան** | 20 | ա/բ |  | բավարար |  | 0.0 |
|
| **Ուղեձոր** | 30 | ա/բ | 3կմ վատ | վատ | կոպճային պատվածք -25սմ | 56508 |
|
| **Խնձորուտ** | 19 | ա/բ |  | վատ | փոսային նոր.  ա/բ ծածկ 5սմ | 718200 |
|
| **Նոր Ազնվաբերդ** | 20 | ա/բ |  | վատ | փոսային նոր.  ա/բ ծածկ 5սմ | 756000 |
|
| **Բարձրունի** | 17 | ա/բ |  | 12կմ վատ | փոսային նոր.  ա/բ ծածկ 5սմ | 453600 |
|
| **Սերս** | 12 | ա/բ |  | լավ |  | 0.0 |
|
| **Մարտիրոս** | 7 | ա/բ |  | լավ |  | 0.0 |
|
| **Գոմք** | 10 | ա/բ |  | 4կմ վատ | փոսային նոր.  ա/բ ծածկ 5սմ | 151200 |
|
| **Կապույտ** | 15 | ա/բ | 5կմ վատ | վատ | կոպճային պատվածք -25սմ | 94200 |
|
| **Ընդամենը** |  |  |  |  |  | **2456508** |

1. <http://www.mta.gov.am/u_files/file/Hayecakarger/qax44-18_1.pdf> [↑](#footnote-ref-1)
2. Սարավանի կազմի մեջ են եղել Սարավան և Ուղեձոր բնակավայրերը, իսկ Գոմքի կազմի մեջ՝ Գոմքը, Ախտան և Կապույտը: Ներկայումս Ուղեձոր և Ախտա բնակավայրերում մշտական բնակչություն չկա, իսկ Կապույտում բնակվում են ընդհամենը 35 մարդ: [↑](#footnote-ref-2)
3. Բոլոր այն իրավական ակտերը, որոնք պարունակում են դրույթներ համայնքների քաղաքային կամ գյուղական կարգավիճակի մասին, փոփոխման ենթակա են: [↑](#footnote-ref-3)
4. Որպես հարկային բազաներ՝ հիմք են ընդունվել ՀՀ 2014 թ. պետական բյուջեից ՀՀ համայնքների բյուջեներին «Ֆինանսական համահարթեցման մասին» ՀՀ օրենքով սահմանված կարգով ֆինանսական համահարթեցման դոտացիաների գումարների հաշվարկներում օգտագործվող հողի հարկի և գույքահարկի գծով 2012 թ. ելակետային տվյալները : [↑](#footnote-ref-4)
5. Կառավարության 2013 թ. հունիս 27-ի թիվ 661 – Ն որոշում, հավելված 7, աղյուսակ 11: [↑](#footnote-ref-5)
6. Հաշվարկները մոտավոր են: Հաշվարկների համար օգտագործվել են 2013թ.ին համայնքներին տրվող ֆինանսական համահարթեցման դոտացիաների հաշվարկման ելակետային տվյալները և ՀՀ ՖՆ –ի կողմից նույն նպատակի համար հրապարակած գործակիցները: [↑](#footnote-ref-6)
7. Համաձայն 2014 -2016 թ. –ի միջնաժամկետ ծախսային ծրագրում ներառած ցուցանիշների: [↑](#footnote-ref-7)
8. Գույք, սարքավորումներ, համակարգչային ծրագրեր, ինտերնետ կապ և այլն: [↑](#footnote-ref-8)
9. Փոքր բնակավայրերի ներկայացվածությունը համայնքի ավագանու կազմում ապահովելու նպատակով կարելի է այդ համայնքների համար սահմանել ավագանու տեղերի քվոտաներ, ինչը կապահովի յուրաքանչյուր բնակավայրից ավագանու առնվազն մեկ անդամի ներկայացուցչություն: [↑](#footnote-ref-9)
10. Աշակերտների թվի մասով, համեմատած 2.3 վերնագրի «Կրթություն» ենթավերնագրում բերված տվյալների, կան որոշ աննշան շեղումներ, ինչը պայմանավորված է տեղեկատվության տարբեր աղբյուրներով: [↑](#footnote-ref-10)
11. Վարչական շենքերը նախկին համայնքների վարչական շենքերն են (գյուղապետարաններ): [↑](#footnote-ref-11)
12. Եթե խոշորացված համայնքի կազմի մեջ մտնող բնակավայրերից մեկում ջրամատակարարման համակարգի կառավարումը իրականացվում է «օպերատորի» կողմից, ապա նպատակահարմար է մնացած բնակավայրերի ջրամատակարարումը նույնպես հանձնել այդ «օպերատորին»: [↑](#footnote-ref-12)
13. Չբավարարող միջոցները կարելի է լրացնել բյուջեի ընդհանուր միջոցների հաշվին կամ տեղափոխել հաջորդ քառամյա ժամանակահատված: [↑](#footnote-ref-13)
14. Ընդամենը ծախսերին ավելացվել են նվազագույն աշխատավարձի մակարդակի բարձրացման հետ կապված պետական բյուջեից ստացվող հնարավոր փոխհատուցումների գումարները, որոնք ներառվել են մինչև խոշորացնելը համայնքների վարչական ծախսերի կազմում, իսկ խոշորացնելուց հետո՝ ծառայությունների մատուցմանն ուղղվող ծախսերի կազմում: [↑](#footnote-ref-14)
15. Ակնհայտ է, որ համայնքների խոշորացման արդյունքում նոր ձևավորվող համայնքում չեն կարող լինել մեկից ավելի համայնքի ղեկավարներ, աշխատակազմի քարտուղարներ և այլն: Ուստի առաջանալու է նոր ձևավորված համայնքների հաստիքացուցակները վերանայելու և կրճատելու անհրաժեշտություն: [↑](#footnote-ref-15)
16. Ներկայումս մշակված և ՀՀ տարածքային կառավարման նախարարության կողմից շրջանառության մեջ է դրված մի փաստաթուղթ, որը կոչվում է <<Համայնքի ծախսային քաղաքականության մեթոդաբանություն>>: Նշյալ մեթոդաբանությամբ առաջարվում է, թե ինչպիսի տիպային հաստիքացուցակ և ինչ վարչական ծախսեր պետք է ունենան այս կամ այն խմբին պատկանող համայնքները: Իսկ համայնքների դասակարգումն ըստ խմբերի կատարվել է՝ ելնելով նրանց բյուջետային կարողություններից: [↑](#footnote-ref-16)
17. ՀՀ Ազգային ժողովի պատգամավորի պաշտոնային դրույքաչափը 2013 թ. հունվարի 1 – ից սահմանված է 331 հազար 595 դրամ (ներառյալ աշխատավարձից վճարվող եկամտային հարկը): [↑](#footnote-ref-17)